
PIRMA DALIS 


Fabrikas 


Aš gimiau 18... metų gegužės 13 dieną viename Lan- 
gedoko mieste, kur, kaip ir visuose Pietų miestuose, daug 
saulės, nemaža dulkių, yra Karmeličių vienuolynas ir du ar 
trys romėnų paminklai. 

Mano tėvas ponas Eisetas tuo metu vertėsi fuliaro pre- 
kyba, prie minėto miesto vartų turėjo didelį fabriką, kurio 
viename sparne, platanų paunksnėje, buvo įsirengęs gražų 
būstą, atskirtą nuo dirbtuvių didelio sodo. Ten aš išvydau 
pasaulį ir praleidau pirmuosius, vienintelius laimingus me- 
tus savo gyvenime. Dekinga atmintis išsaugojo neišdildo- 
mus prisiminimus apie sodą, fabriką ir platanus, ir kai tė- 
vams bankrutavus, reikėjo su jais išsiskirti, aš jų gailėjausi 
kaip žmonių. 

Pradėdamas turiu pasakyti, kad mano gimimas neat- 
nešė laimės Eisetų namams. Senoji Anu, mūsų virėja, vė- 
liau man dažnai pasakodavo, jog tėvas, tada buvęs kelionė- 
je, tuo pat metu gavo žinią, kad aš atėjau į šį pasaulį ir kad 
dingo vienas klientas iš Marselio, kuris išsivežė daugiau nei 


keturiasdešimt tūkstančių frankų; taigi ponas Eisetas, sy- 
kiu laimingas ir nusiminęs, nežinojo, ar verkti dėl kliento 
iš Marselio dingimo, ar juoktis dėl laimingo mažojo Da- 
nielio gimimo... Reikėjo verkti, mano gerasis pone Eisetai, 
verkti ir dėl vieno, ir dėl kito. 

Tikra tiesa: aš buvau nelaiminga tėvų žvaigždė. Nuo 
pat mano gimimo dienos juos iš visų pusių užgriuvo nejįti- 
kėtinos bėdos. Iš pradžių tas klientas iš Marselio, paskui du 
gaisrai per vienus metus, paskui audėjų streikas, paskui ki- 
virčas su dėde Batistu, paskui labai brangiai kainavusi byla 
su dažų pirkliais ir galiausiai 18... metų revoliucija*, kuri 
mus pribaigė. 

Nuo to laiko fabrikas dirbo jau tik puse pajėgumo; dirb- 
tuvės pamažu tuštėjo; kas savaitę sustodavo vienos staklės, 
kas mėnesį - audinių marginimo įrenginys. Gaila buvo žiū- 
reti, kaip mūsų namuose lyg sergančiame kūne senka gy- 
vybė, pamažu, kasdien po trupuųį. Pirmiausia buvo užda- 
rytos salės trečiame aukšte, paskui pasmerktas vidinis kie- 
mas. Tai truko dvejus metus, fabrikas merdėjo dvejus me- 
tus. Pagaliau vieną dieną darbininkai nebeatėjo, liovėsi 
skambėjęs dirbtuvių varpas, nustojo girgždėję šulinio ratai, 
sustingo vanduo didžiuliuose baseinuose, kuriuose būdavo 
plaunami skalbiniai, ir netrukus visame fabrike liko tik po- 
nas ir ponia Eisetai, senoji Anu, mano brolis Žakas ir aš, o 
galiniame kieme dirbtuves saugojo sargas Kolombas ir jo 
sūnus mažasis Ručkis. 

Baigta, mes buvome bankrutavę. 

Tuomet aš turėjau šešerius ar septynerius metus. Ka- 
dangi buvau gležnutis ir ligotas, tėvai nenorėjo atiduoti ma- 


*Kalbama apie 1848 metų prancūzų revoliuciją, kai buvo nuversca lie- 
pos monarchija ir paskelbra II respublika. (Cia ir toliau paaiškinimai vertėjos.) 

nęs į mokyklą. Motina tik išmokė skaityti ir rašyti, keletą 
ispaniškų žodžių ir dvi ar tris gitaros arijas, kurios šeimoje 
man pelnė vunderkindo reputaciją. Dėl tokios auklėjimo 
sistemos niekada nepajudėjau iš gimtojo lizdo ir mačiau 
visas Eisetų namų agonijos smulkmenas. Prisipažinsiu, tas 
vaizdas manęs nesujaudino, netgi suradau maloniąją ban- 
kroto pusę, mat galėjau lig valiai lakstyti po visą fabriką, 
kas anksčiau, darbininkų laikais, man buvo leidžiama tik 
sekmadieniais. Aš rimtai sakydavau mažajam Ručkiui: „Da- 
bar fabrikas mano. Man jis atiduotas žaisti“. Ir mažasis Ruč- 
kis manim tikėjo. Tas kvailelis tikėjo viskuo, ką jam saky- 
davau. 

Tačiau ne visi namiškiai taip linksmai žiūrėjo į mūsų 
katastrofą. Ponas Eisetas staiga tapo grėsmingas; jis apskri- 
tai buvo nesantūrus, karštas, ūmus, mėgo viską perdėti, rėk- 
ti, daužytis, svaidyti žaibus; šiaip jau jis buvo puikiausias 
žmogus, tik turėjo smagią ranką ir griausmingą balsą, ir 
jam būtinai reikėjo, kad visi aplinkui drebėtų. Nelaimė jo 
nesugniuždė, o įsiutino. Nuo ryto iki vakaro jis virte virė 
baisiausiu pykčiu ir, nežinodamas, ant ko jį išlieti, liejo ant 
visų: ant saulės, mistralio, ant Žako, senosios Anu, ant re- 
voliucijos... O, ypač ant revoliucijos! Pasiklausęs tėvo, ga- 
lėjai prisiekti, kad ta 18... metų revoliucija, įstūmusi šeimą 
į skurdą, specialiai buvo nukreipta prieš mus. Ir jau prašau 
neabejoti, kad revoliucionieriai Eisetų namuose buvo pie- 
šiami kaip tikri velniai. Vienas Dievas težino, ką anuomet 
kalbėjome apie tuos ponus... Tėvas jų nekentė kaip kažin 
ko. Dar ir dabar senasis tėtis Eisetas (tesaugo jį Dievas!), 
pajutęs artinantis podagros priepuolį, sunkiai išsitiesia sa- 
vo šezlonge, ir mes išgirstame, kaip jis raukydamasis sako: 
„Ak tie revoliucionieriai!.." 

Tais laikais, apie kuriuos pasakoju, ponas Eisetas ne- 
sirgo podagra, bet iš sielvarto, kad nusigyveno, tapo toks 
žiaurus, jog niekas negalėjo prie jo nė prisiartinti. Per dvi 
savaites teko du kartus nuleisti jam kraują. Aplink jį visi 
tylėjo: visi jo bijojo. Prie stalo duonos prašydavome pa- 
šnibždomis. Jo akivaizdoje nedrįsdavom net verkti. Bet vos 
jam išėjus, visi namai nuo vieno galo iki kito pratrūkdavo 
raudomis; motina, senoji Anu, brolis Žakas ir didysis bro- 
lis abatas, kai lankydavosi pas mus, - visi puldavo į ašaras. 
Motina, savaime aišku, verkė, matydama poną Eisetą ne- 
laimingą; abatas ir senoji Anu verkė, matydami verkiant 
ponią Eiset; o Žakas, dar per mažas suprasti mus ištikusią 
bėdą, - jis buvo tik dvejais metais vyresnis už mane, - ver- 
kė iš reikalo, savo malonumui. 

Keistas vaikas buvo tas mano brolis Žakas! Štai kas tu- 
rėjo ašarojimo talentą! Kiek prisimenu, visada matydavau 
jį paraudusiomis akimis ir šlapiais skruostais. Rytą, vakarą, 
dieną, naktį, mokykloje, namie, išėjęs pasivaikščioti — jis 
verkė be perstojo, verkė visur. Kai kas nors jo paklausdavo: 
„Kas tau yra?“ — jis raudodamas atsakydavo: „Nieko“. Ir 
įdomiausia, jam tikrai nieko nebūdavo nutikę. Jis verkė taip, 
kaip žmonės šnypščiasi nosį, tik dažniau, štai ir viskas. Kar- 
tais ponas Eisetas, netekęs kantrybės, sakydavo motinai: „Ši- 
tas vaikas juokingas, tik pažiūrėk į jį!.. Tikra upė“. Ponia 
Eiset į tai švelniai atsakydavo: „Ko gi tu nori, mielasis? Au- 
gant šitai praeis. Jo metų ir aš tokia buvau". O kol kas Žakas 
augo, sparčiai augo, bet jam $::2: nepraėjo. Priešingai, nepa- 
prasti šio keisto berniuko sugebėjimai be priežasties lieti aša- 
rų srautus sulig kiekviena diena vis didėjo. Taigi tėvų nevil- 
tis buvo jam tiesiog turtas... Štai kada jis galėjo lig valiai rau- 
doti ištisas dienas ir niekas jam nesakydavo: „Kas tau yra?“ 

Žodžiu, Žakui, kaip ir man, bankrotas turėjo savo ge- 
rąją pusę. 

Aš buvau labai laimingas. Manimi niekas nesirūpino. 
Tuo naudodamasis kiauras dienas žaisdavau su Ručkiu tuš- 
čiose dirbtuvėse, kur mūsų žingsniai aidėjo lyg bažnyčioje, 
ir erdviuose apleistuose kiemuose, kuriuos jau gože žolė. 
Jaunasis Ručkis, sargo Kolombo sūnus, buvo storas dvyli- 
kametis berniokas, stiprus kaip jautis, atsidavęs kaip šuo, 
kvailas kaip žąsinas, ir ypač krito į akis dėl tankių raudonų 
plaukų, kuriems ir turėjo būti dėkingas už pravardę Ruč- 
kis. Tik Ručkis, pasakysiu jums, man buvo ne Ručkis. Jis 
pakaitomis buvo mano ištikimasis Penktadienis, laukinių 
gentis, sukilusi laivo įgula ir kas tik nori. Mano vardas tuo- 
met irgi buvo ne Danielis Eisetas: aš buvau tas nepaprastas 
žmogus, apsikarstęs žvėrių kailiais, kurio nuotykių knygą 
gavau dovanų, - aš buvau pats misteris Kruzas. Kokia saldi 
iliuzija! Vakarais, po valgio, skaitydavau ir skaitydavau sa- 
vo „Robinzoną“, mokiausi jį atmintinai, o dieną vaidinda- 
vau jį, vaidindavau su įkarščiu, ir viską, kas mane supo, 
įtraukdavau į savo spektaklį. Fabrikas būdavo nebe fabri- 
kas, o mano negyvenama sala (o, tikrai negyvenama!). Ba- 
seinai vaidindavo vandenyno vaidmenį. Sodas būdavo pir- 
mapradis miškas. Platanuose gyveno aibė cikadų, kurios 
taip pat dalyvavo pjesėje, pačios to nežinodamos. 

Ručkis irgi nė nenumanė, koks svarbus jo vaidmuo. 
Jei jį būtum paklausęs, kas tas Robinzonas, jis būtų atsidū- 
ręs keblioje padėtyje, bet turiu pasakyti, savo rolę vaidino 
kuo įtikinamiausiai ir niekas geriau už jį nebūtų sugebėjęs 
mėgdžioti laukinių riksmo. Kur jis to išmoko? Aš nežinau. 
Tik žinau, kad tas baisus laukinių riksmas, kurį jis išgauda- 
vo iš gerklės gilumos, purtydamas raudonus karčius, būtų 

privertęs drebėti net pačius didžiausius drąsuolius. Net man, 
Robinzonui, kartais širdis nukrisdavo į kulnus, ir aš tyliai 
jo prašydavau: „Ne taip garsiai, Ručki, tu mane gąsdini". 
Deja, Ručkis ne tik puikiai mėgdžiojo laukinių riks- 
mą, bet dar geriau mokėjo blevyzgoti kaip gatvės berniūkš- 
čiai ir keiktis mūsų Viešpaties vardu*. Žaisdamas aš taip 
pat to išmokau, ir kartą prie stalo man nežinia kaip išsprū- 
do riebus keiksmažodis. Visi apstulbo. „Kas tave išmokė? 
Kur tu tai išgirdai?" Tai buvo įvykis. Ponas Eisetas pareiš- 
kė, kad mane reikia nedelsiant atiduoti į pataisos namus, 
didysis brolis abatas pasakė, kad pirmiausia reikia nusiųsti 
išpažinties, nes aš jau tokio amžiaus, kai turima proto. Tai- 
gi buvau nuvestas išpažinties. Baisus daiktas! Teko iš visų 
sąžinės kampelių surinkti krūvą senų nuodėmių, kurios vil- 
kosi man iš paskos septynerius metus. Sunkus darbas! Ne- 
miegojau dvi naktis, mat tų velnio nuodėmių susikaupė 
pilna pintinė; ant viršaus sukroviau pačias mažiausias, bet 
tai negelbėjo, kitos vis tiek kyšojo, ir kai atsiklaupus prie 
mažos ąžuolinės klausyklos reikėjo visa tai parodyti kuni- 
gui Rekolė, maniau, kad numirsiu iš baimės ir gėdos. 
Baigta. Aš nenorėjau daugiau žaisti su Ručkiu; dabar 
žinojau — šventas Paulius tai pasakė, o kunigas Rekolė pa- 
kartojo man, - kad nelabasis amžinai slankioja aplink mus 
kaip liūtas gwoerens guem devoret“*. O, tas guoerens guem 
devoret, kokį jis man padarė įspūdį! Aš taip pat sužinojau, 
jog tas intrigantas Liuciferis įgauna kokį tik įsigeidęs pavi- 
dalą, kad mus sugundytų, ir niekas man nebūtų išmušęs iš 
galvos minties, jog jis įlindo į pono Ručkio kailį, norėda- 
*Prancūzai keikiasi Dievo ir šventųjų vardais. 


**Tykodamas, ką praryti (/o:). Bet tai ne švento Pauliaus, o švento Pet- 
ro žodžiai. Pirmasis Petro laiškas, 5, 8. 

mas išmokyti mane keiktis Dievo vardu. Todėl pirmas rū- 
pestis grįžus į fabriką buvo perspėti Penktadienį, jog nuo 
šiol turės sėdėti namie. Vargšas Penktadienis! Tas įsakymas 
draskė jam širdį, tačiau jis pakluso nesiskųsdamas. Kartais 
matydavau jį prie sargo būdelės durų, netoli dirbtuvių; jis 
ten stovėdavo liūdnas, ir išvydęs, kad aš į jį žiūriu, nelaimė- 
lis, trrokšdamas mane suminkštinti, pašėldavo siaubingai 
riaumoti, purtydamas ugninius karčius, bet juo garsiau jis 
riaumodavo, juo toliau aš nuo jo laikydavausi. Man regėjo- 
si, kad jis panašus į garsųjį gworens liūtą. Aš jam šaukdavau: 
„Eik šalin! Tu mane gąsdini'. 

Ručkis taip atkakliai plyšojo keletą dienų, paskui vie- 
ną rytą jo tėvas, pavargęs nuo tų riksmų namuose, išsiun- 
te jį rėkauti pas amato meistrą ir aš jo daugiau nebema- 
čiau. 

Tačiau mano susidomėjimas Robinzonu nė kiek neat- 
šalo. Kaip tik tuo metu dėdei Batistui staiga nusibodo jo 
papūga ir jis man ją atidavė. Ta papūga pakeitė Penktadie- 
nį. Aš ją įkurdinau gražiame narvelyje savo žiemos reziden- 
cijos gale; ir štai tada pasijutau tikresnis Kruzas negu kada 
nors ir kiauras dienas leisdavau dviese su tuo įdomiu spar- 
nuočiu, mokydamas jį sakyti: „Robinzonai! Mano vargše 
Robinzonai!"“ Bet, įsivaizduokit sau, ta papūga, kurią dėdė 
Batistas atidavė man, norėdamas išsivaduoti nuo jos amži- 
no plepėjimo, užsispyrė ir nustojo kalbėti, kai tik atsidūrė 
pas mane... Nesake ne tik „mano vargše Robinzonai“, bet 
apskritai nieko. Niekada negalėjau ištraukti iš jos nė žode- 
lio. Bet vis tiek ją labai mylėjau ir be galo rūpinausi. 

Taip mudu gyvenome, mano papūga ir aš, visiškoje 
vienatvėje, tačiau vieną rytą man nutiko tikrai keistas daly- 
kas. Tą dieną anksti palikau savo lūšnelę ir, apsiginklavęs 

iki dantų, leidausi tyrinėti salos. Staiga pamačiau mano pu- 
sėn einančius tris ar keturis žmones, kurie labai garsiai kal- 
bėjosi ir karštai mostagavo rankomis. Teisingasis Dieve! 
Žmonės mano saloje! Vos spėjau parkristi už oleandrų 
guoto — ant pilvo, malonėkit įsidėmėti... Žmonės praėjo 
pro šalį ir manęs nepamatė... Man pasidingojo, kad išgir- 
dau sargo Kolombo balsą, ir truputį apsiraminau; bet vis 
tiek, kai jie nutolo, išlindau iš savo slėptuvės ir, laikyda- 
masis atokiai, nusekiau įkandin jų pažiūrėti, ką jie čia da- 
rys.... 

Atvykėliai ilgai išbuvo mano saloje. Jie apvaikščiojo ją 
nuo vieno galo ligi kito ir apžiūrėjo visas smulkmenas. Ma- 
čiau, kaip jie lindo į mano olas ir matavo mano vandenynų 
gylį. Tarpais žmonės sustodavo ir imdavo kraipyti galvas. 
Labiausiai bijojau, kad jie nerastų mano slėptuvių... Didis 
Dieve, ką tada būčiau daręs? Laimė, taip neatsitiko ir po 
pusvalandžio žmonės išėjo, nė nenumanydami, jog sala gy- 
venama. Kai tik jie išsinešdino, nubėgęs užsidariau vienoje 
iš savo lūšnelių ir visą likusią dieną laužiau galvą, kas tie 
žmonės ir ko jiems čia reikėjo. 

Deja!.. Labai greitai sužinojau, ko jiems čia reikėjo. 

Vakare, valgant, ponas Eisetas mums iškilmingai pra- 
nešė, kad fabrikas parduotas ir kad po mėnesio visi vyksi- 
me į Lioną, kur nuo šiol gyvensime. 

Tai buvo baisus smūgis. Man pasirodė, jog griūva dan- 
gus. Fabrikas parduotas!.. Gerai!.. O kaip mano sala, mano 
olos, lūšnelės? 

Deja, ponas Eisetas pardavė viską — salą, olas, lūšneles; 
viską reikėjo palikti. Dieve, kaip aš verkiau!.. 

Tą menesį, kol namuose buvo pakuojami stiklai ir in- 
dai, aš liūdnas ir vienišas klaidžiojau po savo brangųjį fab- 

riką. Patys suprantate, žaidimai man buvo ne galvoj... O 
ne... Aš sėdinėjau visuose kampuose ir, žiūrėdamas į daik- 
tus aplink save, kalbėjausi su jais kaip su žmonėmis... Sa- 
kiau platanams: „Sudie, mano brangūs draugai“, ir basei- 
nams: „Baigta, daugiau mes nepasimatysime". Sode augo 
granatmedis, kurio gražūs raudoni žiedai skleidėsi saulėje. 
Raudodamas aš jam tariau: „Duok vieną žiedą". Ir jis man 
davė. Aš pasidėjau jį prie krūtinės kaip prisiminimą apie 
granatmedį. Buvau labai nelaimingas. 

Tačiau prislėgtą šito didelio skausmo, mane džiugino 

du dalykai: pirmiausia mintis apie kelionę laivu, o antra — 
man leido kartu pasiimti papūgą. Sakiau sau, kad Robin- 
zonas paliko savo salą maždaug tokiomis pat sąlygomis, ir 
tai man teikė drąsos. 
„ Pagaliau atėjo išvykimo diena. Ponas Eisetas buvo Lione 
jau visą savaitę. Jis išvažiavo anksčiau su dideliais baldais. 
Taigi aš keliavau su Žaku, motina ir senąja Anu. Mano 
didysis brolis abatas nevažiavo, bet palydėjo mus iki Boke- 
ro diližano; mus lydėjo ir sargas Kolombas. Jis žingsniavo 
priekyje ir stūmė milžinišką karutį, prikrautą lagaminų. Pas- 
kui jį ėjo brolis abatas už parankės su ponia Eiset. 

Deja! Savo vargšo abato man daugiau nebuvo lemta 
pamatyti! 

Įkandin jų traukė senoji Anu, vienoje rankoje nešda- 
masi didelį mėlyną skėtį, o kita vesdama Žaką, kuris buvo 
labai patenkintas, kad vyksta į Lioną, bet vis tiek raudojo... 
Galiausiai, kolonos uodegoje, ėjo Danielis Eisetas, oriai lai- 
kydamas papūgos narvelį ir kas žingsnis gręžiodamasis į sa- 
vo brangųjį fabriką. 

Karavanui tolstant, granatmedis kiek galėdamas stie- 
bėsi virš sodo sienų, norėdamas dar kartą į juos pažiūrėti... 

Platanai atsisveikindami mosavo šakomis... Danielis Eise- 
tas, labai susijaudinęs, pirštų galiukais slapčia siuntė jiems 
visiems oro bučinius... 

Savo salą palikau 18... metų rugsėjo 30 dieną. 


|| 


Tarakonai 


O, mano vaikystės daiktai, kokį jūs man palikote įspū- 
dį! Rodos, lyg vakar būtų buvusi ta kelione Rona! Dar ir 
dabar matau laivą, keleivius, įgulą; girdžiu jo ratų dundėji- 
mą ir sirenos kauksmą. Kapitonas buvo vardu Ženjesas, vi- 
rėjas — Montelimaras. Tokie dalykai neužmirštami. 

Kelionė truko tris dienas. Tas tris dienas aš praleidau 
ant denio, o į kajutę nulipdavau tik valgyti ir miegoti. Li- 
kusį laiką prabūdavau pačiame laivūgalyje, prie inkaro. Ten 
kabojo didelis varpas, kuris skambėdavo, laivui įplaukiant į 
miestus; aš atsisėsdavau šalia to varpo, ant virvių krūvų, 
pasidėdavau tarp kojų papūgos narvelį ir žiūrėdavau. Rona 
buvo tokia plati, kad vos matėsi krantai. Man būtų patikę, 
jei ji būtų buvusi dar platesnė ir vadinusis jūra! Dangus 
buvo giedras, bangos žalios. Pasroviui slydo didžiulės val- 
tys. Upeiviai, sėdėdami ant mulų nugarų, kėlėsi per brastą 
netoli mūsų dainuodami. Kartais laivas praplaukdavo pro 
tankiai apžėlusią, nendrėmis ir gluosniais apaugusią salą. 
„O, negyvenama sala!" - sakydavau sau ir rydavau ją akimis... 

Baigiantis trečiai dienai, pamaniau, kad kyla audra. 
Dangus staiga apsiniaukė, virš upės pasklido tirštas rūkas; 
laivo nosyje buvo uždegtas didelis žibintas, ir garbės žodis, 
visi tie simptomai mane sujaudino... Šalimais kažkas pasa- 
kė: „Štai ir Lionas!" Tuo metu suskambo didysis varpas. 
Tai buvo Lionas. 

Viename ir kitame krante pro rūką neaiškiai išvydau 
degančias šviesas; mes praplaukėme pro vieną tiltą, paskui 
pro kitą. Milžiniškas laivo kaminas kaskart susilenkdavo 
dvilinkas ir imdavo tumulais spjaudyti juodus dūmus, nuo 
kurių pagaudavo kosulys... Laive prasidėjo baisus subruz- 
dimas. Keleiviai ieškojo savo lagaminų, upeiviai keikėsi, 
tamsoje ridendami statines. Lijo lietus... 

Aš nuskubėjau pas motiną, Žaką ir senąją Anu, kurie 
buvo kitame laivo gale, ir štai mes visi keturi prisiglaudėme 
vieni prie kitų po dideliu Anu skėčiu, o laivas tuo tarpu 
prisišvartavo prie krantinės ir prasidėjo keleivių išlaipinimas. 

Tiesą sakant, jei ponas Eisetas nebūtų atėjęs mūsų išsi- 
vesti, manau, niekad nebūtume iš ten išsikapstę. Jis apgrai- 
bomis prasigavo prie mūsų šaukdamas: „Kas čia? Kas čia?" 
Į tą pažįstamą šūksnį mes visi keturi, laimingi, su neapsa- 
komu palengvėjimu, atsiliepėme: „Draugai!“ Ponas Eisetas 
greitosiomis mus pabučiavo, paėmė brolį už vienos rankos, 
mane — už kitos, paliepė moterims: „Sekite paskui ma- 
ne!“ — ir leidomės į kelią... O, jis buvo tikras vyras!.. 

Mes sunkiai stūmėmės į priekį: buvo tamsu, denis sli- 
dus. Kas žingsnis atsitrenkdavai į dėžes... Staiga iš laivūga- 
lio mus pasiekė šaižus, gailus balsas: „Robinzonai! Robin- 
zonai!“ 

— O Dieve! — sušukau ir pamėginau ištraukti ranką iš 
tėvo delno. Pamanęs, jog paslydau, jis stipriau ją suspaudė. 

Vel pasigirdo tas pats balsas, dar šaižesnis ir gailesnis: 
„Robinzonai! Mano vargše Robinzonai!“ Aš dar sykį pa- 
mėginau ištraukti ranką. 

— Papūga! - sušukau. - Mano papūga! 

— Tai ji dabar kalba? - paklausė Žakas. 

Ar ji kalbėjo? Aš manau. Ją girdėjai per mylią... Iš susi- 
jaudinimo užmiršau ją pačiame laivūgalyje, prie inkaro, ir 
iš ten ji mane šaukė, iš visų jėgų klykdama: „Robinzonai! 
Robinzonai! Mano vargše Robinzonai!" 

Deja, mes buvome toli. Kapitonas Ženjesas ragino: 
„Paskubėkite!“ 

— Ateisime jos paimti rytoj, — tarė ponas Eisetas. — Lai- 
vuose niekas nedingsta. 

Ir nepaisydamas ašarų, jis mane nusitempė. Deja! Ry- 
toj parnešti papūgos buvo pasiųstas žmogus, tačiau jis jos 
nerado... Įsivaizduokit, į kokią neviltį puoliau: nebėra Penk- 
tadienio, nebėra papūgos! Be jų negali būti ir Robinzono! 
Beje, net ir labiausiai norint, argi įmanoma susikurti negy- 
venamą salą purvino drėgno Žibinto gatvės namo kervirta- 
me aukšte? 

O! Klaikus namas! Jis stovės man prieš akis visą gyve- 
nimą: apgliaumiję laiptai, kiemas kaip šulinys, kiemsargis, 
kartu ir batsiuvys, įsirengęs savo dirbtuvėlę prie pat van- 
dens kolonėlės... Tai buvo šlykštu. 

Mums atsikrausčius, tą patį vakarą, senoji Anu, kurda- 
masi virtuvėje, sielvartingai sušuko: 

— Tarakonai! Tarakonai! 

Visi subėgome pas ją. Koks vaizdas!.. Virtuvė buvo pilna 
tų bjaurių gyvių. Jie knibždėjo ant indaujos, ant sienų, stal- 
čiuose, ant židinio, bufete — visur! Nenorėdamas juos min- 
dei. Fui! Anu išmušė jų aibę, bet juo daugiau traiškė, juo 

daugiau jų radosi. Jie lindo pro vandentiekio skylę, mes tą 
skylę užkišome; bet rytojaus vakarą jų priėjo pro kažkur 
kitur, nežinia pro kur. Teko specialiai įsigyti katę jiems gau- 
dyti, ir kas naktį virtuvėje vykdavo baisios skerdynes. 

Dėl tarakonų Liono ėmiau neapkęsti nuo pat pirmo 
vakaro. Rytojaus dieną buvo dar blogiau. Reikėjo įgyti naujų 
įpročių, pasikeitė valgymo valandos... Bandelės čia buvo 
kitokios formos negu pas mus. Jas vadino vainikėliais. Nieko 
sau pavadinimas! 

Kai senoji Anu mėsinėje paprašydavo karbonado, par- 
davėjas nusijuokdavo jai į akis: tas laukinis nežinojo, ką 
reiškia žodis „karbonadas“... O, kaip aš liūdėjau!.. 

Sekmadieniais, norėdami truputį prasiblaškyti, visa šei- 
ma, pasiėmę skėčius, eidavome pasivaikščioti Ronos kran- 
tinėmis. Mes instinktyviai visuomet traukdavome į pietus, 
į Perašo kvartalą. „Man atrodo, kad taip priartėjame prie 
savo krašto“, — sakydavo motina, kuri jo ilgėjosi dar labiau 
negu aš... Tie šeimos pasivaikščiojimai būdavo niūrūs. Po- 
nas Eisetas bambėdavo, Žakas amžinai verkdavo, o aš visa- 
da sliūkindavau iš paskos: nežinia kodėl gėdydavausi būti 
gatvėje. Be abejo, todėl, kad buvome vargetos. 

Po mėnesio senoji Anu susirgo. Ją žudė rūkai, ir teko 
ją išsiųsti į Pietus. Vargšė mergina, aistringai mylėjusi ma- 
no motiną, niekaip nesiryžo mūsų palikti. Maldavo, kad ją 
laikytumėm, žadėjo nemirti. Reikėjo jėga įsodinti ją į laivą. 
Atvykusi į Pietus, ji ten iš nevilties ištekėjo. 

Kai išvažiavo Anu, naujos tarnaitės nesisamdėme, ir 
tai man atrodė skurdo viršūnė... Nudirbti didžiųjų darbų 
ateidavo kiemsargio žmona; motina prie krosnių ugnies de- 
ginosi savo dailias baltas rankas, kurias aš taip mėgau bu- 
čiuoti; maisto produktus pirko Žakas. Jam ant rankos bū- 


22 


davo užkabinama didelė pintinė ir prisakoma: „Nupirksi 
to ir to“, ir jis kuo puikiausiai nupirkdavo to ir to, žinoma, 
visada verkdamas. 

Vargšas Žakas! Jis taip pat nebuvo laimingas. Ponas 
Eisetas, nuolat matydamas jį apsiašarojusį, galiausiai ėmė 
juo bodėtis ir niuksėti per sprandą. Kasdien tik ir girdėjai: 
„Žakai, tu kvaiša! Žakai, tu asilas!" Mat tėvo akivaizdoje 
vargšas Žakas visiškai sutrikdavo. Besistengdamas sulaikyti 
ašaras, jis pasidarydavo negražus. O iš baimės pasidarydavo 
kvailas. Ponas Eisetas jam nešė nelaimę. Štai kad ir atsitiki- 
mas su ąsočiu. 

Vieną vakarą, sėdant prie stalo, pastebėjome, kad na- 
muose nera nė lašo vandens. 

— Jei norite, aš nueisiu parnešti, — pasisiūlo geruolis 
Žakas. 

Ir paima ąsotį, didelį molinį ąsotį. 

Ponas Eisetas patrauko pečiais. 

- Jeigu eis Žakas, — sako jis, — ąsotis tikrai bus sudau- 
žytas. 

— Girdi, Žakai, - ramiai prabyla ponia Eiset, — žiūrėk, 
nesudaužyk ąsočio, būk atsargus. 

Ponas Eisetas nesiliauja: 

— O, veltui perspėji, jis vis tiek sudaužys. 

Žakas verksmingu balsu klausia: 

— Bet kodėl gi jūs norite, kad aš jį sudaužyčiau? 

— Aš nenoriu, kad sudaužytum, tik sakau, kad tu jį su- 
daužysi, — atsako ponas Eisetas prieštarauti neleidžiančiu 
tonu. 

Žakas neprieštarauja; drebančia ranka paima ąsotį ir 
skubiai mauna pro duris, lyg norėdamas pasakyti: 

„Aha, aš jį sudaužysiu! Ką gi, pažiūrėsime!“ 

Praeina penkios minutės, dešimt. Žakas negrįžta. Po- 
nia Eiset pradeda nerimauti. 

— Ar tik jam nebus kas atsitikę? 

— Po perkūnais! Kas gi jam gali atsitikti? — piktai su- 
niurzgia ponas Eisetas. - Sudauže ąsotį ir dabar bijo grįžti. 

Sulig šiais žodžiais, — nors ir niurgzlys, tai geriausias 
žmogus pasaulyje, — jis atsistoja ir eina prie durų pažiūrėti, 
kas nutiko Žakui. Toli eiti nereikia: Žakas, tylus, suakme- 
nėjęs, stovi laiptų aikštelėje už durų tuščiomis rankomis. 
Išvydęs poną Eiserą, jis išblykšta ir širdį veriančiu, silpnu — 
o, tokiu jau silpnu! - balsu pralemena: „Aš jį sudaužiau!“ 
Jis jį sudaužė... 

Eisetų šeimos archyvuose šis nutikimas vadinamas „is- 
torija su ąsočiu“. 

Maždaug po dviejų mėnesių nuo persikraustymo į Lio- 
ną, tėvai ėmė galvoti apie mūsų mokslus. Tėvas mielai bū- 
tų leidęs mus į koležą, bet tai buvo pernelyg brangu. 

— Ojei atiduotume juos į bažnytinę mokyklą? - pasiū- 
lė ponia Eiset. - Atrodo, vaikams ten gerai. 

Ta mintis tėvui patiko, o kadangi arčiausiai buvo Šven- 
to Nizjė bažnyčia, mes buvome išsiųsti į Švento Nizjė baž- 
nytinę mokyklą. 

Bažnytinė mokykla - smagus daiktas! Užuot kimšus į 
galvas graikų ir lotynų kalbas, kaip kitose įstaigose, mes ten 
buvome mokomi patarnauti mišioms prie didžiojo alto- 
riaus, giedoti antifonas, gražiai priklaupti, elegantiškai mo- 
suoti smilkytuvu, o šitai tikrai sunku. Retkarčiais keletas 
valandų per dieną būdavo skiriama linksniavimui ir sutrum- 
pintam istorijos kursui, bet tai buvo tik priedai. Visų pir- 
ma mes ten mokėmės tarnauti bažnyčiai. Mažiausiai kartą 
per savaitę abatas Miku tarp dviejų tabako šniūkštelėjimų 

mums iškilmingai sakydavo: „Rytoj iš ryto, ponai, pamo- 
kų nebus. Eisime į laidotuves“. 

Eisime į laidotuves! Kokia laimė! Paskui dar būdavo 
krikštynų, vestuvių, monsinjoro vizitas, sakramentų neši- 
mas ligoniams! O, sakramentai! Kaip didžiuodavomės, ga- 
lėdami lydėti sakramentus... Po mažu raudono aksomo bal- 
dakimu žingsniuodavo kunigas, nešinas ostija ir šventai- 
siais aliejais. Du choro berniukai laikydavo baldakimą, o 
kiti du sekdavo iš paskos su dideliais paauksuotais žibin- 
tais. Penktas eidavo priešaky, kratydamas varpelį. Paprastai 
tai būdavo mano pareiga... Nešant pro šalį šventuosius sak- 
ramentus, vyrai nusiimdavo skrybėles, moterys žegnoda- 
vosi. Einant pro sargybos būstinę, sargybinis sušukdavo: 
„Prie ginklų!“, kareiviai susibėgdavo ir išsirikiuodavo į gre- 
tą. „Ginklu gerbt! Priklaupt!" — sukomanduodavo karinin- 
kas. Sužvangėdavo šautuvai, kurtinamai sutratėdavo būg- 
nai. Aš triskart supurtydavau varpelį, kaip per mišias, kai 
užgiedamas Sanctus, ir mes traukdavome toliau. 

Bažnytinė mokykla - smagus daiktas! Kiekvienas iš mū- 
sų mažoje spintelėje turėjome kulto tarno drabužių kom- 
plektą: juodą sutaną su ilgu šleifu, stulą, kamžą plačiomis 
kietai iškrakmolytomis rankovėmis, juodas šilkines kojines, 
dvi kepuraites — vieną gelumbinę, antrą aksominę, - ant- 
krūtinį, išsiuvinėtą smulkiais baltais perlais, ir viską, ko rei- 
kėjo. 

Tie drabužiai, regis, man labai tiko. „Jis su jais dailutis 
kaip paveikslėlis“, — sakydavo mama Eiset. Visa bėda, aš 
buvau labai mažas, ir tai mane varė į neviltį. Įsivaizduokit 
sau, net pasistiebęs nesiekiau aukščiau nei baltos pono Ka- 
diufo, mūsų durininko, kojinės, be to, buvau toks gležnu- 
tis!.. Kartą per mišias, dėdamas Evangeliją iš vienos vietos į 

kitą, neišlaikiau tos storos knygos svorio ir ji mane nutem- 
pė. Kiek ilgas išsitiesiau ant altoriaus laiptelių. Analojus su- 
lūžo, mišios nutrūko. O tai buvo Sekminės. Koks skanda- 
las!.. Be šių nereikšmingų nepatogumų dėl mažo ūgio, bu- 
vau labai patenkintas savo dalia, ir dažnai vakarais, su Žaku 
eidami gulti, sakydavome: „Apskritai bažnytinė mokykla — 
smagus daiktas“. Deja, mes neilgai ten mokėmės. Vienas 
šeimos draugas, universiteto rektorius Pietuose, sykį parašė 
tevui, kad jei jis nori eksterno stipendijos Liono koleže vie- 
nam iš savo sūnų, ją būtų galima gauti. 

— Stipendija teks Danieliui, — pasakė ponas Eisetas. 

— O Zakas? - paklausė motina. 

— Žaką aš pasiliksiu prie savęs. Jis man bus labai reika- 
lingas. Beje, pastebėjau, kad jis linkęs į prekybą. Padarysi- 
me jį komersantu. 

Absoliučiai nesupratau, kaip ponas Eisetas galėjo pa- 
stebėti, kad Žakas linkęs į prekybą. Tais laikais vargšas ber- 
niukas buvo linkęs tik į ašaras, ir jei jo kas būtų atsiklau- 
sęs... Bet jo niekas nesiklausė, manęs taip pat. 

Kai atėjau į koležą, iš pat pradžių labiausiai mane pri- 
trenkė tai, kad aš vienas vilkėjau palaidine. Lione turtuolių 
sūnūs nenešiojo palaidinių; jas dėvėjo tik gatvės berniūkš- 
čiai, driskiai, kaip sakoma. O aš buvau su palaidine, pa- 
prasta languota palaidine dar nuo fabriko laikų. Aš buvau 
su palaidine, taigi atrodžiau kaip driskius... Kai įžengiau į 
klasę, mokiniai ėmė kikenti. Ir sakė: „Žiūrėkit, jis su palai- 
dine!“ Mokytojas padarė grimasą ir iškart pajuto man anti- 
patiją. Nuo tada jis visuomet kalbėdavo su manim puse 
lūpų, niekinamu tonu. Niekada nevadindavo manęs vardu 
ir visada sakydavo: „Ei, jūs ten, Mažyli!" O juk aš jam 
gal dvidešimt kartų kartojau, kad mano vardas Danielis 


26 


Ei-se-tas... Galiausiai draugai praminė mane Mažyliu ir ta 
pravardė taip ir liko... Prakeikta palaidine!.. 

Bet ne tik palaidinė skyrė mane iš kitų vaikų. Kiti 
turėjo gražius geltonos odos portfelius, kvepiančio buks- 
medžio rašalines, sąsiuvinius kartoniniais viršeliais, nau- 
jas knygas su daugybe paaiškinimų puslapių apačioje; o 
mano knygos buvo senos, nupirktos iš bukinistų kranti- 
nėje, apipelijusios, išblukusios, atsiduodančios gaižiu kva- 
pu; visų viršeliai buvo suplyšę, kartais trūko lapų. Žakas 
man jas rūpestingai įrišinėjo storu kartonu ir stipriais kli- 
jais, tačiau klijų visada pritepdavo per daug ir jie dvokda- 
vo. Jis man taip pat padirbo portfelį su begale kišenių, 
labai patogų, bet velgi pripylė per daug klijų. Polinkis 
klijuoti ir įrišinėti Žakui tapo manija, kaip ir poreikis verk- 
ti. Prie krosnies visuomet stovėdavo krūva puodelių su 
klijais, ir kai tik jis galėdavo valandėlę ištrūkti iš parduo- 
tuvės, klijuodavo, įrišinėdavo, traukdavo kartonu. Kitu 
metu nešiojo po miestą paketus, rašė, kam nors diktuo- 
jant, vaikščiojo pirkti produktų — žodžiu, vertėsi preky- 
ba. 

O dėl manęs, tai aš supratau, kad jei tu stipendininkas, 
dėvi palaidinę ir esi vadinamas Mažyliu, turi dirbti dvigu- 
bai daugiau už kitus, norėdamas jiems prilygti, ir garbės 
žodis, Mažylis kibo į mokslus visu uolumu. 

Šaunuolis tas Mažylis! Aš jį tebematau, žiemą nekū- 
rentame kambaryje sėdintį prie darbo stalo, apklotu apsi- 
vyniojusį kojas. Lauke sniegulės kapoja stiklus. Parduotu- 
vėje girdėti, kaip ponas Eisetas diktuoja: 

„Aš gavau didžiai gerbiamą jūsų laišką, rašytą šio mė- 
nesio aštuntą dieną“. 

Ir verksmingas Žako balsas, kartojantis: 

„Aš gavau didžiai gerbiamą jūsų laišką, rašytą šio mė- 
nesio aštuntą dieną . 

Kartais kambario durys atsargiai atsiverdavo ir įeidavo 
ponia Eiset. Ji pritykindavo prie Mažylio ant pirštų galų. 
Šššl.. 

— Dirbi? — tyliai klausdavo ji. 

— Taip, mama. 

— Ar tau nešalta? 

— O ne! 

Mažylis meluodavo, jam būdavo labai šalta. 

Tada ponia Eiset atsisėsdavo šalimais su mezginiu ran- 
kose ir sėdėdavo taip ištisas valandas, pašnibždomis skai- 
čiuodama akis ir tarpais sunkiai atsidusdama. 

Vargšė ponia Eiset! Ji nuolat galvojo apie tą brangų 
kraštą, kurio daugiau nebesitikėjo pamatyti... Deja, savo 
nelaimei, mūsų visų nelaimei, jai buvo lemta netrukus jį 
išvysti... 


Jis mirė! Melskitės už jį! 


Tai atsitiko vieną liepos mėnesio pirmadienį. 

Tą dieną, išėjęs iš koležo, leidausi sugundomas pažais- 
ti „trečias bėga“, ir kai susiruošiau grįžti namo, buvo jau 
daug vėliau, nei būčiau norėjęs. Iš Juodžemio aikštės į Ži- 
binto gatvę lėkiau nesustodamas su knygomis prie diržo ir 
kepure dantyse. Kadangi siaubingai bijojau tėvo, ant laip- 
tų vis dėlto valandžiukę atsikvėpiau — tik tol, kol sugalvo- 
jau istoriją pasiteisinti, kodėl susivėlinau. Paskui narsiai pa- 
skambinau. 

Duris atidarė pats ponas Eisetas. 

— Kaip tu vėlai! — tarė jis man. 

Drebėdamas ėmiau berti savo istoriją, bet tas brangus 
žmogus nedavė man baigti ir, priglaudęs prie krūtinės, il- 
gai tylėdamas bučiavo. 

Aš tikėjausi mažų mažiausiai griežto pamokslo, todėl 
nustebau šitaip sutiktas. Pirmiausia į galvą šovė mintis, kad 
pas mus pietauja Švento Nizjė bažnyčios klebonas: iš patir- 
ties žinojau, kad tokiomis dienomis mūsų niekuomet ne- 

bara. Bet įėjęs į valgomąjį, iškart pamačiau klydęs. Stalas 
buvo padengtas tik dviem asmenims: tėvui ir man. 

— O kur mama;? Kur Žakas? - nustebęs paklausiau. 

Ponas Eisetas atsakė jam neįprastu švelniu balsu: 

— Mama ir Žakas išvažiavo, Danieli. Tavo brolis abatas 
labai serga. 

Paskui, matydamas, kad aš visas išbalau, beveik links- 
mai pridūrė, norėdamas mane nuraminti: 

— Aš tik taip sau pasakiau, labai serga. Mums parašė, 
kad abatas guli lovoje. Bet juk tu pažįsti savo motiną, ji 
užsimanė važiuoti, ir aš daviau jai į palydovus Žaką... Iš 
tiesų nieko baisaus nera... O dabar sėskis ir valgykim, aš 
mirštu iš alkio. 

Tylėdamas atsisėdau prie stalo, bet man spaudė širdį ir 
buvo nežmoniškai sunku sulaikyti ašaras, pagalvojus, kad 
mano didysis brolis abatas labai serga. Mudu liūdnai pieta- 
vome, sėdėdami vienas priešais kitą ir nekalbėdami. Ponas 
Eisetas valgė greitai, gerė dideliais gurkšniais, paskui staiga 
sustodavo ir apie kažką užsigalvodavo... O aš, sustingęs ga- 
le stalo ir visas nustėręs, prisiminiau gražias istorijas, kurias 
abatas man pasakodavo, kai atvažiuodavo į fabriką. Mary- 
davau, kaip jis drąsiai pasikelia sutaną, šokdamas per basei- 
ną. Taip pat prisiminiau jo pirmąsias mišias, kuriose daly- 
vavo visa šeima. Koks jis buvo gražus, kai atsisukdavo į mus 
išskėtęs rankas ir sakydavo Dominus vobiscumn * tokiu švel- 
niu balsu, kad ponia Eiset verkė iš džiaugsmo!.. Dabar įsi- 
vaizdavau jį ten gulintį, sergantį (o, kažkas man kuždėjo, 
labai sergantį!) ir mano sielvartą dėl jo ligos dar labiau ait- 
rino balsas, kurį girdėjau sklindant iš širdies gilumos: „Die- 


*Dievas su jumis (/or.). 

vas tave baudžia, tai tavo kaltė! Reikėjo grįžti tiesiai namo! 
Nereikėjo meluoti!“ Kupinas baisių minčių, kad Dievas, 
norėdamas nubausti Mažylį, numarins brolį, jis kankinosi 
ir kalbėjo sau: „Ne, niekada! Daugiau niekada nežaisiu „tre- 
čias bėga“, išėjęs iš koležo“. 

Pavalgę užsižiebėme lempą ir ėmėme vakaroti. Ant stal- 
tiesės, tarp deserto likučių, ponas Eisetas pasidėjo storas 
buhalterijos knygas ir garsiai tikrino sąskaitas. Tarakonus 
gaudantis katinas Finė liūdnai miaukė, trainiodamasis ap- 
link stalą... Aš atsidariau langą ir alkūnėmis atsirėmiau į 
palangę... 

Sutemo, oras buvo sunkus... Girdėjosi, kaip apačioje 
juokėsi ir šnekėjo žmonės, stovėdami priešais savo duris, ir 
tolumoje dunksėjo Luajaso forto būgnai... Aš taip stovėjau 
jau keletą minučių, gododamas liūdnas godas ir akimis klai- 
džiodamas po tamsą, bet staiga šaižus skambučio čirškesys 
atplėšė mane nuo palangės. Su siaubu pažvelgiau į tėvą, ir 
man pasidingojo, kad jo veidas suvirpėjo iš baimės ir nerimo, 
koks prislėgė ir mane. Tas skambutis jį taip pat išgąsdino. 

— Skambina, - beveik pašnibždomis pasakė jis. 

— Sėdėkite, tėve, aš nueisiu. 

Ir puoliau prie durų. 

Ant slenksčio stovėjo žmogus. Vos įžiūrėjau jį tamso- 
je: jis man kažką tiesė, bet aš nesiryžau imti. 

— Telegrama, — tarė jis. 

— Telegrama! O didis Dieve! Kokia? 

Drebėdamas paėmiau popierių ir jau norėjau uždaryti 
duris, tačiau žmogus sulaikė jas koja ir šaltai pasakė: 

— Reikia pasirašyti. 

Reikėjo pasirašyti. Aš to nežinojau, mat telegramą ga- 
vau pirmą kartą gyvenime. 

— Kas ten, Danieli? - šūktelėjo ponas Eisetas. Jo balsas 
drebėjo. 

Aš atsakiau: 

— Nieko! Tai elgeta!.. 

Ir ženklu paprašęs žmogų palaukti, nubėgau į savo 
kambarį, apgraibomis pamirkiau plunksną į rašalą ir grį- 
žau atgal. 

Žmogus pasakė: 

— Pasirašykite Čia. 

Mažylis drebančia ranka pasirašė laiptinės lempų švie- 
soje, paskui uždarė duris ir grįžo, paslėpęs telegramą po 
palaidine. 

O taip, aš laikiau paslėpęs tave po palaidine, nelemtoji 
telegrama! Nenorėjau, kad ponas Eisetas tave pamatytų, 
nes iš anksto žinojau, jog praneši mums kažką baisaus, ir 
kai tave atplėšiau, nepamačiau nieko naujo, - girdi, te- 
legrama? Tu nepasakei nieko, ko širdis dar nebūtų atspė- 
jusi. 

— Ten buvo elgeta? - žiūrėdamas į mane, paklausė 
tėvas. 

Aš neraudonuodamas atsakiau: „Ten buvo elgeta“, - 
ir, norėdamas išsklaidyti jo įtarimus, vėl atsistojau prie 
lango. : 
Dar kurį laiką rymojau ten nejudėdamas, nekalbėda- 
mas, spausdamas prie krūtinės popierių, kuris mane degin- 
te degino. 

Tarpais mėgindavau protauti, pasidrąsinti, sakiau sau: 
„Ką tu žinai? Gal ten gera naujiena. Gal rašoma, kad jis 
pasveiko..." Bet širdies gilumoje jaučiau, kad tai netiesa, 
kad meluoju pats sau, kad telegramoje nerašoma apie jo 
pasveikimą. 

Pagaliau ryžausi nueiti į savo kambarį ir sužinoti, kaip 
yra iš tikrųjų. Lėtai, stengdamasis neatkreipti dėmesio, iš- 
slinkau iš valgomojo, užtat su kokiu karštligišku skubotu- 
mu uždegiau lempą, kai atsidūriau savo kambaryje! Kaip 
drebėjo rankos, plėšiant šią mirtį nešančią telegramą! Ir ko- 
kiomis karštomis ašaromis aplaisčiau ją arplėšęs... Perskai- 
čiau dvidešimt kartų, vildamasis, jog suklydau. Deja! Vargšas 
aš! Veltui ją skaičiau ir perskaitinėjau, veltui sukiojau į 
visas puses — vis tiek negalėjau priversti jos pasakyti nieko 
kito, ką pasakė iš pat pradžių, ką aš pats puikiai žinojau: 


Jis mirė! Melskitės už jį! 


Nežinau, kiek laiko stovėjau ten su atplėšta telegrama. 
Tik prisimenu, kad labai degė akys ir, prieš išeidamas iš 
kambario, ilgai prausiausi veidą. Paskui grįžau į valgomąjį, 
mešlungiškai suspaustoje rankoje laikydamas triskart pra- 
keiktą telegramą. 

Ką reikėjo daryti? Kaip turėjau pranešti siaubingą ži- 
nią tėvui ir koks paikas vaikiškumas pastūmėjo mane pasi- 
likti ją sau vienam? Truputį vėliau ar truputį anksčiau jis 
vis tiek būtų sužinojęs. Kokia kvailystė! Jei nors būčiau ėjęs 
tiesiai pas jį, kai gavau telegramą, būtume arplėšę ją kartu, 
ir dabar jis jau viską žinotų. 

Šitaip mintydamas vienas sau, priėjau prie stalo ir atsi- 
sėdau šalia pono Eiseto, visai prie pat jo. Vargšas žmogus 
buvo ką tik užvertęs savo knygas ir žaidė, plunksnos galiu- 
ku kutendamas baltą Finė snukutį. Man suspaudė širdį, 
kad jis šitaip žaidžia. Mačiau, kaip lempos pusiau apšvies- 
tas geras jo veidas tarpais nusigiedrydavo ir imdavo juoktis, 
ir man norėjosi sušukti: „O ne, nesijuokite, prašau, nesi- 
juokite!“ 

Kai aš šitaip liūdnai žiūrėjau į jį su telegrama rankose, 
ponas Eisetas pakėlė galvą. Mudviejų žvilgsniai susitiko, ir 
nežinau, ką jis pamatė manajame, tik žinau, kad jo veidas 
staiga persimainė, iš krūtinės išsiveržė riksmas ir širdį dras- 
kančiu balsu jis man tarė: „Jis mirė, ar ne?“ — žinau, kad 
telegrama išslydo man iš pirštų, aš raudodamas puoliau jam 
į glėbį ir mes ilgai verkėme apsikabinę, o Finė prie mūsų 
kojų žaidė su telegrama, klaikia mirties telegrama, kalta dėl 
mūsų ašarų. 

Patikėkite, aš nemeluoju: viskas jau seniai praėjo, jau 
seniai ilsisi po žeme mano brangus abatas, kurį taip mylė- 
jau. Bet dar ir dabar, gavęs telegramą, negaliu atplėšti jos 
nedrebėdamas iš baimės. Vis, atrodo, perskaitysiu, kad jis 
mirė ir kad reikia melstis už jį! 


Raudonas sąsiuvinis 


Senuose mišioluose pasitaiko naivių paveikslėlių, ku- 
riuose Sopulingoji Dievo Motina vaizduojama su giliomis 
raukšlėmis ant abiejų skruostų - dievišku randu, kurį daili- 
ninkas nupiešė, norėdamas mums pasakyti: „Pažiūrėkite, 
kaip ji verke!.." Prisiekiu, kad tokią raukšlę - ašarų raukš- 
lę —- mačiau ant sulysusio ponios Eiset veido, kai ji grįžo į 
Lioną palaidojusi sūnų. 

Vargšė mama! Nuo tos dienos ji nustojo šypsotis. Jos 
suknelės visada būdavo juodos, o veidas nusiminęs. Ji vil- 
kėjo gedulo drabužiais, ir gedulas buvo jos širdyje — to di- 
delio gedulo ji niekada nesiliovė nešiojusi... O šiaip Eisetų 
namuose niekas nepasikeitė, tik jie pasidarė dar truputį niū- 
resni, štai ir viskas. Švento Nizjė bažnyčios kunigas atlaikė 
keletą mišių už abato sielos ramybę. Iš seno tėvo kelioninio 
apsiausto vaikams buvo pasiūdinti du juodi kostiumai, ir 
gyvenimas, liūdnas gyvenimas, vėl ėme tekėti savo vaga. 

Praslinkus kuriam laikui nuo mūsų brangaus abato mir- 
ties, vieną vakarą, ruošiantis gulti, aš labai nustebau, pama- 


3 3 5 


tęs, kad Žakas du kartus apsuko raktą mūsų kambario du- 
ryse, rūpestingai užkamšė plyšius ir tada priėjo prie manęs, 
prisidėjęs pirštą prie lūpų, nutaisęs iškilmingą ir paslaptin- 
g4 miną. 

Reikia pasakyti, kad grįžus iš Pietų, mielojo Žako įpro- 
čiai nepaprastai pasikeitė. Visų pirma, — maža kas tuo pati- 
kės, - Žakas daugiau neverkė arba beveik neverkė. Antra, 
jo beprotiška meilė kartono dirbiniams mažne praėjo. Puo- 
deliai klijų retkarčiais dar būdavo pristumiami prie ugnies, 
bet jau nebe su tokiu įkarščiu kaip anksčiau; dabar, prirei- 
kus kokio aplanko, turėjai prašyti vos ne atsiklaupęs... Ne- 
įtikėtinas daiktas! Kartoninė dėžutė skrybėlei, kurią ponia 
Eiset užsisakė prieš savaitę, tebebuvo nebaigta... Namiškiai 
nieko nepastebėjo, bet aš puikiai mačiau, kad Žakui kažkas 
darosi. Keletą sykių užtikau jį krautuvėje kalbantį su savim 
ir gestikuliuojanųį. Jis nemiegojo naktimis; girdėdavau, kaip 
Žakas kažką murma pro dantis, paskui staiga šoka iš lovos 
ir ima dideliais žingsniais vaikščioti po kambarį... Visa tai 
buvo neįprasta, ir pagalvojus mane apnikdavo baimė. Man 
regėjosi, kad Žakas tuoj išprotės. 

Todel šį vakarą, kai pamačiau jį dukart apsukant mūsų 
kambario durų raktą, man vėl šovė mintis apie beprotystę 
ir pagavo siaubas. Vargšas Žakas! Jis nieko nepastebėjo ir 
reikšmingai paėmė mane už rankos. 

— Danieli, — tarė jis man, — aš tau pasakysiu vieną paslaptį, 
bet turi prisiekti, kad niekada niekam apie tai neprasitarsi. 

Iškart supratau, kad Žakas ne beprotis. Nedvejodamas 
atsakiau: 

— Prisiekiu, Žakai. 

— Gerai. Ar tu nieko nežinai?.. Tsss!.. Aš kuriu poemą, 
didelę poemą. 


36 


— Poemą? Tu kuri poemą, Žakai? 

Užuot atsakęs, Žakas išsitraukė iš po švarko storą rau- 
doną sąsiuvinį, kurį pats buvo susiklijavęs ir ant kurio vir- 
šelio gražia jo rašysena buvo išvedžiota: 


RELIGIJA! RELIGIJA! 
Dvylikos giesmių poema 
Sukūrė EISETAS (ŽAKAS) 


Tai buvo taip didinga, kad man apsvaigo galva. 

Jūs tik pagalvokite!.. Žakas, mano brolis Žakas, tryli- 
kametis berniukas, verksnys ir klijuotojas Žakas kūrė dvy- 
likos giesmių poemą „Religija! Religija!" 

Ir niekas nė nenumanė! Ir tebesiuntinėjo pas žalumy- 
nų pardavėjus su pintine rankoje Ir tėvas dažniau nei bet 
kada šaukdavo jam: „Žakai, tu asilas!" 

O, vargše brangus Eisetai (Žakai), su kokiu džiaugsmu 
būčiau puolęs jums ant kaklo, jei būčiau drįsęs... Bet ne- 
drįsau... Tik pamanykit! „Religija! Religija!" Dvylikos gies- 
mių poema... Tačiau teisybės dėlei turiu pasakyti, jog ta 
dvylikos giesmių poema buvo toli gražu nebaigta. Net at- 
rodo, kad buvo sukurtos dar tik pirmosios giesmės ketu- 
rios pirmosios eilutės. Bet juk jūs žinote, tokio pobūdžio 
darbe sunkiausia pradėti, ir Eisetas (Žakas) visai pagrįstai 
sakė: „Dabar, kai sukūriau pirmąsias keturias eilutes, lieka 
gryni niekai. Tai tik laiko klausimas'*. 


*Štai tos keturios eilutės. Štai jos tokios, kokias mačiau tą vakarą, išgul- 
dytos dailia rondo rašysena pirmame raudono sąsiuvinio puslapyje: 
Religija! Religija! 
Kilniausias žodis! Paslaptis. 


Tas vienišas ir jaudinantis balsas. 


Pasigailėk! Pasigailek! 


Nesijuokite. Jam tai atsiėjo daug pastangų. (Autoriaus pastaba.) 

Deja! Tų likusių grynų niekų, kurie buvo tik laiko klau- 
simas, Eisetas (Žakas) niekada taip ir nepabaigė... Ko gi jūs 
norite? Poemos turi savo likimą. Atrodo, dvylikos giesmių 
poemos „Religija! Religija!" likimas anaiptol nebuvo tapti 
dvylikos giesmių poema. Poetas veltui kankinosi: jis taip ir 
nepasistūmėjo toliau kaip tos keturios eilutės. Taip buvo 
lemta... Galų gale nelaimingas berniukas, netekęs kantry- 
bės, pasiuntė poemą po velnių ir išvijo Mūzą (tais laikais 
dar buvo sakoma: Mūza). Tą pačią dieną jis vėl pradėjo 
raudoti ir prie ugnies vėl pasirodė puodeliai klijų... O rau- 
donasis sąsiuvinis? Raudonasis sąsiuvinis taip pat turėjo sa- 
vo likimą. 

Žakas man pasakė: „Aš tau jį atiduodu, rašyk, ką pano- 
resi '. Ar žinote, ką aš ten rašiau?.. Savo eilėraščius, velniai 
griebrų! Mažylio eilėraščius. Žakas atidavė man savo ligą. 

O dabar, kol Mažylis ieško rimų, jei skaitytojas leis, 
vienu gaistu peržengsime ketverius ar penkerius jo gyveni- 
mo metus. Skubu greičiau prisikasti iki 18... metų pavasa- 
rio, kurio Eisetų namai nepamiršo dar ir šiandien: šeimose 
pasitaiko tokių datų! 

Be to, skaitytojas nieko nepraras, nesužinojęs apie šią 
mano gyvenimo atkarpą, kurią nuleidžiu tylomis. Vis ta 
pati giesmė — ašaros ir skurdas! Reikalai blogi, pavėluotai 
mokama buto nuoma, scenas keliantys kreditoriai, parduoti 
motinos deimantai, užstatytas sidabras, skylėtos paklodės, 
sulopytos kelnės, įvairiausi nepritekliai, kasdieniniai paže- 
minimai, amžinas „ką darysime rytoj?“, įžūlūs antstolių 
skambučiai, durininkas, vypsantis, kai eini pro šalį, o pas- 
kui skolos, užprotestuoti vekseliai, o paskui... o paskui... 

Ir štai sulaukėme 18... metų. 

Tais metais Mažylis baiginėjo filosofijos mokslus. 

Jei gerai prisimenu, tai buvo jaunuolis, turintis didelių 
pretenzijų, laikantis save rimtu filosofu ir poetu, nors šiaip 
ne didesnis už žandaro batą ir be jokio plaukelio ant smakro. 

Ir štai vieną rytą, kai tas didysis filosotas Mažylis ren- 
gėsi eiti į pamokas, ponas Eisetas tėvas pasišaukė jį į krau- 
tuvę ir vos pamatęs šiurkščiu balsu išdrožė: 

— Danieli, mesk knygas į ugnį, tu daugiau nelankysi 
koležo. 

Po šių žodžių ponas Eisetas tėvas tylėdamas ėmė vaikš- 
čioti po krautuvę dideliais žingsniais. Jis atrodė labai susi- 
jaudinęs, Mažylis taip pat, užtikrinu jus... Po ilgos tylos 
ponas Eisetas tėvas vėl prabilo: 

— Danieli, mano berniuk, — tarė jis, — turiu pranešti 
tau blogą naujieną... labai blogą... Mums visiems teks išsi- 
skirti, ir štai kodėl. 

Staiga už pravirų krautuvės durų pasigirdo širdį dras- 
kanti rauda. 

— Žakai, tu asilas! — neatsigręždamas sušuko ponas Ei- 
setas ir kalbėjo toliau: 

— Kai prieš aštuonerius metus nusigyvenę dėl revoliu- 
cionierių kaltės atsikraustėme į Lioną, tikėjausi sunkiu darbu 
atstatyti mūsų turtą. Bet čia įsimaišė pats velnias! Man pa- 
vyko tik ligi kaklo įklimpti į skolas ir skurdą... Viskas baig- 
ta, mes nugrimzdome... Kad išsikapstytume iš šitos padė- 
ties, tėra vienintelė išeitis: dabar, kai jūs jau suaugote, be- 
lieka parduoti viską, ką dar turime, ir ieškoti pragyvenimo 
kiekvienam atskirai. 

Nematomo Žako rauda vėl pertraukė pono Eiseto žo- 
džius, bet jis pats buvo taip susijaudinęs, kad nesupyko. 
Tik mostelėjo Danieliui uždaryti duris ir, kai šis uždarė, 
kalbėjo toliau: 

— Štai ką aš nusprendžiau. Iki naujo porvarkio motina 
važiuos gyventi į Pietus pas savo brolį dėdę Batistą. Žakas 
pasiliks Lione, jis čia rado tarnybėlę lombarde. Aš einu dirbti 
komivojažierium Vyndarių draugijoje... O tau, mano varg- 
šas vaike, taip pat reikės užsidirbti pragyvenimui... Aš kaip 
tik gavau laišką iš rektoriaus, jis tau siūlo mokytojo vietą 
koleže. Štai, skaityk! 

Mažylis paėmė laišką. 

— Kaip matau, - tebeskaitydamas tarė jis, - nėra kada 
gaišti. 

— Reikės išvažiuoti rytoj. 

— Gerai, važiuosiu... 

Mažylis sulankstė laišką ir grąžino jį tėvui nedrebančia 
ranka. Kaip matote, jis buvo didis filosofas. 

Tuo metu į krautuvę įėjo ponia Eiset, o paskui ją ne- 
drąsiai įslinko Žakas... Abu priėjo prie Mažylio ir tylėdami 
jį pabučiavo; jie jau nuo vakar žinojo, kas atsitiko. 

— Sukraukit lagaminą! — šiurkščiai paliepė ponas Eise- 
tas. — Jis išplaukia rytoj rytą. 

Ponia Eiset sunkiai atsiduso, Žakas kūktelėjo nuo slo- 
pinamos raudos, ir viskas buvo pasakyta. Šiuose namuose 
pradėta apsiprasti su bėdomis! 

Kitą rytą po šios atmintinos dienos visa šeima lydėjo 
Mažylį į laivą. Keistas atsitiktinumas — tai buvo tas pats 
laivas, kuris prieš aštuonetą metų atplukdė Eisetus į Lioną. 
Kapitonas Ženjesas, virėjas Montelimaras! Savaime supran- 
tama, buvo prisimintas Anu skėtis, Robinzono papūga ir 
keletas kitų išsilaipinimo epizodų... Tie prisiminimai tru- 
putį praskaidrino liūdną išvykimą, ir nusiminusiomis po- 
nios Eiset lūpomis šmėstelėjo kažkas panašaus į šypseną. 

Staiga suskambo varpas. Laikas išplaukti. 

Mažylis išsiveržė iš artimųjų glėbio ir narsiai žengė ant 
trapo... 

— Būk rimtas! — šūktelėjo jam tėvas. 

— Nesusirk! — perspėjo ponia Eiset. 

Žakas norėjo kažką sakyti, bet neįstengė: taip jisai ver- 
kė. 

Mažylis neverkė. Kaip jau turėjau garbės jums minėti, 
jis buvo didis filosofas, o filosofai jokiais būdais negali susi- 
graudinti... 

Tačiau vienas Dievas težino, kaip jis mylėjo tas bran- 
gias būtybes, kurias paliko apgaubtas rūko. Vienas Dievas 
težino, kad už juos jis mielai būtų atidavęs kūną ir kraują... 
Bet ko gi jūs norite? Džiaugsmas, kad palieka Lioną, laivo 
sūpavimas, kelionės žavesys, pasididžiavimas, kad jaučiasi 
vyru, laisvu, suaugusiu vyru, kuris keliauja vienas ir užsi- 
dirba pragyvenimui, — visa tai apsvaigino Mažyjlį ir trukdė 
galvoti, kaip būtų derėję, apie tris brangius asmenis, kurie 
raudojo, stovėdami ant Ronos krantinės... 

O, tas trejetas nebuvo filosofai! Sielvarto ir švelnumo 
kupinomis akimis jie lydėjo dusulingai pūškuojantį laivą, 
tr kai jo dūmų sultonas horizonte buvo ne didesnis už kregž- 
dę, jie vis dar mojavo ir šaukė: „Sudie! Sudie!“ 

O ponas filosofas tuo tarpu vaikštinėjo po denį pir- 
myn ir atgal, susikišęs rankas į kišenes, veidą atstatęs vėjui. 
Jis švilpavo, spjaudėsi, toli švirkšdamas seiles, iš padilbų 
žvilgčiojo į damas, sekė laivo manevrus, krutino pečius kaip 
stambus vyras ir pats sau atrodė nuostabus. Dar nepriplau- 
kus Vjenos, jis pasigyrė virėjui Montelimarui ir dviem jo 
parankiniams, kad gavo vietą vienoje mokymo įstaigoje, 
kur labai gerai uždirbs. Tie ponai jį pasveikino. Jis pasijuto 


be galo išdidus. 

Vaikščiodamas iš vieno denio galo į kitą, mūsų filoso- 
fas laivo nosyje, prie didžiojo varpo, atsitrenkė koja į virvių 
ritinį, ant kurio prieš aštuonerius metus ilgas valandas sė- 
dėjo Robinzonas Kruzas, pasidėjęs tarp kojų papūgą. Išvy- 
dęs tą virvių ritinį, jis labai juokėsi ir truputį paraudo. 

„Koks aš turbūt buvau juokingas, — galvojo jis, — visur 
tampydamas su savim tą didelį mėlynai dažytą narvelį su 
fantastiška papūga!.." 

Vargšas filosofas! Jis nė nenumanė, kad yra pasmerk- 
tas visą gyvenimą juokingai tampyti tą mėlynai dažytą iliu- 
zijų spalvos narvelį ir žalią vilties spalvos papūgą. 

Deja! Dabar, kai rašau šias eilutes, nelaimingasis ber- 
niukas dar tebesinešioja didelį mėlynai dažytą narvelį. Tik 
žydri virbai sulig kiekviena diena vis labiau lauposi, o žalia 
papūga beveik visai nusišėrė, vargšelė! 

.. Pirmasis Mažylio rūpestis, atvykus į gimtąjį miestą, 
buvo nueiti į akademiją, kur gyveno ponas rektorius. 

Tas rektorius, Eiseto tėvo draugas, buvo aukštas gra- 
žus senis, energingas ir prakaulus, neturintis nieko, kas at- 
siduotų pedantiškumu ar kuo nors panašiu. Jis labai prie- 
lankiai sutiko Eisetą sūnų. Vis delto, kai šis buvo įleistas į jo 
kabinetą, šaunusis žmogus nesusilaikė neparodęs nuostabos. 

— O Dieve! - sušuko rektorius. - Koks jis mažas! 

Tas ir yra, kad Mažylis buvo juokingai mažas, be to, 
atrodė toks jaunas, toks geibus!.. 

Rektoriaus šūksnis sudavė jam baisų smūgį. „Jie ma- 
nęs nenorės", — pamanė jis. Ir ėmė drebėti visu kūnu. 

Laimė, tartum atspėjęs, kas darosi vargšėje mažoje gal- 
velėje, rektorius tarė: 

— Eikš arčiau, berniuk... Vadinasi, padarysime tave mo- 
kytoju... Tavo metų, tokio ūgio ir tokio veido šis amatas 

tau bus sunkesnis nei kam nors kitam... Bet jei jau taip 
reikia, jei privalai užsidirbti duoną, brangus vaike, sutvar- 
kysime šį reikalą kaip galima geriau... Pradžiai neskirsiu ta- 
vęs į didelę įstaigą. Nusiųsiu tave į komunalinį koležą už 
keleto mylių nuo čia, į Sarlandą, į pačius kalnus. Ten tu 
žengsi pirmuosius vyro žingsnius, išmoksi amato, paūgėsi, 
užsiželdinsi barzdą, o paskui, kai apsiplunksnuosi, pažiūrė- 
sime! 

Taip kalbėdamas ponas rektorius rašė Sarlando koležo 
direktoriui, pristatydamas jam savo globotinį. Baigęs laiš- 
ką, jis įteikė jį Mažyliui ir liepė išvykti tą pačią dieną; tada 
davė dar keletą išmintingų patarimų ir išsiuntė, draugiškai 
patapšnojęs per skruostą ir pažadėjęs nepaleisti jo iš akių. 

Ir štai mano Mažylis didžiai patenkintas. Jis strimagal- 
viais nulekia šimtamečiais akademijos laiptais ir be kvapo 
dumia užsisakyti vietos diližane į Sarlandą. 

Diližanas išvyksta tik po pietų: laukti dar keturios va- 
landos!.. Mažylis pasinaudoja jomis ir eina pasivaikščioti 
po saulėtą esplanadą ir pasirodyti kraštiečiams. Atlikęs pir- 
mąją užduotį, jis ima galvoti apie kokią nors užkandą ir 
leidžiasi ieškoti smuklės pagal savo kišenę. Tiesiai priešais 
kareivines jis nusižiūri vieną, švarutėlę, blizgančią, su nauja 
gražia iškaba: 


KLAJOJANČIŲ AMATININKŲ UŽEIGA 


„Kaip tik man“, - pamano jis. Ir keletą minučių pa- 
dvejojęs, — juk Mažylis pirmą kartą eina į restoraną, — ryž- 
tingai pastumia duris. 

Smuklė kol kas tuščia. Sienos išbaltintos kalkėmis... 
keletas ąžuolinių stalų... Viename kampe - ilgos amatinin- 
kų lazdos variniais galais, papuoštos įvairiaspalviais kaspi- 

nais... Už prekystalio, nosimi įsikniaubęs į laikraštį, knar- 
kia kažkoks storulis. 

— Ei, ar yra kas nors? - šūkteli Mažylis, belsdamas kumš- 
čiu į stalą lyg senas restoranų liūtas. 

Storulis už prekystalio nepabunda dėl tokio menknie- 
kio, ber iš kambarėlio užeigos gale išbėga smuklininkė... 
Pamačiusi naująjį lankytoją, kurį jai atsiuntė angelas Atsi- 
tiktinumas, ji garsiai sušunka: 

— Motina švenčiausioji! Ponas Danielis! 

— Anu! Mano senoji Anu! - atsako Mažylis. Ir jiedu 
puola vienas kitam į glėbį. 

O Dieve! Taip, tai Anu, senoji Anu, buvusi Eiserų 
tarnaitė, o dabar smuklininkė, amatininkų „motina“, iš- 
tekėjusi už Žano Peirolio, to storulio, kuris knarkia už 
prekystalio... Kad jūs žinotumėt, kokia ji laiminga, ta 
šaunuolė Anu! Kokia ji laiminga, vėl pamačiusi poną Da- 
nielį! Kaip jį bučiuoja! Kaip spaudžia glėbyje! Vos neuž- 
dusina!.. 

Per šį jausmų protrūkį atsibunda žmogus prie prekys- 
talio. 

Iš pradžių jis nustemba, kad žmona taip karštai sutin- 
ka nepažįstamą jaunuolį, bet kai sužino, jog tas nepažįsta- 
mas jaunuolis — pats ponas Danielis Eisetas, Žanas Peirolis 
parausta iš pasitenkinimo ir puola tupinėti aplink žymųjį 
svečią. 

— Ar jūs pietavote, pone Danieli? 

— Garbės žodis, ne, mano gerasis Peiroli... Kaip tik to 
ir atėjau čionai. 

Dieve teisingasis! Ponas Danielis dar nepietavo!.. Vik- 
riau, vikriau! Senoji Anu bėga į virtuvę, Žanas Peirolis sku- 
ba į rūsį — puikų rūsį, anot amatininkų. 

Akimirksniu išdėliojami įrankiai, paduodami pietūs. 
Mažyliui belieka tik sėstis ir valgyti. Jam iš kairės Anu rai- 
ko plonytes ilgas duonos riekeles mirkyti į minkštai virtus 
kiaušinius, šįryt sudėtus, baltus, švelnius, purius kaip pū- 
kai... Iš dešinės Žanas Peirolis pila seną vyną „Naujoji Po- 
piežių Pilis“, kuris žaižaruoja taurės dugne lyg sauja rubi- 
nų... Mažylis labai laimingas. Jis geria kaip tamplierius, valgo 
kaip hospitaljeras ir kramtydamas dar sugeba papasakoti, 
kad rado darbą vienoje mokslo įstaigoje ir galės pats dorai 
užsidirbti duoną. Būtumėt matę, kokia veido išraiška jis 
pasakė: dorai užsidirbti duoną! Senoji Anu tiesiog alpsta iš 
susižavėjimo. 

Žano Peirolio entuziazmas ne toks karštas. Jam atrodo 
visai natūralu, kad ponas Danielis užsidirbs duoną, jeigu gali 
tai daryti. Būdamas pono Danielio metų, jis, Žanas Peirolis, 
jau ketverius ar penkerius metus bastėsi po pasaulį ir nekai- 
navo namams nė sudilusio skatiko, priešingai... Na taip, 
pono Danielio metų Žanas Peirolis jau seniai buvo vyras!.. 

Savaime suprantama, garbusis smuklininkas pasilieka 
sau tokius apmąstymus. Argi išdrįstų Žaną Peirolį lyginti 
su Danieliu Eisetu!.. Anu to nepakęstų. 

Mažylis tuo tarpu įsivažiuoja. Kalba, geria, valgo; jis 
pagyvėja, akys blizga, skruostai liepsnoja... Ei, metre Pei- 
roli, atneškit taures! Mažylis nori susidaužti! Žanas Peirolis 
atneša taures, ir jie susidaužia... Pirmiausiai geria už ponią 
Eiset, paskui už poną Eisetą, paskui už Žaką, už Danielį, 
už senąją Anu, už Anu vyrą, už mokslo įstaigą... Už ką dar?.. 

Taip bepuotaujant ir beplepant praeina dvi valandos. 
Šnekama apie gedulo spalva nudažytą praeitį, apie rožėmis 
klorą ateitį. Prisimenamas fabrikas, Lionas, Žibinto gatvė, 
vargšas abatas, kurį visi taip mylėjo... 

Staiga Mažylis pakyla eiti. 

— Jau? - liūdnai šūkteli senoji Anu. 

Mažylis atsiprašo: prieš išvažiuodamas jis dar turįs su 
kai kuo pasimatyti mieste, tas vizitas esąs labai svarbus... 
Kaip gaila! Buvo taip gera!.. Yra dar tiek apie ką pasipasa- 
koti vieni kitiems!.. Bet jei reikia, jei ponas Danielis turi su 
kai kuo pasimatyti mieste, draugai iš „Klajojančių amati- 
ninkų" nenori ilgiau jo užlaikyti... „Laimingos kelionės, po- 
ne Danieli! Tesaugo jus Dievas, mūsų brangus šeiminin- 
ke!" Ir Žanas Peirolis su žmona lydi jį savo palaiminimais 
iki vidurio gatvės. 

O ar žinote, kas tas kai kas, su kuriuo Mažylis turi pa- 
simatyti mieste prieš išvykdamas? 

Tai fabrikas, fabrikas, kurį jis taip mylėjo ir kurio 
taip verkė!.. Tai sodas, dirbtuvės, didžiuliai platanai — 
visi vaikystės draugai, visi ankstyvųjų dienų džiaugsmai... 
Ko gi jūs norite? Žmogaus širdis turi savų silpnybių; ji 
myli, ką gali, net medžius, akmenis, net fabriką... Beje, 
istorija sako, kad senasis Robinzonas, grįžęs į Angliją, 
vėl išplaukė į jūrą ir sukorė nežinia kiek tūkstančių my- 
lių, norėdamas dar kartą pamatyti savo negyvenamą 
salą. 

Todėl visai nenuostabu, kad norėdamas pamatyti sa- 
vąją, Mažylis paeina keletą žingsnių. 

Aukšti platanai, kurių galvos kupliais vainikais žiūri, 
iškeltos virš namų, jau atpažino savo seną draugą, bėgantį 
jų link kiek kojos neša. Jie iš tolo jam moja ir, palinkę vieni 
prie kitų, tarytum sako: „Štai Danielis Eisetas! Danielis Ei- 
setas sugrįžo!" 

O jis skuba, skuba... Ber kai atbėga prie fabriko, ap- 


stulbęs sustoja. 

Aukštos pilkos sienos, virš kurių nekyšo nei oleandras, 
nei granatmedis. Nebėra langų, tik mažyčiai langeliai. Ne- 
bėra dirbtuvių, tik koplyčia. Virš vartų — didelis raudono 
smiltainio kryžius, o aplink jį neilgas lotyniškas užrašas!.. 

O varge! Fabrikas daugiau nebe fabrikas. Tai karmeli- 


čių vienuolynas, į kurį vyrams įeiti draudžiama. 


Užsidirbk duoną 


Sarlandas — nedidelis Sevenų miestelis, išsidėstęs siau- 
rame giliame slėnyje, kurį iš visų pusių lyg aukšta siena su- 
pa kalnai. Kai šviečia saulė, čia būna kaip krosnyje, kai pu- 
čia šiaurės vėjas, — kaip ledainėje... 

Mano atvykimo vakarą šiaurys siautėjo nuo pat ryto, ir 
nors buvo pavasaris, Mažylis, susigūžęs diližano viršuje, jau- 
tė, įvažiuodamas į miestą, kaip šaltis smelkia jį ligi pašir- 
džių. 

Gatvės buvo tamsios ir tuščios... Ginklų aikštėje kele- 
tas žmonių laukė diližano, vaikščiodami pirmyn ir atgal 
priešais menkai apšviestą kontorą. 

Vos nulipęs nuo imperialo, negaišau nė minutės ir pa- 
siprašiau nuvedamas į koležą. Skubėjau pradėti darbą. 

Koležas buvo netoli nuo aikštės; pervedęs mane per 
dvi ar tris plačias tylias gatves, žmogus, kuris nešė mano 
lagaminą, sustojo priešais didelį namą, kur viskas atrodė 
senų seniausiai numirę. 

— Čionai, — tarė jis ir pakėlė milžinišką durų plaktuką. 

Plaktukas dunkstelėjo sunkiai, sunkiai... Durys atsida- 
rė pačios. Mes įėjome. 

Aš valandėlę luktelėjau tamsiame prieangyje. Žmogus 
pastatė mano lagaminą ant žemės, aš jam užmokėjau, ir jis 
greitai nuėjo sau. Už jo sunkiai, sunkiai užsivėrė masyvios 
durys. Netrukus su dideliu žibintu rankoje prie manęs pri- 
ėjo apsisnaudęs durininkas. 

— Jūs turbūt naujokas? — mieguistu balsu paklausė jis. 

Durininkas palaikė mane mokiniu... Aš išsitiesęs išrė- 
žiau: 

— Aš — visai ne mokinys, aš čia atvažiavau dirbti moky- 
toju. Nuveskite mane pas direktorių. 

Durininkas, regis, nustebo; jis kilstelėjo kepurę ir pa- 
kvietė mane valandėlei į savo kambarį. Ponas direktorius 
dar ketvirtį valandos su vaikais būsiąs bažnyčioje. Kai tik 
baigsis vakarinės pamaldos, jis mane pas jį nuvesiąs. 

Kambaryje į pabaigą ėjo vakarienė. Aukštas gražus ža- 
liūkas šviesiais ūsais gurkšnojo iš stiklinės degtinę, sėdėda- 
mas šalia mažos, liesos, liguistos moters, geltonos kaip cit- 
rina ir iki ausų apsivyniojusios išblukusiu šaliu. Ę 

— Kas čia, pone Kasani? — paklausė ūsorius. 

— Tai naujasis mokytojas, - atsakė durininkas, rodyda- 
mas į mane. — Ponas toks mažas, kad iš pradžių palaikiau jį 
mokiniu. 

— Iš tiesų, — tarė ūsorius, žiūrėdamas į mane pro stikli- 
nės viršų, — čia mes turime mokinių, daug didesnių ir net 
vyresnių už poną. Pavyzdžiui, Vejonas vyresnysis. 

— Ir Kruza, - pridūrė durininkas. 

— Ir Subeirolis, - pridėjo moteris. 

Jie ėmė tyliai kalbėtis tarpusavyje, sukišę nosis į tą šlykš- 
čią degtinę ir žvilgčiodami į mane akies krašteliu... Buvo 

girdėti, kaip lauke stūgauja šiaurys ir mokiniai rėksmingais 
balsais beria litanijas koplyčioje. 

Staiga suskambo varpas, vestibiuliuose su baisiu triukš- 
mu sukaukšėjo žingsniai. 

— Pamaldos baigėsi, - stodamasis tarė man ponas Ka- 
sanis. — Eime pas direktorių. 

Jis paėmė žibintą, ir aš nusekiau jam įkandin. 

Koležas man pasirodė milžiniškas... Nesibaigiantys ko- 
ridoriai, erdvūs prieangiai, platūs laiptai su kalinėtos gele- 
žies turėklais — ir viskas sena, pajuodę, aprūkę... Durinin- 
kas man paaiškino, jog iki 89 metų* šiame name buvusi 
jūrininkų mokykla, kurioje mokydavosi apie aštuoni šim- 
tai mokinių, kilusių iš žymiausių aukštuomenės s>imų. 

Kol jis man teikė šias vertingas žinias, atėjome prie di- 
rektoriaus kabineto. Ponas Kasanis atsargiai pastūmė dvi- 
gubas apmuštas duris ir dukart pabeldė į medinę staktą. 

— Įeikite, — pasigirdo atsakymas. Ir mes įėjome. 

Tai buvo labai erdvus darbo kabinetas, išklijuotas ža- 
liais apmušalais. Gale, prie ilgo stalo, direktorius rašė, blyš- 
kiai šviečiant lempai, kurios gaubtas buvo visai nuleistas. 

— Pone direktoriau, - kreipėsi į jį durininkas, stumda- 
mas mane į priekį, - štai naujasis mokytojas, kuris atvyko 
pakeisti pono Serjero. 

— Gerai, — atsakė direktorius, nepakeldamas galvos. 

Durininkas nusilenkė ir išėjo. Aš stovėjau vidury kam- 
bario, sukaliodamas tarp pirštų skrybėlę. 

Baigęs rašyti, direktorius atsigręžė į mane ir aš galėjau 
kaip reikiant įsižiūrėti į jo mažą, išblyškusį, sausą veidą, 
nušviestą šaltų bespalvių akių. Jis savo ruožtu pakėlė lem- 


*Iki 89 metų, tai yra iki prancūzų revoliucijos (1789-1794). 

pos gaubtą ir užsikabino ant nosies lornetą, kad geriau ma- 
ne matytų. 

— Betgi tai vaikas! - sušuko jis ir pašoko nuo krėslo. — 
Ką aš veiksiu su vaiku? 

Mažylį suėmė baisi baimė: jis jau matė save gatvėje, be 
pinigų... Vos pajėgė išlementi porą trejetą žodžių ir įteikti 
direktoriui jam skirtą rekomendacinį laišką. 

Direktorius paėmė laišką, perskaitė kartą, kitą, sulanks- 
te, vėl išlankstė, perskaitė dar sykį ir galiausiai pasakė, kad 
tik dėl ypatingos rektoriaus rekomendacijos ir mano šei- 
mos dorumo sutinka mane priimti, nors ir bijo tokio ma- 
no jaunumo. Paskui leidosi į ilgus pamokslus apie mano 
naujųjų pareigų reikšmę, tačiau aš jo nesiklausiau. Svar- 
biausia buvo, kad manęs neišsiųstų atgal... O manęs neiš- 
siuntė. Buvau laimingas, beprotiškai laimingas. Norėjau, 
kad ponas direktorius turėtų tūkstantį rankų ir aš jas visas 
galėčiau išbučiuoti. 

Klaikus geležies džeržgesys sutrukdė man išlieti jaus- 
mus. Aš greitai atsigręžiau ir atsidūriau priešais ilgšį rusvo- 
mis žandenomis, kuris negirdimai įėjo į kabinetą; tai buvo 
vyriausiasis prižiūrėtojas. 

Pakreipęs ant peties galvą kaip paveiksle, vaizduojan- 
čiame Ecce homo“, jis žiūrėjo į mane su švelniausia šypsena 
ir purtė įvairaus dydžio raktų ryšulį, kabantį jam ant smi- 
liaus. Šypsena būtų palenkusi mane jo pusėn, tačiau raktai 
grėsmingai skambėjo - dzin, dzin, dzin - ir mane gąsdino. 

— Pone Vijo, — tarė direktorius, — pas mus štai atvyko 
pono Serjero pavaduotojas. 


* Ecce homo - štai žmogus (/ot.). Taip Pontijus Pilotas pasakė apie Jėzų 
Kristų. Ecce homo taip pat vadinami Kristaus atvaizdai, kur jis nupieštas su 
erškėčių vainiku ant galvos ir nendre rankoje vietoj skeptro. 


Ponas Vijo nusilenkė ir nusišypsojo man kuo meiliau- 
sia šypsena. Jo raktai, priešingai, sudžerškėjo ironškai ir pik- 
tai tartum sakydami: „Šis mažas žmogelis pakeis poną Ser- 
jerą? Na jau! Na jau!" 

Direktorius taip pat gerai kaip ir aš suprato, ką pasakė 
raktai, ir atsidusęs pridūrė: 

— Žinau, kad pono Serjero išėjimas mums beveik ne- 
pataisoma netektis (sulig šiais žodžiais raktai tiesiog pra- 
trūko rauda), bet esu tikras, kad jei ponas Vijo teiksis pa- 
imti naująjį mokytoją ypatingon globon ir įkals jam į galvą 
savo vertingas mintis apie dėstymą, mokyklos tvarka ir dis- 
ciplina per daug nenukentės, išvažiavus ponui Serjerui. 

Visąlaik švelniai šypsodamas, ponas Vijo atsakė, kad 
aš įgijau jo prielankumą ir kad jis mielai man padės savo 
patarimais; bet raktai nebuvo prielankūs. Būtumėt girdėję, 
kaip jie kresčiojo ir piktai žvangėjo: „Jei tik sujudėsi, mažas 
kvaily, saugokis". 

— Pone Eisetai, — baigė pokalbį direktorius, — galite 
eiti. Šiąnakt dar turėsite nakvoti viešbutyje. Būkite rytoj 
čia aštuntą valandą. Eikit... 

Ir jis mane išsiuntė oriu mostu. 

Ponas Vijo, dar plačiau šypsodamasis ir dar švelnesnis, 
palydėjo mane iki durų, bet prieš atsisveikindamas įsprau- 
dė man į ranką nedidelį sąiuvinį. 

— Tai mūsų įstaigos nuostatai, — tarė jis man. — Per- 
skaitykite ir apmąstykite. 

Tada jis atidarė duris ir uždarė jas paskui mane, purty- 
damas raktus taip, kad jie dzinguliavo: dzin, dzin, dzin! 

Tie ponai pamiršo man pašviesti. Aš kurį laiką klai- 
džiojau po tamsut tamsutėlius koridorius, grabinėdamasis 
aplink sienas ir mėgindamas rasti kelią. Šen bei ten pro 

grotuotus langus viršuje švystelėdavo blanki mėnesiena ir 
padėdavo man orientuotis. Staiga galerijų juodumoje suži- 
bo švytintis taškas ir ėmė judėti mano pusėn. Žengiau dar 
keletą žingsnių; šviesa išplito, priartėjo prie manęs, praslin- 
ko pro šalį, nutolo ir dingo. Tai buvo nelyginant kokia 
vizija, bet kad ir kaip greit ji išnyko, spėjau pamatyti net 
menkiausias smulkmenas. 

Įsivaizduokite dvi moteris... Ne, du šešėlius.Vieną se- 
ną, susiraukšlėjusį, susirietusį dvilinkai, su didžiuliais aki- 
niais, slepiančiais pusę veido; kitą jauną, liekną, laibą, kaip 
ir visi vaiduokliai, bet turintį tai, ko vaiduokliai paprastai 
neturi, — dvi juodas, labai dideles akis, jau tokias juodas, 
tokias juodas... Senė nešėsi rankoje varinę lempelę, Juodo- 
sios Akys nesinešė nieko... Du šešėliai šmėstelėjo pro mane 
greiti, tylūs ir manęs nė nepastebėjo, o aš jiems dingus dar 
ilgai stovėjau toje pačioje vietoje, apimtas dvigubo jausmo: 
susižavėjimo ir baimės. 

Apčiuopomis vel leidausi į kelią, bet širdis daužėsi kaip 
pašėlusi ir sutemose prieš mane visąlaik stovėjo baisi raga- 
na su akiniais, einanti greta Juodųjų Akių... 

Tačiau reikėjo ieškotis prieglobsčio nakčiai, o tai buvo 
ne toks jau paprastas daiktas. Laimė, ūsorius, kurį radau 
rūkantį pypkę prie durininko kambario, pasisiūlė man į 
pagalbą ir pasišovė nuvesti į gerą ir nelabai brangų viešbu- 
tuką, kur būsiu aptarnautas kaip princas. Įsivaizduokite, su 
kokiu džiaugsmu priėmiau jo pasiūlymą! 

Tas ūsorius man pasirodė šaunus vaikinas; pakeliui su- 
žinojau, kad jo vardas Rožė, kad jis šokių, jodinėjimo, fech- 
tavimosi ir gimnastikos mokytojas Sarlando koleže ir kad 
ilgai tarnavo Afrikoje šauliu. Dėl to jis galutinai pelnė ma- 
no simpatiją. Vaikai visada linkę mylėti kareivius. Prie vieš- 

bučio durų mudu išsiskyrėme, stipriai paspaudę vienas ki- 
tam rankas ir tvirtai pasižadėję tapti draugais. 

Dabar, skaitytojau, turiu tau kai ką prisipažinti. 

Kai Mažylis atsidūrė vienas tame šaltame kambaryje, 
priešais tą nepažįstamos, prastos smuklės lovą, toli nuo tų, 
kuriuos mylėjo, jo širdis neišlaikė ir didysis filosofas pravir- 
ko kaip vaikas. Dabar gyvenimas jį gąsdino; susidūręs su 
juo jis jautėsi silpnas, beginklis ir verkė, verkė... Staiga jam 
prieš akis pro ašaras šmėstelėjo saviškių veidai; jis išvydo 
tuščius namus, išsklaidytą šeimą, motina čia, tėvas ten... 
Nebėra pastogės! Nebėra namų! Ir tada, užmiršęs savo var- 
gus ir galvodamas tik apie bendrą nelaimę, Mažylis pasiry- 
žo dideliam ir gražiam darbui: atstatyti Eisetų namus, at- 
kurti šeimos židinį vienas pats. Paskui, didžiuodamasis, jog 
rado tokį kilnų gyvenimo tikslą, nusišluostė ašaras, nede- 
rančias vyrui, šeimos židinio atkūrėjui, ir negaišdamas nė 
minutės, puolė skaityti pono Vijo nuostatų, kad susipažin- 
tų su savo naujosiomis pareigomis. 

Tie nuostatai, su meile perrašyti pono Vijo, jų auto- 
riaus, ranka, buvo tikras traktatas, metodiškai suskirstytas į 
tris dalis: 

1. Mokytojo pareigos vyresnybei. 

2. Mokytojo pareigos kolegoms. 

3. Mokytojo pareigos mokiniams. 

Ten buvo numatyti visi atvejai - nuo sudaužyto stiklo 
iki dviejų vienu metu pakilusių rankų per pamoką; buvo 
sužymėtos visos mokytojų gyvenimo smulkmenos, prade- 
dant jų atlyginimo dydžiu ir baigiant pusbuteliu vyno, ku- 
rį jie turėjo teisę išgerti per kiekvieną valgymą. 

Nuostatai baigėsi puikiu gražbylystės pavyzdžiu, pra- 
kalba apie šių nuostatų naudą; bet nors ir labai gerbė pono 

Vijo kūrinį, Mažylis pristigo jėgų perskaityti jį iki galo ir 
užmigo pačioje gražiausioje prakalbos vietoje... 

Tą naktį miegojau blogai. Miegą drumste tūkstančiai 
fantastinių sapnų... Čia girdėjau žvangant baisiuosius po- 
no Vijo raktus — dzin, dzin, dzin, čia ragana su akiniais 
atsisėsdavo galvūgalyje ir aš staiga prabusdavau, čia Juodo- 
sios Akys — o, kokios jos buvo juodos! — atsirasdavo prie 
mano lovos ir įsižiūrėdavo su keistu atkaklumu... 

Rytojaus dieną aštuntą valandą atėjau į koležą. Ponas 
Vijo stovėjo prie durų su raktų ryšuliu rankoje ir žiūrėjo, 
kaip renkasi eksternai. Jis sutiko mane kuo švelniausia šyp- 
sena. 

— Palaukite prieangyje, — tarė jis man, - kai sueis mo- 
kiniai, aš jus pristatysiu kolegoms. 

Ėmiau laukti prieangyje, vaikštinėdamas skersai išilgai 
ir ligi žemės lenkdamasis ponams dėstytojams, kurie at- 
bėgdavo uždusę. Tik vienas iš tų ponų atsakė į mano svei- 
kinimą. Tai buvo kunigas, filosofijos dėstytojas, „keistuo- 
lis", kaip man pasakė ponas Vijo. Aš iškart pamilau tą keis- 
tuolį. 

Suskambo varpas. Klasės prisipildė mokinių... Keturi 
ar penki dvidešimt penkerių - trisdešimties metų jaunuo- 
liai, prastai apsirengę, grubiais veidais, paknopstomis atlė- 
kė į prieangį ir, pamatę poną Vijo, sustojo it suakmenė- 
ję. 

— Ponai, — tarė jiems vyriausiasis prižiūrėtojas, rodyda- 
mas į mane, — čia ponas Danielis Eisetas, jūsų naujasis ko- 
lega. 

Sulig šiais žodžiais jis žemai nusilenkė ir nuėjo, kaip 
visada šypsodamasis, kaip visada pakreipęs galvą ant peties 
ir kaip visada žvangindamas baisiaisiais raktais. 

Mano kolegos ir aš valandėlę tylėdami stebeilijomės 
vieni į kitus. 

Pirmas prabilo aukščiausias ir storiausias iš jų: tai buvo 
ponas Serjeras, garsusis ponas Serjeras, kurį aš turėjau pa- 
keisti. 

— Prisiekiu Viešpačiu! — linksmai sušuko jis. - Štai ka- 
da galima pasakyti, kad mokytojai keičia vieni kitus, bet 
nėra vieni į kitus panašūs. 

Tai buvo užuomina į milžinišką mudviejų ūgio skirtu- 
mą. Visi juokėsi, labai juokėsi, o aš pirmasis, bet užtikrinu 
jus, tą akimirką Mažylis mielai būtų pardavęs sielą velniui, 
kad tik būtų buvęs keletu colių aukštesnis. 

— Niekis, — pridūrė storulis Serjeras, duodamas man 
ranką, — nors mes ir ne pagal tą patį matą sukirpti, vis tiek 
galime kartu išlenkti keletą butelaičių. Eime su mumis, ko- 
lega. Atsisveikinimo proga aš statau punšą Barbeto kavinė- 
je. Noriu, kad ir jūs ten būtumėt. Gerdami ir susipažinsi- 
me. 

Man nespėjus nė atsakyti, jis paėmė mane už parankės 
ir išsivedė laukan. 

Barbeto kavinė, kur mane nusivedė naujieji kolegos, 
buvo Ginklų aikštėje. Čia lankėsi garnizono puskarinin- 
kiai, ir įėjus į akis iškart krisdavo daugybė kariškų kepurių 
bei kardasaičių, kabančių ant kablių... 

Tą dieną Serjero išvykimas ir atsisveikinimo punšas su- 
traukė visut visutėlius nuolatinius gėrovus. Puskarininkiai, 
kuriems Serjeras mane pristatė, sutiko mane labai draugiš- 
kai. Tiesą pasakius, Mažylio pasirodymas nesukelė dides- 
nės sensacijos ir aš greitai buvau užmirštas salės kamputyje, 
kur droviai užsiglaudžiau. Kol buvo pildomos taurės, sto- 
rulis Serjeras atėjęs prisėdo prie manęs; jis buvo nusimetęs 

švarką ir laike dantyse ilgą molinę pypkę, ant kurios porce- 
liano raidėmis buvo išrašytas jo vardas. Visi mokytojai Bar- 
beto kavinėje turėjo tokias pypkes. 

— Na, kolega, — tarė man storulis Serjeras, - mūsų pro- 
fesijoje, kaip matote, būna gražių valandėlių. Apskritai jums 
pasisekė, kad darbo pradžioje atvažiavote į Sarlandą. Pir- 
ma, absentas Barbeto kavinėje puikus, o antra, ten, toje 
dėžėje, jums nebus labai blogai. 

Dėžė - tai buvo koležas. 

— Jūs mokysite mažiukus, padaužas, kuriuos reikia su- 
imti į nagą. Pamatysite, kaip aš juos išdresavau! Direkto- 
rius nepiktas, kolegos šaunūs vaikinai. Tik ta senė ir tėtušis 
Vijo... 

— Kokia senė? - krūptelėjęs paklausiau. 

— O, netrukus su ja susipažinsite! Bet kurią dienos ar 
nakties valandą gali ją sutikti, klaidžiojančią po koležą su 
milžiniškais akiniais. Tai direktoriaus teta, ji čia dirba eko- 
nome. Tikra gyvatė! Jei dar nemirštame iš alkio, tai ne dėl 
jos kaltės. 

Iš Serjero pasakojimo atpažinau akiniuotą raganą ir 
nejučia paraudau. Dešimt kartų buvau bepertraukiąs sa- 
vo kolegą ir beklausiąs: „O Juodosios Akys?" Bet neiš- 
drįsau. Kalbėti apie Juodąsias Akis Barbeto kavinėje!.. 
Na jau ne! 

O kol kas punšas ėjo per rankas, tuščios taurės pildėsi, 
pilnos tuštėjo, skambėjo tostai, šūkčiojimai — ohoho! aha! — 
ore šmėžavo biliardo lazdos, visi stumdėsi, garsiai kvatojo, 
laide kalambūrus, dalijosi paslaptimis... 

Mažylis po truputį įsidrąsino. Jis išlindo iš savo kampo 
ir ėmė vaikštinėti po kavinę, garsiai kalbėdamas, su taure 
rankoje. 

Dabar puskarininkiai buvo jo draugai; vienam iš jų jis 
nesigėdydamas papasakojo esąs iš labai turtingos šeimos, 
bet dėl vienos jaunuoliams dažnai pasitaikančios kvailystės 
buvęs išvytas iš tėvų namų; jis susiradęs mokytojo tarnybą, 
kad pragyventų, tačiau ilgai pasilikti koleže nemanąs... Kai 
priklausai tokiai turtingai šeimai, patys suprantate... 

Ak, jei šią akimirką jį būtų išgirdę namiškiai iš Liono! 

Bet tokie jau tie žmonės! Kai Barbeto kavinės lankyto- 
jai sužinojo, kad aš sūnus paklydėlis, plevėsa, nedoras vai- 
kis, o ne vargšas berniukas, kaip buvo galima pagalvoti, 
skurdo pasmerktas pedagoginei veiklai, visi ėmė žiūrėti į 
mane kitokiomis akimis. Net seniausi puskarininkiai tei- 
kėsi mane užkalbinti. Negana to: prieš išeinant Rožė, fech- 
tavimosi mokytojas, mano vakarykštis draugas, atsistojo ir 
pasakė tostą už Danielį Eisetą. Galite įsivaizduoti, kaip di- 
džiavosi Mažylis! 

Tostas už Danielį Eisetą nuskambėjo tartum signalas 
skirstytis. Buvo be ketvirčio dešimta valanda, kitaip sakant, 
laikas grįžti į koležą. 

Raktininkas laukė mūsų prie durų. 

— Pone Serjerai, — tarė jis mano storajam kolegai, kuris 
svirduliavo nuo išgerto atsisveikinimo punšo, - jūs pasku- 
tinį kartą nuvesite savo mokinius į klasę. Kai jie susirinks, 
ponas direktorius ir aš pristatysime naująjį mokytoją. 

Iš tiesų po keleto minučių direktorius, .ponas Vijo ir 
naujasis mokytojas iškilmingai įžengė į klasę. 

Visi atsistojo. 

Direktorius pristatė mane mokiniams, išdrožęs ilgoką, 
bet orią prakalbą; paskui išėjo, o jam įkandin išsverdėjo ir 
storulis Serjeras, kuris vis labiau girtėjo nuo atsisveikinimo 
punšo. Ponas Vijo liko paskutinis. Jis nesakė prakalbų, bet 

jo raktai dzin, dzin, dzin kalbėjo už jį taip piktai, taip grės- 
mingai dzin, dzin, dzin, kad visos galvos pasislėpė už suolų 
dangčių ir net naujasis mokytojas pasijuto nejaukiai. 

Bet kai tik baisieji raktai išsinešdino iš klasės, virš suo- 
lų išlindo šelmiški veideliai, visi plunksnakočių galiukai pa- 
kilo prie lūpų, visos akytės, blizgančios, pašaipios, išsigan- 
dusios, įsmigo į mane ir nuo stalo prie stalo nuvilnijo šnabž- 
desys. 

Mažumėlę susijaudinęs, lėtai užlipau į katedrą; pamė- 
ginau apsižvalgyti aplinkui rūsčiu žvilgsniu, paskui, nutai- 
sęs storą balsą, dukart stuktelėjau į stalą ir sušukau: 

— Dirbkime, ponai, dirbkime! 

Štai taip Mažylis pradėjo savo pirmąją pamoką. 


Mažiukai 


Jie nebuvo blogi, blogi buvo kiti. Šitie niekada neiš- 
krėtė man jokios šunybės, ir aš juos labai mylėjau, nes jie 
dar nebuvo paženklinti koležo žyme ir visa jų siela atsispin- 
dėjo akyse. 

Aš niekuomet jų nebausdavau. Kam? Argi kas baudžia 
paukščius?.. Kai jie imdavo pernelyg garsiai čiepsėti, pa- 
kakdavo riktelėti: „Tylos!“ — ir mano voljeras tuoj pat nuš- 
čiūdavo bent jau penkioms minutėms. 

Vyriausiam klasės mokiniui buvo vienuolika metų. Vie- 
nuolika metų - tik pagalvokite! O tas storulis Serjeras gy- 
resi suemĘs juos į nagą!.. 

Aš jų nesuėmiau į nagą. Stengiausi visada būti geras, 
štai ir viskas. 

Kartais, kai būdavo labai paklusnūs, aš papasakodavau 
jiems kokią nors istoriją... Istoriją!.. Kokia laimė! Jie greit 
greit susidėdavo sąsiuvinius, užversdavo knygas, rašalines, 
liniuotes, plunksnakočius bet kaip sumesdavo į suolus, pas- 
kui, susikryžiavę ant stalų rankas, išplėsdavo akis ir klausy- 

davo. Aš jiems sukūriau penkias ar šešias stebuklines pasa- 
kaites: „Žiogo darbo pradžia“, „Triušio Žano nelaimės" ir 
kitas. Tada, kaip ir dabar, gerasis Lafontenas man buvo 
mylimiausias šventasis literatūriniame kalendoriuje, ir ma- 
no istorijos buvo tik jo pasakėčių komentarai, bet aš į juos 
įpindavau šį tą iš savo gyvenimo. Ten visada būdavo varg- 
šas svirplelis, priverstas, kaip ir Mažylis, pelnyti sau duoną, 
Dievo karvyčių, klijuojančių kartoną ir raudančių kaip Ei- 
setas (Žakas). Vaikus tie pasakojimai labai linksmindavo, 
mane jie linksmindavo taip pat. Deja, ponas Vijo nesuti- 
ko, kad būtų taip linksminamasi. 

Tris ar keturis kartus per savaitę baisusis raktininkas 
apeidavo koležą, tikrindamas, ar viskas vyksta pagal nuo- 
status... Vieną dieną jis pasirodė mūsų klasėje kaip tik pa- 
čioje jausmingiausioje pasakos apie triušį Žaną vietoje. Iš- 
vydę poną Vijo, visi sudrebėjo. Mažiukai išsigandę susi- 
žvalgė. Pasakotojas staiga nutilo. Triušis Žanas taip ir su- 
stingo, iškėlęs letenėlę ir iš siaubo pastatęs ilgas ausis. 

Stovėdamas priešais katedrą, besišypsantis ponas Vijo 
nuostabos kupinu žvilgsniu ilgai klaidžiojo po tuščius suo- 
lus. Jis nieko nesake, bet jo raktai rūsčiai žvangėjo: „Dzin, 
dzin, dzin! Pulkas kvailių! Vadinasi, tinginiaujate?" 

Visas drebėdamas pamėginau nutildyti baisiuosius raktus. 

— Šiandien šie ponai daug dirbo, - suvapėjau. — Aš no- 
rėjau jiems už tai atlyginti ir pasekti trumputę pasakaitę. 

Ponas Vijo man neatsakė. Jis šypsodamasis nusilenkė, 
paskutinį kartą sužvangino raktais ir išėjo. 

Vakarop, ketvirtą valandą, per pertrauką jis priėjo prie 
manęs ir tebesišypsodamas, teberylėdamas padavė nuosta- 
tų sąsiuvinį, atverstą dvyliktame puslapyje: Mokytojo parei- 
gos mokiniams. 

Aš supratau, kad daugiau nereikia pasakoti istorijų ir 
niekada nebepasakojau. 

Keletą dienų mano mažiukai buvo tiesiog nepaguo- 
džiami. Jiems trūko triušio Žano, ir man plyšo širdis, kad 
negaliu jo duoti. Kad jūs žinotumėt, kaip aš tuos berniūkš- 
čius mylėjau! Mes niekada nesiskyrėme... Koležas buvo pa- 
dalytas į tris atskiras dalis: dičkiai, vidutiniokai, mažiukai; 
kiekviena dalis turėjo savo kiemą, miegamąjį, klasę. Taigi 
mano mažiukai priklausė man, tiktai man. Atrodo, turėjau 
trisdešimt penkis vaikus. 

Be jų, daugiau nė vieno draugo. Veltui ponas Vijo man 
šypsojosi, veltui per pertraukas ėmė už parankės ir davinė- 
jo patarimus apie nuostatus, aš jo nemylėjau, negalėjau my- 
lėti; mane per daug gąsdino jo raktai. Direktoriaus niekada 
nematydavau. Dėstytojai Mažylį niekino ir žiūrėjo į jį iš 
savo amato aukštumų. O dėl kolegų, tai simpatija, kurią 
man turbūt rodė raktininkas, juos nuo manęs atgrasė; beje, 
nuo pažinties su puskarininkiais daugiau nebuvau užsukęs 
į Barbeto kavinę ir tie narsuoliai man to neatleido. 

Net durininkas Kasanis ir fechtavimosi mokytojas Ro- 
žė, ir tie buvo prieš mane nusistatę. Fechtavimosi mokyto- 
jas, rodos, ypač smarkiai ant manęs pyko. Kai eidavau pro 
šalį, jis tokia žiauria išraiška sukdavo ūsus ir vartydavo iš- 
sprogusias akis, lyg būtų norėjęs sukapoti kardu šimtinę 
arabų. Kartą, žiūrėdamas į mane, jis labai garsiai pareiškė 
Kasaniui nemėgstąs šnipų. Kasanis nieko neatsakė, bet iš 
jo veido aiškiai mačiau, kad jis jų taip pat nemėgsta... Apie 
kokius šnipus jie kalbėjo? Aš daug apie tai galvojau. 

Narsiai laikiausi prieš šitą visuotinę antipatiją. Kartu 
su vidutiniokų mokytoju gyvenau mažame kambarėlyje ket- 
virtame aukšte, pačioje pastogėje; jame ir slėpdavausi, kai 

klasėje vykdavo pamokos. Kolega visą laiką praleisdavo Bar- 
beto kavinėje, tad kambarys priklausė man; tai buvo mano 
kambarys, mano namai. 

Vos grįžęs užsirakindavau duris, dukart apsukęs rak- 
tą, atsitempdavau lagaminą — mano kambaryje nebuvo kė- 
džių — prie seno rašomojo stalo, išmarginto rašalo dėmė- 
mis ir užrašais, išdrožinėtais kišeniniu peiliuku, išdėstyda- 
vau ant jo savo knygas ir prie darbo!.. 

Buvo pavasaris. Pakėlęs galvą, matydavau žydrą dan- 
gų ir didelius kiemo medžius jau išsiskleidusiais lapais. 
Lauke - jokio triukšmo. Tik kartkartėmis pasigirsdavo mo- 
notoniškas atsakinėjančio mokinio balsas, supykusio dės- 
tytojo šūktelėjimas, žvirblių kivirčas medžio lajoje... Pas- 
kui vėl stodavo tyla, koležas atrodydavo tartum užmigęs. 

Tačiau Mažylis nemiegojo. Jis net nesvajojo, nors tai 
maloniausias miegojimo būdas. Jis be perstojo dirbo, kimš- 
damas į galvą graikų ir lotynų kalbas, kol ta kone imdavo 
plyšti. 

Kartais, pačiame sunkaus darbo įkarštyje, kažkieno pirš- 
tas paslaptingai pabelsdavo į duris. 

— Kas ten? 

— Tai aš, Mūza, tavo sena draugė, dama iš raudonojo 
sąsiuvinio. Greičiau atidaryk duris, Mažyli. 

Bet Mažylis vengdavo atidaryti. Juk tai buvo Mūza, 
po šimts pypkių! 

Velniop raudonąjį sąsiuvinį! Dabar svarbiausia buvo 
parašyti kuo daugiau graikiškų rašinių, išlaikyti licenciato 
egzaminus, gauti dėstytojo tarnybą ir kaip galima greičiau 
atkurti gražų ir visiškai naują Eisetų šeimos židinį. 

Mintis, kad dirbu del savo šeimos, teikė drąsos ir leng- 
vino gyvenimą. Nuo jos pagražedavo net kambarys... O 

mansarda, mieloji mansarda, kokių nuostabių valandų iš- 
gyvenau tarp tavo keturių sienų! Kaip šauniai ten padirbė- 
jau! Koks jaučiausi drąsus!.. Apgailėtinas mano gyvenimas! 
Kodėl daugiau negaliu būti tuo Mažyliu, koks buvau ta- 
da?.. 

Apskritai, kaip matote, man pasitaikydavo ir keletas 
malonių valandų. 

Bet taip pat buvo ir blogų. Du kartus per savaitę, sek- 
madieniais ir ketvirtadieniais, reikėjo vesti vaikus pasivaikš- 
čioti. Man tie pasivaikščiojimai buvo kančia. 

Paprastai eidavome į Pievą — didelę veją, kuri lyg kili- 
mas driekėsi kalno papėdėje už pusės mylios nuo miesto. 
Vieta buvo žavinga ir miela akiai - keletas storų kaštonų, 
trys ar keturios geltonai dažytos užmiesčio smuklės, upe- 
liukas, čiurlenantis per žalią žolę... Visos trys klasės čia ei- 
davo atskirai, bet kai jau susirinkdavo, mokiniai būdavo 
paliekami vieno mokytojo priežiūrai, ir tas mokytojas visa- 
da būdavau aš. Abu mano kolegos traukdavo į gretimas 
smukles, kur juos vaišindavo dičkiai, o kadangi manęs ten 
niekas nekviesdavo, aš likdavau saugoti mokinių... Sunkus 
darbas tokioje gražioje vietoje! 

Būtų buvę taip gera išsitiesti ant žalios žolės kaštonų 
pavėsyje ir svaigintis čiobrelių aromatu, klausantis upeliu- 
ko giesmės!.. 

O vietoj to reikėjo ganyti vaikus, šūkauti, bausti. Visas 
koležas buvo ant mano rankų. Siaubinga... 

Bet siaubingiausia buvo ne prižiūrėti mokinius Pie- 
voje, o pereiti miestelį su savo skyrium, mažiukų sky- 
rium. Kiti skyriai žygiavo darniomis gretomis ir kaukšė- 
jo kulnais kaip seni imperijos gvardijos kareiviai; jautei 
discipliną ir būgną. O mano mažiukai nieko nenutuokė 

apie šiuos gražius dalykus. Jie nežygiavo gretomis, lai- 
kėsi už rankų ir visą kelią čiauškėjo. Veltui jiems šau- 
kiau: „Žiūrėkite atstumo!" — jie manęs nesuprato ir ėjo 
kaip pakliuvo. 

Kolonos pradžia buvo visai pakenčiama. Ten statyda- 
vau didžiausius, rimčiausius mokinius, tuos, kurie nešiojo 
švarkelius, bet uodega - kokia sumaištis, kokia netvarka! 
Šurvė padūkėlių susitaršiusiais plaukais, murzinomis ran- 
komis, suplėšytomis kelnėmis!.. Nedrįsdavau į juos nė žiū- 
rėti. 

Desintt in piscem"*, sakydavo man apie juos besišypsan- 
tis ponas Vijo, kartais nestokodavęs humoro. Bet faktas, 
kad mano kolonos uodega buvo tikrai apgailėtina. 

Ar suprantate, kokia neviltis mane apimdavo, kai turė- 
davau pasirodyti su tokia govėda Sarlando gatvėse, ypač 
sekmadienį?.. Gausdavo varpai, gatvės būdavo pilnos žmo- 
nių. Susitikdavai pensionato panelių, einančių į mišparus, 
modisčių rausvomis kepuraitėmis, dabitų pilkos spalvos kel- 
nėmis. Ir pro visus juos reikėjo praeiti nudėvėtais drabu- 
žiais ir su šituo juokingu pulku. Kokia gėda!.. 

Tarp visų tų susitaršiusių velniūkščių, kuriuos du kar- 
tus per savaitę turedavau pervesti per miestą, buvo vienas 
mokinys, pusiau išlaikomas pensiono, varantis mane į ne- 
viltį savo bjaurumu ir nevalyva išvaizda. 

Įsivaizduokite klaikų mažą išsigimėlį, jau tokį mažą, 
tokį mažą, kad net juokas, be to, nevikrų, purviną, susivė- 
lusį, prastai apsirengusį, atsiduodantį nurekamuoju grio- 
viu ir dar baisų kreivakojį. 


*Baigti žuvimi (/ot.) - žodžiai iš romėnų poeto Kvinto Horacijaus Fla- 
ko (65-27 m. pr. Kr.) kūrinio „Apie poezijos meną". Čia vartojami ironiška 
prasme. 

Niekada toks mokinys, jei jį iš viso galima vadinti mo- 
kiniu, nefigūravo jokios mokyklos sąrašuose. Tai buvo tik- 
ra koležo gėda. 

Aš juo bjaurėjausi ir, kai pasivaikščiojimo dienomis pa- 
matydavau, kaip jis gracingai lyg jaunas antinas krypuoja 
kolonos gale, mane pagaudavo pasiutęs noras išspirti jį iš 
ten ir išgelbėti savo divizijos garbę. 

Kerėpla — mes jį praminėm Kerėpla dėl daugiau negu 
netaisyklingos eisenos - toli gražu nepriklausė aristokratų 
šeimai. Tai be vargo matei iš jo manierų, kalbėsenos ir ypač 
iš pažinčių, kurias jis užmezgė šiame krašte. 

Visi Sarlando gatvės vaikėzai buvo jo draugai. 

Jo dėka, išėjus pasivaikščioti, paskui mus visada sek- 
davo kirbinė padaužų, kurie lipo mums ant kulnų, šau- 
kė Kereplą, rodė į jį pirštais, metė kaštonų lukštais ir 
išdarinėjo tūkstančius beždžioniškų išdaigų. Mano ma- 
žiukams būdavo labai linksma, bet man juokai nerū- 
pėdavo ir aš kas savaitę rašydavau direktoriui raportus 
apie mokinį Kereplą ir visokeriopą netvarką, kurią jis 
kėlė. 

Deja, mano raportai likdavo be atsako ir aš buvau pri- 
verstas ir toliau rodytis garvėje su ponu Kerėpla, dar murzi- 
nesniu ir šleivesniu nei kada nors. 

Vieną sekmadienį, gražų saulėtą švenčių sekmadienį, 
jis atėjo prie susiruošusių pasivaikščioti mokinių tokia iš- 
vaizda, kad mes visi pasibaisėjome. Nieko panašaus jūs 
neregėjote nė sapne. Rankos juodos, batai be raištelių, 
purvu apskretę net plaukai, kelnių beveik nelikę... Bai- 
dykle! 

Juokingiausia, kad tą dieną tėvai jį turbūt labai išpuo- 
šė, siųsdami pas mane. Plaukai, sušukuoti geriau nei pa- 

prastai buvo dar stangrūs nuo pomados, o kaklaraiščio maz- 
ge nežinia iš ko buvo justi motinos pirštai. Bet pakeliui į 
koležą tiek griovių!.. 

Kerėpla visuose išsivoliojo. 

Kai pamačiau stojantis jį į eilę tarp kitų mokinių, ra- 
mų ir šypsantį lyg niekur nieko, mane pagavo pyktis ir pa- 
sišlykštėjimas. 

— Lauk iš čia! —- užrikau. 

Kerėpla pamanė, kad aš juokauju, ir šypsojosi toliau. 
Tądien jis jautėsi labai gražus! 

Aš vėl užrikau: 

— Lauk! Lauk! 

Jis liūdnai ir nuolankiai pažvelgė į mane maldaujamo- 
mis akimis, bet aš buvau nepalenkiamas ir būrys pajudėjo, 
palikęs jį vieną sustingusį vidury gatvės. 

Tariausi atsikratęs juo visai dienai, tačiau miesto pa- 
kraštyje, savo kolonos ariergarde išgirdęs juoką ir šnabžde- 
sį, atsigręžiau. 

Už ketverto ar penketo žingsnių nuo mūsų oriai drib- 
lino Kerėpla. 

— Paspartinkit žingsnį, - paliepiau dviem pirmiesiems 
mokiniams. 

Mokiniai suprato, kad reikia iškrėsti kreivakojui pokš- 
tą, ir būrys pasileido kaip akis išdegęs. 

Kartkartėmis atsigręždavome pažiūrėti, ar Kerėpla se- 
ka iš paskos, ir vaikai juokėsi, pamatę jį toli, toli, didumo 
sulig kumščiu, šuoliuojantį dulkėtu keliu tarp pyragaičių ir 
limonado pardavėjų. 

Tas pasiutėlis atsirado Pievoje beveik tuo pat metu kaip 
ir mes. Bet buvo išbalęs iš nuovargio ir taip vilko kojas, kad 
net buvo gaila žiūrėti. 


Jo išvaizda mane sujaudino, ir truputį susigėdęs dėl sa- 
vo žiaurumo, švelniai pasišaukiau jį pas save. 

Jis vilkėjo trumpa išblukusia palaidine raudonais lan- 
geliais, Mažylio palaidine iš Liono koležo laikų. 

Aš iškart atpažinau tą palaidinę ir tariau sau: „Niekše, 
kaip tau ne gėda? Juk čia tu save, Mažyli, kankini pramo- 
gos dėlei". Ir sieloje plūsdamas ašaromis, visa širdimi pa- 
milau šį likimo nuskriaustą bėdžių. 

Kerepla atsisėdo ant žemės, nes jam skaudėjo kojas. Aš 
atsisėdau šalimais. Užkalbinau jį... Nupirkau apelsiną... 
Mielai būčiau nuplovęs jam kojas... 

Nuo tos dienos Kerepla tapo mano draugu. Aš sužino- 
jau apie jį daug jaudinančių dalykų... 

Jis buvo kalvio sūnus, ir vargšas žmogelis, prisiklausęs 
kalbų apie išsilavinimo naudą, galus darėsi, kad tik vaikas, 
pusiau išlaikomas pensiono, galėtų mokytis. Deja, Kerėpla 
nebuvo sukurtas koležui ir jis nieko gero jam nedavė. 

Pirmąją mokslo dieną jam buvo parodyta, kaip ra- 
šyti lazdeles, ir paliepta: „Rašyk lazdeles!" Ir visus metus 
Kerepla raše lazdeles. Bet, didis Dieve, kokias lazdeles... 
Kreivas, murzinas, nedailias, raišas - žodžiu, Kereplos 
lazdeles!.. 

Niekas juo nesirūpino. Jis nepriklausė jokiai klasei; pa- 
prastai eidavo į tą, kurios durys būdavo atidarytos. Sykį 
kažkas jį rado rašantį lazdeles filosofijos klasėje... Keistuo- 
lis buvo tas Kerėpla... 

Kartais žiūrėdavau, kaip jis sedi klasėje, dvilinkas susi- 
rietęs virš sąsiuvinio, prakaituodamas, šnopšdamas, iškišęs 
liežuvį, laikydamas plunksnakorį visa sauja ir spausdamas 
iš paskutiniųjų, — sakytum būtų norėjęs juo perdurti sta- 
l4... Po kiekvienos lazdelės jis pamirkydavo plunksną į ra- 

šalą, o po kiekvienos eilutės įtraukdavo liežuvį ir pailsėda- 
vo, trindamasis rankas. 

Dabar, kai tapome draugai, Kerėpla dirbo iš visos šir- 
dies... 

Baigęs puslapį, jis keturiomis skubiai užsiropšdavo į 
katedrą ir tylėdamas padėdavo priešais mane savo šedevrą. 

Aš meiliai patapšnodavau jam per petį ir sakydavau: 
„Labai gerai!" Tai būdavo baisu, bet man nesinorėjo jo liū- 
dinti. 

Jo lazdelės po truputį ėmė darytis tiesesnės, plunksna 
ne taip spjaudėsi ir ant sąsiuvinio likdavo mažiau rašalo 
dėmių. Manau, galų gale būčiau jį šio to išmokęs; deja, 
likimas mus išskyrė. 

Vidutiniokų mokytojas išėjo iš koležo. Kadangi mokslo 
metų pabaiga buvo netoli, direktorius nenorėjo samdyti 
naujo mokytojo. Prie mažiukų katedros jis pastatė barzdo- 
tą paskutinės klasės mokinį, o man pavedė vidutiniokus. 

Tai buvo tikra katastrofa. 

Visų pirma, vidutiniokai mane gąsdino. Buvau matęs, 
ką jie išdarinėja Pievoje, ir pagalvojus, kad turėsiu nuolat 
būti su jais, man spaudė širdį. 

Be to, reikėjo palikti savo mažiukus, savo brangiuosius 
mažiukus, kuriuos taip mylėjau... Kaip su jais elgsis 
barzdotasis mokinys? Kas bus Kerėplai? Jaučiausi tikrai ne- 
laimingas. 

Ir mano mažiukai nusiminė, kad aš išeinu. Tą dieną, 
kai vedžiau jiems paskutinę pamoką ir kai nuskambėjo 
skambutis, prasidėjo jaudinančios valandėlės. Visi norėjo 
mane pabučiuoti. Kai kurie net surado man gražių žodžių, 
užtikrinu jus. 


O Kerėpla? 

Kerėpla nesakė nieko. Tik kai jau žengiau iš klasės, pri- 
ėjo prie manęs visas paraudęs ir iškilmingai įteikė puikų 
sąsiuvinį, prirašytą lazdelių, kurias išvedžiojo specialiai man. 


Vargšas Kerėpla! 


Pėstininkas* 


Taigi aš perėmiau vidutiniokų skyrių. 

Čia radau apie penkiasdešimt piktų vaikėzų, pūstažan- 
džių kalniečių nuo dvylikos iki keturiolikos metų, pratur- 
tėjusių nuomininkų sūnų, kuriuos tėvai leido į koležą, no- 
redami už šimtą dvidešimt frankų per trimestrą padaryti 
juos smulkiais buržua. 

Jie buvo grubūs, įžūlūs, pasipūtę, kalbėjo tarpusavyje 
šiurkščia seveniečių tarme, kurios aš nesupratau, beveik vi- 
si turėjo to bjaurumo, būdingo pereinamojo amžiaus vai- 
kams, jų rankos buvo stambios, raudonos, nušalusios, bal- 
sai kaip jaunų užkimusių gaidžių, žvilgsnis bukas, ir negana 
viso to, jie dar atsidavė koležu... Vidutiniokai iškart, net 
nepažindami, ėmė manęs neapkęsti. Jiems aš buvau prie- 
šas, pėstininkas, ir nuo tos dienos, kai užlipau į katedrą, 
tarp mūsų prasidėjo karas, nuožmus, nesibaigiantis, be pa- 
liaubų. 


*Kažkada Prancūzijos koležuose tokia niekinama pravarde buvo vadi- 
nami klasės auklgtojai. 

O, tie žiaurūs vaikai, kaip jie mane prikankino!.. 

Dabar, kai tos skriaudos taip nuo manęs nutolusios, 
norėčiau kalbėti apie juos be pagiežos... Bet ne, negaliu. Ir 
net šiandien, kai rašau šias eilutes, jaučiu, kaip iš karštligiš- 
ko susijaudinimo dreba ranka. Man rodos, vis dar tebesu 
ten. 

Jie apie mane veikiausiai negalvoja. Nebeprisimena Ma- 
žylio nei to gražaus lorneto, kurį jis nusipirko, kad oriau 
atrodytų... 

Buvę mano mokiniai dabar jau suaugę rimti vyrai. Su- 
beirolis greičiausiai notaras kažkur ten, Sevenuose, Vejo- 
nas (jaunesnysis) — teismo sekretorius, Lupi - vaistininkas, 
o Buzankė - veterinaras. Jie susikūrė padėtį, užsiaugino p1l- 
vuką, žodžiu, turi viską, ko reikia. 

Tačiau kartais, susitikę kokiame nors klube arba šven- 
toriuje, prisimena gerus koležo laikus ir tada galbūt užveda 
kalbą ir apie mane. 

— Sakyk, sekretoriau, ar tu prisimeni mažąjį Eisetą, mū- 
sų Sarlando pėstininką ilgais plaukais ir lyg popieriniu vei- 
du? Kokių šaunių pokštų mes jam prikrėsdavome! 

Tai tiesa, ponai. Jūs jam prikrėsdavote šaunių pokštų, 
ir buvęs jūsų pėstininkas jų dar neužmiršo... 

Ak, vargšas pėstininkas! Kaip dažnai jis jus juokino!.. 
Kaip dažnai jūs jį virkdėte... Taip, virkdėte... Jūs jį virkdė- 
te, ir dėl to jūsų pokštai atrodė dar šaunesni... 

Kiek sykių po kankinimų dienos bėdulis susiriesdavo 
savo lovoje ir kandžiodavo antklodę, kad jūs neišgirstumė- 
te jo raudų!.. 

Juk taip baisu gyventi priešiškoje aplinkoje, visada bi- 
joti, visada sergėtis, visada pykti, visada laikyti paruoštus 
ginklus; taip baisu bausti - nenoromis pasidarai neteisin- 

gas, — taip baisu abejoti, visur matyti spąstus, negalėti ra- 
miai valgyti nei miegoti, visada, net paliaubų valandėlė- 
mis, sakyti sau: „O Dieve! Ką jie man dabar iškrės?“ 

Ne, nors ir šimtą metų gyventų, pėstininkas Danielis 
Eisetas niekada neužmirš, ką iškentėjo Sarlando koleže nuo 
tos liūdnos dienos, kai įžengė į vidutiniokų klasę! 

Vis dėlto — nenoriu meluoti — aš šį tą laimėjau, pakei- 
tęs klasę: dabar matydavau Juodąsias Akis. 

Du kartus į dieną, per pertraukas, iš tolo stebėdavau 
jas dirbančias už antro aukšto lango, išeinančio į vidutinio- 
kų kiemą. Jos būdavo ten, juodesnės ir didesnės nei kada 
nors, nuo ryto ligi vakaro palinkusios prie nepabaigiamo 
siuvinio; Juodosios Akys siuvo ir siuvo be perstojo. Dėl siu- 
vimo, vien dėl siuvimo, senoji ragana su akiniais jas ir pač- 
me iš vaikų prieglaudos, - mat Juodosios Akys nepažinojo 
nei tėvo, nei motinos, — ir jos kiaurus metus siuvo, siuvo 
be paliovos, stebimos negailestingos baisiosios raganos su 
akiniais, verpiančios savo kuodelį šalimais. 

Aš žiūrėdavau į Juodąsias Akis. Pertraukos man rody- 
davosi pernelyg trumpos. Visą gyvenimą būčiau praleidęs 
po tuo palaimintu langu, už kurio jos dirbo. Juodosios Akys 
taip pat žinojo, kad aš ten. Retkarčiais jos pakildavo nuo 
siuvinio ir mes imdavome kalbėtis — vien žvilgsniais, be 
žodžių. 

— Jūs labai nelaimingas, pone Eisetai. 

— Jūs taip pat, vargšės Juodosios Akys. 

— Mes neturime nei tėvo, nei motinos. 

— O mano tėvas ir motina toli. 

— Kad jūs žinotumėte, kokia baisi akiniuotoji ragana! 

— Vaikai mane labai kankina, patikėkite. 

— Drąsos, pone Eisetai! 

— Drąsos, gražios Juodosios Akys! 

Daugiau nieko vienas kitam nepasakydavome. Aš vi- 
sada bijojau, kad pasirodys ponas Vijo su raktais — dzin, 
dzin, dzin, o ten aukštai, už lango, Juodosios Akys irgi tu- 
rėjo savo poną Vijo. Po minutės pokalbio jos greit nusileis- 
davo ir vėl imdavosi darbo, stebimos rūstaus didelių akinių 
plieno rėmais žvilgsnio. 

Brangios Juodosios Akys! Mes visuomet kalbėdavomės 
tik per geroką atstumą ir vien skubiais žvilgsniais, tačiau aš 
jas mylėjau visa širdimi. 

Dar mylėjau abatą Žermaną... 

Tas abatas Žermanas buvo filosofijos dėstytojas. Jis bu- 
vo laikomas keistuoliu, ir koleže visi jo bijojo, net direkto- 
rius, net ponas Vijo. Jis kalbėjo mažai, griežtu šiurkščiu 
balsu, visus mus tujino, vaikščiojo dideliais žingsniais, at- 
metęs galvą, pasikėlęs sutaną, kaip dragūnas kaukšėdamas 
batais su sagtimis. Jis buvo aukštas ir stiprus. Ilgai maniau, 
kad jis labai gražus, bet kartą, žiūrėdamas į jį iš arti, pama- 
čiau, jog tas kilnus liūto veidas smarkiai subjaurotas raupų. 
Visas jis buvo lyg sukapotas, suraižytas, randuotas — tikras 
Mirabo* su sutana. 

Abatas gyveno vienišas ir užsidaręs mažame kambarė- 
lyje pačiame gale namo, vadinamo senuoju koležu. Niekas 
pas jį neužeidavo, išskyrus du jo brolius, du piktus nenau- 
dėlius, kurie lankė mano klasę ir už kurių auklėjimą jis mo- 
kėjo... Vakarais, eidamas per kiemą į miegamąjį, matyda- 
vai aukštai, tamsiame, apgriuvusiame senojo koležo pasta- 
te, silpnutę blyškią šviesą: tai degė abato Zermano lempa. 
Daugybę sykių, rytą, eidamas į šeštą valandą prasidedančią 

*Mirabo, Onorė Gabrielis Riketi (1749-1791) - XVIII a. pabaigos 


prancūzų revoliucijos veikėjas. Jis, kaip ir abatas, buvo rauplėtas. 

pamoką, pro rūką įžiūrėdavau dar tebedegančią lempelę; 
abatas Žermanas būdavo dar negulęs... Sklido kalbos, esą 
jis rašąs didelį filosofijos kūrinį. 

Net jo nepažindamas aš pajutau didelę simpatiją tam 
keistam abatui. Jo baisus ir gražus veidas, šviečiantis protu, 
mane traukė. Tik buvau taip prigąsdintas pasakojimų apie 
jo keistenybes ir grubumą, kad nedrįsau žengti prie jo pir- 
mojo žingsnio. Savo laimei, aš vis dėlto jį žengiau! 

Ir štai kokiomis aplinkybėmis... 

Reikia pasakyti, jog tuo metu buvau iki kaklo pasinė- 
ręs į filosofijos istoriją. Sunkus darbas Mažyliui! 

Vieną dieną man užėjo noras perskaityti Kondijaką*. 
Tarp mūsų kalbant, tas žmogelis net nevertas, kad jį skai- 
tytum; iš tokio filosofo vieni juokai, visas jo filosofijos ba- 
gažas būtų tilpęs į pigaus žiedo akmens įrvarą. Bet žinote, 
jaunystėje ir apie daiktus, ir apie žmones turi visai atvirkš- 
čią supratimą. 

Taigi aš įsigeidžiau perskaityti Kondijaką. Kondijako 
man prireikė žūtbūt. Deja, koležo bibliotekoje jo nebuvo, 
o Sarlando knygynai neturėjo nė vieno jo straipsnio. Nu- 
sprendžiau kreiptis į abatą Žermaną. Jo broliai man buvo 
sakę, kad jo kambaryje yra daugiau nei du tūkstančiai to- 
mų, ir aš neabejojau rasiąs pas jį savo svajonių knygą. Tik 
tas velnio neštas žmogus mane gąsdino, ir karštos meilės 
ponui Kondijakui nebuvo per daug, kad pasiryžčiau pakil- 
ti į jo būstą. 

Kai priėjau prie durų, iš baimės drebėjo kojos... Atsar- 
giai bilstelėjau du kartus. 


*Kondijakas, Erjenas Bono de (1715-1780) - prancūzų filosofas, 
švietėjas, sensualizmo mokyklos atstovas, „Traktato apie pojūčius", „Logi- 
kos" autorius. 

— Prašom, - pasigirdo titano balsas. 

Baisusis abatas Žermanas sėdėjo apžergęs žemą kėdu- 
tę, ištiesęs kojas, pasikėlęs sutaną taip, kad buvo matyti di- 
deli raumenys, ryškiai išsišovę po juodomis šilkinėmis ko- 
jinėmis. Atsirėmęs į kėdės atkaltę, jis skaitė foliantą raudo- 
nais kraštais ir, garsiai papsėdamas, rūkė trumpą rudą pyp- 
kutę, vieną iš tų, kurios vadinamos krosnelėmis. 

— Čia tu, — tarė jis, vos kilstelėjęs akis nuo folianto. — 
Sveikas! Kaip sekasi? Ko nori? 

Jo šiurkštus balsas, griežtas knygomis lyg apmušalais 
apstatyto kambario vaizdas, laisva sėdėjimo poza, ta pyp- 
kutė, kurią jis laikė dantyse, — viskas mane labai trikdė. 

Vis delto šiaip taip išaiškinau savo vizito tikslą ir pa- 
prašiau garsiojo Kondijako. 

— Kondijako? Tu nori skaityti Kondijaką? —- šypsoda- 
masis paklausė abatas Žermanas. - Kokia nevykusi mintis! 
Gal verčiau surūkytum su manim pypkę?.. Štai, nusiimk tą 
dailutę, kuri kabo ant sienos, ir prisidek... Pamatysi, tai 
daug geriau už visus pasaulio Kondijakus. 

Aš raudonuodamas papurčiau galvą. 

— Nenori? Kaip išmanai, berniuk. Tavo Kondijakas ten, 
viršuje, trečioje lentynoje iš kairės. Gali neštis, aš tau ją 
paskolinu. Tik nesugadink, arba nurausiu ausis. 

Aš pasiėmiau Kondijaką iš trečios lentynos kairėje pu- 
sėje ir jau ruošiausi eiti, bet abatas mane sulaike. 

— Tai studijuoji filosofiją? — paklausė jis, žiūrėdamas 
man į akis. — Gal kartais tu ja tiki? Pasakos, brangusis, tik- 
ros pasakos... Tik pamanykit, jie įsigeidė padaryti mane 
filosofijos dėstytoju. Kaip jums tai patinka? Dėstyti ką? Nulį, 
nieką... Lygiai taip pat jie galėjo paskirti mane generaliniu 
žvaigždžių inspektorium arba pypkės dūmų kontrolierium... 

Ak, vargas man! Kartais tenka verstis keistu amatu, kad už- 
sidirbtum duoną... Tu apie tai irgi šį tą išmanai, ar ne? O, 
tik jau neraudonuok. Žinau, kad nesi laimingas, vargše ma- 
žas pėstininke, ir kad vaikai gyvenimą tau pavertė pragaru. 

Abatas Žermanas valandėlę parylėjo. Atrodė labai su- 
pykęs ir įnirtingai daužė pypkę į nagą. Išgirdęs, kaip šis 
garbingas žmogus užjaučia mane dėl tokio likimo, labai 
susijaudinau ir užsidengiau akis Kondijaku, norėdamas nu- 
slėpti užplūdusias gailias ašaras. 

Abatas tučtuojau vėl prabilo: 

— Beje, pamiršau paklausti... Ar myli gerąjį Dievą? Rei- 
kia jį mylėti, brangusis, reikia juo pasitikėti ir karštai mels- 
tis. Be šito niekada neišsikapstysi iš savo vargų. Nuo dide- 
lių gyvenimo kančių žinau tik tris vaistus: darbą, maldą ir 
pypkę, molinę, trumputę pypkę, prisimink šitai... O filo- 
sofais nepasikliauk. Jie tavęs niekada dėl nieko nepaguos. 
Aš tai išgyvenau, gali manim patikėti. 

— Aš jumis tikiu, pone abate. 

— Dabar drožk sau, tu mane vargini. Kai norėsi knygų, 
ateik ir imk. Mano kambario raktas visada duryse, o filoso- 
fai visada trečioje lentynoje iš kairės. Daugiau nieko nesa- 
kyk. Sudie. 

Jis vėl įniko į savo foliantą ir nė nežvilgtelėjo, kai ėjau 
pro duris. Jis tikrai buvo keistuolis. 

Nuo tos dienos savo žinioje turėjau visus pasaulio filo- 
sofus, nesibeldęs eidavau į abato Žermano kambarį kaip į 
savo. Dažniausiai tuo laiku abatas vesdavo pamokas ir kam- 
barys būdavo tuščias. Pypkutė ilsėdavosi ant stalo kampo 
tarp foliantų raudonais kraštais ir daugybės popierių, iš- 
margintų smulkia, sunkiai įskaitoma rašysena... Kartais aba- 
tas Žermanas būdavo namie. Rasdavau jį skaitantį, rašantį 

arba dideliais žingsniais vaikštantį pirmyn atgal. Įėjęs dro- 
viai pasisveikindavau: 

— Laba diena, ponas abate. 

Dažniausiai jis man neatsakydavo... Aš pasiimdavau sa- 
vo filosofą iš trečios lentynos kairėje pusėje ir išeidavau, o 
jis manęs tarsi nė nepastebėdavo... Iki mokslo metų pabai- 
gos mes nepersimetėme nė dvidešimčia žodžių. Bet nesvar- 
bu! Kažkas mano širdyje kuždėjo, kad tapome dideliais drau- 
gais... 

Artėjo atostogos. Kiaurą dieną buvo girdėti, kaip mu- 
zikos besimokantys mokiniai piešimo klasėje repetuoja pol- 
kas ir maršus, ruošdamiesi apdovanojimų įteikimui. Tos 
polkos linksmino visus. Vakare, per paskutinę pamoką, ma- 
tydavau, kaip vaikai traukia iš suolų kalendoriukus ir kiek- 
vienas išbraukia savajame pasibaigusią dieną: „Dar viena 
mažiau!" Kiemuose riogsojo lentos pakyloms, buvo daužo- 
mi krėslai, purtomi kilimai... Jokio darbo, jokios discipli- 
nos. Tik nuolatinė neapykanta pėstininkui ir išmonės, bai- 
sios išmonės iki pat galo. 

Pagaliau atėjo didžioji diena. Pačiu laiku: ilgiau nega- 
lėjau tverti. 

Apdovanojimai buvo dalijami mano kieme, viduti- 
niokų kieme... Dar ir dabar tebematau jį ir margą palapi- 
nę baltu audeklu drapiruotomis sienomis, aukštus žalius 
medžius, nukabinėtus vėliavomis, o apačioje - skrybėlai- 
čių, moksleiviškų, kareiviškų kepurių, šalmų, gėlėmis pa- 
puoštų, siuvinėtų kepuraičių, plunksnų, kaspinų, bum- 
bulų, sultonų knibždėlyną... Gale — ilga pakyla, ant ku- 
rios granatų spalvos aksomo krėsluose sėdi koležo vadovy- 
bė... O, ta pakyla! Koks mažas prieš ją jaučiausi! Kokią di- 


dingą, niekinamą ir pranašią išvaizdą ji teikė tiems, kurie 

ant jos sėdėjo! Visų tų ponų veidai buvo ne tokie kaip 
paprastai. 

Abatas Žermanas taip pat sėdėjo ant pakylos, bet jis to 
tarsi nė nepastebėjo. Išsitiesęs krėsle, atmetęs galvą, jis puse 
ausies klausėsi savo kaimynų ir, rodės, sekė akimis pro lapi- 
ją įsivaizduojamos pypkės dūmus... 

Prie pakylos saulėje blizgėjo muzikos instrumentai: 
trombonai, voltornos. Ant suolų spaudėsi visų trijų skyrių 
mokiniai su savo mokytojais eilių gale, už jų — minia tėvų, 
antros klasės dėstytojas, siūlantis damoms ranką ir plyšau- 
jantis: „Kelią! Kelią!“ ir pagaliau, pasimetę kamšatyje, po 
kiemą skersai išilgai lakstančio pono Vijo raktai, dzingu- 
liuojantys tuo pat metu dešinėje, kairėje, tai čia, tai ten. 

Prasidėjo ceremonija. Buvo karšta. Palapinėje trūko 
oro... Storos įraudusios damos snaudė savo skrybėlių pavė- 
syje, pliki ponai šluostėsi galvas bordinėmis skepetaitėmis. 
Viskas buvo raudona: veidai, kilimai, vėliavos, krėslai... Bu- 
vo pasakytos trys prakalbos, kurioms visi labai plojo, bet aš 
jų negirdėjau. Viršuje, už antro aukšto lango, savo įprasti- 
nėje vietoje, siuvo Juodosios Akys, ir mano siela, visa siela, 
skriejo pas jas... Vargšės Juodosios Akys! Net tokią dieną 
akiniuotoji ragana neleido joms pailsėti. 

Kai buvo paskelbta paskutinės klasės paskutinio apdo- 
vanoto mokinio pavardė, muzikantai trenkė triumfo mar- 
šą ir visi pakriko. Kilo baisi sumaištis. Dėstytojai nulipo 
nuo pakylos, mokiniai šokinėjo per suolus, skubėdami pas 
saviškius. Bučiniai, šauksmai: „Cionai! Cionai!“ Laureatų 
seserys išdidžiai styrino, nešinos brolių vainikais. Šiu, šiu, 
šiu šiugždėjo į kėdes šilkinės suknelės... Mažylis nejudėda- 
mas stovėjo už medžio ir žiūrėjo į gražias damas, gležnutis, 
susigėdęs del savo nunešiotų drapanų. 

Kiemas pamažėliais ištuštėjo. Prie paradinių durų sto- 
vėjo direktorius su ponu Vijo ir glostė išeinančius vaikus, 
ligi žemės lankstėsi tėvams. 

— Iki kitų metų! Iki kitų metų! — kartojo direktorius, 
pataikūniškai šypsodamasis. Pono Vijo raktai meiliai tilin- 
džiavo: „Dzin, dzin, dzin! Sugrįžkite pas mus, mažieji drau- 
gai, sugrįžkite kitais metais!“ 

Vaikai atsainiai leisdavosi pabučiuojami ir vienu šuo- 
liu nurūkdavo nuo laiptų. 

Vieni lipo į gražias karietas su herbais, kur motinos ir 
seserys skliaustė plačius sijonus, palikdamos vietos. Pliaukšt! 
Šmaukšt! No, greičiau į pilį!.. Vėl pamatysime savo parkus, 
pieveles, sūpuokles po akacijomis, voljerus retų paukščių, 
tvenkinius su plaukiojančiomis gulbėmis ir didelę terasą su 
turėklais, kur vakarais vaišinamasi šerbetu. 

Kiti sedosi į šeimyninius šarabanus šalia dailių, links- 
mai besijuokiančių merginų baltomis skrybėlaitėmis. Va- 
deles laikė ūkininkė su auksine grandinėle ant kaklo... Už- 
drožk botagu, Matiurina! Jie grįžta namo! Ten valgys svies- 
tinukus, gers muskatą, kiauras dienas medžios paukščius, 
mėgdžiodami jų balsus, ir vartysis kvepiančiame šiene! 

Laimingi vaikai! Jie važiavo namo! Visi važiavo!.. Ak, 
kad ir aš būčiau galėjęs išvažiuoti!.. 


Juodosios Akys 


Dabar koležas tuščias. Visi išsivažinėjo... Miegamuo- 
siuose iš vieno galo į kitą šmaižioja eskadronai storų žiur- 
kių, kurios vidury baltos dienos rengia kavalerijos atakas. 
Suoluose džiūsta rašalinės. Kiemo medžiuose puotas kelia 
pulkai žvirblių; tie ponai susikvietė draugus iš viso miesto, 
visos vyskupijos, suprefektūros, ir jų kurtinamas čirškėji- 
mas nesiliauja nuo ryto iki vakaro. 

Mažylis klausosi jų, dirbdamas savo kambaryje pačioje 
pastogėje. Per atostogas jis buvo paliktas koleže iš gailes- 
tingumo. Jis tuo naudojasi ir iki nukritimo studijuoja grai- 
kų filosofus. Tik štai kambarys pernelyg karštas, o lubos 
pernelyg žemos. Viduje tiesiog dūsti... Langai be langinių. Saulė 
it deglas veržiasi į kambarį ir viską užlieja liepsna. Nuo sijų 
lauposi ir byra tinkas... Apsunkusios nuo kaitros ir prisiploju- 
sios prie stiklų, miega didelės musės... Mažylis iš visų jėgų sten- 
giasi neužmigti. Galva sunki tartum švininė, vokai limpa. 

Dirbk, Danieli Eisetai!.. Reikia atstatyti šeimos židi- 
nį... Bet ne! Jis negali... Raidės šokinėja prieš akis. Paskui 

ima suktis ir knyga, ir stalas, ir kambarys. Norėdamas nu- 
ginti šį keistą mieguistumą, Mažylis atsistoja ir žengia kele- 
tą žingsnių. Priėjęs prie durų, jis susvyruoja ir sunkiai krin- 
ta ant žemės, miego pakirstas. 

Lauke čirškia žvirbliai, it pašėlusios svirpia cikados, pa- 
balę nuo dulkių, saulėje skeldėja platanai, tiesdamiesi viso- 
mis šakomis. 

Mažylis sapnuoja keistą sapną: jam vaidenasi, lyg kas 
belstųsi į kambario duris ir garsiai šauktų jį vardu: „Danie- 
li! Danieli!" Jis pažįsta šį balsą. Tonas tas pats, kokiu kažka- 
da būdavo šaukiama: „Žakai, tu asilas!" 

Beldimas pasidaro smarkesnis. „Danieli, mano Danie- 
li, čia aš, tavo tėvas, greičiau atidaryk!" 

O, koks baisus košmaras! Mažylis nori atsakyti, atida- 
ryti duris. Jis pasikelia ant alkūnės, tačiau galva per daug 
sunki, jis vėl griūva ir praranda sąmonę... 

Atsipeikėjęs Mažylis labai nustemba, pamatęs, kad gu- 
li baltoje lovoje su didelėmis mėlynomis užuolaidomis, ku- 
rios meta aplinkui šešėlį... Švelni šviesa, ramus kambarys. 
Jokio garso, vien tiksi laikrodis ir į porcelianą skimbčioja 
šaukštelis... Mažylis nesupranta, kur esąs. Bet jam labai ge- 
ra. Užuolaidos prasiskleidžia. Ponas Eisetas tėvas, meiliai 
šypsodamasis, ašarų pilnomis akimis, palinksta prie jo su 
puodeliu rankoje. Mažylis tariasi vis dar sapnuojąs. 

— Ar čia jūs, tėve? Tikrai jūs? 

— Taip, mano Danteli, taip, brangus sūnau, tai aš. 

— Didis Dieve, kur aš? 

— Ligoninėje, jau visa savaitė... Dabar tau geriau, bet 
tu labai sirgai... 

— O jūs, teve, kaip jūs čia atsiradote? Pabučiuokit ma- 
ne dar kartą!.. O, žiūriu į jus ir, rodos, vis dar sapnuoju. 

Ponas Eisetas tėvas pabučiuoja jį. 

— Gerai užsiklok, būk atsargus. Daktaras tau neleidžia 
kalbėti. 

Ir nenorėdamas, kad sūnus kalbėtų, šaunusis žmogus 
pats kalba be perstojo. 

— Įsivaizduoji, prieš savaitę Vyndarių draugija pasiun- 
čia mane apvažinėti Sevenus. Supranti, kaip apsidžiaugiau: 
juk tai proga pamatyti savo Danielį! Atvykstu į koležą... 
Tavęs visur ieško, šaukia... Nera Danielio! Prašausi nuve- 
damas į tavo kambarį: užrakinta iš vidaus. Beldžiu: niekas 
neatsako! Dunkst! Išverčiu duris kojos spyriu ir randu tave 
tysantį ant žemės, deginamą arkliško karščio... Ak, vargšas 
vaike, kaip tu sirgai! Kliedėjai penkias dienas! Nė akimirkai 
nesitraukiau nuo tavęs... Tu paistei nesąmones, vis kalbėjai 
apie židinio atstatymą. Kokio židinio?.. Šaukei: „Nereikia 
raktų! Ištraukite raktus iš skylių!“ Juokiesi? O man buvo 
menki juokai, prisiekiu tau. Dieve, kokių naktų gavau šalia 
tavęs praleisti!.. Supranti, ponas Vijo — juk tai ponas Vijo, 
tiesa? — norėjo uždrausti man nakvoti koleže! Rėmėsi nuo- 
statais... Pamanykit sau, nuostatai! Argi aš žinau jo nuosta- 
tus? Tas blusininkas tikėjosi mane išgąsdinsiąs, žvanginda- 
mas savo raktai? man panosėje. Aš jį gražiai pastačiau į vie- 
tą, štai taip! 

Mažylis krūpteli nuo tokios pono Eiseto drąsos, pas- 
kui greitai užmiršta pono Vijo raktus. 

— O kaip mama? - klausia jis, tiesdamas rankas, lyg 
motina būtų čia ir jis galėtų ją apkabinti. 

— Jei nusiklosi, nieko nesakysiu, — piktai pagrasina po- 
nas Eisetas. — Na užsiklok... Motina gyvena gerai, ji pas 
tavo dėdę Batisrą. 

— O Žakas? 


— Žakas? Jis asilas! Vadindamas jį asilu, aš tik taip kal- 
bu, supranti?.. Priešingai, Žakas tikras šaunuolis... Nenusi- 
klok, tau sakyta, po šimts velnių!.. Jis gerai įsitaisęs. Ir am- 
žinai verkia, kaipgi kitaip. Bet šiaip jis labai patenkintas. 
Direktorius priėmė jį už sekretorių... Jam nieko daugiau 
nereikia daryti, tik rašyti tai, kas diktuojama... Labai gera 
tarnyba. 

— Vadinasi, vargšas Žakas visą gyvenimą bus pasmerk- 
tas rašyti, kitiems diktuojant!.. 

Tai pasakęs Mažylis nusijuokia iš visos širdies, ir maty- 
damas jį juokiantis, ponas Eisetas taip pat ima juoktis, vis 
bardamas sūnų dėl tos nelemtos antklodės, kuri amžinai 
nuslysta. 

Tebūnie palaiminta ligoninė! Kokias žavingas valan- 
das Mažylis leidžia savo lovoje tarp mėlynų užuolaidų!.. 
Ponas Eisetas jo nepalieka; jis prasėdi galvūgalyje visą die- 
ną, ir Mažylis norėtų, kad tėvas niekada neišeitų... Deja, 
tai neįmanoma! Vyndarių draugijai reikia savo komi- 
vojažieriaus. Jis turi išvykti, turi tęsti kelionę po Seve- 
nus... 

Tėvui išvažiavus, vaikas lieka vienas, visai vienas tylio- 
je ligoninėje. Jis kiauras dienas skaito, sėdėdamas didelia- 
me fotelyje, pristumtame prie lango. Rytą ir vakarą pagel- 
tusi ponia Kasan atneša jam valgyti. Mažylis išgeria puode- 
lį sultinio, nučiulpia vištos sparnelį ir sako: „Ačiū, ponia . 
Daugiau nieko. Ta moteris atsiduoda karštlige ir jam ne- 
patinka; jis net nežiūri į ją. 

Bet vieną rytą, sausai ištaręs savo įprastinį: „Ačiū, po- 
nia!“, nepakeldamas akių nuo knygos, jis labai nustemba, 
išgirdęs švelnų, švelnų balsą: „Kaip šiandien jaučiatės, po- 
ne Danteli?" 

Mažylis pakelia galvą, ir atspekite, ką pamato... Juodą- 
sias Akis, pačias Juodąsias Akis, kurios stovi priešais jį ir 
šypsosi... 

Juodosios Akys pasako savo draugui, kad pageltusi mo- 
teris serga ir kad joms pavesta jam patarnauti. Nuleidusios 
blakstienas, priduria, kad labai džiaugiasi, matydamos, jog 
ponas Danielis sveiksta; paskui, padariusios gilų reveransą 
ir pasakiusios, kad vakare vėl sugrįš, išeina. Juodosios Akys 
iš tiesų vėl apsilanko tą patį vakarą, taip pat kitą rytą ir kitą 
vakarą. Mažylis sužavėtas. Jis laimina savo ligą, pageltusios 
moters ligą ir visas pasaulio ligas; jei niekas nebūtų susirgęs, jis 
niekada nebūtų susitikęs dviese su Juodosiomis Akimis. 

O, palaimintoji ligoninė! Kokias malonias valandas Ma- 
žylis sveikdamas leidžia fotelyje, pristumtame prie lango!.. 
Rytais Juodosios Akys po ilgomis blakstienomis spindi sau- 
lėje aibe auksinių kibirkštėlių; vakarais švelniai blizga ir pro 
tamsius šešėlius paakiuose lieja žvaigždžių šviesą. Mažylis 
kasnakt svajoja apie Juodąsias Akis. Jis prarado miegą. Nuo 
pat aušros jis jau ant kojų ir ruošiasi jas sutikti: jis tiek daug 
turi joms pasakyti!.. O kai Juodosios Akys ateina, Mažylis 
nepasako nieko... 

Juodosios Akys, atrodo, labai stebisi tokiu jo tylėjimu. 
Jos nardo pirmyn atgal po ligoninę ir suranda tūkstančius 
dingsčių ilgiau pasilikti prie ligonio, vildamosi, kad jis pa- 
galiau ryšis prabilti; bet tas nelemtas Mažylis nesiryžta. 

Kartais jis vis dėlto sutelkia drąsą ir narsiai pradeda: 
„Panele...“ 

Juodosios Akys tučtuojau užsidega ir šypsodamos 
įsminga į jį. Bet išvydęs jas taip šypsančias, nelaimingasis 
pameta galvą ir drebančiu balsu priduria: „Dėkoju už jūsų 
gerumą“, arba dar: „Sultinys šį rytą buvo nuostabus". 

Tada Juodosios Akys daro mažą žavingą grimasą, kuri 
reiškia: „Ką? Tik tiek?" Ir atsidususios išeina. 

Joms išėjus Mažylis puola į neviltį: „O, rytoj! Rytoj 
būtinai su jomis pasikalbėsiu!". 

O rytojaus dieną vėl būna tas pats. 

Galiausiai, pavargęs nuo viso to ir jausdamas, kad nie- 
kada neturės drąsos pasakyti Juodosioms Akims, ką galvo- 
ja, Mažylis nusprendžia joms parašyti... Vieną vakarą jis 
paprašo rašalo ir popieriaus svarbiam laiškui - o, labai labai 
svarbiam!.. Juodosios Akys, be abejo, atspėjo, koks tas laiš- 
kas: jos tokios vylingos, tos Juodosios Akys! Jos greit greit 
bėga atnešti rašalo ir popieriaus, padeda juos priešais ligonį 
ir išeina, juokdamosi vienos sau. 

- Mažylis pradeda rašyti; rašo visą naktį, paskui, išaušus 
rytui, pastebi, kad tas nepabaigiamas laiškas teturi tris žo- 
džius, viso labo tris žodžius, suprantate? Bet tie trys žodžiai 
iškalbingiausi pasaulyje ir jis tikisi, jog jie padarys labai di- 
delį įspūdį. 

Dabar dėmesio... Tuojau ateis Juodosios Akys... Ma- 
žylis smarkiai susijaudinęs; jis iš anksto paruošė laišką ir 
prisiekė atiduoti jį, kai tik jos pasirodys. Štai kaip tai 
įvyks. Juodosios Akys įeis ir padės sultinį ir viščiuką ant 
stalo. „Laba diena, pone Danieli!"“ Tada jis joms iš karto 
drąsiai ir pasakys: „Mielos Juodosios Akys, štai laiškas 
jums“. 

Cit! Koridoriuje pasigirsta lengvi žingsniai... Juodosios 
Akys artėja... Mažylis laiko rankoje laišką. Širdis daužosi, 
jis tuoj numirs... 

Durys atsiveria... Siaubas!.. 

Vietoj Juodųjų Akių pasirodo senoji ragana, baisioji 
ragana su akiniais. 

Mažylis nedrįsta nieko klausinėti, bet jis pritrenktas... 
Kodėl jos neatėjo? Jis nekantriai laukia vakaro... Deja! Va- 
kare Juodosios Akys taip pat neateina, neateina nei rytoj, 
nei poryt, niekada... 

Juodosios Akys išvytos. Jos išsiųstos atgal į vaikų prie- 
glaudą, kur prabus uždarytos dar ketverius metus, iki pil- 
nametystės... Juodosios Akys vogė cukrų!.. 

Sudie, malonios ligoninės dienos! Juodosios Akys iš- 
vyko, ir priedo prie visų nelaimių, pradėjo rinktis moki- 
niai... Ką? Jau mokslo metų pradžia? O, kokios trumpos 
buvo atostogos! 

Pirmą kartą po šešių savaičių Mažylis nulipa į kiemą, 
išbalęs, sulįsęs, dar didesnis Mažylis nei kada nors... Visas 
koležas bunda. Jis plaunamas nuo apačios iki viršaus. Kori- 
doriais teka vanduo. Kaip visada, žiauriai šėlsta pono Vijo 
raktai. Baisusis ponas Vijo! Pasinaudojęs atostogomis, jis 
pridūrė prie savo nuostatų dar keletą punktų ir prikabino prie 
ryšulio dar keletą raktų. Mažyliui belieka būti budriam. 

Sulig kiekviena diena atvyksta vis daugiau mokinių. 
Dar, dar, dar! Prie vartų matyti vis daugiau šarabanų ir ka- 
rietų, tų pačių, kurios buvo suvažiavusios apdovanojimų 
dalijimo dieną... Sąrašuose trūksta keleto buvusių moki- 
nių, bet juos pakeitė nauji. Vėl formuojami skyriai. Šie- 
met, kaip ir praeitais metais, Mažylis turės vidutiniokus. 
Vargšas pėstininkas jau dabar dreba. Pagaliau kas žino? Gal 
šiemet vaikai bus ne tokie blogi? 

Pirmąją mokslo metų dieną, rytą, koplyčioje skamba 
didinga muzika. Tai Šventosios Dvasios mišios... Veni, cre- 
ator Spiritus!..* Štai ponas direktorius su gražiu juodu fraku 


*Areik, Dvasia Kūrėja! (Lor.) 

ir sidabrine palmės šakele atlape. Už jo stovi štabas dėsty- 
tojų paradinėmis mantijomis: gamtos mokslų — su oranži- 
niais šermuonėlių kailiukais, humanitarinių — su baltais. 
Antros klasės dėstytojas, tikras vėjavaikis, leido sau užsi- 
mauti šviesias pirštines ir užsidėti originalią skrybėlę. Po- 
nas Vijo atrodo nepatenkintas. Veni, creator Spiritus!.. Baž- 
nyčios gale, įsimaišęs tarp mokinių, Mažylis pavydžiai žiū- 
ri į didingas mantijas ir sidabrines palmes... Kada ir jis bus 
dėstytojas? Kada galės atkurti šeimos židinį? Deja! Kol tai 
pasieksi, kiek dar reikės iškentėti! Vent, creator Spiritus!.. 
Mažylio siela liūdi. Nuo vargonų muzikos norisi verkti... 
Staiga aukštai, chore jis išvysta gražų, raupų sudarkytą vei- 
dą, kuris jam šypsosi... Nuo šios šypsenos Mažyliui pasida- 
ro lengviau, o pamačius abatą Žermaną, jį užplūsta drąsa ir 
jis pralinksmėja... Ven, creator Spiritus!.. 

Praėjus dviem dienoms po Sventosios Dvasios mišių, 
vėl iškilmės. Direktoriaus vardinės. Tą dieną visas koležas 
nuo neatmenamų laikų mini šventą Teofilių gamtoje, gau- 
siai stiprindamasis šaltos mėsos užkandžiais ir Limu vynais. 
Šį sykį, kaip paprastai, ponas direktorius nieko negaili, kad 
ši maža šeimyninė šventė plačiai nuskambėtų ir patenkin- 
tų kilnius jo širdies polėkius, tačiau nepakenktų koležo in- 
teresams. Išaušus visi - mokiniai ir mokytojai — susigrūda į 
didelius vežimus su stogeliais, papuoštus municipalinėmis 
vėliavomis, ir konvojus pasileidžia risčia, termapdamas paskui sa- 
ve du milžiniškus furgonus, prikrautus pintinių putojančio vy- 
no ir valgių... Priekyje, pirmame vežime, — stambūs šulai ir mu- 
zika. Valtornoms įsakyta groti garsiai. Pliaukši botagai, skamba 
varpeliai, tarška krūvos lėkščių, trankydamosi į skardinius kati- 
liukus... Visas Sarlandas su naktinėmis kepuraitėmis supuola 
prie langų pažiūrėti šventiškos direktoriaus gurguolės. 

Iškilmės turi vykti Pievoje. Vos atvažiavus, ant žolės 
tiesiamos staltiesės ir vaikai miršta iš juoko, matydami, kaip 
ponai dėstytojai sėdi ant žemės tarp žibučių lyg paprasti 
mokiniai... Per rankas keliauja pyrago riekės. Pokši kamš- 
čiai. Akys dega. Visi daug kalba... Tik vienas Mažylis šita- 
me visuotiniame pagyvėjime atrodo susirūpinęs. Staiga jis 
parausta... Ponas direktorius atsistoja su popieriumi ran- 
koje: 

— Ponai, aš ką tik gavau eiles, kurias man skiria nežino- 
mas poetas. Atrodo, mūsų įprastinis Pindaras*, ponas Vi- 
jo, šiais metais įsigijo varžovą... Nors šiose eilėse esu per 
daug giriamas, leiskite jums jas perskaityti. 

— Taip, taip! Skaitykite! Skaitykite!.. 

Ir gražiu balsu, tokiu, kaip dalydamas apdovanojimus, 
ponas direktorius ima skaityti... 

Tai gana vykusiai sueiliuotas sveikinimas, pilnas rimuo- 
tų komplimentų direktoriui ir šiems ponams. Kiekvienam 
po žiedelį. Net akiniuotoji ragana neužmiršta. Poetas vadi- 
na ją „valgyklos angelu“, ir tai skamba žavingai. 

Visi ilgai ploja. Keletas balsų reikalauja autoriaus. Ma- 
žylis atsistoja, išraudęs it pomidoras, ir kukliai nusilenkia. 
Pasigirsta šauksmai. Mažylis tampa šventės didvyriu. Di- 
rektorius nori jį pabučiuoti. Seni dėstytojai supratingai spau- 
džia jam ranką. Antros klasės vadovas prašo jo eilių, norė- 
damas persirašyti į dienoraštį. Mažylis labai patenkintas. 
Visi šie smilkalai muša jam į galvą sykiu su Limu vyno ga- 
rais. Tik jam pasivaidena, — ir tai jį truputėlį išblaivo, - kad 
girdi abatą Žermaną murmant: „Kvailys!“ ir grėsmingai 
žvangant varžovo raktus. 


*Pindaras (522 ar 518-446 m. pr. Kr.) - graikų poetas, chorinės 
lyrikos kūrėjas. Parašė odžių, himnų, ditirambų, tekstų chorams. 

Nurimus pirmajam entuziazmo protrūkiui, ponas di- 
rektorius suploja rankomis prašydamas tylos. 

— Dabar jūsų eilė, Vijo. Po žaismingos Mūzos - griežta 
Mūza. 

Ponas Vijo oriai išsitraukia iš kišenės įrištą sąsiuvinį, 
storą ir daug žadantį, ir pradeda skaityti, skersa akimi dirs- 
čiodamas į Mažylį. 

Pono Vijo kūrinys - tai idilė, Vergilijaus stiliaus idilė, 
garbinanti nuostatus. Mokinys Menalkas ir mokinys Do- 
rila kalbasi eilėmis... Mokinys Menalkas mokosi koleže, kur 
nuostatai klesti; mokinys Dorila yra iš kito koležo, iš kurio 
nuostatai ištremti... Menalkas pasakoja apie rūsčius griež- 
tos disciplinos malonumus, Dorila - apie nevaisingus kvai- 
los laisvės džiaugsmus. 

Pabaigoje Dorila parbloškiamas. Jis įteikia nugalėtojui 
prizą, ir abu vienu balsu užtraukia linksmą giesmę, šlovi- 
nančią nuostatus. 

Poema baigta... Mirtina tyla!.. Kol ponas Vijo skaitė, 
vaikai nusinešė savo lėkštes į kitą Pievos galą ir ramiai kerta 
pyragą, toli nuo mokinio Menalko ir mokinio Dorila. Po- 
nas Vijo žiūri į juos iš savo vietos ir su kartėliu šypsosi... 
Dėstytojai ištvėrė, bet nė vienam nepakanka drąsos ploti. 
Nelaimingasis ponas Vijo! Tai tikra nesėkmė!.. Direkto- 
rius mėgina jį raminti: 

— Tema sausa, ponai, tačiau poetas puikiai su ja susi- 
dorojo. 

— Man ji atrodo labai graži, —- nerausdamas iš gėdos, 
sako Mažylis, kurį jo triumfas pradeda gąsdinti... 

Visas šis melas nueina perniek. Ponas Vijo nenori, kad 
jį kas nors guostų. Jis tylėdamas nusilenkia ir toliau šypsosi 
karčia šypsena... Šypsosi visą dieną, o vakare, grįžtant, pro 

mokinių dainas, pro nedarnius muzikos garsus ir miegan- 
čio miesto grindiniu riedančių vežimų dardėjimą, Mažylis 
tamsoje, šalia savęs, girdi piktai žvangant varžovo raktus: 
„Dzin, dzin, dzin! Ponas poete, mes jums už tai atkeršysi- 
me!" 


Bukuarano istorija 


Po švento Teofiliaus palaidojome atostogas. 

Prasidėjo liūdnos dienos. Visai tokios, kokios būna po 
užgavėnių. Niekas nebuvo nusiteikęs dirbti —- nei mokyto- 
jai, nei mokiniai. Visi kūrėsi... Po dviejų ilgų poilsio mėne- 
sių koležas sunkiai grįžo į įprastines vėžes. Mechanizmas 
veikė blogai lyg senas laikrodis, kurio ilgai niekas nebuvo 
prisukęs. Tačiau pamažėliais pono Vijo dėka viskas įsiva- 
žiavo. Kiekvieną dieną, tą pačią valandą, suskambus tam 
pačiam varpui, į kiemus atsidarydavo mažos durelės ir vir- 
tinės vaikų, tiesių kaip mediniai kareivėliai, išeidavo po du 
pasivaikščioti po medžiais; paskui din, dan vėl nuskambeė- 
davo varpas ir tie patys vaikai sueidavo vidun pro tas pačias 
duris. Din, dan! Kelkitės! Din, dan! Gulkitės! Din, dan! 
Mokykitės! Din, dan! Linksminkitės! Ir.taip ištisus me- 
tus. 

O, kaip triumfavo nuostatai! Koks būtų buvęs laimin- 
gas mokinys Menalkas, gyvendamas po pono Vijo padu 
pavyzdiniame Sarlando koleže! 

Tik aš vienas buvau tamsi dėmė ant šio žavingo pa- 
veikslo. Mano klasei mokslai nesisekė. Baisieji vidutinio- 
kai grįžo pas mane iš savo kalnų dar negražesni, dar šiurkš- 
tesni, dar žiauresni negu kada nors. Aš taip pat sugižau; po 
ligos pasidariau nervingas ir irzlus, nieko negalėjau pakęs- 
ti... Praeitais metais buvau per daug švelnus, o šiais — per 
daug griežtas... Tikėjausi šitaip pažaboti piktus vaikiščius 
ir dėl kiekvieno prasižengimo bausdavau visą klasę papil- 
domais darbais ir palikinėjimais po pamokų... 

Ši sistema nieko gero nedavė. Mano bausmės dėl per 
didelio gausumo nuvertėjo ir nukrito taip žemai kaip IV 
metų asignatai*. Vieną dieną visai sutrikau. Mano klasė su- 
kilo, o aš daugiau nebeturėjau priemonių maištui malšinti. 
Dar ir dabar matau, kaip stoviu katedroje ir priešinuosi it 
pašėlęs, o aplink skamba šauksmai, verksmas, niurnėjimas, 
švilpesys: „Lauk!.. Kakariekū!.. Kis, kis!.. Šalin tironus!.. Tai 
neteisinga!.." Skraidė rašalinės, papjė mašė gumulėliai taš- 
kėsi į mano pultą, ir visi tie mažieji pabaisos su įvairiais 
reikalavimais kekėmis kabinosi ant katedros ir staugė lyg 
makakos. 

Kartais, netekęs vilties, kviesdavausi į pagalbą poną Vi- 
jo. Jūs tik pagalvokite, koks pažeminimas! Nuo švento Te- 
ofiliaus raktininkas elgėsi su manimi šaltai, ir jaučiau, kad 
jis džiaugiasi mano kančiomis. Kai jis staiga įžengdavo į 
klasę su savo raktais, įspūdis būdavo toks, lyg metus akme- 
nį į varlių kūdrą: visi akimirksniu atsidurdavo savo vietose 
ir sukišdavo nosis į knygas. Galėdavai girdėti skrendant mu- 
sę! Ponas Vijo dar truputį pavaikščiodavo pirmyn atgal, 

*'Asignarai —- popieriniai pinigai, kuriuos Prancūzijos nacionaline 
asamblėja išleido per XVIII a. pabaigos revoliuciją. Kalbama apie 1795, IV 


revoliucinio kalendoriaus merų, laidą. Asignarų buvo išleista daug, ir jų kur- 
sas buvo labai žemas. 

žvangindamas gelžgalių ryšuliu mirtinoje tyloje, paskui iro- 
niškai pažvelgdavo į mane ir išeidavo, nieko nepasakęs. 

Buvau labai nelaimingas. Kolegos mokytojai tyčiojosi 
iš manęs. Direktorius, kai su juo susitikdavau, žiūrėdavo į 
mane nepalankiai: be abejo, nagus čia buvo prikišęs ponas 
Vijo... Prie viso to dar prisidėjo Bukuarano istorija ir mane 
pribaigė. 

O, ta Bukuarano istorija! Esu tikras, kad ji liko koležo 
metraščiuose ir kad sarlandiečiai apie ją dar ir šiandien te- 
bekalba... Aš taip pat noriu pašnekėti apie tą baisią istoriją. 
Laikas visuomenei sužinoti teisybę... 

Penkiolika metų, didelės kojos, didelės akys, didelės 
rankos, žema kakta, juodnugario manieros - toks buvo po- 
nas markizas de Bukuaranas, vidutiniokų kiemo siaubas, 
vienintelis Sevenų aukštuomenės atstovas Sarlando koleže. 
Direktorius labai brangino šį mokinį dėl aristokratiško bliz- 
gesio, kurio jis teikė įstaigai. Koleže jo niekas kitaip neva- 
dindavo kaip tik markizu; visi jo bijojo; net ir aš pasida- 
viau visuotinei įtakai ir visada kalbėdavau su juo labai 
atsargiai. 

Kurį laiką mudviejų santykiai buvo pakankamai geri. 

Ponas markizas, tiesa, kartais įžūliai į mane žiūrėdavo 
arba atsakydavo atžariu tonu, per daug jau primenančiu 
senąjį režimą, bet aš dėdavausi to nepastebįs, jausdamas, 
kad susidūriau su stipriu priešininku. 

Tačiau vieną dieną tas netikša markizas leido sau visos 
klasės akivaizdoje atrėžti taip akiplėšiškai, kad man trūko 
kantrybė. 

— Pone Bukuaranai, - tariau jam, stengdamasis nepra- 
rasti šaltakraujiškumo, - tuoj pat pasiimkite knygas ir išei- 
kite iš klasės. 

Šiam jaunam nenaudėliui tai buvo negirdėtas griežtu- 
mas. Jis apstulbo ir, nejudėdamas iš vietos, spoksojo į ma- 
ne išvertęs akis. 

Supratau, kad įsipainiojau į bjaurų reikalą, bet buvau 
nuėjęs per toli ir negalėjau trauktis. 

— Išeikite, pone Bukuaranai! — vėl paliepiau aš. 

Mokiniai sunerimę laukė, kas bus toliau. Pirmą kartą 
klasėje buvo tylu. 

Į mano antrąjį paliepimą markizas, atsipeikėjęs iš nuo- 
stabos, atkirto, ir būtumėt matę, kokiu tonu: 

— Aš neišeisiu! 

Klasėje kilo susižavėjimo šurmulys. Aš pasipiktinęs at- 
sistojau savo katedroje. 

— Jūs neišeisite, pone? Mes dar pažiūrėsime! 

Ir nulipau žemyn... 

Dievas liudininkas, tą valandėlę apie jokį žiaurumą nė 
minties neturėjau; aš tik norėjau išgąsdinti markizą savo 
tvirtumu, bet pamatęs, jog lipu iš katedros, jis ėmė taip 
niekinamai kikenti, kad jau buvau begriebiąs jį už apykak- 
lės ir betempiąs iš suolo... 

Tačiau tas niekšas turėjo paslėpęs po švarku didelę ge- 
ležinę liniuotę. Vos tik pakėliau ranką, jis kirto man per 
žąstą baisų smūgį. Aš surikau iš skausmo. 

Visa klasė ėmė ploti. 

— Bravo, markize! 

Aš pamečiau galvą. Vienu šuoliu atsidūriau ant stalo, 
antru — ant markizo, o tada, čiupęs jį už gerklės, paleidau į 
darbą kojas, kumščius, dantis ir visa kita, išplėšiau jį iš suo- 
lo ir taip pastūmiau iš klasės, kad jis nusirito į vidurį 
kiemo... Tai truko akimirką; niekada nemaniau turįs tiek 
jėgų. 

Mokiniai buvo pastėrę. Daugiau niekas nešaukė: „Bra- 
vo, markize!“ Jie bijojo. Bukuaraną, stipriausią iš stipriau- 
sių, atvedė į protą šitas nugeibęs pėstininkas!.. Čia tai bent! 
Mano autoritetas smarkiai pakilo, o markizo prestižas tiek 
pat nukrito. 

Kai užlipau į katedrą, dar išbalęs ir virpantis iš susijau- 
dinimo, visų galvos greitai palinko virš suolų. Klasė buvo 
sutramdyta. Bet ką apie tai pagalvos direktorius, ponas 
Vijo? Ką? Aš išdrįsau pakelti ranką prieš mokinį! Prieš 
markizą de Bukuaraną! Prieš koležo įžymybę! Juk mane 
išvarys! 

Šitie kiek pavėluoti apmąstymai sudrumstė mano 
triumfą. Dabar išsigandau aš. Sakiau sau: „Markizas, be abe- 
jo, nuėjo skųstis". Ir laukiau, kad štai tuoj įeis direktorius. 
Drebėjau iki pamokų pabaigos, tačiau niekas nepasirodė. 

Per pertrauką labai nustebau, išvydęs Bukuaraną juo- 
kiantis ir žaidžiant kartu su kitais. Tai mane mažumėlę nu- 
ramino, o kadangi visa diena praėjo be jokių kliūčių, pa- 
maniau, kad mano nenaudėlis tylės ir aš atsipirksiu vien 
baime. 

Deja, kitą ketvirtadienį pamokų nebuvo. Vakare po- 
nas markizas į miegamąjį negrįžo. Mane apėmė bloga nuo- 
jauta, nemiegojau visą naktį. 

Rytojaus dieną, per pirmą pamoką, mokiniai šnabždė- 
josi, dirsčiodami į tuščią Bukuarano vietą. Mane graužė mir- 
tinas nerimas, bet aš neišsidaviau. 

Apie septintą valandą staiga atsidarė durys. Vaikai at- 
sistojo. 

Aš buvau žuvęs... 

Pirmas įėjo direktorius, paskui jį — ponas Vijo, o ga- 
liausiai jiems įkandin - aukštas senis ilgu, ligi pat smakro 

užsagstytu redingotu su keturių pirštų aukštumo ašutų pri- 
kimšta apykakle. Aš jo nepažinojau, bet iškart supratau, 
kad tai ponas de Bukuaranas tėvas. Jis suko ilgus ūsus ir 
kažką murmėjo pro dantis. 

Man neužteko drąsos nulipti iš katedros ir pagerbti tuos 
ponus; jie jėję taip pat su manim nepasisveikino. Visi trys 
sustojo vidury klasės ir iki pat galo nė nepažvelgė į mano 
pusę. 

Ugnį atidengė direktorius. 

— Ponai, - kreipėsi jis į mokinius, — mes atėjome čia 
atlikti nemalonios misijos, labai nemalonios. Vienas iš jū- 
sų mokytojų taip sunkiai nusikalto, kad mūsų pareiga pa- 
reikšti jam viešą papeikimą. 

Ir štai jis ėmė reikšti man tą papeikimą, kuris truko 
gerą ketvirtį valandos. Visi faktai buvo iškraipyti. Markizas 
esąs geriausias koležo mokinys. Aš be jokios priežasties, be 
jokio pateisinimo žiauriai jį nuskriaudęs. Pagaliau pamy- 
nęs po kojų visas savo priedermes. 

Ką turėjau atsakyti į šiuos kaltinimus? Keletą kartų bu- 
vau bemėginąs teisintis: „Atleiskite, pone direktoriau...“ Bet 
direktorius manęs nesiklausė ir atskaitė papeikimą iki galo. 

Po jo žodį tarė ponas de Bukuaranas tėvas, ir kokį žo- 
dį!.. Išrėžė tikrą kaltinamąją kalbą. Nelaimingas tėvas! Jo 
vaiko Šitas vos nenužudė. Ant vargšės, mažos, beginklės 
būtybės Sitas užgriuvo lyg koks... lyg koks... kaip čia teisin- 
giau pasakius?.. Lyg koks buivolas, laukinis buivolas. Vai- 
kas jau dvi dienas guli lovoje. Jau dvi dienas motina, apsi- 
pylusi ašaromis, jį slaugo. 

O, jei tai būtų tikras vyras, tuomet ponas de Bukuara- 
nas tėvas pats atkeršytų už savo vaiką! Bet Sitas dar ber- 
niūkštis ir jam jo gaila. Tačiau tegul Širas įsikala į galvą: jei 

dar sykį bent pirštu palies jo sūnų, jam bus nukirstos abi 
ausys... 

Per šią gražią kalbą mokiniai patyliukais kikeno, o po- 
no Vijo raktai skimbčiojo iš malonumo. Stovėdamas savo 
katedroje, Šitas, išbalęs iš pykčio, klausėsi visų tų įžeidinė- 
jimų, rijo pažeminimus ir tvardėsi, kad tik nieko nepasa- 
kytų. Jei Sitas būtų prasižiojęs, jį būtų išviję iš koležo. O 
kur tada dėtis? Todėl Šitas tylėjo, bet prisiekiu, jam plyšo 
širdis... 

Po valandos, kai tų trijų ponų gražbylystė išseko, jie 
pagaliau išėjo. Tada klasėje kilo baisi erzelynė. Veltui sten- 
Bukuarano istorija galutinai sužlugdė mano autoritetą. 

O, tai buvo siaubinga istorija! 

Ji sujaudino visą miestą. Mažajame klube, Didžiajame 
klube, kavinėse, muzikos vakarėliuose visi tik apie ją ir te- 
kalbėjo. Gerai informuoti žmonės pasakojo tokias smul- 
kmenas, kad plaukai šiaušėsi. Regis, tas auklėtojas buvęs 
tikras pabaisa, žmogėdra. Jis kankinęs vaiką su rafinuotu, 
neregėtu žiaurumu. Niekas, kalbėdamas apie jį, kitaip jo 
nevadino kaip tik budeliu. 

Kai jaunajam Bukuaranui nusibodo drybsoti lovoje, 
tevai pasodino jį į šezlongą geriausioje svetainės vietoje ir 
visą savaitę pro šią svetainę ėjo nesibaigianti procesija. Įdo- 
mioji auka buvo visuotinio smalsumo objektas. 

Dvidešimt kartų iš eilės jis buvo prašomas pasakoti sa- 
vo nutikimą, ir niekšas kaskart sugalvodavo keletą naujų 
smulkmenų. Motinos drebėjo, senmergės vadino jį vargšu 
angelu ir kišo saldainius. Opozicijos laikraštis pasinaudojo 
proga ir išpliekė koležą rūsčiame straipsnyje, pavyzdžiu iš- 
kėlęs vieną religinę apylinkių įstaigą... 

Žodžiu, istorija sukėlė didelį triukšmą. Direktorius įsiu- 
to ir neišvijo manęs lauk tik del rektoriaus protekcijos... 
Deja, man būtų buvę geriau, jei mane būtų iškart išviję. 
Gyvenimas koleže tapo nepakeliamas. Vaikai manęs nebe- 
klausė, dėl bet kokio menkniekio grasino padarysią taip 
kaip Bukuaranas ir pasiskųsią tėvams. Galiausiai nustojau 
dėl jų kvaršinti galvą. 

Nuo viso to mane apsėdo įkyri mintis: atkeršyti Buku- 
aranams. Prieš akis amžinai stovėjo įžūlus senojo markizo 
veidas, o ausys degė dėl joms mesto grasinimo. Beje, net jei 
būčiau norėjęs užmiršti nuoskaudas, nebūčiau galėjęs: du 
kartus per savaitę, pasivaikščiojimų dienomis, kai skyriai 
eidavo pro Vyskupijos kavinę, aš būdavau tikras rasiąs po- 
ną de Bukuaraną tėvą stovintį priešais duris su būreliu gar- 
nizono karininkų, nusiėmusių kepures ir laikančių rankose 
biliardo lazdas. Jie iš tolo žiūrėdavo į mus ir šaipydavo- 
si, o kai prieidavom per balso atstumą, markizas, iš aukš- 
to, provokuojamai spoksodamas į mane, garsiai sušuk- 
davo: 

— Laba diena, Bukuaranai! 

— Laba diena, tėve!-iš eilių vidurio sukiauksėdavo bjau- 
rusis berniūkštis. Ir visi - karininkai, mokiniai, kavinės pa- 
tarnautojai — imdavo juoktis... 

Tas „laba diena, Bukuaranai!“ man tapo kančia, ir aš 
jokiais būdais negalėjau jos išvengti. Norint patekti į Pie- 
vą, būtinai reikėjo praeiti pro Vyskupijos kavinę, o mano 
persekiotojas nepraleido nei vieno pasimatymo. 

Kartais mane pagaudavo beprotiškas troškimas prieiti 
prie jo ir mesti iššūkį, bet susilaikydavau dėl dviejų priežas- 
čių: pirma, dėl nuolatinės baimės, kad būsiu išmestas iš 
koležo, o antra, dėl markizo rapyros, tos velniškai ilgos dvi- 


=. 
i 1 


99 


kovų rapyros, nusinešusios tiek aukų, kai jis tarnavo leib- 
gvardijoje. 

Bet kartą, galutinai išvestas iš kantrybės, susiradau fech- 
tavimosi mokytoją Rožė ir tiesiai šviesiai išdėsčiau apie sa- 
vo pasiryžimą kautis su markizu. Rožė, su kuriuo ilgai ne- 
buvau kalbėjęsis, iš pradžių klausėsi manęs gana santūriai, 
bet kai baigiau, jis susižavėjo ir karštai paspaudė man abi 
rankas. 

— Bravo, pone Danieli! Aš puikiai žinojau, kad tokio 
veido jūs negalite būti skundikas. Bet kurių velnių buvote 
susidėjęs su tuo Vijo? Pagaliau jūs vėl mūsiškis. Viskas už- 
miršta! Duokite ranką! Jūsų kilni širdis!.. Dabar apie jūsų 
reikalą. Jūs buvote įžeistas? Gerai! Norite gauti satisfakciją? 
Labai gerai! Neturite jokio supratimo apie ginklus? Gerai! 
Labai gerai! Norite, kad sutrukdyčiau tam senam kalakutui 
jus persmeigti? Puiku! Ateikite į salę ir po šešių mėnesių jūs 
jį persmeigsite! 

Išgirdęs, kad nuostabusis Rožė šiame kivirče taip karš- 
tai palaiko mano pusę, aš paraudau iš pasitenkinimo. Mu- 
du susitarėme dėl pamokų: trys valandos per savaitę. Susi- 
tarėme taip pat ir dėl kainos, kuri būsianti išskirtinė. (Tik- 
rai išskirtinė! Vėliau sužinojau, kad aš turėjau mokėti du- 
kart brangiau nei kiti.) Kai aptarėme visas sąlygas, Rožė 
familiariai paėmė mane už parankės. 

— Pone Daniėeli, — tarė jis, - šiandien jau vėlu imti pir- 
mąją pamoką, bet mes galime nueiti į Barbeto kavinę su- 
tvirtinti savo sandėrio. Na ką jūs, nebūkite vaikas! O gal 
kartais Barbeto kavinė jus gąsdina? Eime, po galais! Išsiva- 
duokit trumpam iš tos blusininkų gūžtos! Po šimts velnių! 
Ten rasite draugų, šaunių vaikinų, kilnių širdžių ir greit 
atsikratysite moteriškų manierų, kurios jums ne į gera. 

Deja, aš leidausi sugundomas. Mes patraukėme į Bar- 
beto kavinę. Ji tebebuvo tokia pati: triukšminga, pilna dū- 
mų, raudonų kelnių*. Ant tų pačių kablių kabojo tos pa- 
čios kariškos kepurės ir kardasaičiai. 

Rožė draugai sutiko mane išskėstomis rankomis. Jis 
sakė teisybę, tai buvo kilnios širdys! Sužinoję apie istoriją 
su markizu ir apie mano pasiryžimą, jie vienas po kito pri- 
ėjo paspausti man rankos: „Bravo, jaunuoli! Labai gerai!" 

Aš taip pat buvau kilniaširdis! Užsakiau punšo, visi gė- 
rė už mano pergalę, ir buvo nuspręsta, kad nužudysiu mar- 
kizą de Bukuaraną mokslo metų pabaigoje. 


*Uniforminės prancūzų armijos kareivių kelnės. 

Sunkios dienos 


Atėjo žiema, sausa, baisi, juoda žiema, kokių būna 
šiuose kalnų kraštuose. Koležo kiemai su aukštais nuo- 
gais medžiais ir kiečiau už akmenį sušalusia žeme atrodė 
liūdni. Kėlėmės prieš aušrą ir degėme šviesą; buvo šalta; 
vanduo suledėdavo praustuvuose... Mokiniai kuisdavosi 
be galo ilgai; varpas turėdavo kviesti juos po keletą kartų. 
„Paskubėkite, ponai!“ - šaukdavo mokytojai, vaikščioda- 
mi pirmyn atgal, kad sušiltų. Tylėdami vaikai šiaip taip 
sustodavo į gretas, nusileisdavo plačiais vos apšviestais laip- 
tais ir eidavo ilgais koridoriais, kur švilpavo žudantys žie- 
mos vėjai. 

Mažyliui tai buvo sunki žiema! 

Aš nebegalėjau dirbu. Klasėje nesveika krosnies šiluma 
mane migdė. Mano mansardoje buvo labai šalta, ir kai vai- 
kams vykdavo pamokos, aš bėgdavau į Barbeto kavinę ir 
išeidavau iš jos tik prieš pat uždarymą. Dabar Rožė ten ma- 
ne mokė; šaltis išginė mus iš fechtavimosi salės, ir mes tre- 
niravomės vidury kavinės biliardo lazdomis, gurkšnodami 

punšą. Puskarininkiai aptarinėjo smūgius; visos šios kilnios 
širdys galutinai priėmė mane į savo draugiją ir kasdien ro- 
dė kokį naują būdą, kuriuo neišvengiamai turėjau nužudy- 
ti tą vargšą markizą de Bukuaraną. Jie taip pat išmokė ma- 
ne, kaip reikia saldinti absentą, ir kai tie ponai žaisdavo 
biliardą, aš žymėdavau taškus... 

Mažyliui tai buvo sunki žiema! 

Vieną liūdną tos žiemos rytą, vos įėjus į Barbeto kavinę, — 
o Dieve, aš ir dabar tebegirdžiu biliardo rutulinį kaukšėjimą 
ir didelės molinės krosnies ūžimą! - Rožė atskubėjo prie ma- 
nęs: 

— Porą žodžių, pone Dantieli, — tarė jis man ir paslap- 
tinga išraiška nusivedė į galinę salę. 

Jis man prisipažino apie savo meilę... Galite įsivaiz- 
duoti, kaip aš didžiavausi, kad tokio ūgio žmogus patiki 
man savo paslaptis. Nuo to tartum ir pats ūgtelėjau. 

Istorija buvo tokia. Tas nenaudėlis fechtavimosi mo- 
kytojas mieste, vienoje vietoje, kurios negalėjo pasakyti, su- 
tiko vieną būtybę, kurią beprotiškai įsimylėjo. Ta būtybė 
Sarlande užėmė tokią aukštą padėtį - hm, hm, juk jūs su- 
prantate? — tokią išskirtinę padėtį, kad fechtavimosi moky- 
tojas vis dar nesuprato, kaip drįso pakelti akis į tokias aukš- 
tybes. Ir vis dėlto, nepaisydamas tos būtybės padėties, — 
tokios nepaprastos, tokios ir taip toliau, ir taip toliau padė- 
ties, — jis puoselėja viltį pelnyti jos meilę ir net mano, jog 
atėjo laikas parašyti prisipažinimo laišką. Visa bėda, kad 
fechtavimosi mokytojai nelabai įgudę valdyti plunksną. Dar 
nieko, jei tai būtų kokia grizetė, bet būtybei, užimančiai 
tokią aukštą ir taip toliau, ir taip toliau padėtį, negalima 
rašyti smuklės stiliumi, čia net ir geram poetui bus kas 
veikti. 

— Matau, koks reikalas, — supratingai tarė Mažylis. — 
Jums reikia brūkštelėti keletą meilių žodelyčių tai būtybei, 
ir jūs pagalvojote apie mane. 

— Visai teisingai, - atsakė fechtavimosi mokytojas. 

— Gerai, Rožė, aš esu jūsų paslaugoms, galime pradėti, 
kai tik panorėsite. Bet tam, kad mūsų laiškai neatrodytų 
pasiskolinti iš „Laiškų rašymo vadovėlio", turėsite man su- 
teikti kai kurių žinių apie tą būtybę... 

Fechtavimosi mokytojas nepatikliai apsižvalgė aplin- 
kui, paskui, sukišęs ūsus man į ausį, tyliai sušnibždėjo: 

— Tai šviesiaplaukė iš Paryžiaus. Ji kvepia kaip gėlė, jos 
vardas Sesilija. 

Daugiau jis man nieko negalėjo pasakyti dėl tos būty- 
bės padėties, — tokios aukštos ir taip toliau, ir taip to- 
liau... — bet šių žinių man pakako ir tą patį vakarą klasėje 
parašiau pirmąjį laišką šviesiaplaukei Sesilijai. 

Tas keistas Mažylio susirašinėjimas su paslaptingąja bū- 
tybe truko apie mėnesį. Visą mėnesį rašiau vidutiniškai po 
du meilės laiškus per dieną. Vieni jų buvo švelnūs ir miglo- 
ti kaip Lamartino laiškai Elvyrai*, kiti — liepsningi ir šauk- 
te šaukiantys apie aistrą kaip Mirabo laiškai Sofi**. Kai ku- 
rie prasidėdavo tokias žodžiais: „O Ses:/žja, būna dienų, kai 
ant plikos uolos... ', o baigdavosi štai taip: „Sakoma, kad nuo 
to žmogus miršta... Pamėginsime!' Kartais įsipainiodavo ir 
Mūza: 


O! Tavo degančios lūpos! 


Duoki! Duoki jas man! 


*Elvyros vardu prancūzų poetas romantikas Alfonsas de Lamartinas 


(1790-1869) apdainavo gražuolę Ziuli Šarl. 
**Sofhi - Mirabo (žr. paaiškinimą psl. 74) mylimoji. 


104 


Dabar aš apie tai kalbu juokdamasis, bet anuomet, pri- 
siekiu, Mažylis nesijuokė ir viskas vyko labai rimtai. Baigęs 
laišką, atiduodavau jį Rožė, kad perrašytų savo gražia pus- 
karininkio rašysena; o jis savo ruožtu, gavęs atsakymą (nes 
ji, nelaimingoji, atsakydavo!), kuo greičiau nešdavo jį man 
ir aš juo remdamasis planuodavau tolesnius veiksmus. 

Apskritai, tas žaidimas man patiko, gal net truputį per 
daug. Ta nematoma šviesiaplaukė, kvepianti kaip baltoji 
alyva, nėjo man iš galvos. Tarpais vaizduodavausi rašąs jai 
nuo savęs; laiškuose patikėdavau asmenines paslaptis, keik- 
davau likimą, piktus niekingus žmones, tarp kurių buvau 
priverstas gyventi. „O Sesilija, kad žinotum, kaip man rei- 
kia tavo meilės!“ 

Kartais, kai didysis Rožė, sukdamas ūsus, sakydavo 
man: „Kimba! Kimba!.. Rašykite toliau!“ mane slapčia ap- 
imdavo nusivylimas ir aš galvodavau: „Kaip ji gali tikėti, 
kad tokius aistros ir melancholijos šedevrus rašo šitas storas 
šaipokas, šitas Fanfanas Tulpė*?" 

Tačiau ji tikėjo, tikėjo taip tvirtai, jog vieną dieną fech- 
tavimosi mokytojas džiūgaudamas atnešė man ką tik gautą 
štai tokį atsakymą: „Šį vakarą, devintą valandą, už supre- 
fektūros". 

Ar mano iškalbingiems laiškams, ar savo ilgiems ūsams 
Rožė turėjo dėkoti už sėkmę? Tai spręsti palieku jums, po- 
nios. Šiaip ar taip, tą naktį savo liūdname kambarėlyje Ma- 
žylis miegojo labai neramiai. Jis sapnavo, kad yra aukštaū- 
gis, turi ūsus ir kad Paryžiaus damos — užimančios tikrai 
nepaprastą padėtį — skiria jam pasimatymus už suprefektū- 
ros. 


*Prancūzų liaudies dainos herojus, kareivis, mėgstantis vyną, moteris ir 
šlovę. 

Juokingiausia, kad rytojaus dieną turėjau rašyti malo- 
nės laišką ir dėkoti Sesilijai už laimę, kurią ji man dovano- 
jo: „Angele, sutikęs praleisti naktį žemėje..." 

Prisipažįstu, tą laišką Mažylis rašė įsiūčio kupina širdi- 
mi. Laimė, šioje vietoje susirašinėjimas nutrūko ir kurį lai- 
ką nieko negirdėjau apie Sesiliją ir jos aukštą padėtį. 


Mano gerasis draugas 
fechtavimosi mokytojas 


Tą dieną, vasario aštuonioliktąją, per naktį daug pri- 
snigo ir vaikai negalėjo žaisti kiemuose. Kai tik pasibaigė 
rytinės pamokos, jie visi buvo uždaryti į sa/ praleisti per- 
traukos, pasislėpti nuo blogo oro ir palaukti tolesnių pa- 
mokų. 

Juos prižiūrėjau aš. 

Sale čia visi vadino buvusią Jūreivystės koležo gimnas- 
tikos salę. Įsivaizduokite keturias aukštas plikas sienas su 
mažais grotuotais langeliais. Šen bei ten pusiau išplėšti kab- 
liai - dar matomi kopėčių likučiai, o nuo pagrindinės lubų 
sijos nukaręs ant virvės besisupantis didelis geležinis žie- 
das. 

Vaikams čia, atrodo, buvo labai linksma. Jie triukš- 
mingai lakstė po salę, keldami dulkes. Vieni mėgino pa- 
siekti žiedą, kiti, pasikabinę ant rankų, šaukė, penketas ar 
šešetas ramesnio temperamento vaikų prie langų valgė duo- 
ną ir žiūrėjo į gatves užvertusį sniegą, į žmones, kastuvais 
metančius jį į karučius. 

Ber aš negirdėjau visos šitos erzelynės. 

Vienas užsiglaudęs kampe, su ašaromis skaičiau laišką, 
ir net jei vaikai šią valandėlę būtų sugriovę salę nuo apačios 
ligi viršaus, nieko nebūčiau pastebėjęs. Aš skaičiau Žako 
laišką, kurį ką tik buvau gavęs. Jis buvo pažymėtas Pary- 
žiaus antspaudu — o Dieve! Tikrai Paryžiaus! — ir štai ką 
brolis jame rašė: 


Brangus Danielį, 

Mano laiškas tave labai nustebins. Nė manyti nepamanei, 
ar ne, kad aš jau dvi savaitės Paryžiuje. Iš Liono išvažiavau nie- 
kam nieko nesakęs, taip man šovė į galvą... Ko norėti? Aš baisiai 
nuobodžiavau tame siaubingame mieste, ypač tau išvykus. 

Aš čia atvažiavau su trisdešimčia frankų ir penkiais ar 
šešiais pono Svento Nizje bažnyčios kunigo laiškais. Laime, 
Apvaizda iškart paėmė mane savo globon ir padėjo susitikti su 
senu markizu, pas kurį parsisamdžiau sekretorium. Mes tvar- 
kome jo memuarus, man tereikia rašyti jam diktuojant, ir už 
tai gaunu šimtą frankų per mėnesį. Tai ne kažin kas, kaip 
matai, bet aš vis tiek tikiuosi, kad pataupęs retkarčiais galesiu 
šiek tiek nusiųsti namo. 

Ak, brangus Danieli, koks gražus miestas tas Paryžius! 
Čia bent jau amžinai netvyro rūkas. Kartais palyja, bet tai 
linksmas lietutis su saule, kokio niekur kitur nemačiau. Aš 
taip pat labai pasikeičiau. Žinok, daugiau visai neverkiu. Tie- 
sog netiketina! 


Sitoje laiško vietoje staiga išgirdau, kaip po langais dus- 
liai sutrinksėjo per sniegą riedanti karieta. Karieta sustojo 
priešais koležo duris, ir vaikai ėmė visa gerkle šūkauti: „Su- 


prefektas! Suprefektas!" 


108 


Pono suprefekto vizitas, be abejo, žadėjo kažką nepa- 
prasta. Į Sarlando koležą jis atvykdavo vos vieną ar du kar- 
tus per metus, ir tai visada būdavo įvykis. Bet dabar ketvirtį 
valandos labiau nei ponas Sarlando suprefektas ir visas Sar- 
landas mane domino, man rūpėjo brolio Žako laiškas. To- 
dėl kai įsilinksminę mokiniai grūdosi prie langų, norėdami 
pamatyti iš karietos lipantį suprefektą, aš grįžau į savo kampą 
ir vėl ėmiau skaityti: 


Pranešu tau, gerasis Danteli, kad mūsų tėvas dabar Bre- 
tanėje, kur prekiauja sidru vienos kompanijos pavedimu. Suži- 
nojęs, j0g tapau markizo sekretorium, jis užsimanė, kad pastūly- 
čiau jam keletą statinių to sidro. Deja, markizas geria tik vyną, ir 
tik ispanišką! Aš tai parašiau tėvui. Ar žinai, ką jis man atsakė? 
Jis atsakė: „Žakai, tu asilas!" — kaip visada. Bet tai nesvarbu, 
brangus Danieli, manau, kad širdyje jis mane labai myli. 

O del mamos, tai tu žinai, ji dabar viena. Turėtum jai 
parašyti, ji skundžiasi tavo tylėjimu. 

Užmiršau tau pasakyti vieną dalyką, kuris tave, ko gero, 
labiausiai nudžiugins: aš nuomojuosi kambarį Lotynų kvar- 
tale“... Lotynų kvartale! Tu tik pagalvok!.. Tikrą poeto kam- 
barį, kaip romanuose, su mažu langeliu ir kiek akys užmato 
nusidriekustais stogais. Lova neplati, bet prireikus galėtumėm 
Joje tilpti dviese, kambario kampe stovi darbo stalas, ant ku- 
rio būtų taip patogu rašyti eiles. 

Esu tikras, jei visa tai pamatytum, užsinorėtum kuo grei- 
čiau pas mane atvažiuoti. Aš taip pat norečiau, kad tu būtum 
šalia, ir nesakau, kad kada nors neatsikviesiu tavęs čionai. 


*Paryžiaus kvartalas, kuriame yra daug mokslo įstaigų, muziejų, biblio- 
tekų. XIX a. tai buvo dailininkų, rašytojų, poetų, studentų pamėgtas kvarta- 
las. 

O kol kas mylėk mane ir nepersidirbk koleže, kad nesu- 
sirgtum. 
Bučiuoju. 


Tavo brolis Žakas 


Mielasis Žakas! Kokio saldaus skausmo suteikė jis man 
savo laišku! Aš juokiausi ir sykiu verkiau. Visas mano gyve- 
nimas paskutiniais mėnesiais —- punšas, biliardas, Barbeto 
kavinė — atrodė lyg slogus sapnas, ir aš galvojau: „Gana, 
baigta. Nuo šiol pradėsiu dirbti, būsiu toks pat tvirtas kaip 
Žakas". 

Tuo metu suskambo varpas. Mokiniai išsirikiavo į ei- 
lę; jie vis nesiliovė kalbėję apie suprefektą ir eidami rodė 
vieni kitiems jo karietą, stovinčią priešais duris. Aš perda- 
viau juos į dėstytojų rankas, paskui, jais atsikratęs, puoliau 
prie laiptų. Nekantravau greičiau atsidurti savo kambaryje 
vienas su brolio Žako laišku. 

Pusiaukelėje pamačiau durininką, kuris visas uždusęs 
skubėjo prie manęs. 

— Pone Danteli, — tarė jis man, — jūsų laukia direkto- 
rius. 

Direktorius?.. Ką man galėjo pasakyti direktorius? Du- 
rininkas keistai žiūrėjo į mane. Staiga prisiminiau supre- 
fektą, kurį buvau visai užmiršęs. 

— Ar ponas suprefektas tenai? - paklausiau. 

— Tenai, - atsakė durininkas. 

Nuo vilties smarkiau plakančia širdimi skriste užskri- 
dau laiptais. 

Būna dienų, kai žmogus tarsi eina iš proto. Žinote, ką 
įsivaizdavau, išgirdęs, kad manęs laukia suprefektas? Įsivaiz- 
davau, kad dalijant apdovanojimus, jis pastebėjo mano ma- 

lonų veidą ir specialiai atvažiavo į koležą pasiūlyti man bū- 
tijo sekretorium. Širai atrodė visai natūralu. Žako laiškas ir 
pasakojimas apie seną markizą sumaišė man smegenis, ne 
kitaip. 

Kad ir kaip ten buvo, lipant laiptais mano įsitikini- 
mas vis didėjo: suprefekto sekretorius! Aš netvėriau 
džiaugsmu... 

Koridoriaus posūkyje susitikau Rožė. Jis buvo labai iš- 
balęs ir pažvelgė į mane taip, lyg būtų norėjęs kažką sakyti, 
bet aš nesustojau. Suprefektas neturi laiko laukti. 

Kai priėjau prie direktoriaus kabineto, prisiekiu, širdis 
daužėsi it pašėlusi. Pono suprefekto sekretorius! Turėjau 
valandėlę stabtelėti ir atgauti kvapą; pasitaisiau kaklaraištį, 
pirštais persibraukiau per plaukus ir atsargiai pasukau durų 
rankeną. 

Jei būčiau žinojęs, kas manęs laukia! 

Ponas suprefektas stovėjo, nerūpestingai atsirėmęs į 
marmurinį židinį, ir šypsojosi į šviesius ūsus. Direktorius 
su chalatu ir aksomine kepuraite rankoje nuolankiai styp- 
sojo šalia jo, o skubiai pašauktas ponas Vijo slėpėsi kampu- 
tyje. 

Man įėjus prefektas iš karto prabilo. 

— Tai čia tas ponas, — tarė jis, rodydamas į mane, — 
kuris pramogauja, viliodamas mūsų kambarines? 

Šiuos žodžius jis ištarė aiškiu ironišku balsu, nesiliau- 
damas šypsotis. Iš pradžių pamaniau, kad jis juokauja, ir 
nieko neatsakiau, bet suprefektas nejuokavo ir, truputį pa- 
tylėjęs, su šypsena kalbėjo toliau: 

— Juk turiu garbės kalbėtis su ponu Danieliu Eisetu? 
Su ponu Danieliu Eisetu, kuris suviliojo mano žmonos kam- 
barinę? 

Aš nežinojau, apie ką čia kalbama, bet išgirdęs žodį 
kambarinė, kurį suprefektas antrąkart sviedė man į veidą, 
pajutau raustąs iš gėdos ir, baisiai pasipiktinęs, sušukau: 

— Aš - kambarinę?.. Niekada neviliojau jokios kamba- 
rinės. 

Po tokio atsakymo pamačiau, kaip iš direktoriaus aki- 
nių tvykstelėjo paniekos žaibas, o raktai kampe žvangtelė- 
jo: „Koks įžūlumas!" 

Suprefektas vis nesiliovė šypsojęsis. Jis paėmė nuo ži- 
dinio atbrailos pundelį popierių, kurių nebuvau pastebėjęs 
anksčiau, ir atsigręžė į mane, atsainiai juos purtydamas. 

— Pone, — tarė jis, — štai svarūs jūsų kaltės įrodymai. 
Tai laiškai, kuriuos radome pas minėtą panelę. Tiesa, jie be 
parašo, o kambarinė taip pat nepanoro pasakyti niekieno 
vardo. Bet kadangi laiškuose dažnai kalbama apie koležą, 
aš atvažiavau pasiteirauti, ir jūsų nelaimei, ponas Vijo at- 
pažino jūsų raštą ir net stilių... 

Raktai rūsčiai sužvangėjo, o suprefektas tebesišypso- 
damas pridūrė: 

— Juk Sarlando koleže ne visi poetai. 

Sulig šiais žodžiais mane nusmelkė viena mintis ir aš 
panorau žvilgtelėti į tuos popierius. Puoliau prie jų, bet 
direktorius, bijodamas skandalo, mostu mane sulaikė. Ta- 
čiau suprefektas ramiai padavė man laiškus. 

— Pažiūrėkite, — tarė jis. 

Aš pažiūrėjau... Motina Švenčiausioji! Mano laiškai Se- 
silijai! 

Jie čia buvo visut visutėliai! Nuo to, kuris prasidėjo: 
„O Sesilija, būna dienų, kai ant plikos uolos..." iki pat dė- 
kingumo himno: „Angele, sutikęs praleisti naktį žemėje..." 
Jūs tik pamanykite, šias gražias meilės retorikos gėles sky- 

niau kažkokios kambarinės garbei! Tik pamanykite, ta bū- 
tybė, tokios aukštos, tokios ir taip toliau padėties, kas rytą 
plovė purvinus suprefektienės medpadžius!.. Nesunku bu- 
vo įsivaizduoti mano nuostabą, pyktį, sumišimą. 

— Na, ką pasakysite, senjore Don Žuanai? — parylėjęs 
sukikeno suprefektas. — Šie laiškai jūsų ar ne? 

Užuot atsakęs, aš nudeidau galvą. Vienas žodis galėjo 
mane išteisinti, bet aš to žodžio neištariau. Sutikau verčiau 
pats viską iškentėti, negu išduoti Rožė... Atsiminkite, kad 
ištikus šitai katastrofai, Mažylis nė akimirką nesuabejojo 
savo draugo ištikimybe. Atpažinęs laiškus, jis iškart sau pa- 
sake: „Rožė patingėjo juos perrašyti. Jis mieliau sužaidė dar 
vieną bil:ardo partiją ir išsiuntė manuosius". Koks naivus 
tas Mažylis! 

Pamatęs, kad aš neatsakau, suprefektas įsikišo laiškus į 
kišenę ir, atsigręžęs į direktorių ir jo pakaliką, tarė: 

— Dabar, ponai, jūs žinote, ką turite daryti. 

Pono Vijo raktai niūriai sužvangėjo, o direktorius, nu- 
silenkęs ligi žemės, atsakė, kad „poną Eisetą reikėtų tuoj 
pat išvyti, bet, norėdami išvengti skandalo, palaikysime jį 
koleže dar savaitę“. Lygiai tol, kol susiras naują mokytoją. 

Išgirdus baisųjį žodį „išvyti“, man išgaravo visa drąsa. 
Aš rylėdamas nusilenkiau ir skubiai išėjau. Už durų iškart 
apsipyliau ašaromis... Paknopstomis puoliau į savo kam- 
barį, nosine slopindamas raudą. 

Rožė manęs laukė; jis atrode labai sunerimęs, ir dide- 
liais žingsniais vaikščiojo pirmyn atgal. 

Pamatęs mane, jis pribėgo artyn: 

— Pone Danieli?.. — tarė jis, įsmeigęs į mane klausiamą 
žvilgsnį. 

Aš rylėdamas klastelėjau ant kėdės. 

— Ašaros, vaikiškumas, - šiurkščiai burbtelėjo jis, — 
tai nieko nereiškia. Na, sakykit greičiau... kas ten atsi- 
tiko? 

Tada aš jam su visomis smulkmenomis papasakojau 
apie baisią sceną direktoriaus kabinete. 

Kuo ilgiau kalbėjau, tuo labiau švito Rožė veidas; jis 
jau nebežiūrėjo į mane su pasipūtimu, o pabaigoje, kai su- 
žinojo, kad leidausi išvejamas iš koležo, bet jo neišdaviau, 
išskėtė rankas ir paprasčiausiai pasakė: 

— Daniteli, jūsų kilni širdis. 

Tuo metu gatvėje išgirdome karietos bildesį: tai išva- 
žiavo suprefektas. 

— Jūsų kilni širdis, - pakartojo mano gerasi. draugas 
fechtavimosi mokytojas, taip spausdamas man riešus, kad 
šie vos nelūžo, — jūsų kilni širdis, tik tiek pasakysiu. Bet 
pats suprantate, niekam neleisiu dėl manęs aukotis. 

Taip sakydamas jis žengė prie durų. 

— Neverkite, pone Danieli. Aš einu pas direktorių ir, 
prisiekiu, išvytas būsite ne jūs. 

Jis žengė dar vieną žingsnį durų link, o paskui grįžo 
prie manęs, lyg ką užmiršęs. 

— Tik įdėmiai paklausykite, — tyliai tarė jis, - ką pa- 
sakysiu prieš išeidamas... Didysis Rožė ne vienas pasau- 
lyje. Kažkur užkampyje jis turi ligotą motiną... Moti- 
na!.. Vargšė šventa moteris!.. Pažadėkite, kad jai parašy- 
sit, Danteli!.. Aš jus prašau dar vieno laiško, šitas bus 
paskutinis... Pažadėkite, kad jai parašysit, kai viskas bus 
baigta. 

Jis tai pasakė rimtai, ramiai, tokiu tonu, kuris mane 
išgąsdino. 

— Ką norite daryti? — sušukau. 

Rožė nieko neatsakė, tik prasisagstė švarką ir parodė 
kišenėje blizgančią pistoleto rankeną. 

Aš susijaudinęs puoliau prie jo. 

— Norite nusižudyti, nelaimingasis? Jūs norite nusižu- 
dyti? 

Jis šaltai atsakė: 

— Brangusis, kai tarnavau armijoje, pasižadėjau, kad jei 
kada dėl kvailo poelgio man bus atimtas laipsnis, neišgy- 
vensiu savo nešlovės. Atėjo laikas tesėti pažadą... Po pen- 
kių minučių būsiu išvytas iš koležo, kitaip sakant, man bus 
atimtas laipsnis. O po valandos - sudie! Atsisveikinsiu su 
pasauliu. 

Šitai išgirdęs ryžtingai užstojau duris. 

— Ne, Rože! Jūs neišeisite... Verčiau prarasiu vietą, ne- 
gu užsitrauksiu kaltę dėl jūsų mirties. 

— Leiskite man atlikti pareigą, - piktai tarė jis, ir nors 
aš priešinausi, jam pavyko praverti duris. 

Tada man šovė mintis prabilti apie motiną, vargšę mo- 
tiną, kurią jis turi kažkokiame užkampyje. Emiau įrodinė- 
ti, kad jis privaląs gyventi dėl jos, kad aš lengvai rasiąs kitą 
vietą, kad, šiaip ar taip, mes turime dar savaitę ir kad reikia 
bent jau sulaukti paskutinės akimirkos, prieš priimant tokį 
baisų sprendimą... Šis argumentas, regis, jį įtikino. Jis suti- 
ko keletui valandų atidėti vizitą pas direktorių ir tai, kas 
turėjo sekti po to. 

Tuo tarpu suskambo varpas; mudu apsikabinome, ir 
aš nulipau į klasę. 

Keistas padaras tas žmogus! Aš parėjau į savo kambarį 
apimtas nevilties, o išėjau kone džiaugdamasis... Mažylis 
taip didžiavosi, išgelbėjęs gyvybę savo gerajam draugui fech- 
tavimosi mokytojui! 


Tačiau reikia pasakyti, kai atsisėdau katedroje ir praėjo 
pirmasis entuziazmo antplūdis, aš susimąsčiau. Rožė suti- 
ko nesižudyti, ir tai buvo gerai, bet ką veiksiu aš, kai už 
gražų atsidavimą būsiu išmestas iš koležo? 

Padėtis buvo ne iš linksmųjų, aš jau mačiau apjuodin- 
tą šeimos židinį, verkiančią motiną ir baisiai supykusį poną 
Eisetą. Laimė, prisiminiau Žaką: kaip gerai, kad jo laiškas 
atėjo kaip tik šį rytą! Pagaliau juk viskas taip paprasta, man 
tik reikia pas jį nuvažiuoti. Argi jis nerašė, kad jo lovoje 
užteks vietos dviems? Be to, Paryžiuje žmogus visuomet 
randa, iš ko pragyventi... 

Staiga mane nuvėrė klaiki mintis: norint išvykti, reikia 
pinigų, pirmiausia traukiniui, be to, aš skolingas penkias- 
dešimt aštuonis frankus durininkui, dešimt frankų vienam 
dičkiui, paskui dar milžiniškos sumos mano vardu įrašytos 
į Barbeto kavinės sąskaitų knygas. Iš kur gauti tiek pinigų? 

„Et, — tariau sau pagalvojęs, - kvaila nerimauti dėl to- 
kių smulkmenų. O kam tada Rožė? Rožė turtingas, jis duo- 
da pamokas mieste ir bus laimingas, galėdamas man parū- 
pinti keletą šimtų frankų, juk aš išgelbėjau jam gyvybę“. 

Šitaip susitvarkęs reikalus, užmiršau visas tądien nuti- 
kusias bėdas ir ėmiau galvoti tik apie didžiąją kelionę į Pa- 
ryžių. Aš taip džiaugiausi, kad nenustygau vietoje, ir ponas 
Vijo, atėjęs į klasę pasimėgauti mano širdgėla, labai nusi- 
vylė, išvydęs, koks aš smagus. Per pietus valgiau greitai ir 
daug, kieme atleidau mokiniams už prasižengimus. Paga- 
liau suskambo varpas, skelbiantis pamokų pabaigą. - 

Kuo skubiausiai turėjau pamatyti Rožė; vienu šuoliu 
atsidūriau jo kambaryje, bet jis buvo tuščias. „Ką gi, — ta- 
riau sau, — jis nuėjo į Barbeto kavinę . Ir tai manęs nestebi- 
no tokiomis dramatiškomis aplinkybėmis. 

Barbeto kavinėje taip pat nieko neradau. „Rožė su pus- 
karininkiais nuėjo į Pievą ', - buvo pasakyta man. Kokį vel- 
nią jis galėjo ten veikti tokiu metu? Ėmiau labai nerimauti, 
todėl nesutikau sužaisti pasiūlytos biliardo partijos ir, pasi- 
raitojęs kelnes, nuskubėjau per sniegą į Pievą ieškoti savo 
gerojo draugo fechtavimosi mokytojo. 


Geležinis žiedas 


Nuo Sarlando vartų iki Pievos — gera pusmylė, bet tą- 
dien aš drožiau taip greitai, kad tą atstumą įveikiau mažiau 
nei per ketvirtį valandos. Drebėjau dėl Rožė; bijojau, kad 
vargšas vaikinas, nepaisydamas pažado, nebūtų per pamo- 
kas visko papasakojęs direktoriui; dingojausi vis dar matąs 
blizgančią pistoleto rankeną. Nuo šios niūrios minties lė- 
kiau kaip akis išdegęs. 

Bet netrukus pamačiau sniege daugelio kojų pėdsakus, 
einančius į Pievą, ir pagalvojęs, kad fechtavimosi mokyto- 
jas ten ne vienas, truputį aprimau. 

Tada sulėtinau žingsnį ir ėmiau svajoti apie Paryžių, 
apie Žaką, apie išvykimą... Bet po valandėlės baimė atsi- 
naujino. 

„Rožė, be abejo, nusižudys. Kitaip ko gi jis būtų tren- 
kęsis į šią dykynę, toli nuo miesto? O draugus iš Barbeto 
kavinės atsivedė tik norėdamas su jais atsisveikinti, išlenkti 
atsisveikinimo taurę, kaip jie sako... Ak, tie kariškiai!“ Ir 
štai aš vel dumiu neatgaudamas kvapo. 

Laimė, Pieva buvo jau netoli ir aš mačiau jos apsnigtus 
medžius. 

„Vargšas drauge, - sakiau sau, - kad tik suspėčiau!“ 

Pėdsakai atvedė mane į Esperono smuklę. 

Ši smuklė buvo įtartina vieta ir turėjo blogą vardą; joje 
Sarlando lėbautojai kėlė savo įmantrias puotas. Aš ne sykį 
čia buvau lankęsis su „kilnių širdžių" kompanija, bet nie- 
kada ji man neatrodė tokia niūri kaip tądien. Geltona, mur- 
zina tarp nesutepto lygumos baltumo, žemomis durimis, 
senomis sienomis ir neplautais langais ji slėpėsi už guobų 
jaunuolyno. Namiūkštis tarsi gėdijosi bjauraus amato, ku- 
riuo vertėsi. 

Eidamas artyn, išgirdau linksmus balsus, juoką ir tau- 
rių skambėjimą. 

„Didis Dieve! - drebėdamas tariau sau. — Jie geria atsi- 
sveikinimo taurę“. 

Aš stabtelėjau mažumėlę atsikvėpti. Tuo metu buvau 
už smuklės ir, pastūmęs pinučių vartelius, įėjau į sodą. Bet 
koks tai buvo sodas! Aukšta plika gyvatvorė, guotai belapių 
alyvų, ant sniego - krūvos šiukšlių, baltutėlaitės pavėsinės, pa- 
našios į eskimų lūšneles. Vaizdas toks liūdnas, kad nors verk. 

Triukšmas sklido iš salės pirmame aukšte, ir išgertu- 
vės, matyt, buvo pačiame įkarštyje, nes tokiu šalčiu du lan- 
gai buvo plačiai atidaryti. 

Jau stačiau koją ant pirmojo priebučio laiptelio, bet 
staiga kai ką išgirdau ir sustojau it suakmenėjęs: tai buvo 
mano vardas, tariamas su garsiu kvatojimu. Rožė kalbėjo 
apie mane, ir keistas daiktas, pakartojus Danielio Eiseto 
vardą, visi kaskart imdavo raitytis iš juoko. 

Akinamas skausmingo smalsumo, jausdamas, kad su- 
žinosiu kažką nepaprasta, aš atsitraukiau ir, niekieno nepa- 

stebėtas, nes sniegas lyg kilimas slopino žingsnių aidą, įsmu- 
kau į vieną pavėsinę, esančią netoliese, po pačiais langais. 

Tą pavėsinę regėsiu visą gyvenimą; visą gyvenimą re- 
gėsiu ją apdengusią negyvą žalumą, purvinas, priskretusias 
grindis, žaliai dažytą stalelį ir medinius suolus, nuo kurių 
varvėjo vanduo... Pro pavėsinę apklojusį sniegą vos skver- 
bėsi šviesa; sniegas lėtai tirpo ir lašas po lašo kapsėjo man 
ant galvos. 

Ten, toje niūrioje ir šaltoje it kapas pavėsinėje, sužino- 
jau, kokie pikti ir niekšiški gali būti žmonės; ten išmokau 
abejoti, niekinti, neapkęsti... O, mano skaitytojau, tesaugo 
tave Dievas nuo tokios klaikios pavėsinės... Aš stovėjau, už- 
gniaužęs kvapą, paraudęs iš pykčio ir gėdos, ir klausiausi, 
kas buvo kalbama Esperono smuklėje. 

Mano gerasis draugas fechtavimosi mokytojas šnekėjo 
ir šnekėjo... Jis pasakojo apic nuotykį su Sesilija, apie mei- 
lės laiškus, pono suprefekto vizitą į koležą, pasakojo su pa- 
gražinimais, su judesiais, kurie turėjo būti labai juokingi, 
sprendžiant iš klausytojų kvatojimo. 

— Suprantat, balandėliai, - kalbėjo jis pašaipiu balsu, — 
ne veltui trejus metus vaidinau komedijose zuavų teatre. 
Teisybė, vienu metu jau maniau, viskas baigta, maniau, dau- 
giau nebegersiu su jumis puikaus senio Esperono vyno... 
Tiesa, mažasis Eisetas nieko nepasakė, bet tam dar buvo 
laiko, be to, tarp mūsų kalbant, manau, jog jis tik norėjo 
suteikti man garbę apskųsti save pačiam. Tada tariau sau: 
„Būk atsargus, Rožė, suvaidink savo pagrindinę sceną". 

Ir mano gerasis draugas fechtavimosi mokytojas ėmė 
vaidinti, kaip jis vadino, pagrindinę sceną, kitaip sakant, 
tai, kas rytą mudviems buvo nutikę mano kambaryje. Tas 
niekšas neužmiršo nieko... Jis teatrališku tonu šaukė: „Mo- 

tina! Mano vargšė motina!" Paskui pradėjo mėgdžioti mano 
balsą: „Ne, Rože, ne! Jūs neišeisite! "Pagrindinė scena iš tiesų 
buvo labai komiška, ir visi ko nenumirė iš juoko. O man 
per skruostus ritosi gailios ašaros. Aš drebėjau, ausyse ūžė, 
ir dabar atspėjau, kokia bjauri komedija buvo suvaidinta 
rytą, neaiškiai supratau, kad Rožė tyčia išsiuntė mano laiš- 
kus, norėdamas apsisaugoti nuo bet kokių nemalonumų, 
kad jo motina, jo vargšė motina, jau dvidešimt metų miru- 
si ir kad pypkės dėklą aš palaikiau pistoleto rankena. 

— O gražioji Sesilija? - paklausė viena „kilni širdis". 

— Sesilija nieko nepasakė, susikrovė lagaminus ir išva- 
žiavo. Ji gera mergina. 

— O ką darys mažasis Danielis? 

— Cha! - nusišaipe Rožė. 

Ir padarė tokį gestą, kad visi ėmė juoktis. 

Tas juokas išvedė mane iš kantrybės. Suėmė noras iš- 
lįsti iš pavėsinės ir kaip vaiduokliui staiga pasirodyti tarp 
jų... Bet susilaikiau: jau ir taip buvau pakankamai juokin- 
gas. 

Buvo paduotas kepsnys, suskambėjo taurės. 

— Už Rožė! Už Rožė! - pasigirdo balsai. 

Aš nebeišlaikiau — tai buvo per didelė kančia. Nesirū- 
pindamas, kad mane kas nors pamatys, puoliau bėgti per 
sodą. Vienu šuoliu atsidūriau už vartų ir pasileidau kaip 
beprotis. 

Temo ryli naktis, ir tą neaprėpiamą sniegu užklotą lauką 
prieblandoje užgulė nežinia koks gilios melancholijos šešėlis. 

Kurį laiką bėgau lyg sužeistas ožiukas, ir jeigu sudužu- 
sios, kraujuojančios. širdys nebūtų tik toks poetų vartoja- 
mas posakis, prisiekiu, kad paskui mane per baltą lygumą 
būtų nusidriekusi ilga kraujo šliūžė. 

Jaučiausi pražuvęs. Kur gauti pinigų? Kaip iš čia ding- 
ti? Kaip nuvažiuoti pas brolį Žaką? Jeigu įskųsčiau Rožė, 
man tai negelbėtų. Dabar, kai Sesilija išvyko, jis galėtų vis- 
ką neigti. 

Pagaliau, sugniužęs, priveiktas nuovargio ir skaus- 
mo, parkritau ant sniego po kaštonu. Gal taip būčiau 
išgulėjęs iki rytdienos, verkdamas ir neturėdamas jėgų 
galvoti, bet staiga toli, toli, Sarlando pusėje, išgirdau 
skambant varpą. Tai buvo koležo varpas. Aš viską už- 
miršau. Tas varpas tarsi pažadino mane iš numirusiųjų. 
Reikėjo grįžti ir per pertrauką prižiūrėti mokinius salė- 
je. Pagalvojus apie salę, man šovė viena mintis. Iškart 
nustojau verkti, pasijutau tvirtesnis, ramesnis. Aš atsi- 
stojau ir ryžtingu žingsniu, kaip žmogus, priėmęs galu- 
tinį sprendimą, patraukiau į Sarlandą. 

Dabar, jei norite sužinoti, kokį galutinį sprendimą 
priėmė Mažylis, sekite paskui jį į Sarlandą per tą plačią 
baltą lygumą, sekite paskui jį tamsiomis purvinomis 
miesto gatvėmis, į mūsų koležo prieangį, sekite per per- 
trauką į salę ir atkreipkite dėmesį, su kokiu keistu at- 
kaklumu jis žiūri į didelį geležinį žiedą, siūbuojantį sa- 
lės viduryje. Pasibaigus pertraukai, eikite su juo į klasę, 
užlipkite į katedrą ir jam per petį perskaitykite skausmo 
kupiną laišką, kurį jis rašo triukšmaujant įsidūkusiems 
vaikams. 


Ponui Žakui Eisetui, Bonaparto gatvė, Paryžius 

Atleisk, mano mylimas Žakai, už skausmą, kurį tau su- 
teiksiu. Nors tu jau nebeverki, aš tave dar kartą pravirkdysiu. 
Bet tai bus paskutinis sykis... Kai gausi šį laišką, tavo vargšas 
Danielis jau bus miręs... 

Triukšmas klasėje dar padidėja. Mažylis nustoja rašęs 
ir ima dalyti bausmes į kairę ir į dešinę, tačiau ramiai, be 
pykčio. Paskui rašo toliau: 


Matai, Žakai, aš buvau per daug nelaimingas. Neliko 
nieko kita, tik nusižudyti. Mano ateitis sužlugo: mane išvijo 
iš koležo — čia įsipainiojusi moteris, bet tai per ilga istorija 
pasakoti. Be to, aš prisidariau skolų, daugiau nebemoku dirb- 
ti, man gėda, nuobodu, viskas apkarto. Gyvenimas mane gąs- 
dina... Verčiau aš išeisiu... 


Mažylis priverstas dar kartą sustoti. „Penki šimtai eilu- 
čių mokiniui Subeiroliui. Fukas ir Lupi sekmadienį pasi- 
liks koleže!" 

Paskui jis baigia laišką: 


Sudie, Žakai. Dar daug ką norečiau tau pasakyti, bet 
jaučiu, kad tuoj pravirksiu, o į mane žiūri mokiniai. Pasakyk 
mamai, kad vaikščiodamas aš paslydau ir nukritau nuo uolos 
arba kad paskendau čiužinėdamas. Pagaliau sugalvok kokią 
nors istoriją, svarbu tik, kad vargšė moteris niekada nesužino- 
tų teisybes... Pabučiuok ją nuo manęs, tą mūsų brangiąją ma- 
mą, pabučiuok taip pat ir tėvą tr pasistenk greičiau jiems at- 
statyti gražų šeimos židinį. Sudie, aš tave myliu. Prisimink 
Danzelį. 


Baigęs šį laišką, Mažylis tuoj pat pradeda kitą: 
Ponas abate, prašau jus perduoti mano broliui Žakui laiš- 
ką, kurį jam palieku. Sykiu prašau nukirpti sruogą plaukų ir 


įdeti į paketėlį mano motinai. 

Atleiskite, kad pridariau jums nemalonumų. Nusižudžiau 
todėl, kad čia buvau per daug nelaimingas. Tik jūs vienas, 
ponas abate, visada buvote man geras. Ačiū jums už tai. 

Danielis Ersetas 


Tada Mažylis įdeda abu laiškus į didelį voką ir užrašo: 
„Tą, kuris pirmas ras mano lavoną, prašau perduoti šį laiš- 
ką abatui Žermanui . 

Baigęs visus reikalus, jis ima ramiai laukti pamokų pa- 
baigos. 

Pamokos pasibaigia; mokiniai pavakarieniauja, pasimel- 
džia ir eina į miegamąjį. 

Visi sugula; Mažylis vaikšto pirmyn atgal, laukdamas, 
kol jie sumigs. O štai ir ponas Vijo apeina savo valdas: gir- 
dėti paslaptingas jo raktų dzingsėjimas ir duslus batų šiūra- 
vimas į parketą. 

— Labanakt, pone Vijo, - sumurma Mažylis. 

— Labanakt, pone, - tyliai atsako prižiūrėtojas. 

Paskui jis nutolsta ir jo žingsnių aidas nutyla korido- 
riuje. 

Mažylis lieka vienas. Jis atsargiai atidaro duris ir valan- 
dėlę stabteli laiptų aikštelėje, žiūrėdamas, ar neatsibudo mo- 
kiniai; bet miegamajame visur ramu. | 

Tada jis nulipa laiptais ir mažais žingsneliais nuslenka 
šešėliu palei sienas. Pro durų plyšius liūdnai ūkauja šiaurys. 
Laiptų apačioje, eidamas galerija, Mažylis mato baltą nuo 
sniego kiemą tarp keturių tamsių koležo korpusų. 

Aukštai, palei pat stogą, žiba lempelė: tai savo didįjį 
kūrinį rašo abatas Žermanas. Iš širdies gilumos Mažylis 
pasiunčia gerajam abatui paskutinį sudie. Paskui įeina į 
salę... 

Buvusios Jūreivystės mokyklos gimnastikos salė pilna 
šaltų niūrių šešėlių. Pro vieno lango grotas liejasi blanki 
mėnesiena ir krinta tiesiai ant didelio geležinio žiedo — ak, 
tas žiedas! Mažylis jau keletą valandų tik apie jį ir galvoja! 
Tas didelis geležinis žiedas spindi sidabru... Salės kampe 
snaudžia senas suolelis. Mažylis jį paima, pasistato po žie- 
du ir lipa ant jo. Jis nesuklydo: aukštis kaip tik toks, kokio 
reikia. Tada jis nusiriša kaklaraištį, ilgą violetinio šilko kak- 
laraištį, kurį nešioja ant kaklo kaip kaspiną. Jis pririša jį 
prie žiedo ir užmezga slankiojančią kilpą... Išmuša pirmą 
valandą. Laikas! Reikia mirti... Drebančiomis rankomis Ma- 
žylis praskečia slankiojančią kilpą. Jį krečia karštinė. Sudie, 
Žakai! Sudie, ponia Eiset!.. 

Staiga ant Mažylio nusileidžia kažkieno tvirta ranka. 
Jis pajunta, kaip ji apglėbia jį per liemenį ir pastato šalia 
suolelio. Tuo pat metu pasigirsta šiurkštus pašaipus balsas, 
kurį jis gerai pažįsta: 

— Ir sugalvok tu man treniruotis ant trapecijos tokiu 
metu! 

Mažylis apstulbęs atsigręžia. 

Tai abatas Žermanas, abatas Žermanas be sutanos, 
trumpomis kelnėmis, su maskatuojančiu ant liemenės ant- 
krūtiniu. Jo gražus, raupų subjaurotas veidas liūdnai šyp- 
sosi, vos vos apšviestas mėnesienos... Jam pakako vienos 
rankos nukelti savižudžiui ant žemės; kita jis tebelaiko gra- 
finą, į kurį buvo prisipylęs vandens iš šulinio kieme. 

Pamatęs persikreipusį Mažylio veidą ir ašaromis pa- 
plūdusias akis, abatas Žermanas nustoja šypsotis ir pakar- 
toja, tik šįsyk švelniu ir beveik minkštu balsu: 

— Ir sugalvok tu man, brangus Danieli, treniruotis ant 
trapecijos tokiu metu! 


125 


Mažylis visas paraudęs, suglumęs. 

— Aš nesitreniruoju ant trapecijos, ponas abate, aš no- 
riu mirti. 

— K3?.. Mirti?.. Vadinasi, tau labai sunku? 

— O!.. - teištaria Mažylis, ir jam per skruostus plūsteli 
deginančios ašaros. 

— Danteli, tu eisi su manim, - sako abatas. 

Mažylis papurto galvą ir parodo į geležinį žiedą su kak- 
laraiščiu. Abatas Žermanas paima jį už rankos. 

— Klausyk, einam į mano kambarį. Jei nori nusižudyti, 
ką gi, galėsi žudytis tenai. Ten gera, kūrenasi ugnis. 

Tačiau Mažylis prieštarauja: 

— Leiskite man numirti, ponas abate. Jūs neturite tei- 
sės sutrukdyti man mirti. 

Kunigo akyse tvyksteli pykčio žaibai. 

— Ak šit kaip? — sako jis ir, šiurkščiai sugriebęs Mažylį 
už diržo, nusineša po pažasčia it kokį ryšulį, nepaisydamas 
jo spyriojimosi ir maldavimų... 

...Ir štai mes pas abatą Žermaną; židinyje liepsnoja kaitri 
ugnis, prie ugnies stovi stalas, o ant jo — deganti lempa, 
pypkės ir krūvos popierių, išmargintų smulkia rašysena. 

Mažylis sėdi kampe prie židinio. Jis labai susijaudinęs 
ir daug kalba; pasakoja apie savo gyvenimą, apie savo nelai- 
mes, apie tai, kodėl norėjo nusižudyti. Abatas jo klauso šyp- 
sodamasis, o paskui, kai vaikas išsikalba, išsiverkia, išlieja 
vargšę sopančią širdį, tas puikus žmogus suima jį už rankų 
ir kuo ramiausiai sako: 

— Visa tai niekai, mano berniuk, ir būtų buvę baisiai 
kvaila, jei būtum nusižudęs dėl tokių mažmožių. Tavo is- 
torija labai paprasta: tave išvijo iš koležo, ir tai, tarp kitko, 
tau didelė laimė... Tai štai. Turi išvažiuoti, išvažiuoti tuoj 

pat, nelaukdamas tos savaitės... Tu juk ne kokia virėja, po 
šimts pypkių! Dėl kelionės ir skolų nesirūpink! Aš apsiimu 
tai sutvarkyti. Aš paskolinsiu tau pinigų, kurių norėjai pra- 
šyti to niekšo. Šitai padarysime rytoj... O dabar - daugiau 
nė žodžio, man reikia dirbti, tau miegoti... Bet aš nenoriu, 
kad grįžtum į savo siaubingą kambarį. Tau ten būtų šalta, 
baisu, todel miegosi mano lovoje. Paklodės baltos, gražios, 
tik šįryt pakeistos. Aš visą naktį rašysiu, o jei suims miegas, 
prigulsiu ant kanapos... Labanakt, nieko daugiau nesakyk. 

Mažylis atsigula ir daugiau nesipriešina... Viskas, kas 
jam nutiko, atrodo lyg sapnas. Kiek įvykių per vieną dieną! 
Būti taip arti prie mirties, o paskui atsidurti patogioje Io- 
voje, ramiame šiltame kambaryje... Mažyliui taip gera!.. Tar- 
pais jis atmerkia akis ir tada švelnioje, pro gaubtą besiskver- 
biančioje šviesoje mato gerąjį abatą Žermaną, kuris, nepa- 
leisdamas iš dantų pypkės, plunksna tyliai skrebindamas 
popierių, margina baltus lapus nuo viršaus ligi apačios... 

.„Rytojaus rytą abatas mane pažadino, paplojęs per petį. 
Miegodamas buvau viską užmiršęs. Tai labai prajuokino 
mano gelbėtoją. 

— Na, berniuk, — tarė jis, - skamba varpas, paskubėk. 
Niekas nieko nepastebės, eik pas savo mokinius, kaip pa- 
prastai, O per pietų pertrauką lauksiu tavęs čia ir mudu pa- 
sikalbėsime. 

Staiga aš viską prisiminiau. Norėjau jam padėkoti, pa- 
bučiuoti jį, bet gerasis abatas išstūmė mane pro duris. 

Nėra reikalo sakyti, kaip man prailgo pamokos... Mo- 
kiniams dar nespėjus išbėgti į kiemą, aš jau beldžiausi į abato 
Žermano duris. Radau jį prie stalo su plačiai atidaryrais 
stalčiais skaičiuojantį auksines monetas, kurias jis rūpes- 
tingai rikiavo į krūveles. 

Išgirdęs, kad įėjau, jis grįžtelėjo galvą ir vėl įniko į dar- 
bą, netaręs nė žodžio; baigęs jis uždarė stalčius ir, šypsoda- 
masis gera šypsena, pamojo man ranka. 

— Visa tai tau, — tarė jis. - Aš paskaičiavau. Čia kelio- 
nei, čia durininkui, čia Barbeto kavinei, o čia mokiniui, iš 
kurio pasiskolinai dešimt frankų. Buvau atidėjęs tuos pini- 
gus, kad jaunesnysis brolis galėtų nusisamdyti pakaitinį“, 
tačiau brolis trauks burtus tik po šešerių metų, o iki to lai- 
ko mes dar pasimatysime. 

Buvau kažką besakąs, bet tas velnių priėdęs žmogus 
neleido. 

— Dabar, mano berniuk, atsisveikinkim... Štai skamba 
varpas, šaukiantis mane į klasę, o kai grįšiu, nenoriu tavęs 
čia rasti. Šitos Bastilijos oras tau kenkia. Dumk greičiau į 
Paryžių, daug dirbk, melskis gerajam Dievui, rūkyk pyp- 
kes ir stenkis būti vyru. Girdi? Stenkis būti vyru, nes, ma- 
tai, mano mažasis Danieli, tu dar vaikas ir bijau, kad juo 
liksi visą gyvenimą. 

Jis išskėtė rankas, šypsodamasis man dieviška šypsena, bet 
aš raudodamas parpuoliau prieš jį ant kelių. Tada jis ištiesė 
delnus, prašydamas dangaus palaiminimo mano vargšei kvai- 
lai galvelei, paskui pakėlė mane ir pabučiavo į abu skruostus. 

Nuaidėjo paskutinis varpo dūžis. 

— Gerai, aš jau vėluoju, — tarė jis, skubiai rinkdamas 
savo knygas ir sąsiuvinius. 

Išeidamas abatas Žermanas dar kartą atsigręžė į mane. 

— Paryžiuje aš taip pat turiu brolį, jis puikus žmogus, 
kunigas, galėtum pas jį užeiti... Bet ką čia, tu dabar it pa- 
kvaišęs, vis tiek užmirši jo adresą. 


* Iki 1870 metų Prancūzijoje buvo galima vietoj savęs nusisamdyti žmogų 
karinei tarnybai atlikti. 

Ir nepasakęs daugiau nieko, dideliais žingsniais ėmė 
leistis laiptais. Sutana plevėsavo jam iš paskos; dešine ranka 
jis laikė kunigo kepuraitę, o po kairiosios pažastimi nešėsi 
krūvą popierių ir knygų... Gerasis abatas Žermanas! Prieš 
išeidamas paskutinį kartą apsidairiau po jo kambarį; pas- 
kutinį kartą pažvelgiau į didelę biblioteką, mažą stalą, be- 
veik užgesusią ugnį, krėslą, kuriame tiek verkiau, lovą, kur 
taip gerai miegojau, ir pagalvojęs apie paslaptingą šio žmo- 
gaus gyvenimą, kuriame spėjau esant tiek drąsos, paslėpto 
gerumo, atsidavimo ir nuolankumo, negalėjau neparausti 
dėl savo bailumo ir prisiekiau visada prisiminti abarą Žer- 
maną. 

Tuo tarpu laikas bėgo... Man dar reikėjo susikrauti la- 
gaminą, sumokėti skolas, užsisakyti vietą diližane... 

Išeidamas ant židinio atbrailos pamačiau keletą senų 
pajuodusių pypkių. Aš pasiėmiau pačią seniausią, pačią juo- 
džiausią, pačią trumpiausią ir įsidėjau į kišenę kaip relikvi- 
ją. Tada nulipau žemyn. 

Senos gimnastikos salės durys dar tebebuvo praviros. 
Eidamas pro šalį, nesusilaikiau ir užmečiau į ją akį; nuo to, 
ką ten pamačiau, mane nupurtė drebulys. 

Aš pamačiau didelę, tamsią, šaltą salę, blizgantį geleži- 
nį žiedą ir savo violetinį kaklaraištį su slankiojančia kilpa, 
siūbuojančia nuo skersvėjo virš pargriauto suolelio. 


9. 932 


Pono Vijo raktai 


Kai dideliais žingsniais drožiau iš koležo, dar susijau- 
dinęs nuo ką tik matyto klaikaus vaizdo, staiga išgirdau, 
kaip iš durininko kambario kažkas mane pašaukė: 

— Pone Eisetai! Pone Eisetai! 

Tai buvo kavinės šeimininkas Barbetas ir jo garbusis 
draugas ponas Kasanis, abu suglumusiais ir beveik įžūliais 
veidais. 

Pirmasis prabilo kavinės šeimininkas. 

— Ar tiesa, kad jūs išvažiuojate, pone Eisetai? 

— Taip, pone Barbetai, — ramiai atsakiau. - Šiandien par. 

Ponas Barbetas pašoko, ponas Kasanis irgi, bet Barbe- 
to šuolis buvo kur kas aukštesnis nei Kasanio, nes jam aš 
buvau skolingas daug daugiau. 

— Ką? Šiandien pat? 

— Šiandien pat, dabar kaip tik skubu užsisakyti vietos 
diližane. 

Maniau, kad jie griebs man už gerklės. 

— O mano pinigai? - sušuko ponas Barbetas. 

— O manieji? — sustaugė ponas Kasanis. 

Užuot atsakęs, įėjau į kambarį, oriai, pilna sauja išsi- 
traukiau iš kišenės gražias auksines pono abato Žermano 
monetas ir ant stalo galo ėmiau skaičiuoti sumą, kurią bu- 
vau skolingas jiems abiem. 

Tai buvo tikras spektaklis! Du surūgę veidai nušvito, 
lyg burtų lazdele mostelėjus... Pasiėmę savo pinigus, tru- 
putį susigėdę dėl parodytos baimės ir apsidžiaugę atgauta 
skola, jie pilte apipylė mane užuojautos žodžiais ir drau- 
gystės patikinimais. 

— Tai jūs tikrai mus paliekate, pone Eisetai?.. O, kaip 
gaila! Koks nuostolis koležui! 

Paskui prasidėjo „ok“, „ak“, „deja“, atodūsiai, rankos 
paspaudimai, tramdomos ašaros... 

Dar vakar tikriausiai būčiau patikėjęs šiais išoriniais 
draugystės ženklais, bet dabar jausmų klausimais buvau šal- 
tas kaip ledas. 

Ketvirtis valandos pavėsinėje išmokė mane pažinti žmo- 
nes, — bent aš taip maniau, - ir juo meilesni buvo šie smuk- 
lininkai, juo labiau aš jais bjaurėjausi. Todėl, be ceremoni- 
jų nutraukęs jų juokingas gražbylystes, išėjau iš koležo ir 
nuskubėjau užsisakyti vietos palaimingame diližane, kuris 
turėjo nuvežti mane toli nuo šių pabaisų. 

Grįždamas iš pervežimų kontoros, praėjau pro Barbe- 
to kavinę, bet neužsukau ten: ta vieta kėlė man siaubą. Tik 
pats nežinau kokio nesveiko smalsumo skatinamas, pažvel- 
giau pro stiklą... Kavinėje buvo pilna žmonių. Tądien tu- 
rėjo vykti biliardo mačas. Pro pypkių dūmus spindėjo ke- 
purių bumbulai, blizgėjo ant kablių sukabintos perpetės. 
„Kilnios širdys" buvo susirinkusios visos, trūko tik fechta- 
vimosi mokytojo. 

Valandėlę žiūrėjau į tuos riebius raudonus veidus, ku- 
rie tarsi dauginosi, ribuliuodami veidrodžiuose, į stiklinėse 
teliūskuojantį absenrą, į degtinės grafinus ištrupėjusiais kraš- 
tais ir, pagalvojęs, kad gyvenau šitoje kloakoje, pasijutau 
raustąs... Vėl išvydau Mažylį, lakstantį aplink biliardo sta- 
lą, žyminųį taškus, mokantį už punšą, žeminamą, niekina- 
mą, kasdien vis giliau grimztantį į purvą, nepaleidžiantį iš 
dantų pypkės koto arba niūniuojantį kokią kareivių dai- 
nušką... Sis vaizdas išgąsdino mane labiau nei gimnastikos 
salėje siūbuojantis violetinis kaklaraištis, kurį neseniai re- 
gėjau. Sprukau iš ten kuo greičiausiai... 

Kai žingsniavau koležo link, lydimas žmogaus iš dili- 
žanų kontoros, turinčio nunešti mano lagaminą, pamačiau 
per aikštę traukiantį fechtavimosi mokytoją, žvalų, su laz- 
dele rankoje, ant ausies pakreipta fetrine skrybėle, besigė- 
rintį šauniais ūsais, atsispindinčiais puikiuose lakiniuose ba- 
tuose... Iš tolo žiūrėjau į jį susižavėjęs ir sakiau sau: „Kaip 
gaila, kad toks gražus žmogus turi tokią bjaurią sielą!“ Jis 
taip pat mane pastebėjo ir žengė priešais, šypsodamasis ge- 
ra, dora šypsena, plačiai išskėtęs rankas... O, pavėsine! 

— Aš jūsų ieškojau, — tarė jis man. — Ką sužinojau? 
Jūs... 

Staiga jis nutilo. Mano žvilgsnis sustingdė melagingus 
žodžius jo lūpose. Tame žvilgsnyje, drąsiai įsmeigtame tie- 
siai jam į veidą, nelaimingasis turbūt daug ką perskaitė, nes 
tuosyk išbalo, kažką suvapėjo, sumišo, bet tai truko tik va- 
landėlę; jis tučtuojau atgavo pasitikėjimą, įrėmė į mane šal- 
tas, plienu blizgančias akis ir, ryžtingai susikišęs rankas į 
kišenes, nuėjo, murmėdamas, kad tam, kuris kažkuo nepa- 
tenkintas, tereikia jam tai pasakyti... 

Drožk sau, bandite! 

Kai grįžau į koležą, mokiniai buvo klasėje. Mes užli- 
pome į mano mansardą. Nešikas užsivertė lagaminą ant 
pečių ir nusileido žemyn. Aš dar valandėlę užtrukau tame 
šaltame kambaryje, žiūrėdamas į plikas purvinas sienas, į 
pajuodusį, peiliuku išpjaustinėtą stalą ir pro siaurą langelį 
matomus kiemo platanus, iškėlusius snieguotas galvas... Sir- 
dyje tariau sudie visam šiam pasauliui. 

Tuo metu išgirdau klasėje aidint griausmingą balsą: tai 
buvo abato Žermano balsas. Jis sušildė man širdį ir išspau- 
dė iš akių keletą gerų ašarų. 

Tada lėtai nulipau laiptais, atidžiai dairydamasis ap- 
linkui, lyg būčiau norėjęs išsinešti visą šių vietų vaizdą, ku- 
rio daugiau nebepamatysiu. Taip perėjau ilgus koridorius 
aukštais grotuotais langais, kur pirmą kartą išvydau Juodą- 
sias Akis. Tesaugo jus Dievas, brangios Juodosios Akys!.. 
Praėjau pro direktoriaus kabinetą su dvigubomis paslap- 
tingomis durimis, paskui, keletu žingsnių tolėliau, pro po- 
no Vijo kabinetą... Staiga aš sustojau... Koks džiaugsmas! 
Kokia palaima! Raktai, baisieji raktai kabojo spynoje ir pa- 
mažu lingavo nuo vėjo. Valandėlę žiūrėjau į tuos įspūdin- 
gus raktus, žiūrėjau su tam tikra religine baime, paskui man 
staiga šovė kerštinga mintis. Šventvagiška ranka klastingai 
ištraukiau ryšulį iš spynos ir, paslėpęs po redingotu, pa- 
knopstomis nulėkiau laiptais žemyn. 

Vidutiniokų kiemo gale buvo labai gilus šulinys. Be 
kvapo pribėgau prie jo... Tokiu metu kiemas buvo tuščias. 
Akiniuotoji ragana dar nebuvo pakėlusi užuolaidų. Visos 
aplinkybės buvo palankios mano nusikaltimui. Tada, išsi- 
traukęs iš po drabužių raktus, tuos nelaiminguosius raktus, 
kurie mane tiek prikankino, iš visų jėgų sviedžiau į šulinį... 
Dzin, dzin, dzin! Išgirdau, kaip jie krito, daužydamiesi į 

sieneles, ir sunkiai pliumptelėjo į vandenį, kuris užsiskliau- 
tė virš jų. Įvykdęs šią piktadarystę, su šypsena pasitraukiau 
iš ten. | 

Paskutinis žmogus, kurį sutikau prieangyje, išeidamas 
iš koležo, buvo ponas Vijo, bet toks, kokio niekada nebu- 
vau matęs, ponas Vijo be raktų, paklaikęs, sumišęs, puldi- 
nėjantis šen ir ten. Eidamas pro šalį, jis su nerimu pažvelgė 
į mane. Nelaimingasis norėjo paklausti, ar jy nemačiau. 
Bet neišdrįso... Tuo metu durininkas, persilenkęs per laip- 
tus, iš viršaus jam sušuko: 

— Pone Vijo, aš jų nerandu. 

Išgirdau, kaip raktininkas tyliai sušnibždėjo: „O Die- 
ve!" Ir lyg pamišęs puolė jų ieškoti. 

Man būtų patikę ilgiau pasimėgauti šiuo reginiu, bet 
Ginklų aikštėje nuaidėjo diližano ragas, ir aš nenorėjau, kad 
jis išvažiuotų be manęs. 

O dabar sudie amžinai, didysis aprūkęs koleže, pasta- 
tytas iš senos geležies ir juodų akmenų. Sudie, bjaurūs vai- 
kai! Sudie, žiaurieji nuostatai! Mažylis išskrenda ir daugiau 
čia negrįš. O jūs, markize de Bukuaranai, galite būti lai- 
mingas. Mažylis išvažiuoja, nesmeigęs jums to garsiojo špa- 
gos smūgio, apie kurį taip ilgai kalbėjo „kilnios širdys“ Bar- 
beto kavinėje... 

Ragink arklius, vežėjau! Skambėk, trimite! Gerasis se- 
nasis diližane, skelk ugnį iš visų keturių ratų, lakdink Ma- 
žylį, traukiamas trijų šuoliuojančių žirgų... Nešk kuo sku- 
biau į gimtąjį miestą, kad jis apkabintų motiną, gyvenan- 
čią pas dėdę Batistą, o paskui suktų bures į Paryžių ir grei- 
čiau susitiktų su Eisetu (Žaku) jo kambaryje Lotynų kvar- 


tale... 

Dėdė Batistas 


Keistas tipas tas dėdė Batistas, ponios Eiset brolis. Nei 
geras, nei blogas, anksti vedęs aukštą, šykščią, liesą, į žan- 
darą panašią moterį, kurios bijojo, tas senas vaikas teturėjo 
vienintelę aistrą: spalvinti. Jau kokių keturiasdešimt metų 
jis gyveno tarp indelių, teptukų, dažų ir leido-laiką, spal- 
vindamas iliustruotų žurnalų paveikslėlius: Namai buvo pil- 
ni senų žurnalų - Charivaris, Magasins pittoresgues, geogra- 
finių žemėlapių, ir visa tai buvo gausiai nuspalvinta. Ne- 
priteklių dienomis, kai teta neduodavo jam pinigų žurna- 
lams su paveikslėliais pirkti, dėdė kartais spalvindavo kny- 
gas. Tai istorinis faktas: savo rankose esu laikęs ispanų kal- 
bos gramatiką, kurią mano dėdė Batistas buvo nuspalvinęs 
nuo pradžios ligi pabaigos, būdvardžius mėlynai, daikta- 
vardžius rausvai ir taip toliau. 

Štai su širuo senu maniaku ir jo žiauria antrąja puse 
ponia Eiset buvo priversta gyventi jau pusė metų. Nelai- 
mingoji moteris ištisas dienas leido brolio kambaryje, sė- 
dėdama šalia jo ir stengdamasi būti naudinga. Ji šluostė 

teptukus, pylė į indelius vandenį... Liūdniausia, kad mums 
nusigyvenus dėdė Batistas persisunkė gilia panieka ponui 
Eisetui ir vargšė motina buvo pasmerkta nuo ryto ligi va- 
karo klausytis: „Eisetas — nerimtas žmogus! Eisetas — ne- 
rimtas žmogus!" Ak tas senas kvailys! Kad būtumėt girdėję, 
kokiu pamokomu ir užtikrintu tonu jis tai sakydavo, spal- 
vindamas ispanų kalbos gramatiką!.. Vėliau gyvenime daž- 
nai esu sutikęs neva labai orių žmonių, kurie leido laiką, 
spalvindami ispanų kalbos gramatikas, ir manė, kad kiti 
nepakankamai rimti. 

Visas šias smulkmenas apie dėdę Batistą ir niūrų po- 
nios Eiset gyvenimą jo namuose sužinojau vėliau; tačiau, 
vos pas juos atvažiavęs, iškart supratau, jog motina, kad ir 
ką sakytų, nėra laiminga... Kai atėjau, jie buvo ką tik susė- 
dę pietauti. Mane išvydusi ponia Eiset pašoko iš džiaugs- 
mo ir, kaip patys suprantate, stipriai stipriai išbučiavo savo 
Mažylį. Bet vargšė motina atrodė sutrikusi; ji kalbėjo ma- 
žai, švelniu drebančiu balseliu, nudūrusi akis į lėkštę. Su 
savo mažute juoda suknele ji kėlė gailesųį. 

Dėdė su teta sutiko mane labai šaltai. Teta išsigandusi 
paklausė, ar aš pietavęs. Aš skubiai atsakiau, kad taip... Te- 
ta lengviau atsiduso, nes buvo jau išsigandusi dėl savo pie- 
tų. Nieko sau pietūs: žirniai ir menkės. 

Dėdė Batistas paklausė, ar mums dabar atostogos... 
Aš atsakiau, kad išėjau iš koležo ir važiuoju į Paryžių pas 
brolį Žaką, kuris surado man gerą vietą. Sugalvojau šį 
melą, norėdamas nuraminti ponią Eiset, kad ji nesirū- 
pintų del mano ateities ir kad atrodyčiau rimtesnis dė- 
dės akyse. 

Išgirdusi, jog Mažylis turi gerą vietą, teta Batist išvertė 


akis. 

— Danteli, — tarė ji, — tau reikės pasiimti į Paryžių ir 
motiną... Vargšė brangi moteris liūdi toli nuo savo vaikų. 
Be to, juk pats supranti, mums ji našta, tavo dėdė negali 
amžinai būti šeimos melžiama karvė. 

— Taip ir yra, - pilna burna pritarė jai dėdė Batistas, — 
aš iš tiesų m2elžiama karvė... 

Tas posakis me/žiama karve jį tiesiog sužavėjo, ir jis 
kuo rimčiausiai pakartojo jį keletą kartų iš eilės... 

Pietūs truko ilgai, kaip paprastai būna seniems žmo- 
nėms. Motina valgė mažai, tepasakė man keletą žodžių ir 
žvilgčiojo į mane paslapčiomis, nes teta ją sekė. 

— Pažiūrėk į savo seserį, — tarė ji vyrui, — iš džiaugsmo, 
kad pamatė Danielį, prarado apetitą. Vakar ji ėmė duonos 
du kartus, o šiandien tik kartą. 

Ak, brangi ponia Eiset! Kaip norėjau jus išsivežti tą 
vakarą, kaip norėjau išplėšti jus iš tos negailestingos 72e/- 
žiamos karvės ir jo žmonos. Deja! Aš pats važiavau nežino- 
damas, kas manęs laukia, turėjau pinigų tik tiek, kiek rei- 
kia kelionei, ir maniau, kad Žako kambarys per ankštas 
mums trims. Jei bent būčiau galėjęs su jumis ligi valiai išsi- 
kalbėti, išbučiuoti... Bet ne! Jie nė minutei nepaliko mūsų 
vienų... Prisimenate, iškart po pietų dėdė vėl sėdo prie is- 
panų kalbos gramatikos, o teta ėmėsi blizginti sidabrą, ir 
abu sekė mus akies krašteliu... Atėjo laikas išvykti, o mudu 
taip ir negalėjome nieko vienas kitam pasakyti. 

Dėdės Batisto namus Mažylis paliko sunkia širdimi; 
vienas žingsniuodamas ilga pavėsinga alėja iki geležinkelio, 
jis du ar tris kartus labai iškilmingai prisiekė nuo šiol elgtis 
kaip dera vyrui ir negalvoti apie nieką kitą, tik apie šeimos 
židinio atstatymą. 

ANTRA DALIS 


Mano kaliošai 


Jei gyvensiu taip ilgai kaip mano dėdė Batistas, - o 
dabar jis turėtų būti tokio senumo kaip senas Centrinės 
Afrikos baobabas, — vis tiek niekada neužmiršiu savo pir- 
mosios kelionės į Paryžių trečios klasės vagone. 

Tai buvo paskutinėmis vasario dienomis; dar spaudė 
didelis šaltis. Lauke — pilkas dangus, vėjas, kruša, plikos 
kalvos, užlietos pievos, ilgos eilės negyvų vynuogienojų; vi- 
duje - girti dainuojantys jūreiviai, stori valstiečiai, miegan- 
tys išžiota burna it nusibaigusios Žuvys, mažos senučiukės 
su savo pintinėmis, vaikai, blusos, žindyvės ir visos vargšų 
vagono puošmenos, atsiduodančios tabako, degtinės, deš- 
relių su česnakais ir sutrintų šiaudų kvapais. Man vis dar 
vaidenasi, kad tebesu ten. 

Išvažiuodamas įsitaisiau kampe prie lango, kad maty- 
čiau dangų, bet už poros mylių kažkoks karinis sanitaras 
užėmė mano vietą, radęs dingstį, jog nori sėdėti priešais 
žmoną, ir štai Mažylis, per daug drovus, kad drįstų skųstis, 
pasmerktas važiuoti du šimtus mylių tarp šito šlykštaus sto- 

rulio, dvokiančio linų sėmenimis, ir aukštos kaip varpinė 
moters iš Šampanės provincijos, kuri visąlaik knarkė jam 
ant peties. 

Kelionė truko dvi paras. Tas dvi paras prakiurksojau 
vienoje vietoje, įspraustas tarp dviejų budelių, nepasukda- 
mas galvos ir sukandęs dantis. Kadangi neturėjau nei pini- 
gų, nei maisto, visą kelią nieko nevalgiau. Dvi dienos tuš- 
čiu pilvu — tai daug! Man dar buvo likusi keturiasdešimties 
su moneta, bet aš ją rūpestingai saugojau tam atvejui, jei 
atvykęs į Paryžių, stotyje nerasčiau draugužio Žako, ir ne- 
paisydamas alkio, užtekau kantrybės jos neliesti. Pasiuti- 
mas, vagone aplink mane visi tiek daug valgė! Man po kojų 
stovėjo sunki velnio pintinė, iš kurios mano bendrakeleivis 
sanitaras kas valandėlę traukė visokiausias dešras ir dalijosi 
su savo dama. Tos pintinės kaimynystėje jaučiausi labai ne- 
laimingas, ypač antrą dieną. Tačiau ne alkis mane labiau- 
siai kankino tame klaikiame vagone. Iš Sarlando išvykau 
be batų, tik su plonais kaliošais, su kuriais paprastai vaikš- 
čiodavau po miegamąjį. Kaliošai — puikus daiktas, bet žie- 
mą, trečios klasės vagone... Dieve, kaip aš šalau! Nors verk. 
Naktį, kai visi miegodavo, tyliai suimdavau kojas ranko- 
mis ir laikydavau ištisas valandas, mėgindamas sušildyti. 
Ak, jei mane būtų mačiusi ponia Eiset!.. 

Ir vis delto, nepaisydamas alkio, nuo kurio žarna žarną 
rijo, nepaisydamas žvėriško šalčio, spaudžiančio iš akių aša- 
ras, Mažylis buvo be galo laimingas ir už nieką pasaulyje 
nebūtų užleidęs tos vietos, tos pusvietės, kurią turėjo tarp 
šampanietės ir sanitaro. Kančių kelio gale buvo Žakas, bu- 
vo Paryžius. 

Antros paros naktį, apie trečią valandą, pašokau iš mie- 
go. Traukinys sustojo; visas vagonas subruzdo. 

Išgirdau, kaip sanitaras pasakė žmonai: 

— Atvažiavome. 

— Kur? - paklausiau, trindamasis akis. 

— Į Paryžių, po velnių! 

Puoliau prie durelių. Jokių namų. Vien plynas laukas, 
keletas dujų degiklių ir šen bei ten krūvos ant žemės supiltų 
anglių; tolumoje — ryški raudona šviesa ir neaiškus gaudesys, 
panašus į jūros šniokštimą. Kažkoks žmogus su mažu žibintu 
ėjo per vagonus ir šaukė: „Paryžius! Paryžius! Duokite bilie- 
tus!" Nejučiomis susigūžiau iš baimės. Tai buvo Paryžius! 

Ak, didysis žiaurusis mieste, koks teisus buvo Mažylis, 
kad tavęs bijojo!.. 

Po penkių minučių įvažiavome į stotį. Žakas jau visą 
valandą manęs lauke. Iš toli pamačiau jį, aukštą, gunktelė- 
jusį, didelėmis it telegrafo stulpai rankomis, mojančiomis 
man pro pinučius. Vienu šuoliu atsidūriau prie jo. 

— Žakai, brolau!.. 

— Mano brangus berniuk! 

Ir mudviejų sielos susiliejo, iš visų jėgų suspaudusios 
viena kitą glėbyje. Deja, stotys - netinkama vieta tokiems 
apsikabinimams. Jose yra keleivių, bagažo salių, tačiau nė- 
ra sielų salių. Mus visi stumdė, lipo ant galvų. 

— Judinkitės, judinkitės! - šaukė mums muitinės tar- 
nautojai. 

Žakas man tyliai tarė: 

— Eime iš čia. Rytoj atsiųsiu žmogų paimti tavo laga- 
mino. 

Ir susikibę už parankių, lengvi kaip mūsų piniginės, 
patraukeme į Lotynų kvartalą. 

Veliau dažnai mėginau prisiminti, kokį įspūdį man pa- 
darė Paryžius tą naktį, bet daiktai, kaip ir žmonės, kai ma- 


143 


tai juos pirmą sykį, įgauna ypatingą išvaizdą, kurios paskui 
jau nebematome. Aš niekada nebegalėjau atkurti to Pary- 
žiaus, kurį išvydau atvažiavęs. Jis atrodo lyg koks ūkanose 
paskendęs miestas, kuriame lankiausi vaikystėje, prieš dau- 
gelį metų, ir į kurį paskui nebuvau sugrįžęs. 

Prisimenu medinį tiltą per juodut juodutėlę upę, ilgą 
tuščią krantinę ir didžiulį sodą išilgai jos. Prie šito sodo 
valandėlę sustojome. Už jį juosiančios pinučių tvoros ne- 
aiškiai dūlavo trobelės, pievutės, vandens klanai ir šerkšnu 
žvilgantys medžiai. 

— Tai Botanikos sodas, - tarė Žakas. - Jame daug bal- 
tųjų meškų, liūtų, boa, begemotų... 

Iš tiesų nuo jo tvoskė laukinių žvėrių kvapas, o iš tam- 
sos tarpais pasigirsdavo čia šaižus klyksmas, čia duslus riau- 
mojimas. 

Prisiglaudęs prie brolio, išplėtęs akis, spoksojau pro tvo- 
rą ir, kamuojamas į vieną susiliejusios baimės, šio nepažįs- 
camo Paryžiaus, į kurį atvykau naktį, ir šio paslaptingo so- 
do baimės, dingojausi, kad išlipau didelėje juodoje oloje, 
pilnoje plėšriųjų žvėrių, tuoj šoksiančių ant manęs. Laimė, 
buvau ne vienas. Pašonėjė turėjau Žaką, kuris būtų mane 
apgynęs... Ak, Žakai, Žakai, kodėl tu ne visada buvai su 
manim?.. 

Ilgai, ilgai ėjome tamsiomis nesibaigiančiomis gatvė- 
mis, paskui Žakas staiga sustojo mažoje aikštėje, kurioje 
buvo bažnyčia. 

— Štai ir atėjome į Sen Žermen dė Prė, - tarė jis man. — 
Mudviejų kambarys viršuje. 

— Žakai!.. Nejaugi varpinėje?.. 

— Pačioje varpinėje. Tai labai patogu: visada žinai, kiek 
valandų. 

Žakas truputį perdėjo. Jis gyveno name šalia bažny- 
čios, nedidukėje mansardoje šeštame ar septintame aukšte, 
ir jo langas išėjo į Švento Germano varpinę, kaip tik cifer- 
blato aukštyje. 

Įžengęs vidun, riktelėjau iš džiaugsmo: 

— Ugnis! Kokia laimė! 

Ir pribėgęs prie židinio, atkišu kojas į liepsną, rizikuo- 
damas sudeginti kaliošus. Tik tada Žakas pastebėjo, koks 
keistas mano apavas. Jį tai labai prajuokino. 

— Brangusis, — tarė jis man, — daugybė garsių žmonių 
atvyko į Paryžių apsiavę klumpėmis ir tuo giriasi. Tu galėsi 
pasakyti, kad atvažiavai su kaliošais. Tai daug originaliau. 
O kol ka: apsiauk mano šlepetėmis ir eime valgyti pyrago. 

Sulig šiais žodžiais gerasis Žakas atrideno prie ugnies 
mažą stalelį, kuris jau padengtas stovėjo kampe. 

Nuo Švento Nizjė bažnyčios 
klebono 


Dieve, kaip buvo gera tą naktį Žako kambaryje! Ko- 
kius linksmus šviesius atšvaitus mėtė židinys ant mūsų stal- 
tiesės! Ir kaip kvepėjo žibutėmis senas antspauduotas vy- 
nas! Kokia gražia patamsėjusio aukso spalvos plutele buvo 
apsitraukęs pyragas! Deja, dabar tokių pyragų niekas nebe- 
kepa. Ir tokių vynų tu niekada daugiau negersi, mano vargše 
Eisetai! 

Kitapus stalo, priešais, visai priešais mane, sėdėjo Ža- 
kas ir pylė vyną į mano taurę. Pakėlęs akis, kaskart išvysda- 
vau švelnų, motinišką, meiliai besišypsantį žvilgsnį. Jau- 
čiausi toks laimingas būdamas čia, kad mane tiesiog purtė 
karštinė. Be paliovos kalbėjau, kalbėjau... 

— Valgyk, - ragino Žakas, kraudamas maistą man į lėkš- 
tg. 

Bet aš vis šnekėjau ir nevalgiau. Tada, norėdamas ma- 
ne nutildyti, jis ėmė plepėti pats ir neatsikvėpdamas ilgai 
pasakojo, ką veikė daugiau kaip metus, kol mudu nesima- 
teme. 

— Kai tu išvažiavai, - pasakojo jis, kaip visada, net apie 
liūdniausius dalykus kalbėdamas su nuolankia, dieviška šyp- 
sena, — kai tu išvažiavai, namai tapo suvis niūrūs. Tėvas 
nebedirbo ir visą laiką praleisdavo krautuvėje, keikdamas 
revoliucionierius ir vadindamas mane asilu, tačiau reikalai 
nuo to negerėjo. Kas rytą būdavo protestuojami vekseliai, 
kad dvi dienas ateidavo antstoliai, ir nuo kiekvieno skam- 
bučio mums pašokdavo širdis. O, tu išvažiavai pačiu laiku. 

Po mėnesio tokio baisaus gyvaliojimo tėvas išvyko į 
Bretanę, pasiųstas Vyndarių kompanijos, o ponia Eiset — 
pas dėdę Batistą. Aš abu juos įsodinau į laivą. Kad tu žino- 
tum, kiek ašarų išliejau... Jiems išvykus, visas mūsų varga- 
nas turtelis buvo išparduotas, taip, brangusis, išparduotas 
gatvėje mano akyse, priešais mūsų duris, ir patikėk, be galo 
skaudu žiūrėti, kaip daiktas po daikto nyksta tavo šeimos 
židinys. Tiesiog neįsivaizduojama, bet tie mediniai ir au- 
dekliniai namų daiktai — tai dalelė mūsų pačių. Kai buvo 
nešama baltinių spinta, - žinai, ta, ant kurios panelių buvo 
pavaizduoti rausvi amūrai su smuikais, - man norėjosi bėgti 
paskui pirkėją ir visa gerkle šaukti: „Laikykite jį!“ Juk tu 
supranti, tiesa? 

Iš visų daiktų pasilikau tik čiužinį, vieną kėdę ir šluotą: 
tos šluotos man labai prireikė, pamatysi. Visą tą turtą su- 
kroviau į kampą mūsų namuose Žibinto gatvėje, nes nuo- 
ma buvo sumokėta dar už du mėnesius. Ir štai aš vienas 
apsigyvenau dideliame, tuščiame, šaltame bute be užuolai- 
dų. Ak, drauguži, kaip buvo liūdna! Kas vakarą, grįžęs iš 
darbo, vėl pajusdavau širdgėlą ir tarsi nustebdavau, kad esu 
vienas tarp keturių sienų. Vaikščiodavau iš kambario į kam- 
barį, garsiai trankydamas duris, kad tik sukelčiau kokį nors 
triukšmą. Tarpais man pasidingodavo, jog esu šaukiamas į 

krautuvę, ir atsiliepdavau: „Einu!“ O kai įžengdavau į mo- 
tinos kambarį, man visada atrodydavo, kad rasiu ją liūdnai 
mezgančią fotelyje prie lango!.. 

Prie visų bėdų dar prisidėjo vėl sugrįžę tarakonai. Tie 
maži siaubingi gyviai, kuriuos su tokiu vargu išnaikinome 
atvažiavę į Lioną, be abejo, sužinojo apie jūsų išvykimą ir 
surengė naują ataką, dar baisesnę negu pirmoji. Iš pradžių 
mėginau gintis. Vakarus leidau virtuvėje su žvake vienoje 
rankoje, o šluota kitoje ir grūmiausi kaip liūtas, tik visąlaik 
verkdamas. Deja, aš buvau vienas ir veltui plėšiausi: viskas 
klostėsi ne taip kaip Anu laikais. Be to, ir tie gyviai dabar 
veržėsi gausesniais pulkais. Esu tikras, kad visi Liono tara- 
konai, — o jų tame dideliame drėgname mieste dievai žino 
kiek, — susitelkė krūvon ir apgulė mūsų namus. Virtuvė 
nuo jų tiesiog juodavo, ir man teko jiems ją užleisti. Kar- 
tais su siaubu žiūrėdavau į juos pro rakto skylutę. Jų ten 
buvo milijardai... Gal manai, kad tiems prakeiktiems vabz- 
džiams pakako virtuvės? Kur ten! Tu nepažįsti tų Šiaurės 
gyventojų. Tai tikra prapultis. Iš virtuvės, nepaisydami du- 
rų nei spynų, jie perėjo į valgomąjį, kur buvau įsitaisęs gul- 
tą. Gavau pernešti jį į krautuvę, paskui į svetainę. Juokiesi? 
Norėčiau pamatyti tave savo vietoje. 

Tie velnio tarakonai stūmė mane iš kambario į kam- 
barį ir atginė į buvusį mudviejų kambarėlį koridoriaus ga- 
le. Ten leido porą trejetą dienų atsikvėpti, paskui vieną ry- 
tą atsibudęs išvydau kokią šimtinę jų tyliai lipant mano 
šluota, o kita armija pavyzdinga tvarka slinko prie mano 
guolio... Netekęs ginklo, užspeistas paskutinėje savo tvir- 
tovėje, nebeturėjau kitos išeities, kaip tik bėgti. Tą aš ir 
padariau. Palikau tarakonams čiužinį, kėdę, šluotą ir spru- 
kau iš to klaikaus namo Žibinto gatvėje visiems laikams. 

Lione praleidau dar keletą mėnesių, be galo ilgų, juo- 
dų, aplaistytų ašaromis. Darbe manęs nevadino kitaip, tik 
šventa Magdalena. Aš niekur nevaikščiojau. Neturėjau nė 
vieno draugo. Vienintelė paguoda buvo tavo laiškai... Ak, 
Danieli, kaip gražiai tu moki apie viską pasakoti! Galvą gul- 
dau, kad galėsi rašyti į laikraščius, jei panorėsi. Tu — tai ne 
aš. Įsivaizduok, kad nuo ilgo rašymo kam nors diktuojant, 
galiausiai pasidariau tokio proto kaip siuvimo mašina. Pats 
neturiu jokių minčių. Ponas Eisetas buvo teisus, sakyda- 
mas: „Žakai, tu asilas". Pagaliau būti asilu ne taip jau blo- 
gai. Asilai - puikūs, kantrūs gyvuliai, stiprūs, darbštūs, ge- 
ros širdies ir tvirtos nugaros... Bet grįžkime prie mano isto- 
rijos. 

Visuose laiškuose kalbėjai apie šeimos židinio atstaty- 
mą, ir nuo tavo gražbylystės galiausiai ir aš užsidegiau šia 
kilnia idėja. Deja, to, ką uždirbdavau Lione, vargais nega- 
lais užtekdavo pragyventi man pačiam. Tada ir kilo mintis 
dumti į Paryžių. Man regėjosi, kad čia galėsiu daugiau pa- 
dėti šeimai ir rasiu reikiamų lėšų tam garsiajam židinio at- 
statymui. Taigi ryžausi keliauti, bet prieš tai ėmiausi atsar- 
gumo priemonių. Nenorėjau nukristi į Paryžiaus gatves lyg 
iš dangaus. Tai tiktų tau, Danieli, - Apvaizda visada malo- 
ninga gražiems berniukams, — bet ne man, tokiam verks- 
niui! 

Todėl paprašiau keleto rekomendacinių laiškų mūsų 
draugą, Švento Nizjė bažnyčios kleboną. Tas žmogus turi 
didelę įtaką Sen Žermeno priemiestyje*. Jis davė man du 
laiškus: vieną grafui, antrą kunigaikščiui. Parekau į gerą 
draugiją, kaip matai. Paskui nuėjau pas siuvėją, kuris suti- 


*Sen Zermenas XIX a. buvo aristokratiškas kvartalas. 

ko pasiūti skolon gražų juodą fraką su visais priedais: lie- 
mene, kelnėmis ir kitkuo. Įsikišau rekomendacinius laiš- 
kus į fraką, fraką susivyniojau į rankšluostį ir išvykau su 
trim luidorais kišenėje — trisdešimt penkiais frankais kelio- 
nei ir dvidešimt penkiais išlaidoms. 

Atvažiavęs į Paryžių, rytojaus dieną, septintą valandą 
ryto jau buvau gatvėje su juodu fraku ir geltonomis piršti- 
nėmis. Tavo žiniai, mažasis Danieli, buvau baisiai juokin- 
gas. Septintą valandą ryto Paryžiuje visi juodi frakai dar 
miega arba turi miegoti. Bet aš to nežinojau ir išdidžiai 
vėdinau savąjį didelėse garvėse, kaukšėdamas naujais bate- 
liais. Maniau, kad anksti išėjęs turėsiu daugiau šansų sutik- 
ti Fortūną. Dar viena klaida: Fortūna Paryžiuje anksti ne- 
sikelia. 

Ir štai aš drožiu per Sen Žermeno priemiestį su reko- 
mendaciniais laiškais kišenėje. 

Pirmiausia nuėjau pas grafą į Lilio gatvę, paskui pas 
kunigaikštį į Sen Gijomo gatvę. Abiejose vietose radau tar- 
nus, plaunančius kiemus ir blizginančius varinius skambu- 
čius. Kai pasakiau tiems mulkiams, kad atvykau nuo Šven- 
to Nizje bažnyčios klebono pasikalbėti su jų šeimininkais, 
jie nusikvatojo man į veidą ir šliūkštelėjo po kojų kibirą 
pamazgų... Ko gi norėti, mielasis? Tai irgi buvo mano klai- 
da: tokiu metu pas žmones vaikšto tik pedikiūrininkai. Aš 
šitai įsidėmėjau. 

Kiek tave pažįstu, esu tikras, kad mano vietoje niekad 
nebūtum išdrįsęs grįžti į tuos namus ir pamatyti pašaipius 
tarnų žvilgsnius. Ką gi! O aš narsiai grįžau tą pačią dieną, 
po vidurdienio ir, kaip rytą, pasiprašiau tarnų įleidžiamas 
pas jų šeimininką vis nuo to paties Švento Nizjė bažnyčios 
klebono. Ir gerai, kad nepristigau drąsos: abu tie ponai bu- 

vo namuose, ir aš iškart buvau pas juos nuvestas. Pamačiau 
du visai skirtingus žmones, kurie skirtingai mane priėmė. 
Grafas iš Lilio gatvės sutiko mane labai šaltai. Baisiai sutri- 
kau, išvydęs pailgą, liesą, rimtą, kone iškilmingą jo veidą, 
ir vos išstenėjau keletą žodžių. Jis taip pat beveik nesiteikė 
su manim kalbėtis. Tik užmetė akį į Svento Nizjė bažny- 
čios klebono laišką, įsikišo jį į kišenę, paprašė mane palikti 
adresą ir išsiuntė lediniu mostu, pasakęs: „Aš jumis pasirū- 
pinsiu. Nėra reikalo dar kartą čia ateiti. Jei rasiu kokią tar- 
nybą, pats jums parašysiu '. 

Kad jį kur velniai tokį žmogų! Išėjau iš jo sustingdytas 
ligi pat paširdžių. Laimė, priėmimas Sen Gijomo gatvėje 
sušildė man sielą. Ten radau linksmiausią, mieliausią, lipš- 
niausią pasaulyje storulį kunigaikštį. Kaip jis mylėjo savo 
brangųjį Švento Nizjė bažnyčios kleboną! Visi, nuo jo at- 
ėję į Sen Gijomo garvę, galėjo neabejoti, kad bus ten gerai 
priimti!.. Ak, koks geras, koks šaunus žmogus tas kunigaikš- 
tis! Mudu iškart susidraugavome. Jis man pasiūlė žiupsnį 
bergamotėmis kvepiančio tabako, patampė už ausies ir iš- 
siuntė, draugiškai patapšnojęs per skruostą ir pasakęs to- 
kius nuostabius žodžius: 

— Aš imuosi jūsų reikalų. Netrukus surasiu, ko jums 
reikia. O kol kas lankykitės pas mane, kada panorėsite. 

Išėjau iš jo namų sužavėtas. 

Iš mandagumo dvi dienas palaukiau. Tik trečiąją pa- 
traukiau į rūmus Sen Gijomo gatvėje. Ilgšis mėlyna, auksu 
siuvinėta livrėja paklausė mano vardo. Su pasitenkinimu 
atsakiau: 

— Perduokite, kad aš nuo Švento Nizjė bažnyčios kle- 
bono. | 

Po valandėlės jis sugrįžo. 

— Kunigaikštis labai užsiėmęs. Jia prašo poną atleisti ir 
ateiti kitą dieną. 

Pats supranti, aš atleidau tam vargšui kunigaikščiui. 

Kitą dieną, tą pačią valandą, vėl nudrožiau pas jį. Va- 
karykštį ilgšį mėlyna livrėja radau priebutyje pakibusį ant 
turėklų lyg papūgą arą. Mane pamatęs jis iš tolo oriai pa- 
reiškė: 

— O pono kunigaikščio nėra namie. 

— Ką gi! - atsakiau. — Ateisiu kitą sykį. Būkite malo- 
nus, perduokite jam, kad buvo užsukęs Švento Nizjė baž- 
nyčios klebono rekomenduotas asmuo. 

Rytojaus ir kitas dienas vėl vaikščiojau pas kunigaikštį, 
bet vis nesėkmingai. Vieną kartą jis buvo vonioje, kitą — 
mišiose, vieną dieną žaidė kamuoliu, kitą turėjo svečių. Tu- 
rėjo svečių! Koks įžūlus pasakymas! O kas tada aš? Argi aš 
ne svečias? 

Galiausiai pasidariau toks juokingas su savo amžinu 
„nuo Švento Nizjė bažnyčios klebono", kad daugiau nebe- 
drįsau sakyti, nuo ko atėjęs. Tačiau ilgšė mėlyna papūga iš 
priebučio visada palydėdavo mane šaltu oriu šūksniu: 

— Ponas, be abejo, nuo Švento Nizjė bažnyčios klebo- 
no? 

Šitie žodžiai labai prajuokindavo kitas mėlynas papū- 
gas, besitrainiojančias po kiemą. Gauja niekšų! Ak, kad bū- 
čiau galėjęs keletą kartų smagiai pertraukti juos lazda, ir 
nuo savęs, o ne nuo Švento Nizje bažnyčios klebono! 

„Gyvenau Paryžiuje jau apie dešimt dienų ir vieną sykį, 
kai nukabinęs nosį grįžau iš Sen Gijomo gatvės, - buvau 
prisiekęs vaikščioti ten tol, kol būsiu išgrūstas lauk, - pas 
durininką radau mažutį laiškelį. Atspėk, nuo ko? Ogi nuo 
grafo, brangusis, nuo grafo iš Lilio gatvės: jis liepė man 

tuoj pat prisistatyti pas jo draugą markizą d Akvilį. Jam 
reikalingas sekretorius... Tik pamanyk, koks džiaugsmas! 
Ir kokia pamoka! Tas šaltas, sausas žmogus, kuriuo taip 
menkai pasiklioviau, kaip tik ir pasirūpino manimi, o ki- 
tas, toks palankus, toks lipšnus, privertė mane visą savaitę 
stypsoti ant savo priebučio ir tiek mane, tiek Švento Nizjė 
bažnyčios kleboną išstatė įžūlioms mėlynų ir auksinių pa- 
pūgų patyčioms... Toks gyvenimas, brangusis. Paryžiuje 
greitai jo išmoksti. 

Negaišdamas nė minutės, išlėkiau pas markizą d'"Akvi- 
lį. Tai buvo mažas, sausas, nenustygstantis vietoje senio- 
kas, tikras nervų kamuolys, linksmas ir guvus kaip bitė. Pa- 
matysi, kas jis per tipas. Subtilus, išblyškęs aristokrato vei- 
das, tiesūs it vielos plaukai ir tik viena akis. Kita jau seniai 
mirusi nuo špagos smūgio. Bet likusioji tokia blizganti, to- 
kia gyva, tokia iškalbinga, tokia smalsi, jog markizo nie- 
kaip negalėjai pavadinti vienakiu. Vienoje jo akyje tilpo 
dvi, štai ir viskas. 

Atėjęs pas tą keistą senį, ėmiau vapėti tokiais atvejais 
tinkamas banalybes, bet jis iškart mane pertraukė. 

— Be kalbų, — tarė jis man. — Aš jų nemėgstu. Tiesiai 
prie reikalo. Nusprendžiau rašyti memuarus. Deja, ėmiau- 
si jų per vėlai ir negaliu gaišti laiko, nes smarkiai senstu. 
Paskaičiavau, kad išnaudodamas kiekvieną akimirką, sugai- 
šiu dar trejetą metų, kol baigsiu savo darbą. Man septy- 
niasdešimt, kojos nebelaiko, bet galva tebėra šviesi. Taigi 
galiu tikėtis, kad išgyvensiu dar trejus metus ir sėkmingai 
pabaigsiu savo memuarus. Tačiau neturiu nė vienos atlie- 
kamos valandėlės, o mano sekretorius to nesuprato. Tas 
kvailys — labai protingas vaikis, garbės žodis, aš buvau suža- 
vėtas, — susimanė įsimylėti ir vesti. Čia menka bėda. Bet 

štai šįryt mano keistuolis atėjo ir paprašė dviejų laisvų die- 
nų vestuvėms atšvęsti. Nieko sau! Dviejų laisvų dienų! Nė 
minutės! 

— Bet, ponas markize... 

— Jokių „ponas markize“. Jei išeisite dviem dienoms, 
išeisite Visai. 

— Aš išeinu, ponas markize. 

— Laimingo kelio! 

Ir štai mano nevidonas išėjo... Tikiuosi, brangus ber- 
niuk, jūs jį pakeisite. Sąlygos tokios: sekretorius ateina pas 
mane aštuntą valandą ryto ir atsineša savo pusryčius. Aš 
diktuoju ligi vidurdienio. Vidurdienį sekretorius pusryčiauja 
vienas, nes aš niekada nepusryčiauju. Po sekretoriaus pus- 
ryčių, kurie turi būti labai trumpi, vėl sėdame prie darbo. 
Jei aš kur nors einu, sekretorius mane lydi, jis turi pieštuką 
ir popieriaus. Diktuoju visada: karietoje, per pasivaikščio- 
jimus, svečiuose — visur! Vakare sekretorius pietauja kartu 
su manim. Po pietų paskaitome, ką būnu padiktavęs die- 
ną. Aš gulu aštuntą valandą, ir sekretorius būna laisvas iki 
kitos dienos. Duodu jam šimtą frankų per mėnesį ir pie- 
tus. Tai ne aukso kalnai, bet po trejų metų, kai memuarai 
bus baigti, jis gaus dovaną, karališką dovaną, d'Akvilio gar- 
bės žodis! Reikalauju tik vieno: kad sekretorius paisytų tiks- 
lumo, nesusimanytų vesti ir mokėtų greitai rašyti, kas jam 
diktuojama. Ar mokate rašyti, kai jums diktuojama? 

— O, puikiai, ponas markize, - atsakiau, sunkiai tram- 
dydamas juoką. 

Tas likimo užsispyrimas, kad visą savo gyvenimą rašy- 
čiau kitiems diktuojant, iš tiesų toks juokingas... 

— Gerai, — toliau kalbėjo markizas. — Sėskitės čia. Štai 
popierius ir rašalas. Pradėsime tuoj pat. Sustojau prie XXIV 

skyriaus „Mano nesutarimai su ponu de Vileliu"*. Rašy- 
kite... 

Ir ėmė diktuoti plonu cikados balseliu, šokinėdamas iš 
vieno kambario galo į kitą. 

Taip, brangus Danieli, aš pradėjau tarnauti tam keis- 
tuoliui, kuris iš esmės yra puikus žmogus. Iki šiol mudu 
labai patenkinti vienas kitu. Vakar vakare, sužinojęs apie 
tavo atvykimą, panoro, kad paimčiau tau butelį šio seno 
vyno. Mums kasdien per pietus toks paduodamas, tad gali 
įsivaizduoti, kokie tie pietūs. Antai rytą atsinešu pusry- 
čius, ir mirtum iš juoko, jei pamatytum, kaip valgau ita- 
lišką sūrį už du su iš dailios Mustjė** fajanso lėkštės ant 
herbais išsiuvinėtos staltiesės. Gerasis markizas taip daro 
ne iš šykštumo, o norėdamas apsaugoti savo seną virėją 
poną Pilua nuo vargo taisyti man pusryčius... Apskritai 
mano gyvenimas nėra nemalonus. Markizo memuarai la- 
bai pamokantys. Sužinau aibę įdomių dalykų apie poną 
Dekazą*** ir poną Vilelį, o tai man kada nors būtinai pra- 
vers. Aštuntą valandą vakaro būnu laisvas. Tada einu į 
skaityklą paskaityti laikraščių arba užsuku aplankyti mū- 
sų seno draugo Pjeroto... Ar prisimeni Pjerotą, na žinai, 
tą iš Sevenų, mamos pieno brolį? Dabar jis - nebe Pjero- 
tas, o ponas Pjerotas, tokio storumo, kad vos apkabintum 
dviem rankomis. Lašišos pasaže jis turi gražią porceliano 
krautuvę. Kadangi Pjeroras labai mylėjo ponią Eiset, jo 


*Vilelis, Žanas Baristas Gijomas Žozefas, grafas de (1773-1854) — 
prancūzų politinis veikėjas, ultrarojalistų vadas Restauracijos laikais. Pasisakęs 
už reakcingus įstatymus, tapo nepopuliarus. 

** Mustjė Sent Mari-miestas, XVII ir XVIII a. garsėjęs fajanso 
pramone. 

***Dekazas, Eli (1780-1860) - prancūzų politinis veikėjas. Būda- 
mas Liudviko XVIII ministru, pasižymėjo dideliu I beraliamai 

namų durys man plačiai atidarytos. Žiemos vakarais tai 
buvo tikras išsigelbėjimas, bet dabar, kai atvažiavai tu, va- 
karai man neprailgs. Tau taip pat, ar ne, broliuk? O, Da- 
nieli, mano Danieli, kaip aš džiaugiuosi! Kokie mes būsi- 
me laimingi!.. 


Mano mama Zakas 


Žakas baigia odisėją, dabar ateina mano eilė. Židinyje 
gęstanti ugnis veltui rodo mums ženklus: „Eikite gulti, vai- 
kai!" Žvakės veltui šaukia: „Į lovą! Į lovą! Mes sudegėme iki 
rozečių!" — „Mes jūsų neklausome", - juokdamasis atsako 
Žakas, ir mudviejų vakaronė tęsiasi. 

Patys suprantate, mano pasakojimas brolį labai domi- 
na. Tai Mažylio gyvenimas Sarlando koleže, tas liūdnas gy- 
venimas, kurį skaitytojai, be abejo, prisimena. Tai negra- 
Žūs ir žiaurūs vaikai, persekiojimai, neapykanta, pažemini- 
mai, visada pikti pono Vijo raktai, mažas palėpės kambarė- 
lis, kuriame dusau, išdavystės, ašaros naktimis, o paskui — 
Žakas toks geras, kad jam galima sakyti viską, - lėbavimai 
Barbeto kavinėje, absento gėrimas su kapralais, skolos, ap- 
sileidimas, — viskas, net savižudybė ir baisi abato Žermano 
pranašystė : „Tu visą gyvenimą būsi vaikas“. 

Alkūnėmis atsirėmęs į stalą, delnais suspaudęs galvą, Ža- 
kas nepertraukdamas klausosi mano išpažinties... Tarpais jis 


krūpteli ir sušnibžda: „Vargšas vaikas! Vargšas vaikas!" 

Kai baigiu, jis atsistoja, paima mane už rankų ir švel- 
niu drebančiu balsu sako: 

— Matai, Danieli, abatas Žermanas buvo teisus: tu vai- 
kas, mažas vaikas, kuris nesugeba vienas eiti per gyvenimą, 
ir gerai padarei, atvažiavęs ieškoti prieglobsčio pas mane. 
Nuo šiol tu man ne tik brolis, bet ir sūnus, o kadangi mūsų 
motina toli, aš ją pakeisiu. Sakyk, ar nori, Danieli? Ar nori, 
kad būčiau tavo mama Žakas? Aš tau per daug neįkyrėsiu, 
pamatysi. Vieno tavęs prašau: leisk man visada eiti šalia ir 
laikyti tave už rankos. Taip tu galėsi būti ramus ir žiūrėti 
gyvenimui į akis kaip vyras. Ir tas gyvenimas tavęs nesuės. 

Užuot atsakęs, puolu jam ant kaklo. 

— O mama Žakai, koks tu geras! 

Ir štai aš verkiu jam ant peties, raudu gailiomis ašaro- 
mis ir negaliu nustoti, visai kaip Žakas anais laikais Lione. 
Dabartinis Žakas nebeverkia. Cisterna išdžiūvo, kaip jis sa- 
ko. Kad ir kas atsitiks, jis daugiau niekada neverks. 

Tuo metu išmuša septynias. Langų stiklai nušvinta ža- 
ra. Į kambarį virpčiodama ima lietis blyški šviesa. 

— Jau išaušo, Danieli, - sako Žakas. — Laikas miegoti. 
Greitai eik gulti... Tau reikia pailsėti. 

— O tu, Žakai? 

— Aš dvi paras nesikračiau traukinyje. Be to, prieš eida- 
mas pas markizą, turiu nunešti į skaityklą keletą knygų, tad 
nėra kada gaišti... Juk žinai, d Akvilis nejuokauja... Grįšiu 
aštuntą valandą vakaro. Kai gerai pailsėsi, išeik truputį pa- 
sivaikščioti. Patariu tau... 

Ir mama Žakas ima berti aibę patarimų, itin svarbių 
tokiems naujokams kaip aš. Deja, kol jis kalba, aš išsitiesiu 
ant lovos ir, nors kaip reikiant nemiegu, mintys jau painio- 
jasi. Nuovargis, pyragas, ašaros... Aš beveik snūduriuoju... 

Neaiškiai girdžiu, kaip kažkas šneka apie restoraną netolie- 
se, apie pinigus mano liemenėje, apie tiltus, kuriuos reikia 
perkirsti, bulvarus, kuriais turiu eiti, apie policininkus, ku- 
rių galiu pasiklausti kelio, apie Švento Germano varpinę — 
susitikimo vietą. Pro miegus ta varpinė man ir padaro di- 
džiausią įspūdį. Matau dvi, penkias, dešimt Švento Ger- 
mano varpinių, išsirikiavusių aplink mano lovą lyg kelio 
stulpai. Tarp visų tų varpinių kažkas vaikšto po kambarį, 
pakursto ugnį židinyje, užtraukia užuolaidas, paskui priei- 
na prie manęs, užmeta ant kojų paltą, pabučiuoja į kaktą ir 
tyliai išnyksta girgžtelėjęs durimis... 

Miegojau keletą valandų ir turbūt būčiau miegojęs ligi 
sugrįžtant mamai Žakui, bet staiga mane pažadino varpo 
gausmas. Tai buvo Sarlando varpas, baisusis geležinis var- 
pas, skambantis kaip kitados: „Din dan! Atsibuskite! Din 
dan! Renkitės!" Vienu šuoliu atsidūriau vidury kambario ir 
išsižiojau riktelėti kaip miegamajame: „Kelkitės, ponai!" Pas- 
kui, atsitokėjęs, kad esu pas Žaką, prapliupau garsiai kva- 
toti ir ėmiau it pamišęs šokinėti po kambarį. Sarlando var- 
pu aš palaikiau gretimos dirbtuvės varpą, kuris skambėjo 
taip pat sausai ir grėsmingai kaip anas. Tik koležo varpas 
gaudė dar pikčiau, dar šalčiau. Laimė, jis buvo už dviejų 
šimtų mylių, ir nors būtų skambėjęs labai garsiai, aš nega- 
lėjau jo išgirsti. 

Priėjęs prie lango, atidariau jį. Beveik tikėjausi pama- 
tyti apačioje dičkių kiemą su liūdnais medžiais ir pasieniais 
slenkantį raktininką... 

Kai arvėriau langą, visur mušė vidurdienį. Didysis 
Švento Germano bokštas pirmasis atskaičiavo dvylika dū- 
žių ir paskambino Viešpaties Angelg kone prie pat mano 
ausies. Pro atvirą langą sodrūs, sunkūs garsai krito į Žako 

kambarį iškart po tris, krisdami sproginėjo it skambūs bur- 
bulai ir visą patalpą užliejo triukšmu. Į Švento Germano 
Viešpaties Angelą įvairiais tembrais atsiliepė kiti Pary- 
žiaus Viešpaties Angelai... Tuo metu, tarsi priviliotas šios 
varpų muzikos, saulės spindulys praplėšė debesį ir nuslydo 
drėgnais nuo miglos stogais. Apačioje dūzgė nematomas 
Paryžius... Valandėlę stovėjau, žiūrėdamas, kaip šviesoje 
spindi kupolai, smailės, bokštai, paskui miesto garsai staiga 
siūbtelėjo ant manęs ir aš pajutau pašėlusį troškimą pasi- 
nerti, nugrimzti į tą triukšmą, tą minią, tą gyvenimą, aist- 
ras ir apsvaigęs sušukau: 
- Eime pažiūrėti Paryžiaus! 


Biudžeto svarstymas 


Tądien ne vienas paryžietis, vakare grįžęs namo, sėdė- 
damas prie stalo, turbūt sakė: „Kokį keistą mažą žmogutį 
šiandien susitikau!" Mat pernelyg ilgais plaukais ir perne- 
lyg trumpomis kelnėmis, su savo kaliošais ir mėlynomis 
kojinėmis, departamento miestelio manieromis ir iškilmin- 
ga eisena, būdinga visiems per daug mažo ūgio žmonėms, 
Mažylis turėjo atrodyti tikrai juokingas. 

Buvo žiemos pabaiga, viena iš tų šiltų giedrų dienų, 
kurios Paryžiuje dažnai panašesnės į pavasarį negu pats pa- 
vasaris. Gatvėse buvo pilna žmonių. Truputį suglumęs nuo 
to triukšmingo knibždėlyno, nedrąsiai ėjau pirmyn, glaus- 
damasis palei sienas. Visi mane stumdė, aš nuolat atsipraši- 
nėjau ir raudau. Labiausiai bijojau pasirodyti provincialu, 
todėl vengiau stoviniuoti priešais parduotuves ir nieku gy- 
vu nebūčiau paklausęs kelio. Kulniavau viena gatve, paskui 
kita, ir visąlaik nosies tiesumu. Žmonės žiūrėjo į mane, ir 
aš del to varžiausi. Kai kurie man praėjus atsigręždavo, kitų 
akys juokėsi, pažvelgusios į mane. Kartą nugirdau, kaip viena 


11. 932 161 


moteris pasakė kitai: „Pažiūrėk į šitą“. Nuo tų žodžių net 
kluptelėjau... Dar labai trikdė tiriami policininkų žvilgs- 
niai. Kiekvienos garvės kampe tie prakeikti žvilgsniai smal- 
siai įsmigdavo į mane, ir net praėjęs tebejausdavau, kaip jie 
seka iš tolo ir degina nugarą. Apskritai buvau truputį sune- 
rimęs. 

Šitaip ėjau apie valandą, kol priėjau didelį bulvarą, ap- 
sodintą skursnais medeliais. Čia buvo riek triukšmo, tiek 
žmonių, tiek karietų, kad aš sustojau beveik išsigandęs. 

„Kaip iš čia išsikapstyti? — galvojau sau. — Kaip grįžti 
namo? Jei pasiklausiu, kur Švento Germano varpinė, žmo- 
nės iš manęs išsityčios. Pats atrodysiu lyg pasiklydęs var- 
pas, per Velykas grįžtantis iš Romos“. 

Tada, norėdamas pasvarstyti, ko griebtis, sustojau prie- 
šais teatro afišas, kaip žmogus, atidžiai sudarinėjantis spek- 
taklių meniu vakarui. Deja, afišos, kad ir kokios įdomios, 
neteikė jokių žinių apie Švento Germano varpinę, ir aš smar- 
kiai rizikavau smaksoti ten, kol griausmingai suskardės pas- 
kutiniojo teismo trimitai, bet staiga šalimais išdygo mama 
Žakas. Jis buvo nustebęs taip pat kaip ir aš. 

— Čia tu, Danieli? Viešpatie Dieve, ką tu čia veiki? 

Aš nerūpestingai atsakiau: 

— Vaikštau, kaip matai. 

Žakas, tas šaunus vaikinas, susižavėjęs pažvelgė į ma- 
ne: 

— Garbės žodis, jis jau tikras paryžietis! 

Širdies gilumoje buvau labai laimingas, kad jis čia, ir 
pakibau jam ant rankos su vaikišku džiaugsmu, kaip Lio- 
ne, kai ponas Eiseras tėvas naktį atėjo į laivą mūsų pasiimti. 

— Kaip mudviem pasisekė, kad susitikome! — tarė Ža- 
kas. — Mano markizas užkimo, o kadangi diktuoti gestais, 

laimė, negalima, jis mane paleido iki rytojaus. Mes tuo pa- 
sinaudosime ir puikiai pasivaikščiosim... 

Jis nusiveda mane, ir štai mudu traukiame per Pary- 
žių, stipriai prisiglaudę vienas prie kito, išdidūs, kad eina- 
me drauge. 

Dabar, kai brolis su manimi, garvė manęs daugiau ne- 
gąsdina. Žingsniuoju iškėlęs galvą, narsus lyg zuavų pulko 
trimitininkas, ir vargas tam, kas susimanys iš manęs pasi- 
juokti. Tačiau vienas daiktas neduoda man ramybės. Pake- 
liui Žakas vis žvilgčioja į mane su užuojauta. Nedrįstu klaus- 
ti, kodėl. 

— O žinai, tavo kaliošai visai gražūs, — sako jis man po 
kurio laiko. 

— Tikrai, Žakai? 

— Taip, iš tiesų visai gražūs... — Paskui šypsodamasis 
priduria: — Bet vis delto, kai praturtėsiu, nupirksiu tau ge- 
rus batus, ant kurių juos ir mūvėsi. 

Vargšas mielas Žakas! Jis tai pasakė be jokios pašaipos, 
bet to užteko man sutrikdyti. Mane vėl užplūsta gėda. Šia- 
me dideliame saulės nurviekstame bulvare jaučiuosi juo- 
kingas su savo kaliošais, ir nors Žakas giria mano apavą, 
noriu tuoj pat grįžti namo. 

Mes grįžtame. Susėdame kamputyje prie ugnies ir visą 
likusią dieną praleidžiame linksmai čiauškėdami lyg du žvir- 
bliai ant stogo... Vakarop kažkas pabeldžia į duris. Tai mar- 
kizo tarnas su mano lagaminu. 

- Puiku, - sako mama Žakas. — Peržiūrėsime tavo gar- 
derobą. 

Prakeikimas! Mano garderobą!.. 

Prasideda apžiūra. Kad būtumėt matę mūsų gailius ko- 
miškus veidus, kai kilnojome tą skurdų inventorių! Žakas 

klūpo prie lagamino, vieną po kito traukia iš jo daiktus ir 
vardija. 

— Žodynas... Kaklaraištis... Dar vienas žodynas... Žiū- 
rek tu man! Pypkė!.. Tai tu rūkai?.. Antra pypkė... Motina 
Švenčiausioji! Kiek pypkių! Va, kad turėtum tiek porų ko- 
jinių... O kas čia per stora knyga?.. Oho! Bausmių sąsiuvi- 
nis. Bukuaranui - penki šimtai eilučių... Subeiroliui - keturi 
šimtai eilučių... Bukuaranui — penki šimtai eilučių... Bukua- 
ranut... Bukuaranui... Po plynių! Tu jo nesigailėjai, to Bu- 
kuarano... Šiaip ar taip, du ar trys tuzinai marškinių mums 
labiau praverstų... 

Staiga, tikrindamas inventorių, mama Žakas šūkteli iš 
nuostabos. 

— Maloningasis Dieve! Danieli... Ką aš matau? Eilės! 
Tai eilės... Vadinasi, tu jas teberašai? Ak tu slapuke! Kodėl 
niekada apie tai neužsiminei savo laiškuose? Juk žinai, kad 
šioje srityje aš ne visiškas neišmanėlis... Kažkada taip pat 
kūriau poemas... Ar prisimeni? Religija! Religija! Dvylikos 
giesmių poema!.. Na, ponas lyrike, paskaitysime tavo eilė- 
raščius!.. 

— O ne, Žakai, maldauju. Neverta. 

— Tie poetai visi vienodi, — nusijuokia Žakas. - Nagi 
seskis štai čia ir skaityk savo eiles. Kitaip pats pradėsiu jas 
skaityti, o tu žinai, kad aš prastas skaitovas. 

Išgirdęs šį grasinimą, ryžtuosi ir imu skaityti. 

Šias eiles buvau sukūręs Sarlando koleže, po Pievos 
kaštonais, prižiūrėdamas vaikus... Geros jos buvo ar blo- 
gos? Neprisimenu. Užtat kaip jaudinausi jas skaitydamas. 
Tik pamanykit! Eilėraščiai, kurių niekada niekam nero- 
džiau. Be to, poemos Religija! Religija! autorius — ne šiaip 
sau teisėjas. O jei jis iš manęs išsityčios? Bet juo toliau 

skaitau, juo labiau svaigstu nuo rimų muzikos ir mano bal- 
sas tvirtėja. Atsisėdęs prie lango, Žakas ramiai manęs klau- 
sosi. Jam už nugaros, horizonte, leidžiasi didelė raudona 
saule, įžiebusi gaisrą mūsų stikluose. Ant stogo krašto, žiū- 
redamas į mus, žiovauja ir rąžosi liesas katinas; jis atrodo 
lyg surūgęs Prancūzų Komedijos direkcijos narys, klau- 
santis tragedijos... Matau visa tai akies krašteliu, nepaliau- 
damas skaityti. 

Nelauktas triumfas! Kai baigiu, Žakas susižavėjęs pa- 
šoka iš vietos ir puola man ant kaklo. 

— O Danteli! Kaip gražu! Kaip gražu! 

Žiūriu į jį truputį nepasitikėdamas. 

— Tikrai, Žakai? Tau taip atrodo)?.. 

— Nuostabu, brangusis, tiesiog nuostabu... Kai pagal- 
voju, kad turėjai šiuos turtus savo lagamine ir nieko man 
nesakei... Neįsivaizduojama!.. 

Ir mama Žakas ima dideliais žingsniais vaikščioti po 
kambarį, kažką murmėdamas sau po nosimi ir gestikuliuo- 
damas. Staiga jis sustoja iškilminga veido išraiška. 

— Nėra ko abejoti, Danieli. Tu — poetas, turi juo likti 
ir paskirti gyvenimą poezijai. 

— O Žakai! Tai labai sunku... Ypač iš pradžių. Ir moka 
tiek mažai. 

— Et! Aš dirbsiu už du, nebijok. 

— O šeimos židinys, Žakai, židinys, kurį norime atsta- 
tyti? 

— Židinį atstatysiu aš. Jaučiuosi turįs Jėgų atkurti jį vie- 
nas. O tu jį išgarsinsi. Pagalvok, kaip didžiuosis tėvai, sėdė- 
dami prie židinio!.. 

Dar mėginau priešintis, bet Žakas viskam turi atsaky- 
mus. Iš teisybės, tas mano priešinimasis menkas. Ir aš užsi- 

krečiu brolio entuziazmu. Mane pagauna poetinis tikėji- 
mas, ir aš jaučiu, kaip visą esybę apima lamartiniškas nie- 
žulys... Tačiau yra vienas punktas, dėl kurio mudu su Žaku 
nesutariame. Žakas nori, kad trisdešimt penkerių metų tap- 
čiau Prancūzų Akademijos nariu. O aš kategoriškai atsisa- 
kau. Velniop tą Akademiją! Ji pasenusi ir nebemadinga, 
tikra Egipto piramidė. 

— Juo labiau turi ten patekti, — spiriasi Žakas. - Įliesi 
bent truputį jauno kraujo Mazarinio rūmų seniams* į gys- 
las... Be to, pagalvok, kokia laiminga bus ponia Eiset! 

Ką galėjau į tai atsakyti? Ponios Eiset vardas —- nenu- 
ginčijamas argumentas. Reikės paklusti ir apsivilkti žalią 
fraką. Pirmyn į Akademiją! O jei kolegos per daug įkyrės, 
pasielgsiu kaip Merimė** ir nebelankysiu posėdžių. 

Mudviem besiginčijant, sutemo vakaras, džiugiai su- 
skambo Švento Germano varpai, tarsi pažymėdami Danielio 
Eiseto stojimą į Prancūzų Akademiją. 

— Eime pietauti, - sako mama Žakas ir, didžiuodama- 
sis, kad gali pasirodyti su akademiku, nusiveda mane į pie- 
ninę Sen Benua gatvėje. 

Tai nedidelis vargšų restoranėlis su svečių stalu nuola- 
tiniams lankytojams galinėje salėje. Mes valgome priekinė- 
je salėje, tarp labai išalkusių, prastai apsirengusių žmonių, 
kurie tylomis gramdo savo lekštes. | 

— Beveik visi jie — literatai, — šnibžda man Zakas. 

Širdyje nesusilaikau nuo liūdnų pamąstymų šia tema, bet 
vengiu pasakyti juos Žakui, bijodamas atvėsinti jo entuziazmą. 


“Turimi galvoje akademikai. Kardinolo Mazarinio rūmuose Paryžiuje 
buvo įsikūręs Prancūzijos Institutas, jungiantis penkias akademijas. 


**Merime, Prosperas (1803-1870) - garsus prancūzų rašytojas, Pran- 
cūzų Akademijos narys. 

Pietūs labai linksmi. Ponas Danielis Eisetas (iš Pran- 
cūzų Akademijos) nestokoja smagumo, o dar labiau — ape- 
tito. Pavalgę skubiai grįžtame į savo varpinę, ir kol ponas 
akademikas, apsižergęs palangę, rūko pypkę, Žakas, atsisė- 
dęs prie stalo, pasineria į didelius skaičiavimus, kurie, re- 
gis, kelia jam nemenką nerimą. Jis graužia nagus, karštli- 
giškai muistosi kėdėje, skaičiuoja ant pirštų, paskui staiga 
pašoka ir triumfuodamas sušunka: 

— Valio! Pagaliau pavyko... 

— Kas, Žakai? 

— Subalansuoti mūsų biudžetą, brangusis. Prisiekiu, tai 
buvo nelengvas darbas. Pats pagalvok, šešiasdešimt frankų 
per mėnesį dviem žmonėms!.. 

— Kodėl šešiasdešimt? Maniau, kad iš markizo gauni 
šimtą. 

— Taip, bet iš jų keturiasdešimt frankų per mėnesį siun- 
čiu poniai Eiset šeimos židinio atstatymui... Taigi lieka še- 
šiasdešimt. Penkiolika frankų - kambario nuoma. Nebran- 
gu, kaip matai, bet pats turiu pasikloti lovą. 

— Aš paklosiu, Zakai. 

— Ne, ne. Akademikui nedera to daryti. Bet grįžkime 
prie biudžeto. Taigi penkiolika frankų už kambarį, penki 
frankai už anglis — tik penki, nes aš pats kas mėnesį einu į 
gamyklą jų parsigabenti. Lieka keturiasdešimt frankų. Ta- 
vo maistui skirkime trisdešimt frankų. Pietausi pieninėje, 
kur šįvakar buvome. Pietūs be deserto ten kainuoja pen- 
kiolika su, ir jie visai neblogi, kaip matei. Tau lieka penki 
su pusryčiams. Ar užteks? 

- Žinoma. 

— Turime dar dešimt frankų. Septynis frankus skai- 
čiuoju skalbėjai. Kaip gaila, kad neturiu laiko! Kitaip pats 

eičiau į skalbyklą... Lieka dar trys frankai, kuriuos panau- 
dosiu štai taip: trisdešimt su mano pusryčiams... Juk su- 
pranti, kad kasdien gaudamas gerus pietus pas markizą, ne- 
būtinai turiu valgyti tokius sočius pusryčius kaip tu... Pas- 
kutiniai trisdešimt su įvairioms smulkmenoms — tabakui, 
pašto ženklams ir kitoms nenumatytoms išlaidoms. Tai ir 
sudarys lygiai šešiasdešimt frankų... Na kaip? Gerai suskai- 
čiuota? 

Žakas ima linksmai šokinėti po kambarį. Paskui staiga 
nusiminęs sustoja. 

— Še tau! Reikia pertvarkyti biudžetą. Aš kai ką užmir- 
šau. 

— Ką? 

— O žvakės?.. Kaipgi tu dirbsi vakare, jei neturėsi žva- 
kių? Tai būtinos išlaidos, ir jos sudarys mažiausiai penkis 
frankus per mėnesį. Bet iš kur tuos penkis frankus iškasti? 
Pinigai už kambarį šventi, ir jų nieku gyvu... A, nuostabu! 
Sugalvojau. Greitai bus kovas, o su juo ateis pavasaris, šilu- 
ma, saulė. 

— Ir kas iš to, Žakai? 

— Ogi tas, Daniteli, kad kai šilta, nereikia anglių. Todėl 
penkis frankus, skirtus anglims, paimsime žvakėms, ir klau- 
simas išspręstas... Aš iš tiesų gimęs būti finansų ministru... 
Ką tu į tai pasakysi? Šįsyk biudžetas tvirtai laikosi ant kojų, 
ir atrodo mes nieko neužmiršome... Dar lieka batai ir dra- 
bužiai, bet aš žinau, ką daryt... Kas vakarą nuo aštuntos 
valandos aš laisvas, pasiieškosiu sąskaitininko vietos pas kokį 
smulkų pirklį. Esu įsitikinęs, jog mūsų draugužis Pjerotas 
lengvai man ką nors suras. 

— Šit kaip? Žakai, vadinasi, judu su Pjerotu labai drau- 
gaujate? Ar dažnai pas jį eini? 

— Taip, labai dažnai. Vakarais ten muzikuojama. 

— Žiūrėk tu man! Pjerotas — muzikantas? 

— Ne, ne jis, jo duktė. 

— Duktė? Tai jis turi dukterį? Ėhė, Žakai... Ar panelė 
Pjerot graži? 

— O, tiek klausimų per daug vienam kartui, mano ma- 
žasis Danieli. Atsakysiu kitą dieną. Dabar jau vėlu. Einam 
gulti. 

Ir norėdamas nuslėpti sumišimą, kuris jį užplūdo nuo 
mano klausimų, Žakas rūpestingai kaip senmergė puolasi 
taisyti lovos. 

Tai geležinė vienvietė lova, visai panaši į tą, kurioje 
mudu miegojome Lione, Žibinto gatvėje. 

— Žakai, ar prisimeni mudviejų lovelę Žibinto gatvėje, 
kur paslapčiomis skaitydavome romanus ir ponas Eisetas iš 
savo kambario garsiai šaukdavo: „Greitai gesinkite šviesą, 
arba aš atsikelsiu!" 

Žakas šitai prisimena, kaip ir daugelį kitų dalykų... Pri- 
siminimai seka virtine, ir štai Svento Germano varpas mu- 
ša vidurnaktį, o mes dar nė nemanome miegoti. 

— Gana!.. Labanakt, - ryžtingai sako Žakas. Bet po pen- 
kių minučių išgirstu, kaip jis prunkščia po antklode. 

— Ko tu juokiesi, Žakai? 

— Juokiuosi iš abato Miku, na to, iš bažnytinės mo- 
kyklos... Ar tu jį prisimeni? 

— O kaipgi! 

Ir mudu vėl kvatojamės, kvatojamės ir plepam be pa- 
liovos... Šį sykį aš pasirodau protingesnis ir sakau: 

— Reikia miegoti. 

Bet po valandėlės vel lyg niekur nieko pradedu: 


— O Ručkis, Žakai, Ručkis iš fabriko... Pameni?.. 

Ir vėl juoko protrūkiai, ir vėl kalboms nera galo... 

Staiga smarkus kumščio smūgis sudrebina pertvarą ma- 
no pusėje prie lovos. Abu sustingstame vietoje. 

— Tai Baltoji Gegutė, - šnabžda man į ausį Žakas. 

— Baltoji Gegutė? Kas ji tokia? 

— Cit!.. Ne taip garsiai... Baltoji Gegutė —- tai mūsų 
kaimynė... Ji turbūt pyksta, kad trrukdome miegoti. 

— Tik pamanyk, Žakai, koks keistas mūsų kaimynės 
vardas... Baltoji Gegutė! Ar ji jauna? 

— Šitai nuspręsi pats, brangusis. Kada nors judu susi- 
tiksite ant laiptų... O kol kas miegokim greičiau... Kitaip 
Baltoji Gegutė vėl gali supykti. 

Sulig šiais žodžiais Žakas užpučia žvakę ir ponas Da- 
nielis Eisetas (iš Prancūzų Akademijos) užmiega broliui ant 
peties kaip tada, kai jam buvo dešimt metų. 


Baltoji Gegutė 
ir dama iš antro aukšto 


Sen Žermen dė Prėaikštėje, prie bažnyčios kampo, kai- 
rėje, prie pat stogo, yra mažas langelis, į kurį pažvelgus man 
kaskart suspaudžia širdį. Tai mūsų buvusio kambario lan- 
gas; dar ir dabar, eidamas pro tą vietą, įsivaizduoju, kad 
anų laikų Danielis tebėra ten, sėdi prie stalo priešais langą 
ir su gailesčiu šypsosi, matydamas gatvėje šiandieninį Da- 
nielį, liūdną ir jau pakumpusį. 

Ak, senasis Švento Germano laikrodi, kiek gražių va- 
landų tu man išmušei, kai gyvenau ten, aukštai, su savo 
mama Žaku!.. Ar negalėtum išmušti dar keleto tokių drą- 
sos ir jaunystės valandų? Tuomet buvau toks laimingas! Dir- 
bau tokia lengva širdim!!.. 

Rytą keldavomės su aušra. Žakas iškart griebdavosi ruo- 
šos. Eidavo parnešti vandens, šluodavo kambarį, tvarkyda- 
vo mano stalą. Aš neturėjau teisės niekur pridėti piršto. Jei 
paklausdavau: „Žakai, gal tau padėti?" - Žakas imdavo juok- 
tis ir atsakydavo: „Nė negalvok, Danieli. O dama iš antro 
aukšto?" 

Šia aiškia užuomina jis užčiaupdavo man burną. Ir štai 
kodėl. 

Pirmosiomis mudviejų bendro gyvenimo dienomis nu- 
eiti į kiemą vandens buvo mano pareiga. Kitu dienos metu 
tikriausiai nebūčiau drįsęs, bet rytą visas namas dar miego- 
jo ir mano tuštybė nerizikavo, kad ką nors susitiksiu ant 
laiptų su ąsočiu rankoje. Vandens eidavau vos atsibudęs, 
pusnuogis. Tokiu metu kiemas būdavo tuščias. Nebent kar- 
tais arklininkas raudonu švarku plaudavo kamanas prie šu- 
linio. Tai buvo vežėjas, tarnaujantis pas damą iš antro aukš- 
to, jauną, labai elegantišką kreolę, kuria visi namai didžiai 
domėjosi. Vien išvydęs tą žmogų, sutrikdavau; kai jis bū- 
davo ten, aš gėdydavausi, greitai pumpuodavau vandenį ir 
grįždavau su pustuščiu ąsočiu. Užlipęs į kambarį, juokda- 
vausi pats iš savęs, bet rytojaus dieną varžydavausi ne kiek 
ne mažiau, jei pamatydavau kieme raudoną švarką... Vieną 
rytą, sėkmingai išvengęs susitikimo su tuo baisiuoju švar- 
ku, linksmai kopiau aukštyn su pilnu ąsočiu, ir staiga ant- 
rame aukšte akis į akį susidūriau su žemyn lipančia mote- 
rim. Tai buvo dama iš antro aukšto... 

Tiesi, išdidi, įbedusi akis į knygą, ji letai leidosi laip- 
tais, banguodama šilkais. Iš pirmo žvilgsnio ji man pasiro- 
dė labai graži, nors kiek per daug išblyškusi; bet ypač įsimi- 
nė nedidelis baltas randelis, kurį ji turėjo burnos kamputy- 
je, po lūpa. Eidama pro mane, dama pakėlė akis. Stovėjau 
prie sienos su ąsočiu rankoje, visas paraudęs iš gėdos. Jūs 
tik pagalvokite! Užtiko lyg kokį vandens nešėją, nesusišu- 
kavusį, šlapią, nuogu kaklu, prasegiotais marškiniais... Koks 
pažeminimas! Norėjosi prasmegti kiaurai sienos... Dama 
valandėlę žiūrėjo man tiesiai į veidą su šypsenėle, kaip at- 
laidi karalienė, paskui nuėjo... Grįžau į kambarį įniršęs. Sa- 

vo nuotykį papasakojau Žakui, ir jis ilgai tyčiojosi iš mano 
tuštybės. Bet rytojaus dieną tylėdamas paėmė ąsotį ir nuli- 
po žemyn. Nuo to laiko jis vaikščiojo vandens kiekvieną 
rytą, O aš, nors ir graužiamas sąžinės, leidau jam tai daryti. 
Per daug bijojau vėl sutikti damą iš antro aukšto. 

Baigęs ruošą, Žakas eidavo pas savo markizą, ir aš jį 
pamatydavau tik vakare. Dienas leidau vienui vienas, akis į 
akį su Mūza, arba tuo, ką vadinau Mūza. Nuo ryto ligi 
vakaro langas būdavo atviras, o prie jo stovėjo stalas, ir ši- 
taip įsitaisęs, nuo ryto ligi vakaro žarsčiau rimus. Retsy- 
kiais atskrisdavo koks žvirblis atsigerti iš mano laštako; jis 
valandėlę įžūliai spoksodavo į mane, paskui lėkdavo papa- 
sakoti kitiems, ką veikiu, ir aš girdėdavau, kaip ant čerpių 
sausai tapsi jų kojytės... Dar mane keletą kartų per dieną 
aplankydavo Švento Germano varpai. Aš juos labai mėgau. 
Jie triukšmingai įsiverždavo pro langą ir pripildydavo kam- 
barį muzikos. Kartais tai būdavo linksmas, pašėlęs gaus- 
mas, beriantis dvigubas aštuntines natas, o kartais gūdus, 
gedulingas, niūrus skambėjimas, kurio dūžiai krisdavo vie- 
nas po kito lyg ašaros. Be to, dar turėjau Viešpaties Angelus: 
vidurdienio Viešpaties Angelas būdavo arkangelas saulės dra- 
bužiais, kuris įžengdavo į mano kambarį visas žėrintis nuo 
šviesos. Vakaro Viešpaties Angelas, liūdnas serafimas, nusi- 
leisdavo su mėnulio spinduliu ir, papurtęs didelius spar- 
nus, aptaškydavo kambarį drėgme... 

Mūza, žvirbliai, varpai buvo mano vieninteliai lanky- 
tojai. Kas gi daugiau galėjo pas mane ateiti? Niekas manęs 
nepažinojo. Sen Benua gatvės pieninėje visada stengdavausi 
atsisėsti prie mažo stalelio skyrium nuo visų. Valgydavau 
greitai, nudūręs akis į lekštę, o pavalgęs skubiai čiupdavau 
skrybėlę ir kiek kojos neša dumdavau namo. Niekada jo- 

kių pramogų, jokių pasivaikščiojimų, net nepasiklausyda- 
vau muzikos Liuksemburgo sode. Liguistas drovumas, ku- 
rį buvau paveldėjęs iš ponios Eiset, dar padidėjo dėl pane- 
šiotų drabužių ir tų nelaimingų kaliošų, kurių neturėjau 
kuo pakeisti. Gatvė mane gąsdino, aš tenai gėdijausi. Mie- 
lai iš viso nebūčiau kėlęs kojos iš savo varpinės. Tačiau kar- 
tais, gražiais drėgnais Paryžiaus pavasario vakarais, grįžda- 
mas iš pieninės, sutikdavau būrius linksmų studentų ir, ma- 
tydamas juos šitaip susikabinusius už parankių, su didelė- 
mis skrybėlėmis, pypkėmis ir meilužėmis, apie daug ką su- 
simąstydavau... Tada greit bėgdavau į savo kambarėlį šeš- 
tame aukšte, užsidegdavau žvakę ir įnirtingai kibdavau į 
darbą, kol pareidavo Žakas. 

Grįžus Žakui, kambarys tiesiog persimainydavo. Jis tap- 
davo linksmas, triukšmingas, gyvas. Mes dainuodavome, 
juokdavomes, teiraudavomės vienas kitą, kaip sekėsi dieną. 

— Ar gerai padirbėjai? — klausdavo Žakas. — Ar tavo 
poema juda į priekį? 

Paskui imdavo pasakoti apie naują savo keistuolio marki- 
Zo prasimanymą, traukdavo iš kišenės nuo deserto man palik- 
tus saldumynus ir džiaugdavosi, žiūrėdamas, kaip aš juos 
triauškinu pilna burna. Paskui sėsdavau prie savo rimų. Žakas 
pasisukinedavo po kambarį ir, kai jau manydavo, kad aš įsi- 
traukiau į rašymą, išsmukdavo, pasakęs: „Kadangi tu dirbi, 
eisiu valandėlę pabūsiu tema/': Tenai— reiškė pas Pjerotą, ir jei 
dar neatspėjote, ko Žakas taip dažnai eidavo tenai, tai jūs nela- 
bai nuovokūs. O aš nuo pat pirmos dienos viską supratau jau 
vien išto, kaip jis, ruošdamasis eiti, glostėsi plaukus prieš veid- 
rodį ir tris ar keturis kartus persirišinėjo kaklaraištį, bet neno- 
rėdamas jo trikdyti, apsimesdavau nieko nepastebys ir tik nu- 
sijuokdavau vienas sau, apie tai galvodamas. 

Žakui išėjus, vėl įknibdavau į rimus. Tokiu metu ne- 
būdavo nė menkiausio triukšmo. Žvirbliai, Viešpaties An- 
gelai — visi mano draugai jau būdavo atrgulę. Likdavau vie- 
nut vienutėlis su Mūza... Apie devintą valandą išgirsdavau, 
kaip kažkas lipa laiptais, mažais mediniais laipteliais, kurie 
buvo paradinių laiptų tęsinys. Tai grįždavo panelė Baltoji 
Gegutė, mūsų kaimynė. Nuo tos akimirkos daugiau nebe- 
dirbdavau. Mano mintys įžūliai emigruodavo pas kaimynę 
ir jau nepajudėdavo iš ten... Kas ji galėjo būti, ta paslaptin- 
goji Baltoji Gegutė?.. Neįmanoma buvo ko nors apie ją 
sužinoti... Jei imdavau klausinėti Žaką, jis vylingai pažvelg- 
davo į mane ir sakydavo: „Ką, tu dar nebuvai susitikęs mū- 
sų puikiosios kaimynės?" Bet nieko daugiau neaiškindavo. 
Aš galvodavau: „Jis nenori, kad aš su ja susipažinčiau. Tik- 
riausiai tai grizetė iš Lotynų kvartalo“. Nuo tokios minties 
visas užsiliepsnodavau. Įsivaizduodavau jauną, gaivią, links- 
mą būtybę - žodžiu, grizetę! Net jos keistas vardas — Balto- 
ji Gegutė — man rodėsi saldus kaip viena tų gražių, meilių 
Miuzetės* arba Mimi Penson** pravardžių. Šiaip ar taip, 
mano kaimynė buvo dorovinga ir rimta Miuzetė, Nantero 
Miuzetė, vakarais grįžtanti tuo pat metu ir visada viena. 
Žinojau šitai, nes daugelį dienų iš eilės jai sugrįžus prikiš- 
davau ausį prie pertvaros... Ir štai ką visuomet išgirsdavau: 
iš pradžių — keletą kartų atkemšamo ir užkemšamo butelio 
pokštelėjimą, po valandėlės - bumt! — ant parketo nukris- 
davo kažkoks sunkus kūnas, o tada silpnas, plonas, šaižus 
kaip sergančio svirplio balselis užtraukdavo trijų natų ariją, 


*Miuzetė - prancūzų rašytojo Anri Miurže (1822-1861) romano 
„Bohemos gyvenimo scenos" veikėja. 


**Mimi Penson —- prancūzų Žas Alfredo de Miusė (1810- 
1857) to paties pavadinimo novelės veikėja, kilni, darbšti, linksma mergina. 

tokią liūdną, kad nors verk. Tą ariją sudarė kažkokie žo- 
džiai, kurių aš nesupratau, bet vis dėlto išskyriau keletą ne- 
žinia ką reiškiančių skiemenų: Tolokototinjan!.. Tolokoto- 
tinjan!.. Jie vis kartojosi lyg priedainis, pabrėžiamas labiau 
nei visa kita. Ta keista muzika skambėdavo apie valandą, pas- 
kui, sulig paskutiniu :0/okototinjan, balsas staiga nuslopdavo ir 
būdavo girdėti tik lėtas sunkus alsavimas. 

Vieną rytą mama Žakas, išėjęs parnešti vandens, sma- 
giai įžengė į kambarį ir, paslaptingu veidu prisiartinęs prie 
manęs, tyliai sušnibždėjo: 

— Jei nori pamatyti mūsų kaimynę... Cit!.. Ji čia. 

Vienu šuoliu atsidūriau laiptinėje... Žakas nemelavo: 
Baltoji Gegutė buvo savo kambaryje plačiai atidarytomis 
durimis, ir aš pagaliau galėjau į ją pasižiūrėti... O Dieve! 
Tai buvo cik vizija, užtat kokia vizija!.. Įsivaizduokite ma- 
žytę tuštut tuštutėlę mansardą, ant žemės — šiaudinis čiuži- 
nys, ant židinio — butelis degtinės, o virš čiužinio — milži- 
niška, paslaptinga pasaga, pakabinta ant sienos it šlakstyk- 
lė. O dabar šitos būdos viduryje įsivaizduokite siaubingą 
negrę išsprogusiomis, it perlamutrinėmis akimis, trumpais, 
pasišiaušusiais ir susigarbiniavusiais lyg juodos avies vilna 
plaukais, ant nuogo kūno užsimetusią tik išblukusią palai- 
dinę ir seną raudoną krinoliną... Štai tokią pirmą kartą pa- 
mačiau savo kaimynę Baltąją Gegutę, svajonių Baltąją Ge- 
gutę, Mimi Penson ir Berneretės* seserį. O romantiškoji 
provincija, tebūnie tau tai pamoka! 

— Na, - paklausė Žakas, kai sugrįžau į kambarį, - kaip 


ji tau?.. 


*Bernerertė — Alfredo de Miusė novelės „Frederikas ir Bernererė" 
veikėja, dora, paprasta, pinigų nesigviešianti mergina. 

Jis nebaigė sakinio ir, išvydęs mano suglumusį veidą, 
pratrūko garsiai kvatoti. Man pakako proto pasekti jo pa- 
vyzdžiu, ir štai mudu leipstame juokais, stovėdami vienas 
priešais kitą ir negalėdami ištarti nė žodžio. Tuo metu pro 
praviras duris įlenda didžiulė juoda galva ir beveik tuoj pat 
vėl pradingsta surikusi: 

— Baltieji tyčiotis iš negrų. Negražu. 

Patys suprantate, šitai mus negyvai prajuokino. 

Kai mudviejų linksmybė truputėlį atlėgo, Žakas man 
pasakė, kad negrė Baltoji Gegutė tarnauja damai iš antro 
aukšto ir kad name visi ją laiko lyg ir burtininke, ką įrodo 
ir kabanti virš čiužinio pasaga - Vudu kulto simbolis. Žmo- 
nės taip pat kalbejo, kad kiekvieną vakarą, šeimininkei iš- 
ėjus iš namų, Baltoji Gegutė užsidarydavo savo mansardo- 
je, prisigerdavo kaip pėdas ir iki pusiaunakčio dainuodavo 
negrų dainas. Šitai paaiškino paslaptingus garsus, sklindan- 
čius iš kaimynės kambario: atkemšamo butelio pokšėjimą, 
griuvimą ant grindų ir monotonišką trijų natų ariją. O dėl 
tolokototinjan, regis, tai labai paplitusi tarp Kapo pro- 
vincijos negrų onomatopėja, kažkas panašaus į mūsų lai la 
la; juodaodžiai Pjerai Diuponai* deda ją į visas savo dainas. 

Nuo tos dienos - ar reikia sakyti? — Baltosios Gegutės 
kaimynystė nebebuvo man jokia pramoga. Vakarais, kai ji 
lipdavo laiptais, mano širdis jau taip smarkiai nesidaužyda- 
vo, niekada daugiau nesitrukdžiau ir nėjau klausytis prie 
pertvaros... Tačiau kartais nakties tyloje :0/okototinjan atskrie- 
davo ligi mano stalo ir aš nežinia kodėl pajusdavau neaiškų 
nerimą, klausydamasis to liūdno priedainio; tarytum būčiau 
nujautęs, kokį vaidmenį jis suvaidins mano gyvenime... 


"Diuponas, Pjeras (1821-1870) - prancūzų poetas ir dainų kūrėjas. 

Tuo tarpu mano mama Žakas susirado sąskaitininko 
vietą už penkiasdešimt frankų per mėnesį pas vieną geležų 
pirklį, kur turėjo prisistatyti kas vakarą po tarnybos pas mar- 
kizą. Vargšas vaikinas pranešė man tą gerą naujieną pusiau 
su džiaugsmu, pusiau su apmaudu. 

— Kada gi tu vaikščiosi :22a:7— iškart paklausiau. 

Jis man atsakė su ašaromis akyse: 

— Aš eisiu sekmadieniais. 

Nuo tada, kaip ir sakė, jis vaikščiojo tenai tik sskma- 
dieniais, bet, savaime suprantama, tai jam nebuvo lengva. 

Kas gi buvo tas viliojantis že2a:, kuris taip traukė ma- 
mos Žako širdį?.. Labai norėjau tai sužinoti. Deja, jis nie- 
kada nesisiūlė manęs ten nusivesti, o aš buvau pe-nelyg iš- 
didus prašyti. Antra vertus, kaipgi galėjau kur nors pasiro- 
dyti su savo kaliošais?.. Tačiau vieną sekmadienį, prieš išei- 
damas pas Pjerotus, Žakas truputį sumišęs tarė: 

— Ar nenorėtum su manim nueiti žem24:, mažasis Da- 
nieli? Jiems, be abejo, būtų labai malonu. 

— Tu juokauji, brangusis. 

— Taip, žinau... Pjerotų svetainė — netinkama vieta po- 
etams. Jie visi ten seni kelmai... 

— O, ne todėl, Žakai. Tai dėl mano drabužių... 

— Taip, iš tiesų... Aš apie tai nepagalvojau, — pasakė 
Žakas. 

Ir išėjo, džiaugdamasis, kad rado patogią dingstį ma- 
nęs nesivesti. 

Bet nespėjęs nulipti žemyn, jis vėl grįžo į kambarį ir 
uždusęs priėjo prie manęs. 

— Danteli, - paklausė jis, — o jei turėtum batus ir pado- 
rų švarką, ar eitum su manim pas Pjerotus? 


— Kodel gi ne? 


178 


— Gerai! Tada pirmyn... Aš tau nupirksiu viską, ko rei- 
kia, ir mudu eisime tenai. 

Žiūrėjau į jį apstulbęs. 

— Dabar mėnesio pabaiga ir aš turiu pinigų, - pridūrė 
jis, norėdamas mane įtikinti. 

Aš taip apsidžiaugiau, kad gausiu naujesnes drapanas, 
jog nepastebėjau, kaip Žakas susijaudinęs ir kokiu keistu 
tonu kalba. Tik vėliau apie visa tai pagalvojau. O tąsyk puo- 
liau jam ant kaklo ir mudu išėjome pas Pjerotus, pakeliui 
užsukę į Palė Ruajalį, kur padėvėtų drabužių krautuvėje 
apsirengiau per nauja. 


Pieroto istorija 


Jeigu Pjerotui, kai jam buvo dvidešimt metų, kas nors 
būtų išpranašavęs, kad vieną dieną jis pakeis porceliano pir- 
klį poną Laluerą, kad pas notarą turės du šimtus tūkstančių 
frankų — Pjerotas ir notaras! — ir puikią krautuvę Lašišos 
pasažo kampe, jis būtų labai nustebęs. 

Iki dvidešimties metų Pjeroras niekada nebuvo iškėlęs 
kojos iš savo kaimo, nešiojo grubias Sevenų eglės klumpes, 
nemokėjo nė žodžio prancūziškai ir uždirbdavo šimtą ekiu 
per metus, augindamas šilkverpius; šiaip jau jis buvo geras 
draugas, puikiai šoko burė*, mėgo pasijuokti, šauniai pa- 
dainuoti, bet visada elgėsi garbingai ir niekada nepridary- 
davo žalos smuklininkams. Kaip ir visi jo amžiaus vaikinai, 
Pjerotas turėjo draugę, kurios sekmadieniais laukdavo išei- 
nančios iš mišparų ir vesdavosi šokti gavotų** po šilkme- 
džiais; Pjeroto draugė buvo vardu Roberta, Didžioji Ro- 
berta. Tai buvo graži aštuoniolikmere šilkverpių augintoja, 

*Burė —- Overnės provincijos šokis. 

**Gavota —- XVII ir XVIII a. Prancūzijoje labai madingas šokis. 

našlaitė kaip ir jis, neturtinga kaip ir jis, bet gerai mokanti 
skaityti ir rašyti, kas Sevenų kaimuose pasitaiko dar rečiau 
nei kraitis. Pjerotas labai didžiavosi savo Roberta ir ketino 
ją vesti, kai tik ištrauks burtus dėl rekrutų ėmimo; bet tą- 
dien, kai buvo traukiami burtai, vargšas sevenietis, nors 
eidamas prie urnos tris kartus pavilgė ranką švęstame van- 
denyje, ištraukė ketvirtą numerį... Reikėjo stoti į kariuo- 
menę. Kokia neviltis!.. Laimė, ponia Eiset, kurią Pjeroto 
motina žindė ir beveik išaugino, pagelbėjo pieno broliui ir 
paskolino du tūkstančius frankų pakaitiniui nusipirkti. Tais 
laikais Eisetai buvo turtingi! Taigi laimingas Pjerotas nie- 
kur neišvyko ir vedė savo Robertą, bet kadangi tie šaunūs 
žmonės visų pirma norėjo grąžinti skolą poniai Eiset, o likę 
teviškėje niekada nebūtų to įstengę, jie įsidrąsino palikti 
gimtinę ir išvažiavo į Paryžių ieškoti laimės. 

Ištisus metus apie mūsų kalniečius nieko nebuvo girdėti, 
paskui, vieną gražų rytą, ponia Eiset gavo jaudinanų laišką, 
pasirašytą „Pjerotas ir jo žmona", o laiške buvo įdėti trys šim- 
tai frankų — pirmieji jų santaupų vaisiai. Kitais metais atėjo 
dar vienas laiškas nuo „Pjeroto ir jo žmonos", kuriame buvo 
penki šimtai frankų. Trečiais metais — nieko. Maryt, reikalai 
klostėsi prastai. Ketvirtais metais atėjo trečias „Pjeroto ir jo 
žmonos“ laiškas, o jame — paskutinė tūkstančio dviejų šimtų 
perlaida ir palaiminimai visai Eiserų šeimai. Deja, kai gavome 
tą laišką, mes buvome jau visiškai nusigyvenę, ką tik pardavę 
fabriką ir taip pat ruošėmės palikti gimtuosius kraštus... 
Prislėgta skausmo, ponia Eiset užmiršo atsakyti „Pjerotui 
ir jo žmonai", ir nuo tada nebeturėjome apie juos jokių 
žinių, kol Žakas, atvažiavęs į Paryžių, rado gerąjį Pjerotą — 
deja, be savo žmonos! — buvusių Lalueto namų konto- 
roje. 

Nieko nera nepoetiškesnio ir nieko labiau jaudinančio 
už šio praturtėjusio žmogaus istoriją. Kai pora atvyko į Pa- 
ryžių, Pjeroto žmona drąsiai ėmėsi ruošos. Pirmieji namai, 
į kuriuos ji parsisamdė, ir buvo Laluetų namai. Tie Lalue- 
tai buvo turtingi komersantai, šykštūs ir smulkmeniški, ne- 
norėjo samdyti nei pardavėjo, nei tarnaitės, esą viską reikia 
daryti pačiam („Pone, iki penkiasdešimties metų kelnes aš 
siuvausi pats", — išdidžiai sakydavo tėtušis Laluetas), ir tik 
senatvėje leido sau neregėtą prabangą — pasisamdė namų 
šeimininkę už dvylika frankų per mėnesį. Dievas liudinin- 
kas, darbas buvo vertas tų dvylikos frankų! Krautuvė, kon- 
tora už jos, butas penktame aukšte, du katilai virtuvėje, į 
kuriuos kas rytą reikėdavo prinešti vandens! Su tokiomis 
sąlygomis galėjo sutikti tik atvykėliai iš Sevenų. Ką gi! Mū- 
sų sevenietė buvo jauna, guvi, darbšti ir stipri kaip telyčia. 
Ji akimoju susidorodavo su visais tais dideliais darbais ir 
dar visąlaik linksmino abu senius smagiu juoku, kuris vie- 
nas buvo vertas daugiau nei dvylikos frankų... Galiausiai 
šaunioji kalnietė savo gera nuotaika ir darbštumu pelnė šei- 
mininkų prielankumą. Jie ja susidomėjo, pasikalbėjo su ja, 
o vieną gražią dieną nei iš šio, nei iš to — net kiečiausioms 
širdims kartais staiga užeina tokie gerumo priepuoliai — se- 
nis Laluetas pasisiūlė paskolinti Pjerotui truputį pinigų, kad 
jis galėtų pradėti kokį nors verslą. 

Ir Pjerotui kilo štai kokia mintis: jis nusipirko seną kui- 
ną bei vežimą ir ėmė važinėti po Paryžių, visa gerkle šauk- 
damas: „Atsikratykite to, kas jums trukdo!" Mūsų gudro- 
čius sevenietis nieko nepardavinėjo, jis supirkinėjo... Ką?.. 
Ogi viską. Sudužusius puodus, senus gelžgalius, popierius, 
įskilusius butelius, atitarnavusius baldus, kurių jau neapsi- 
mokėjo parduoti, senus galionus, kurių pirkliams neberei- 

kėjo — viską, kas nebeturi jokios vertės, bet laikoma iš įpro- 
čio, iš apsileidimo, todel, kad nežinoma, kur dėti, viską, 
kas trukdo, kas užgriozdžia vietą!.. Pjerotas į nieką nespjau- 
dė, viską supirkinėjo, arba veikiau priiminėjo, nes dažniau- 
siai žmonės tuos daiktus ne parduodavo, o atiduodavo, tie- 
siog jų atsikratydavo. Atsikratykite visko, kas jums trukdo! 

Monmartro kvartale sevenietis buvo labai populiarus. 
Kaip ir visi smulkūs gatvių prekeiviai, norintys, kad žmo- 
nės juos išgirstų pro triukšmą, jis susigalvojo nuosavą keis- 
tą dainelę, kurią šeimininkės gerai pažinojo... Pirmiausia iš 
visų plaučių galingu balsu surikdavo: „Atsikrarykite visko, 
kas jums trukdo!" Paskui lėtu verksmingu balsu įsileisdavo 
į ilgas kalbas su savo kumelše, savo Anasražile, kaip jis vadi- 
no. Pjerotas manė sakąs Anastazija. „Nagi judinkis, Anas- 
tažile, judinkis, vaikeli..." Ir geroji Anasražilė, nukorusi gal- 
vą, liūdnai vilkosi palei šaligatvius, o iš visų namų girdėjosi 
šauksmai: „Tpru, Anastažile, tpru!.." Būrumėt matę, kaip 
pilnėdavo vežimas! Kai jis būdavo kaupinutėlis, Anastažilė 
su Pjerotu traukdavo į Monmartrą ir palikdavo savo krovi- 
nį pas urmu prekiaujantį skudurininką, kuris gerai mokėjo 
už tuos „atsikratykite, kas jums trukdo", už tą veltui, arba 
beveik veltui, gautą šlamštą. 

Iš šio keisto amato Pjerotas nepraturtėjo, bet užsidirbo 
pragyvenimui, ir neblogam. Jau pirmais metais jis grąžino 
skolą Laluetams ir pasiuntė tris šimtus frankų panelei — ši- 
taip Pjerotas vadino ponią Eiset, kai ji buvo dar neištekėju- 
si, o paskui niekada nesiryžo vadinti kitaip. Tačiau treti 
metai neatnešė sėkmės. Kaip tik buvo 1830-ieji. Pjerotas 
veltui šaukė: „Atsikratykite to, kas jums trukdo!" Paryžie- 
čiai, besikratantys seno karaliaus, kuris jiems trukdė, buvo 
kurti Pjeroto riksmams, palikdami jį laidyti gerklę gatvėje, 

ir vežimaitis kas vakarą grįždavo tuščias. Lyg būtų negana 
vienos bėdos, nugaišo Anastažilė. Tada seniai Laluetai, jau 
nebeįstengiantys visko apžioti patys, pasiūlė Pjerotui tapti 
jų krautuvėje pardavėju. Pjerotas sutiko, bet neilgai ėjo šias 
kuklias pareigas. Nuo pat atvažiavimo į Paryžių žmona kas 
vakarą mokė jį skaityti ir rašyti. Jis jau mokėjo sukeverzoti 
laišką ir pakenčiamai kalbėti prancūziškai. Stojęs dirbti pas 
Laluetus, Pjerotas ėmė stengtis su dvigubu uolumu, net pra- 
dėjo lankyti suaugusiųjų skaičiavimo kursus, ir jam taip gerai 
sekėsi, kad po keleto mėnesių jis jau galėjo pakeisti konto- 
roje beveik apakusį poną Laluetą, o prie prekystalio — po- 
nią Laluet, kuriai prastai tarnavo kojos ir nesveika širdis. 
Tuo tarpu pasaulį išvydo panelė Pjerot, ir nuo tada seve- 
niečio turtas ėjo vis gausyn. Iš pradžių jis buvo Laluetų pre- 
kybos namų dalininku, vėliau tapo kompanioru, paskui 
tetušis Laluetas, visiškai apakęs, pasitraukė iš prekybos ir 
perleido Pjerotui visą verslą, o tas kas metai mokėjo jam 
tam tikrą sumą. Likęs vienas, sevenietis taip išplėtė preky- 
bą, kad per trejus metus išsimokėjo Laluetams ir, išsivada- 
vęs nuo visų prievolių, tapo puikios, gausios prekių krau- 
tuvės šeimininku. Kaip tik tuo metu, tarsi būtų laukusi, 
kada vyrui jos daugiau nebereikės, Didžioji Roberta susir- 
go ir mirė nuo išsekimo. 

Štai tokia Pjeroto istorija, kurią Žakas man papasako- 
jo tą vakarą pakeliu: į Lašišos pasažą, o kadangi kelias ten 
buvo ilgas, - mat išsirinkome patį ilgiausią, norėdami pa- 
rodyti paryžiečiams mano naująjį švarką, — aš spėjau arti- 
mai susipažinti su seveniečiu, kol atėjome iki jo namų. Su- 
žinojau, jog gerasis Pjerotas turi du stabus, kurių nevalia 
liesti: dukterį ir poną Laluetą. Taip pat sužinojau, kad jis 
truputį plepus ir kad jo sunku klausytis, nes Pjerotas kalba 

lėtai, rinkdamas sakinius, mikčiodamas ir neištaria nė tre- 
jeto žodžių, nepridūręs: „Čia jau tikrai galima pasakyti..." 

itaip sevenietis darė todel, kad niekaip negalėjo priprasti 
prie mūsų kalbos. Viskas, ką jis galvojo, sukosi ant liežuvio 
Langedoko tarme, tarmę jis turėjo versti į prancūzų kalbą, 
ir tie jo „Čia jau tikrai galima pasakyti", kuriuos nuolat kai- 
šiojo į savo šneką, duodavo laiko tą mažą darbelį atlikti. 
Anot Žako, Pjerotas ne kalbėjo, o vertė... Apie panelę Pje- 
rot sužinojau tik tiek, kad jai šešiolika metų ir kad jos var- 
das Kamilė, daugia:: nieko. Šiuo klausimu mano Žakas ty- 
lėjo kaip žuvis. 

Buvo apie devinta valanda, kai mudu įžengėme į bu- 
vusią Laluetų krautuvę. Ji tuoj turėjo užsidaryti. Varž- 
tai, langinės, geležiniai skersiniai — visa tvirta užtvarų 
įranga gulėjo krūvoje ant šaligatvio, priešais praviras du- 
ris... Dujos buvo užgesintos, krautuvė skendėjo tamso- 
je, išskyrus prekystalį, ant kurio stovėjo porcelianinė lem- 
pa, metanti šviesą ant stulpelių ekiu ir riebaus, raudono, 
linksmo veido. Kambaryje už krautuvės kažkas grojo 
Eleita. 

— Labas vakaras, Pjerotai! - sušuko Žakas, priėjęs prie 
prekystalio. (Aš stovėjau šalia jo, ir lempos šviesa krito ant 
manęs.) - Labas vakaras, Pjerotai. 

Pjerotas tikrino kasą ir, išgirdęs Žako balsą, pakėlė akis. 
Išvydęs mane, jis riktelėjo, suplojo rankomis ir, išsižiojęs iš 
nuostabos, įsistebeilijo man į veidą. 

— Na, - triumfuodamas paklausė Žakas, - ką aš jums 
sakiau? 

— O Dieve, mano Dieve! - sumurmėjo gerasis Pjero- 
tas. — Atrodo, lyg... Čia jau tikrai galima pasakyti... Atro- 
do, lyg matyčiau ją. 

— Ypač akys, — pridūrė Žakas, - pažvelkite į akis, Pje- 
rotai. 

— Ir smakras, pone Žakai, smakras su duobute, — pasa- 
kė Pjerotas ir, norėdamas geriau mane apžiūrėti, pakėlė lem- 
pos gaubtą. 

Aš nieko nesupratau. Jie abu spoksojo į mane, mirksė- 
josi, rodė vienas kitam kažkokius ženklus... Staiga Pjeroras 
atsistojo, žengė iš už prekystalio ir priėjo prie manęs išskė- 
tęs rankas. 

— Jei leisite, pone Danieli, aš jus apkabinsiu... Čia jau 
tikrai galima pasakyti... Manysiu, kad apkabinau panelę. 

Paskutiniai jo žodžiai man viską paaiškino. Tada bu- 
vau labai panašus į ponią Eiset, ir Pjerorą, nemačiusį pane- 
lės kokius dvidešimt penkerius metus, tas panašumas dar 
labiau stulbino. Šaunusis žmogelis be perstojo spaudė man 
rankas, glebesčiavo, juokdamasis žiūrėjo į mane išplėsto- 
mis, ašarų pilnomis akimis; paskui ėmė kalbėti apie mūsų 
motiną, du tūkstančius frankų, apie savo Robertą, Kamilę, 
Anastažilę, ir taip lėtai, tokiais ilgais periodais, kad būtume 
ten dar tebestovėję ir tebesiklausę, — čia jau tikrai galima 
pasakyti, — jei Žakas nekantriai nebūtų jam priminęs: 

— O jūsų kasa, Pjerotai?.. 

Pjerotas susyk nutilo. Jis truputį susigėdo, kad taip 1!- 
gai plepėjo. 

— Jūsų teisybė, pone Žakai, taršku, taršku... o paskui 
mažytė... Čia jau tikrai galima pasakyti... mažytė barsis, kad 
taip velai grįžau. 

— O argi Kamilė viršuje? — neva abejingai pasidomėjo 
Žakas. 

— Taip... Taip, pone Žakai... Mažytė viršuje... Ji mirš- 


ta iš nekantrumo... Cia jau tikrai galima pasakyti... Miršta 

iš nekantrumo susipažinti su ponu Danieliu. Lipkite pas 
ją. Aš patikrinsiu kasą ir ateisiu... Čia jau tikrai galima pa- 
sakyti. 

Daugiau nesiklausydamas, Žakas paėmė mane už ran- 
kos ir greitai nusivedė į kambarį, iš kurio sklido Heitos mu- 
zika... Pjeroto krautuvė buvo didelė ir turtinga. Prietemoje 
žvilgėjo pilvoti grafinai, opalo rutuliai, paauksuotos Bohe- 
mijos stiklo taurės, didelės krištolinės vazos, stori sriubos 
dubenys, o iš dešinės ir iš kairės — ilgos eilės lėkščių, krūsni- 
mis sukrautų ligi pat lubų. Tikri naktiniai Porceliano fėjos 
rūmai. Kambaryje už krautuvės dar silpnai degė dujų rage- 
lis, tingiai iškišęs tik liežuvio galiuką... Mes perėjome tą 
kambarį. Jame ant kanapos krašto sėdėjo aukštas šviesia- 
plaukis jaunuolis ir liūdnai liurlino fleita. Eidamas pro šalį, 
Žakas sausai tarstelėjo jam „labas“, ir šviesiaplaukis jaunuolis 
į jo sveikinimą atsakė dviem taip part labai sausais fleitos 
garsais — tiu, tiu: tikriausiai taip sveikinasi susipykusios fleitos. 

— Tai pardavėjas, - tarė man Žakas, kai lipome laip- 
tais. — T'as šviesiaplaukis ilgšis mus iš proto varo savo groji- 
mu... O tau ar patinka fleita, Danieli? 

Norėjau paklausti: „Ar mažytei ji patinka?“ — bet pabi- 
jojau jį įskaudinti ir kuo rimčiausiai atsakiau: 

— Ne, Žakai, aš nemėgstu fleitos. 

Pjeroto butas buvo to paties namo penktame aukšte. 
Panelė Kamilė, pernelyg aristokratiška rodytis krautuvėje, 
visada būdavo viršuje ir su tėvu susitikdavo tik prie stalo. 

— Pamatysi, - tarė man Žakas, kai lipome laiptais, — jų 
namai kaip didikų. Kamilė turi kompanionę, našlę ponią 
Tribu, kuri jos niekada nepalieka... Gerai nežinau, iš kur ta 
ponia Tribu atsirado, bet Pjerotas ją pažįsta ir tvirtina, kad 
tai didžiai dorybinga dama... Skambink, Danieli, atėjome. 


187 


Aš paskambinau; duris atidarė sevenietė aukštu kyku, 
nusišypsojo Žakui kaip senam pažįstamam ir įleido mus į 
svetainę. 

Kai įėjome, panelė Pjerot sėdėjo prie pianino. Dvi se- 
nos apkūnios damos, ponia Laluet ir našlė Tribu, didžiai 
dorybinga dama, kampe lošė kortomis. Pamatę mus visi 
atsistojo. Valandėlė sumaišties, triukšmo, paskui sveikini- 
masis, pristatymas, tada Žakas pakvietė Kamilę — jis ją va- 
dino tiesiog Kamile - vėl sėstis prie pianino, o didžiai do- 
rybinga dama, pasinaudojusi tuo kvietimu, nuėjo toliau lošti 
su ponia Laluet... Mudu su Žaku atsisėdome vienas iš vie- 
no, kitas iš kito panelės Pjerot šono, o ji, plonyčiais piršte- 
liais nepaliaudama bėgioti per klavišus, plepėjo su mumis 
ir juokėsi. Kai ji kalbėjo, aš žiūrėjau į ją. Ji nebuvo graži. 
Balta, rausva, mažytėmis ausimis, šilkiniais plaukais, bet 
per storais skruostais, pernelyg sveikatinga; be to, raudo- 
nos rankos ir šaltokos, lyg atostogų parvažiavusios pensio- 
no panelės, manieros. Apskritai ji buvo Pjeroto duktė, kal- 
nų gėlė, išaugusi po Lašišos pasažo stiklu. 

Toks buvo pirmasis įspūdis. Bet staiga, atsakydama į 
kažkokius mano žodžius, panelė Pjeroc, kurios akys ligi tol 
buvo nuleistos, lėtai jas pakėlė, ir mažoji miesčionė, lyg 
burtų lazdele mostelėjus, pradingo. Mačiau tik jos akis, di- 
deles, juodas, spindinčias akis, kurias iškart pažinau. 

O stebuklas! Tai buvo tos pačios Juodosios Akys, ku- 
rios man taip švelniai švietė tenai, tarp šaltų seno koležo 
sienų, ligoninėje, akiniuotosios raganos kankinamos Juo- 
dosios Akys, tiesiog Juodosios Akys... Pamaniau, kad sap- 
nuoju. Norėjau sušukti joms: „Ar čia jūs, gražios Juodosios 
Akys? Ar tikrai jus atradau kitame veide?" Žinokite, tai iš 
tiesų buvo jos! Aš negalėjau apsirikti. Tos pačios blakstie- 

nos, tas pats blizgesys, ta pati juoda tramdoma ugnis. Ko- 
kia kvailystė būtų galvoti, kad pasaulyje yra dvi poros tokių 
akių! Be to, įrodymas, jog čia tos pačios, o ne kitos į jas 
panašios Juodosios Akys, buvo tai, kad jos mane taip pat 
pažino ir mes, be abejo, jau būtume užmezgę nebylų po- 
kalbį, kaip anuomet, tačiau šalimais, beveik prie pat ausies, 
išgirdau grikšint mažus pelės dantukus. Aš pasukau galvą ir 
išvydau prie pianino krašto fotelyje sėdinčią žmogysrą, kurios 
anksčiau nebuvau pastebėjęs. Tai buvo aukštas, sausas, išblyš- 
kęs senis paukščio galva, nuožulnia kakta, smailia nosimi, ap- 
valiomis negyvomis akimis, įstatytomis per daug toli nuo no- 
sies, kone ant smilkinių... Jei ne gabalėlis cukraus, kurį žmo- 
gus laikė rankoje ir tarpais pagrauždavo, galėjai pamanyti, kad 
jis miega. Truputį sumišau, pasirodžius šiai senai šmėklai, ir 
žemai nusilenkiau, bet ji neatsakė į mano sveikinimą... 

— Jis tavęs nemato, - paaiškino Žakas. - Jis aklas... Tai 
tetušis Laluetas. 

„Ši pavardė jam labai tinka"*, - pamaniau sau ir, kad 
daugiau nematyčiau baisaus senio paukščio galva, greitai 
nusisukau Juodųjų Akių pusėn, bet, deja, kerai buvo išsi- 
sklaidę, Juodosios Akys dingusios. Jų vietoje prie pianino 
ant taburetės sėdėjo sustingusi miesčioniukė... 


* 


Tuo metu atsidarė svetainės durys ir triukšmingai įėjo 
Pjerotas. Jam įkandin sekė fleitininkas su savo fleita po pa- 
žastim. Išvydęs jaunuolį, Žakas sviedė į jį triuškinantį žvilgs- 
nį, kuris galėjo nudobti buivolą, bet, matyt, nepataikė, nes 
fleitininkas nė nekrustelėjo. 

— Na ką, mažyte, - paklausė sevenietis, bučiuodamas 
dukterį į abu žandus, — ar tu patenkinta? Žakas pagaliau 


*Laluetas (pranc. Valouette) - vieversys. 

atvedė tavo Danielį... Kaip jis tau? Mielas, tiesa? Čia jau 
tikrai galima pasakyti... Gyvas panelės paveikslas. 

Ir štai gerasis Pjerotas vėl pradeda sceną, vykusią krau- 
tuvėje, jėga nusitempia mane į svetainės vidurį, kad visi 
galėtų pamatyti panelės akis, panelės nosį, panelės smakrą 
su duobute... Ta apžiūra mane labai varžė. Ponia Laluet ir 
didžiai dorybinga dama padėjo į šalį kortas ir, atsilošusios 
krėsluose, ėmė kuo šalčiausiai mane apžiūrinėti, garsiai kri- 
tikuodamos arba girdamos vieną ar kitą mano personos dalį, 
lyg aš būčiau penimas viščiukas, parduodamas Valė turgu- 
je. Tarp mūsų kalbant, didžiai dorybinga dama, atrodo, 
puikiai nusimanė apie jaunus paukštelius. 

Laimė, Žakas padarė galą mano kančioms, paprašęs pa- 
nelę Pjerot ką nors sugroti. 

— Tikrai, sugrokime ką nors, — guviai pritarė fleitinin- 
kas ir, atkišęs fleitą, puolė pirmyn. 

— Ne, ne... Ne duetu, nereikia fleitos! - sušuko Žakas. 

Fleitininkas pervėrė jį nuodingu kaip karibų strėlė švie- 
siai mėlynų akių žvilgsniu, ber Žakas nė nemirktelėjęs ir 
toliau šaukė: 

— Nereikia fleitos! 

Galiausiai laimėjo Žakas ir panelė Pjerot be jokios flei- 
tos paskambino mums vieną iš tų gerai žinomų tremolų — 
Rosleno „Svajas“. Kol ji skambino, Pjeroras verkė iš susiža- 
vėjimo, Žakas skendėjo ekstazėje, o fleitininkas, tylus, bet 
priglaudęs fleitą prie lūpų, į taktą kraipė pečiais ir grojo 
mintyse. 

Baigusi Rosleną, panelė Pjerot atsigręžė į mane. 

— Ojūsų, pone Danieli, — tarė ji man, nuleidusi akis, — 
argi neišgirsime? Jūs poetas, aš žinau. 


— Ir geras poetas, - pridūrė Žakas, tas plepys Žakas. 

Patys suprantate, manęs visai netraukė deklamuoti ei- 
lių šitiems amalekitams*. Dar jei Juodosios Akys būtų bu- 
vusios čia... Bet ne! Juodosios Akys nebešvietė jau visą va- 
landą, ir aš veltui jų ieškojau... Kad būtumėt girdėję, kokiu 
laisvu tonu atsakiau jaunajai Pjerot: 

— Atleiskite, panele, šį vakarą neatsinešiau lyros. 

— Neužmirškite atsinešti jos kitą sykį, — pasakė gerasis 
Pjerotas, paraidžiui supratęs šitą metaforą. Vargšas žmoge- 
lis nuoširdžiai manė, kad aš turiu lyrą ir groju ja, kaip jo 
pardavėjas fleita... Ką gi! Žakas perspėjo, kad vedasi mane 
pas keistus žmones! 

Apie vienuoliktą valandą buvo paduota arbata. Panelė 
Pjerot vaikščiojo po svetainę, siūlė cukraus, pilstė pieną, 
visąlaik šypsojo ir laikė atkišusi mažąjį pirštelį. Tuo metu 
aš ir vel pamačiau Juodąsias Akis. Jos staiga pasirodė prie- 
šais mane, žibančios, mielos, o paskui pranyko, dar nespė- 
jus jų užkalbinti... Tik tada pastebėjau, kad panelėje Pjerot 
susiliejusios dvi visai skirtingos būtybės: pirmiausia panelė 
Pjerot - maža miesčioniukė lygiai sušukuotais, skląstymu 
perskirtais plaukais, sukurta karaliauti buvusiuose Laluetų 
namuose, o paskui — Juodosios Akys, tos didelės poetiškos 
akys, kurios skleidėsi lyg dvi aksominės gėlės ir vos pasiro- 
džiusios pakeisdavo šį juokingą vertelgų pasaulėlį. Panelė 
Pjerot nė trupučio manęs neviliojo, bet Juodosios Akys... 
O, Juodosios Akys!.. 

Pagaliau atėjo laikas skirstytis. Ženklą davė ponia La- 
luet. Ji suvyniojo vyrą į didelį languotą apklotą ir nusinešė 
lyg seną suvyturiuotą mumiją. Jiems išėjus Pjerotas dar i!- 


*Amalekitrai — Biblijoje minima arabų kilmės senoves tauta. Cia 
šis žodis vartojamas kaip barbarų sinonimas. 

gai mus laikė laiptų aikštelėje savo nesibaigiančiomis kal- 
bomis. 

— Na, pone Danieli, dabar, kai susipažinote su mūsų 
namais, tikimės ir vėl jus pamatyti. Pas mus nebūna daug 
žmonių, bet publika visada rinktinė... Čia jau tikrai galima 
pasakyti. Visų pirma, ponas ir ponia Laluetai, mano buvę 
šeimininkai, paskui ponia Tribu, didžiai dorybinga dama, 
su kuria galėsite pasikalbėti, toliau mano pardavėjas, geras 
vaikinas, kartais mums pagrojantis fleita... Čia jau tikrai 
galima pasakyti... Judu pamuzikuosite duetu. Bus labai ma- 
lonu. 

Nedrąsiai paprieštaravau, kad esu labai užsiėmęs ir kad 
galbūt negalėsiu lankytis taip dažnai kaip norėčiau. 

Tai jį prajuokino. 

— Kurgi ne! Jūs užsiėmęs, pone Danieli. Žinome tuos 
jūsų užsiėmimus Lotynų kvartale... Čia jau tikrai galima 
pasakyti... Veikiausiai dėl to kalta kokia nors grizetė... 

— Reikia pripažinti, - nusijuokė Žakas, — panelė Balto- 
ji Gegutė nestokoja žavesio. 

Baltosios Gegutės vardas Pjerotą baisiausiai pralinks- 
mino. 

— Kaip jūs ten sakėte, pone Žakai?.. Baltoji Gegutė? 
Jos vardas Baltoji Gegutė?.. Cha cha cha! Tai šelmis... To- 
kių metų... 

Jis staiga nutilo, pamatęs, kad klausosi duktė. Nulipę 
laiptais į apačią, mes vis dar girdėjome jo griausmingą juo- 
ką, drebinantį turėklus... 

— Na, kaip jie tau patiko? — paklausė Žakas, kai išėjo- 
me į lauką. 

— Brangusis, ponas Lalueras bjaurus, o panelė Pjerot 
žavinga. 

— Juk tikrai? —- sušuko vargšas įsimylėjelis su tokiu įkarš- 
čiu, kad aš nesusilaikęs nusijuokiau. 

— Klausyk, Žakai, tu išsidavei, — tariau, paėmęs jį už 
rankos. 

Tą vakarą ilgai vaikštinėjome krantinėmis. Mums po 
kojų rami juoda upė it perlus ridinėjo tūkstančius mažų 
žvaigždelių. Girgždėjo didelių laivų lynai. Gera buvo iš lė- 
to vaikščioti tamsoje ir klausytis, kaip Žakas kalba apie mei- 
lę... Jis mylėjo ją visa siela, bet ji jo nemylėjo, jis gerai šitai 
žinojo. 

— Ji, be abejo, myli ką nors kirą, Žakai. 

— Ne, Danieli, nemanau, kad iki šio vakaro ji būtų ką 
nors mylėjusi. 

— Iki šio vakaro? Žakai, ką nori pasakyti? 

— Po velnių! Ogi tai, kad tave visi myli, Danieli... ir ji 
taip pat gali pamilti. 

Vargšas mielas Žakas! Kad būtumėt matę, kokiu liūd- 
nu, nuolankiu tonu jis tai pasakė. Norėdamas jį nuramin- 
ti, emiau garsiai juoktis, net garsiau, negu būčiau norėjęs. 

— Po šimts! Brangusis, ką tu čia paistai? Argi aš toks 
nepaprastas, o panelė Pjerot taip greit užsiliepsnoja?.. Bet- 
gi ne, nusiramink, mama Žakai. Panelė Pjerot nė kiek ne- 
krito man į širdį, kaip ir aš jai. Ne manęs tau reikia bijoti, 
užtikrinu. 

Aš kalbėjau nuoširdžiai. Panelė Pjerot man neegzista- 


vo... Kas kita - Juodosios Akys. 

Raudona rožė ir Juodosios Akys 


Po pirmojo vizito į buvusius Laluetų namus kurį laiką 
nėjau tenai. O Žakas tęsė savo piligrimines sekmadienių ke- 
liones ir kaskart sugalvodavo naują žavingą kaklaskarės rišimo 
būdą. Ta Žako kaklaskarė buvo ištisa poema, karštos tramdo- 
mos meilės poema, kažkas panašaus į rytietišką saliam*, viena 
tų simboliškų puokščių, kurias turkų agos dovanoja savo my- 
limosioms ir kuriomis moka išreikšti visus aistros niuansus. 

Jei aš būčiau buvęs moteris, Žako kaklaskarė ir begalinė 
rišimo būdų įvairovė būtų sujaudinusi mane labiau nei 
prisipažinimas. Bet reikia pasakyti, moterys apie tai nieko 
neišmano... 

Kiekvieną sekmadienį prieš išeidamas vargšas įsimylė- 
jelis nepamiršdavo pasakyti: 

— Aš einu :žena:, Danieli... O tu? 

Aš visada atsakydavau: 


— Ne, ačiū, Zakai, aš dirbu. 


*Saliam aleikum — rytietiškas pasisveikinimas, reiškiantis „ra- 
mybe jums". 

Tada jis greitai smukdavo pro duris ir aš likdavau vie- 
nas, visai vienas, palinkęs prie savo rimų. 

Buvau tvirtai nusprendęs daugiau nebeiti pas Pjerotus. 
Bijojau Juodųjų Akių. Tariau sau: „Jei dar kartą jas pama- 
tysi, tu žuvęs", ir stengiausi jų nematyti... Mat jos nėjo man 
iš galvos, tos didelės, juodos, demoniškos akys. Jos man 
vaidenosi visur. Be paliovos apie jas galvojau - dirbdamas, 
miegodamas. Ant visų mano sąsiuvinių galėjote pamatyti 
plunksna nupieštas dideles akis ilgomis blakstienomis. Bu- 
vau lyg apsėstas. 

Ak! Kai mama Žakas iš pasitenkinimo blizgančiomis 
akimis pasišokinedamas droždavo į Lašišos pasažą, pasiri- 
šęs kaklaskarę ligi šiol nemarytu mazgu, vienas Dievas teži- 
no, kaip beprotiškai norėdavau pulti paskui jį ir sušukti: 
„Palauk!“ Bet ne! Kažkoks vidinis balsas perspėdavo, kad 
negerai eiti že244, ir man pakakdavo tvirtybės likti namie 
prie savo stalo. „Ne, ačiū, Žakai, aš dirbu". 

Taip prabėgo kuris laikas. Ilgainiui, Mūzos padeda- 
mas, tikriausiai būčiau įstengęs užmiršti Juodąsias Akis. 
Deja, buvau toks neatsargus, kad pamačiau jas dar sykį. Ir 
tada pražuvau. Pamečiau ir galvą, ir širdį. Štai kaip tai 
atsitiko. 

Po prisipažinimo ant upės kranto mama Žakas dau- 
giau nepasakojo man apie savo meilę, bet iš jo išvaizdos 
mačiau, kad ne viskas klostosi, kaip jis norėtų... Sekma- 
dieniais, grįžęs iš Pjerotų, Žakas visuomet būdavo liūd- 
nas. Naktimis girdėdavau, kaip jis dūsauja, dūsauja... Jei 
paklausdavau: „Žakai, kas tau?" — jis šiurkščiai atšaudavo: 
„Nieko“. Bet aš supratau, kad jam kažkas yra, jau vien iš 
balso. Žakas, toks kantrus ir toks geras, dabar kartais bū- 
davo su manim irzlus. O kartais žiūrėdavo į mane taip, 

lyg mudu būtume susipykę. Kas be ko, aš numaniau, 
kad čia slypi kažkokios meilės nesėkmės, bet kadangi Ža- 
kas atkakliai tylėjo, aš taip pat nedrįsau apie tai užsi- 
minti. Tačiau vieną sekmadienį, kai jis grįžo namo niū- 
resnis negu paprastai, ryžausi nusimesti nuo širdies ak- 
menį. 

— Klausyk, Žakai, kas tau? — tariau, suėmęs jam už ran- 
kų. — Kažkas negerai tenai? 

— Taip, negerai... - nusiminusiu balsu atsakė vargšas 
vaikinas. 

— Bet kas gi ten darosi? Gal Pjerotas ką nors pastebėjo? 
Gal jis neleidžia jums vienam kito mylėti? 

— O ne, Danieli, ne Pjerotas neleidžia... Tai ji manęs 
nemyli ir niekada nepamils. 

— Kokia kvailystė, Žakai! Iš kur žinai, kad ji tavęs nie- 
kada nepamils? Ar tu bent prisipažinai jai, kad myli? Ne, 
tiesa?.. Na, tuomet... 

— Tas, kurį ji myli, taip pat neprisipažino. Jam nerei- 
kėjo žodžių, kad jinai jį pamiltų... 

— Iš tiesų, Žakai, tai tu manai, kad fleitininkas?.. 

Žakas tarsi neišgirdo klausimo. 

— Tas, kurį ji myli, taip pat neprisipažino, - pakartojo jis. 

Daugiau man nieko nepavyko sužinoti. 

Tą naktį Švento Germano varpinėje mudu nemiego- 
jome. 

Žakas beveik visą laiką prarymojo prie lango, žiūrėda- 
mas į žvaigždes ir dūsaudamas. Aš vienas sau svarsčiau: „O 
jei nueičiau žena/ ir pats pažiūrėčiau, kokie reikalai... Juk 
Žakas gali ir klysti. Panelė Pjeror tikriausiai nesuprato, kiek 
meilės slypi tose jo kaklaskarės klostėse... Kadangi Žakas 


nedrįsta prabilti apie savo jausmus, galbūt aš galėčiau pa- 

kalbėti už jį... Taip, eisiu ir pasišnekėsiu su ta jauna filistie- 
te*, o tada pažiūrėsime...“ 

Rytojaus dieną, neperspėjęs savo mamos Žako, ėmiau- 
si vykdyti tą gražų planą. Dievas liudininkas, eidamas :e- 
nai, neturėjau jokių slaptų minčių. Ėjau dėl Žako, vien 
dėl Žako... Ber kai Lašišos pasažo kampe pamačiau buvu- 
sius Laluetų namus su žaliai dažytomis langinėmis ir iška- 
ba „Porcelianas ir krištolas“, pajutau, jog širdis pradėjo 
plakti smarkiau, ir tai man turėjo būti perspėjimas... Įžen- 
giau vidun; krautuvė buvo tuščia. Galiniame kambaryje 
užkandžiavo žmogus-fleita. Net valgydamas jis laikė savo 
instrumentą ant stalo, šalimais. „Negali būti, kad Kamilė 
svyruotų, ką pasirinkti: šitą vaikščiojančią fleitą ar mano 
mamą Žaką, — sakiau sau, lipdamas laiptais. — Šiaip ar 
taip, pamatysime“. 

Pjerotą radau prie stalo su dukra ir didžiai dorybinga 
dama. Laimė, Juodųjų Akių nebuvo. Kai įėjau, visi šūkte- 
lėjo iš nuostabos. 

— Pagaliau ir jis! — griausmingu balsu sušuko gerasis 
Pjerotas. — Čia jau tikrai galima pasakyti... Jis išgers su mu- 
mis kavos. 

Man buvo parodyta vieta. Didžiai dorybinga dama at- 
nešė gražų puodelį su aukso gėlytėmis, ir aš atsisėdau šalia 
panelės Pjerot... 

Tą dieną panelė Pjerot buvo labai miela. Plaukuose, tru- 
putį virš ausies, — dabar toje vietoje gėlės nesegamos, — ji 
turėjo mažą raudoną rožę, bet jau tokią raudoną, tokią rau- 
doną... Tarp mūsų kalbant, aš manau, kad ta maža raudona 
rožė buvo burtininkė — taip ji pagražino jaunąją filistietę. 


*Filistiečiai — Biblijoje minima tauta, gyvenusi Palestinos pierva- 
karių krante ir dėl žemių nuolat kovojusi su Judėja. 

— Kaipgi šitaip, pone Danieli? - paklausė Pjerotas, gar- 
siai nuoširdžiai kvatodamas. — Nejau viskas baigta ir jūs 
nenorite pas mus lankytis? 

Mėginau aiškintis, kalbėjau apie savo literatūrinį dar- 
bą. 

— Taip, taip, žinome, Lotynų kvartalas, — tarė sevenie- 
tis ir prapliupo dar garsiau kvatoti, po stalu stuksėdamas 
man per koją ir žvilgčiodamas į didžiai dorybingą damą, 
kuri supratingai kosčiojo kche, kche. 

iems šauniems žmonėms Lotynų kvartalas reiškė or- 
gijas, smuikus, kaukes, petardas, sudaužytus indus, bepro- 
tiškas naktis ir visa kita. Ak, jei būčiau papasakojęs apie 
savo vienuolišką gyvenimą Švento Germano varpinėje, bū- 
čiau juos labai nustebinęs. Bet jūs juk žinote, jaunystėje 
žmogui patinka, kai jis laikomas lėbautoju. Girdėdamas Pje- 
roto kaltinimus, apsimečiau kuklučiu ir nelabai tesigyniau: 

— Ne, visai ne, užtikrinu jus. Čia ne tai, ką jūs manote. 

Žakas būtų skaniai pasijuokęs, jei būtų mane pamatęs. 

Baigiant gerti kavą, kieme pasigirdo fleitos arija. Ji šaukė 
Pjerotą į krautuvę. Kai tik jis išėjo, didžiai dorybinga dama 
taip pat nukuldeno į virtuvę lošti su virėja „penkių šim- 
tų *. Tarp mūsų kalbant, aš manau, kad didžiausia tos da- 
mos dorybė buvo apsukriai pliekti kortomis... 

Paliktas vienas su maža Raudonąja Rože, aš pagalvo- 
jau: „Štai tinkamas laikas“, ir Žako vardas jau sukosi man 
ant liežuvio, bet prabilti nespėjau. Panelė Pjerot, nežiūrė- 
dama į mane, tyliai tarė: 

— Ar tai panelė Baltoji Gegutė trukdo jums lankyris 
pas savo draugus? 


*Normalią partiją sudarė šimtas ar šimtas penkiasdešimt akių. Penki 
šimtai akių rodo, kokia aistringa lošėja buvo didžiai dorybinga dama. 

Iš pradžių pamaniau, kad ji juokauja, bet ne, ji nejuo- 
kavo. Net atrodė labai susijaudinusi, sprendžiant iš užsi- 
liepsnojusių skruostų ir greito alsavimo, kilnojančio leng- 
vą audinį. Tikriausiai prie jos buvo kalbama apie Baltąją 
Gegutę ir ji neaiškiai įsivaizdavo tai, ko visai nebuvo. Galė- 
jau vienu žodžiu išsklaidyti jos įtarimus, bet mane sulaikė 
kvaila tuštybė... Tada, matydama, kad aš jai neatsakau, pa- 
nelė Pjerot atsigręžė mano pusėn ir, kilstelėjusi ilgas blaks- 
tienas, kurios ligi šiol buvo nuleistos, pažvelgė į mane... Aš 
meluoju. Į mane pažvelgė ne ji, o Juodosios Akys, drėgnos 
nuo ašarų ir kupinos švelnių priekaištų. Ak, tos mielos Juo- 
dosios Akys, mano sielos palaima! 

Bet tai tebuvo trumputė vizija. Ilgos blakstienos tuoj 
pat nusileido. Juodosios Akys pradingo, ir šalia manęs liko 
tik panelė Pjerot. Greitai, greitai, nelaukdamas, kol Juodosios 
Akys vėl pasirodys, ėmiau kalbėti apie Žaką. Pradėjau nuo to, 
koks jis geras, doras, drąsus, ištikimas, kilnus. Paskui papasa- 
kojau apie tą beribį atsidavimą, tą nenuilstamą motiniškumą, 
kurio net tikra motina pavydėtų. Tai Žakas mane maitino, 
rengė, išlaikė — ir vienas Dievas težino, kokio darbo, kokių 
praradimų kaina. Jei ne jis, aš tebebūčiau tenai, tame niūria- 
me Sarlando kalėjime, kur patyriau tiek kančių, tiek kančių... 

Šioje mano kalbos vietoje panelė Pjerot, atrodo, susi- 
graudino ir aš pamačiau, kaip jai per skruostą nusirito stambi 
ašara. Nuoširdžiai pamaniau, kad ji verkia dėl Žako, ir ta- 
riau sau: „Na štai, viskas eina į gera". Ir ėmiau gražbyliauti 
dar labiau. Papasakojau apie Žako liūdesį ir slaprą didžiulę 
meilę, draskančią jam širdį. Ak, kokia laiminga, kokia ne- 
paprastai laiminga moteris, kuri... 

Tuo metu maža raudona rožė, kurią panelė Pjerot bu- 
vo įsisegusi į plaukus, išslydo ir nukrito man prie kojų. Kaip 

tik tada sukau galvą, mėgindamas kuo subtiliau duoti jau- 
najai Kamilei suprasti, kad ji ta laiminga, ta nepaprastai 
laiminga moteris, kurią Žakas įsimylėjęs. Iškritusi gėlė su- 
teikė man tokią progą. Juk aš jums sakiau, kad Raudonoji 
Rožė buvo burtininkė. Aš greitai ją pakeliau, bet nė nesi- 
rengiau grąžinti savininkei. 

— Atiduosiu ją Žakui nuo jūsų, - pasakiau panelei Pje- 
rot, šypsodamasis reikšminga šypsena. 

— Atiduokite Žakui, jei norite, — atsiduso panelė Pje- 
rot. Bet tą valandėlę pasirodė Juodosios Akys ir švelniai 
pažvelgė į mane tartum sakydamos: „Ne, ne Žakui, o tau!" 
Kad būtumėt matę, kaip jos tai pasakė, su kokiu karštu 
drovumu, kokia tyra nenugalima aistra! Tačiau aš dar dve- 
jojau ir joms teko du ar tris sykius pakartoti: „Taip, tau... 
Tau". Tada pabučiavau mažą raudoną rožę ir paslėpiau prie 
krūtinės. 

Tą vakarą Žakas grįžęs rado mane, kaip paprastai, pa- 
linkusį prie savo rimų, ir aš jam leidau manyti, jog; visą 
dieną niekur nebuvau išėjęs. Deja, nusirenginėjant maža 
raudona rožė, kurią saugojau prie krūtinės, nukrito ant že- 
mės prie lovos — visos burtininkės klastingos! Žakas pama- 
te gėlę, pakėlė ir ilgai į ją žiūrėjo. Nežinau, katras buvome 
raudonesnis: raudona rožė ar aš. 

— Aš ją pažįstu, — tarė jis, — tai žiedas iš rožyno, augan- 
čio tenai po svetainės langu. 

Paskui jis man ją grąžino ir pridūrė: 

— Man ji niekada nedovanojo rožės. 

Jis šitai pasakė taip liūdnai, kad aš net apsiašarojau. 

— Žakai, mano mielas Žakai, prisiekiu, jog ligi šio va- 
karo... | 

Jis švelniai mane pertraukė: 

— Neatsiprašinek, Danieli. Esu tikras, kad niekuo ma- 
nęs neišdavei... Aš žinojau, žinojau, jog ji myli tave. Prisi- 
mink, ką tau sakiau: „Tas, kurį ji myli, neprisipažino. Jam 
nereikėjo žodžių, kad jinai jį pamiltų". 

Ir vargšas vaikinas pasileido žingsniuoti po kambarį. 
Aš nejudėdamas žiūrėjau į jį su maža raudona rože rankoje. 

— Atsitiko tai, kas ir turėjo atsitikti, — patylėjęs toliau 
kalbėjo jis. — Žinojau: jei ji tave pamatys, manęs niekada 
nenorės... Štai kodėl taip ilgai nesivedžiau tavęs tenai. Iš 
anksto tau pavydėjau. Atleisk man, aš ją taip mylėjau. Pa- 
galiau vieną dieną nusprendžiau padaryti bandymą ir pasi- 
ėmiau tave sykiu... Tądien, brangusis, ir supratau, kad vis- 
niekada į nieką nebuvo žiūrėjusi. Tu taip pat pastebėjai. 
O, tik nemeluok, pastebėjai. Įrodymas, kad ilgiau nei mė- 
nesį tenai nėjai. Bet, po galais, man tai nė kiek nepadėjo... 
Tokioms sieloms kaip jos nesantieji niekada nebūna kalti, 
priešingai... Kiekvieną kartą, kai ten nueidavau, ji tik apie 
tave ir tekalbėdavo, ir taip naiviai, taip patikliai, su tokia 
meile... Man tai būdavo tikra kančia. Dabar viskas baigta... 
Šitaip geriau. 

Žakas dar ilgai kalbėjo su tuo pačiu švelnumu, ta pačia 
nuolankia šypsena. Jo šnekos mane sykiu ir skaudino, ir 
džiugino. Skaudino, nes jaučiau, kad jis nelaimingas; džiu- 
gino, nes pro kiekvieną jo žodį mačiau Juodąsias Akis, ku- 
rios švietė man, sklidinos meilės. Kai brolis nutilo, aš tru- 
putį susigėdęs priėjau prie jo, nepaleisdamas iš rankų ma- 
žos raudonos rožės. 

— Žakai, ar dabar tu manęs nebemylėsi? 

Jis nusišypsojo ir priglaudė mane prie krūtinės. 

— Kvaileli, aš tave mylėsiu dar labiau. 

Tai buvo teisybė. Raudonos rožės istorija nė kiek ne- 
sumažino mamos Žako švelnumo, nepakeitė jo nuotaikos. 
Manau, jis labai kentėjo, bet niekada to neparodė. Jokio 
atodūsio, jokio skundo - nieko. Kaip ir anksčiau, jis vaikš- 
čiojo tenai sekmadieniais ir buvo visiems malonus. Tik nu- 
stojo rūpintis kaklaskarės mazgais. Šiaip jau jis visada buvo 
ramus ir išdidus, dirbo iki išsekimo ir drąsiai žengė per gy- 
venimą, siekdamas vienintelio tikslo, — šeimos židinio at- 
kūrimo... Ak Žakai! Mama Žakai! 

O dėl manęs, tai nuo tos dienos, kai gavau teisę laisvai, 
be sąžinės graužaties mylėti Juodąsias Akis, visa galva pasi- 
nėriau į aistrą. Ištisas dienas kiurksodavau pas Pjerotus. Pa- 
lenkiau į save visų širdis, bet, didis Dieve, kokiomis nie- 
kingomis gudrybėmis! Man nieko nereiškė atnešti cukraus 
ponui Laluetui, sulošti partiją su didžiai dorybinga dama... 
Tuose namuose buvau vadinamas Noru Patikti... Papras- 
tai Noras Patikti ateidavo apie vidurį dienos. Tokiu metu 
Pjerotas būdavo krautuvėje, o panelė Kamilė sėdėdavo sve- 
tainėje viena su didžiai dorybinga dama. Vos man įžengus, 
iškart pasirodydavo Juodosios Akys, o didžiai dorybinga 
dama tuoj pat palikdavo mus vienus. Ta kilni dama, kurią 
sevenietis davė dukrai į kompaniones, manydavo atsikra- 
čiusi visų pareigų, kai pamatydavo mane. Greičiau, grei- 
čiau į virtuvę pas virėją ir - pirmyn, kortos! Aš dėl to nesi- 
skundžiau. Tik pamanykit: vienas su Juodosiomis Akimis! 

Viešpatie! Kiek laimingų valandų praleidau toje nedi- 
delėje geltonoje svetainėje! Beveik visada atsinešdavau kny- 
gą, vieną iš savo mėgstamų poetų, ir skaitydavau eiles Juo- 
dosioms Akims, kurios plūsdavo ašaromis arba svaidydavo 
žaibus — nelygu, kokioje vietoje. Panelė Pjerot tuo metu 
siuvinėdavo šalia mūsų šlepetes tėvui arba skambindavo ne- 

sibaigiančias Rosleno „Svajas“. Bet mes nekreipdavome į ją 
dėmesio, užtikrinu jus. Tačiau kartais, patetiškiausiose mūsų 
skaitymo vietose, ta miesčioniuke garsiai leprelėdavo kokią 
kvailą pastabą, pavyzdžiui: „Reikės pakviesti derintoją...", 
arba: „Išsiuvinėjau du nereikalingus kryžiukus ant šlepe- 
tes '. Tada, pagautas apmaudo, užversdavau knygą ir neno- 
redavau skaityti toliau, bet Juodosios Akys mokėjo taip pa- 
žvelgti į mane, kad aš iškart nusiramindavau ir vėl imdavau 
skaityti. 

Be abejo, buvo labai neatsargu visada palikinėti mus 
vienus mažoje geltonoje svetainėje. Patys pagalvokite, juk 
mudu — Juodosios Akys ir Noras Patikti — kartu sudėjus 
neturėjome nė trisdešimt ketverių metų!.. Laimė, mūsų nie- 
kada nepalikdavo panelė Pjerot, o ji buvo labai dorovinga, 
labai apdairi, labai budri, kaip ir dera parako sandėlio sau- 
gotojai... Prisimenu, kartą, šiltą gegužės pavakarę, mudu 
su Juodosiomis Akimis sėdėjome svetainėje ant kanapos. 
Langas buvo praviras, ilgos užuolaidos nuleistos iki pat že- 
mes. Tą dieną skaitėme „Faustą“... Kai baigiau skaityti, kny- 
ga išslydo man iš rankų. Valandelę sėdėjome rylioje priete- 
moje prisiglaudę vienas prie kito, nesikalbėdami. Ji padėjo 
galvą man ant peties. Pro prasegtą palaidinukę pamačiau 
iškirptėje blizgant sidabrinius medaliukus... Staiga tarp mū- 
sų išdygo panelė Pjerot. Kad būtumėt matę, kaip greitai ji 
mane paslinko į kitą sofos galą! Ir kokį ilgą pamokslą išdro- 
že! „Tai, ką judu čia darote, labai blogai, mieli vaikai, — tarė 
ji mums. — Piktnaudžiaujate pasitikėjimu, kuris jums ro- 
domas... Turite pasikalbėti su tėvu apie savo ketinimus... 
Klausykite, Danteli, kada jūs su juo pasikalbėsite?“ 

Aš pažadėjau pasikalbėti su Pjerotu artimiausiu metu, 
kai tik baigsiu savo didžiąją poemą. Tas pažadas mažumėlę 

apramino mūsų prižiūrėtoją, bet vis tiek nuo tos dienos 
Juodosioms Akims buvo uždrausta sėstis ant sofos šalia Noro 
Patikti. 

Akta panele Pjerot! Toji jauna būtybė buvo labai griež- 
ta. Įsivaizduokite, ji net nenorėjo leisti Juodosioms Akims 
man rašyti. Galų gale ji vis dėlto sutiko, bet su viena sąlyga: 
kad visi laiškai bus rodomi jai. Deja, panelė Pjerot nesiten- 
kino vien skaitydama tuos dieviškus, aistros kupinus laiš- 
kus, kuriuos man rašė Juodosios Akys. Dažnai ji įrerpdavo 
į juos savo frazių, pavyzdžiui, tokių: 

į rytą man liūdna. Savo spintoje radau vorą. Voras iš 
pat ryto - sielvartas. 

Arba dar: 

Nedera kurti šeimos, kai turi tik riestainio skylę. 

Be to, tas amžinas priedainis: 

Privalote pasikalbėti su tėvu apie savo ketinimus. 

Į tai aš visada atsakydavau: 

Kai baigsiu poemą. 


Skaitymas Lašišos pasaže 


Galų gale baigiau tą savo garsiąją poemą. Dirbau ketu- 
ris mėnesius ir, pamenu, kai priėjau prie paskutinių eilu- 
čių, nebegalėjau rašyti — taip drebėjo rankos iš karštligiško 
susijaudinimo, išdidumo, pasitenkinimo, nekantrumo. 

Švento Germano varpinėje tai buvo įvykis. Žakas ta 
proga vienai dienai tapo anuometiniu Žaku, besiterliojan- 
čiu su kartonu ir puodeliais klijų. Jis puikiai įrišo man są- 
siuvinį, į kurį panoro perrašyti poemą savo ranka; sulig kiek- 
viena eilute — susižavėjimo šūksniai, entuziastingas trepsė- 
jimas... Aš ne taip klioviausi savo kūriniu. Žakas per daug 
mane mylėjo, ir aš juo nepasitikėjau. Mielai būčiau davęs 
paskaityti savo poemą nešališkam ir patikimam asmeniui. 
Bet, velniai rautų, aš nieko nepažinojau. 

O juk pieninėje turėjau pakankamai progų megzti pa- 
žintis. Nuo tada, kai „praturtėjome“, aš pietaudavau prie 
svečių stalo galinėje salėje. Ten susirinkdavo gal dvidešimt 
jaunuolių — rašytojų, dailininkų, architektų, arba tikriau 
pasakius, pradedančiųjų. Dabar tie pradedantieji iškilo, ke- 

letas tų jaunuolių išgarsėjo, ir kai pamatau jų vardus laik- 
raščiuose, man sugelia širdį, kad pats niekuo netapau. 

Kai pirmąsyk pasirodžiau prie svečių stalo, visas šitas 
jaunimas sutiko mane išskėstomis rankomis, bet kadangi 
buvau pernelyg drovus dalyvauti pokalbiuose, jie mane grei- 
tai užmiršo ir tarp jų buvau toks pat vienišas kaip ir prie 
savo mažojo stalelio bendroje salėje. Aš nekalbėjau, tik klau- 
siausi.... 

Kartą per savaitę su mumis pietaudavo labai garsus po- 
etas, kurio vardo jau neprisimenu, bet tie ponai vadino jį 
Bagavata pagal vienos jo poemos pavadinimą. Tomis die- 
nomis gerdavome bordo už aštuoniolika su, o valgant de- 
sertą žymusis Bagavata deklamuodavo kokią nors indišką 
poemą. Indiškos poemos buvo jo specialybė. Viena vadi- 
nosi „Lakšmana“, kita „Dašaratra“, trečia „Kalatšala“, ket- 
virta „Bagirata“, paskui „Šudra?, „Kunosepa“, „Višvamit- 
ra". Bet gražiausia vis dėlto buvo „Bagavata“. O, kai poetas 
deklamuodavo savo „Bagavarą“, visa galinė salė ko negriū- 
davo. Žmonės rėkė, trypė kojomis, lipo ant stalų. Man iš 
dešinės sėdėdavo mažutis architektas raudona nosimi, ku- 
ris jau po pirmųjų eilučių imdavo raudoti, o paskui visąlaik 
šluostydavosi akis mano servetėle... 

Pasidavęs visuotiniam įkarščiui, aš šaukdavau garsiau 
už kitus. Bet širdyje „Bagavara“ man nepatiko. Apskritai 
tos indiškos poemos visos buvo panašios viena į kitą. Ten 
visada būdavo lotosas, kondoras, dramblys ir buivolas. Kar- 
tais dėl įvairumo lotosas būdavo vadinamas lotusu, tačiau 
išskyrus šį variantą, visos tos rapsodijos buvo vertos viena 
kitos: nei aistros, nei teisybės, nei fantazijos. Rimai ant ri- 
mų. Kažkokia mistifikacija... Štai ką aš galvojau apie didįjį 
Bagavarą. Gal būčiau sprendęs apie jį ne taip griežtai, jei jis 

būtų paprašęs manęs padeklamuoti keletą savo eilėraščių, 
bet jis nepaprašė ir aš pasidariau negailestingas... Beje, ne 
aš vienas buvau tokios nuomonės apie indišką poeziją. Ma- 
no kaimynas iš kairės taip pat ja nesižavėjo... Tas kaimynas 
iš kairės buvo keistas tipas: riebaluoti, nudryžę, blizgantys 
drabužiai, aukšta, plika kakta ir ilga barzda, kurioje visąlaik 
kabaliuodavo keletas vermišelių siūlelių. Jis buvo seniau- 
sias prie stalo ir protingesnis už daugelį. Kaip ir visi dideli 
protai, šis žmogus kalbėjo mažai, netuščiažodžiavo. Buvo 
visų gerbiamas. Apie jį kavinės lankytojai sakė: „Jis labai 
protingas. Tikras mąstytojas". O aš, pamatęs, kaip, klau- 
santis didžiojo Bagavatos eilių, jo lūpas iškreipia ironiška 
grimasa, susidariau apie savo kaimyną iš kairės kuo geriau- 
s1ą nuomonę. Maniau sau: „Šis žmogus turi gerą skonį... O 
jei perskaityčiau jam savo poemą?“ 

Vieną vakarą, kai visi pakilo nuo stalo, aš užsakiau 
grafinėlį degtinės ir pasiūliau mąstytojui išgerti su ma- 
nim. Jis sutiko. Aš žinojau šią jo ydą. Geriant užvedžiau 
kalbą apie didįjį Bagavatą ir prisakiau daug blogo apie 
lotosus, kondorus, dramblius ir buivolus. Tai buvo ga- 
na drąsu — juk drambliai tokie pagiežingi!.. Kol aš kal- 
bėjau, mąstytojas tylėdamas vis pylėsi degtinės. Tarpais 
jis nusišypsodavo ir, pritariamai linguodamas galva, nu- 
mykdavo: 

— Teip... teip... 

Paakintas pirmojo pasisekimo, prisipažinau, kad aš taip 
pat sukūriau didelę poemą ir kad norėčiau jam ją parodyti. 

— Teip... Teip... - nė nemirktelėjęs vėl numykė mąsty- 
tojas. 

Marydamas, jog mano sugėrovas taip gerai nusiteikęs, 
nusprendžiau: „Dabar tinkamas laikas!" — ir išsitraukiau iš 

kišenės savo poemą. Mąstytojas nesijaudindamas įsipylė 
penktą taurelę ir ramiai žiūrėjo, kaip aš vynioju rankraštį, 
bet lemiamą valandėlę uždėjo seno dramblio kaulo spalvos 
delną man ant rankovės. 

— Prieš pradėdamas skaityti, jaunuoli, pasakykite, koks 
jūsų kriterijus? 

Su nerimu pažvelgiau į jį. 

— Koks jūsų kriterijus? — jau garsiau pakartojo baisusis 
mąstytojas. — Koks kriterijus? 

Kriterijus?.. Deja, aš jo neturėjau, niekada nė nepagal- 
vojau bent vieną įsigyti, ir tai rodė mano nustebęs žvilgs- 
nis, raudonis, sumišimas. 

Mąstytojas pasipiktinęs atsistojo. 

— Ka! Nelaimingas jaunuoli, tai jūs neturite kriterijaus? 
Tada galite nė neskaityti savo poemos... Iš anksto žinau, 
ko ji verta. 

Sulig šiais žodžiais jis įsipylė iš eilės dvi ar tris taureles 
degtinės, dar likusios butelio dugne, pasiėmė skrybėlę ir 
išėjo, grėsmingai vartydamas akis. 

Vakare, kai papasakojau apie šį nuotykį savo draugui 
Žakui, jis labai supyko. 

— Tavo mąstytojas tikras kvailys, — tarė jis man. - Kam 
gi tas kriterijus reikalingas? Argi kikiliai turi nors vieną?.. 
Kriterijus! O kas tai yra? Kur jis gaminamas? Ar jį kas nors 
matė? Velniop tą kriterijų pirklį!.. 

Gerasis Zakas! Jis net apsiašarojo, kad aš ir mano še- 
devras patyrėme tokią užgaulę. 

— Klausyk, Danieli, - po valandėlės tarė jis, - man kilo 
mintis... Jei jau nori perskaityti savo poemą, gal sskmadie- 
nį perskaitytum ją pas Pjerotus? 

— Pas Pjerotus? O, Žakai!.. 

— Kodėl gi ne? Po perkūnais, Pjerotas ne erelis, bet 
taip pat ir ne kurmis! Jo protas blaivus, tiesus... Kamilė bus 
puiki teisėja, nors truputį šališka... Didžiai dorybinga da- 
ma labai apsiskaičiusi. Net tas senas paukštis tėtušis Lalue- 
tas ne toks bukakaktis kaip atrodo... Be to, Pjerotas pažįsta 
Paryžiuje įtakingų asmenų, kuriuos galėrų pakviesti į vaka- 
rėlį. Ką tu apie tai pasakysi? Ar nori, kad su juo pakalbė- 
čiau? 

Mintis ieškoti teisėjų Lašišos pasaže mane ne itin vilio- 
jo, tačiau aš taip troškau perskaityti savo eiles, kad truputį 
pasiraukęs priėmiau Žako pasiūlymą. Rytojaus dieną jis pa- 
sišnekėjo su Pjerotu. Labai abejoju, kad gerasis žmogelis 
būtų tiksiiai supratęs, apie ką čia kalbama, bet kadangi ra- 
do progą pasitarnauti panelės vaikams. nedvejodamas pa- 
sakė „taip“ ir iškart išsiuntinėjo kvietimus. 

Maža geltona svetainė dar niekada nebuvo mačiusi to- 
kios šventės. Mano garbei Pjerotas sukvietė visą porceliano 
pasaulio grietinėlę. Tą vakarą, be nuolatinių svečių, ten buvo 
ponas ir ponia Pasažonai su savo sūnum veterinaru, vienu 
geriausių Alforo mokyklos mokinių, Feruja jaunesnysis, ma- 
sonas, puikus oratorius, turėjęs velnišką pasisekimą Didžiųjų 
Rytų ložėje, paskui Fužeru pora su šešiomis dukterimis, 
surikiuotomis lyg vargonų vamzdžiai, ir galiausiai Feruja 
vyrenysis, „Rūsiuko“ bendrijos* narys, žymiausias vakaro 
asmuo. Galite įsivaizduoti, kaip susijaudinau, atsidūręs prieš 
šį didingą areopagą. Kadangi šiems šauniems žmonėms bu- 
vo pasakyta, jog jie turės įvertinti poezijos kūrinį, tai jie ir 
nutaisė tokiam atvejui tinkančias fizionomijas - šaltas, ne- 
gyvas, be šypsenos. Jie kalbėjosi tarpusavy tyliai ir rimtai, 


*„Rūsiukas" (pranc. caveau) - šansonje bendrija, įkurta 1729 m., 
kurią lankė ir rašytojai. Bendrija rinkdavosi to paties pavadinimo kabarete. 

linguodami galvomis kaip teisėjai. Pjerotas, kuris neteikė 
skaitymui tiek svarbos, žiūrėjo į juos gerokai nustebęs... Kai 
svečiai susirinko, visi buvo susodinti į savo vietas. Aš atsisė- 
dau nugara į pianiną, o klausytojai apsupo mane pusračiu, 
išskyrus senį Laluerą, kuris graužė cukrų įprastinėje vietoje. 
Po valandėlę trukusio šurmulio stojo tyla ir aš susijaudinu- 
siu balsu pradėjau skaityti savo poemą... 

Tai buvo dramatinė poema, pompastiškai pavadinta 
Pastoraline komedija. Skaitytojas, be abejo, prisimena, kad 
pirmosiomis savo nelaisvės dienomis Sarlando koleže Ma- 
žylis pramogavo, pasakodamas mokiniams fantastines is- 
torijėles, kurių veikėjai buvo svirpliai, drugeliai ir kiti gy- 
viai. Štai iš trijų tokių pasakėlių, atpasakotų dialo,ro forma 
ir sueiliuotų, aš ir sukūriau Pastoralinę komediją. Mano po- 
ema buvo suskirstyta į tris dalis, bet tą vakarą pas Pjerotus 
perskaičiau tik pirmąją. Prašau jus leisti čia įterpti tą Pasto- 
ralinės komedijos atkarpą ne kaip gabalėlį rinktinės literatū- 
ros, o vien kaip aiškinamąjį dokumentą prie Mažylio istori- 
jos. Valandelę įsivaizduokite, brangūs skaitytojai, kad jūs 
sėdite ratu mažoje geltonoje svetainėje, o Danielis Eisetas 
visas drebėdamas deklamuoja: 


ŽYDROJO DRUGELIO NUOTYKIAI 


Scena vaizduoja užmiesčio peizažą. Šešios valandos vakaro, 
lidžiasi saulė. Pakilus uždangai, Žydrasis Drugelis ir jauna vyriškos 
lyties Dievo Karvytė šnekučiuojasi, tupėdami ant paparčio stiebo. 
Juodu susitiko rytą ir dieną praleido drauge. Kadangi jau vėlu, 


Dievo Karvytė ruošiasi eiti namo 


DRUGELIS 


Ką?.. Ar tu jau išeini?.. 

DIEVO KARVYTĖ 
Žinoma! Man reikia grįžti. 
Pagalvokite, juk jau vėlu! 
DRUGELIS 
Palauk truputį, po velnių! 
Namo juk grįžti niekad nevėlu... 
Man nuobodu namie, o tau? 
Taip kvaila - durys, siena, langas. 
Lauke tuo tarpu - saulė ir rasa, 
Aguonos, tyras oras, visa kita. 
Jei tau aguonos nepatinka, 
Reikia pasakyti... 
DIEVO KARVYTĖ 
O ne! Aš dievinu jas, pone! 
DRUGELIS 
Tada gerai, kvailuti, neik dar, 
Lik su manimi. Matai, kaip gera, šiltas oras... 
DIEVO KARVYTĖ 
Taip, tačiau... 
DRUGELIS (stumdamas ją į žolę) 
Ei! Pasiraičiok žolėje, ji - mūsų. 


DIEVO KARVYTĖ (gindamas:) 


Ne! Paleiskite mane! Man iš tikrųjų reikia eiti. 


DRUGELIS 
Cit! Girdi? 
DIEVO KARVYTĖ (išsigandus:) 
Ką? 
DRUGELIS 
Ten vynuogyne gieda 
Mažutė putpelė apsvaigus. 
Na kaip? Miela ta vakaro daina. 


Ir koks gražus atsiveria mums vaizdas... 

DIEVO KARVYTĖ 


Be abejo, tačiau... 
DRUGELIS 

Tylėk. 
DIEVO KARVYTĖ 


Kas atsitiko? 


DRUGELIS 
Žmonės. 
(Pro šalį eina žmonės) 
DIEVO KARVYTĖ (ryliai po pauzės) 
Tie žmonės juk labai pikti, tiesa? 
DRUGELIS 
Labai pikti. 
DIEVO KARVYTĖ 
Aš visada bijau, kad eidami mane sutraiškys. 
Jų kojos tokios griozdiškos, o mano nugara tokia gležna... 
Jūs nors nedidelis, bet turite sparnus. 
Tai baisiai daug! 
DRUGELIS 
Po šimts! Brangusis, jei tie drimbos 
Valstiečiai tave gąsdina, lipk man ant nugaros. 
Stiprus labai aš, sparnai manieji 
Ne svogūno lukštai, kaip panelių, 


Ir aš galiu nunešt tave, kur panorėsi. 


DIEVO KARVYTE 

Ne, ne, 0 pone, ačiū. 

Niekad neišdrįsčiau... 
DRUGELIS 

Argi užlipt tenai jau taip sunku? 
DIEVO KARVYTĖ 

Ne, bet... 

DRUGELIS 
Na lipk, kvaily! 

DIEVO KARVYTĖ 
Jūs, žinoma, parnešite mane namo. 
Kitaip aš... 

DRUGELIS 


Akimirksniu nuskrisim. 


DIEVO KARVYTĖ (lipdama draugui ant nugaros) 
Mat vakare namie mes meldžiamės. 
Suprantate? 


DRUGELIS 
Be abejo... Atgal truputį, 
Čia... Dabar tylos laive, aš inkarą keliu. 
(Bzzzt! Skrenda. Dialogas toliau tęsiasi ore) 


DIEVO KARVYTĖ (išigandus:) 


Ak!.. Pone... 
DRUGELIS 
Na kas yra? 


DIEVO KARVYTĖ 
Aš nieko nematau... 
Man sukasi galva. Norėčiau nusileist žemiau... 
DRUGELIS 
Ar pakvaišai? 
Jei sukasi galva, tai užsimerk. 
Ar užsimerkei? 
DIEVO KARVYTĖ (užsimerkus) 
Taip... 
DRUGELIS 
Dabar geriau? 
DIEVO KARVYTĖ (didelėmis pastangomis) 


Geriau truputį. 

DRUGELIS (paslapčia kikendamas) 
eima tavoji iš tiesų — 
Blogi aeronautai... 
DIEVO KARVYTĖ 
O taip!.. 
DRUGELIS 
Ne jūs kaltė — 
Balionų valdymo vadovas dar neparašytas. 
DIEVO KARVYTĖ 
O taip!.. 
DRUGELIS 
Štai, pone, mes atvykom. 
(Nutupia ant pakalnutes) 
DIEVO KARVYTĖ (armerkusi aki) 


Atsiprašau, bet... gyvenu ne čia. 


DRUGELIS 
Žinau, bet dar labai anksti. 
Tave atskraidinau pas savo draugę Pakalnutę. 
Tuoj praskalausim gerklę, — tai juk leista... 


DIEVO KARVYTĖ 


Aš laiko neturiu... 


DRUGELIS 
Na, valandėlę... 


DIEVO KARVYTĖ 


Be to, aukštuomenėje aš nesilankau... 
DRUGELIS 
Eikš! Tave kaip savo pavainikį pristatysiu, 
Ir būsi priimtas gerai, eik šen! 
DIEVO KARVYTĖ 


Be to, velu jau. 

DRUGELIS 
Dar nevėlu. Girdi Cikadą?.. 


DIEVO KARVYTĖ (rylia:) 
Be to... aš pinigų... 


DRUGELIS (vesdamasis ją) 
Eikš! Vaišina Pakalnutė. 
(Jie įeina į Pakalnutės namus. Uždanga leidžias:) 


Antrame veiksme, kai pakyla uždanga, jau beveik naktis... 
Du draugai išeina 1 Pakalnutės namų... Dievo Karvytė truputį 
apgirtusi 


DRUGELIS (atstatęs nugarą) 
O dabar - į kelią! 
DIEVO KARVYTĖ (drasiai lipdama ant nugaros) 
Į kelią! 
(Bzzzt! Jie skrenda... Pokalbis toliau vyksta ore) 
DRUGELIS 
Na, kaip? 
Kaip tau patiko mano Pakalnutė? 
DIEVO KARVYTĖ 
Brangusis, ji žavinga. 
Ji atveria jums savo rūsį ir visa kita, 
Net jūsų nepažindama... 
DRUGELIS (žiūrėdamas į dangų) 
Oho! Jau Febas nosį kaišioja pro langą. 
Reikia paskubėti... 
DIEVO KARVYTĖ 
O kam skubėti? 


DRUGELIS 


Argi namo jau neskubi?.. 

DIEVO KARVYTE 
O! Svarbu, kad spėčiau grįžti dar prieš maldą... 
Beje, namai jau netoli... Ana tenai. 
DRUGELIS 


Jei tu jau neskubi, tai neskubu ir aš. 
DIEVO KARVYTĖ (karštai) 

Koks tu gerutis!.. Nežinau, kodel 

Visi šioj Žemėje taip prieš tave. 

Vis zirzia: „Bohema! Jis užsispyrėlis! 

Poetas! Ziogas!.." 
DRUGELIS 

Žiūrėk tu man! O kas taip sako? 
DIEVO KARVYTĖ 

O Dieve! Skarabėjas... 
DRUGELIS 

O taip, tas storas drimba! 

Žiogu mane vadina, nes pats pilvotas. 
DIEVO KARVYTĖ 

Tavęs nekenčia ne jis vienas... 
DRUGELIS 

Tikrai? Po šimts! 
DIEVO KARVYTĖ 

Taip pat ir Sraigės tau ne draugės, 

Ir Skorpionai, Skruzdėlės... 
DRUGELIS 

Iš tikrųjų. 
DIEVO KARVYTĖ (paslaptingai) 

Ir nesimeilink Vorei. 

Tu jai šlykštus. 
DRUGELIS 


Mane jai apšmeižė. 

DIEVO KARVYTĖ 


Vikšrai tokios pat nuomonės... 


DRUGELIS 
Tikiu!.. Bet pasakyk, o ten, kur gyveni, — 
Nes tu ne iš Vikšrų pasaulio, — 


Manęs tenai taip pat visi nemėgsta?.. 


DIEVO KARVYTĖ 
Nelygu, kaip kuri šeima. 
Jaunimas — už tave. O seniai — dažniausiai 
Tvirtina, esą tau trūksta padorumo. 
DRUGELIS (liūdnas) 
Matau, nedaug simpatijų pelniau. 
O apskritai... 
DIEVO KARVYTĖ 
Tikrai nedaug, vargšeli. Tos Dilgėlės 
Vis pyksta ant tavęs. Ta Rupūžė vis burba. Ner ir Svirplys, 
Kalbėdamas apie tave, pareiškia: „Jau tas D... D... Drugelis!" 
DRUGELIS 


Ir tu manęs neapkenti, kaip tie nenaudėliai? 


DIEVO KARVYTĖ 
Aš?.. Tave aš dievinu. Taip gera tau ant nugaros! 
Be to, tu visada nuskraidini pas Pakalnutę. 
Taip linksma!.. Sakyk, jei pailsai. 
Galėtumėm vel valandėlę atsikvepti 
Kur nors... Tikiuosi, tu nepavargai? 


DRUGELIS 


Nors tu sunkokas, bet anoks čia vargas. 


DIEVO KARVYTĖ (rodydama Pakalnutes) 
Klausyki, lekiam ten, tu pailsėsi. 


DRUGELIS 
O, ačiū!.. Pakalnutės — visąlaik tas pats. 

(Tyliai, valiūkišku tonu) 
Patiktų man labiau užsukti šalimais... 
DIEVO KARVYTĖ (visa paraudus:) 
Pas Rožę;?.. 
O! Ne, ten - niekada... 
DRUGELIS (tempdamas ją) 
Eime! Cia mūsų nieks nepamatys. 
(Jie paslapčia įsėlina į Rožės namus. 
Uždanga nusileidžia) 


Trečiame veiksme... 


Bet aš, brangūs skaitytojai, nenorėčiau per ilgai pikt- 
naudžiauti jūsų kantrybe. Žinau, kad dabartiniais lai- 
kais eilės neturi pasisekimo. Todėl toliau nedeklamuo- 
siu, o pasitenkinsiu tik trumpai atpasakojęs likusią poe- 
mos dalį. 

Trečiame veiksme jau vėli naktis... Du draugai kartu 
išeina iš Rožės namų. Drugelis nori nuskraidinti Dievo Kar- 
vytę pas tėvus, bet ji nesutinka; ji visiškai girta, šokinėja po 
žolę ir šūkauja it pašėlusi... Drugeliui tenka nugabenti ją 
namo. Prie durų juodu išsiskiria, pasižadėję greitai pasima- 
tyti... Ir tada Drugelis nulekia vienas į tamsą. Jis taip part 
truputėlį apgirtęs, bet nuo to jam tik liūdniau: jis prisime- 
na Dievo Karvytės atskleistas paslaptis ir su kartėliu svars- 
to, kodėl tiek daug kas jo neapkenčia, nors jis niekam ne- 
padarė nieko bloga... Dangus be mėnulio, pučia vėjas, lau- 
ke tamsu, tamsu... Drugelis bijo, jam šalta, bet jis guodžia- 
si mintimi, kad draugė saugioje vietoje, šiltame guolyje... 
Tuo metu tamsoje pasirodo dideli naktiniai paukščiai ir 


tyliai perskrenda per sceną. Tvyksteli žaibas. Pikti gyviai, 

slėpęsi po akmenimis, pradeda kikenti, rodydami Drugelį 
vieni kitiems. „Jis mūsų!" — sako jie, ir kol nelaimingasis, 
apimtas siaubo, blaškosi į visas puses, einantis pro šalį Da- 
gys persmeigia jį stipriu špagos kirčiu, Skorpionas žnyplė- 
mis perskrodžia jam pilvą, storas plaukuotas Voras nuplė- 
šia žydro šilkinio apsiausto skverną, o galiausiai Šikšnos- 
parnis sparno smūgiu sulaužo nugarą. Drugelis krinta mir- 
tinai sužeistas... Jam gargaliuojant žolėje, Dilgėlės džiau- 
giasi, o Rupūžės kalba: „Taip jam ir reikia!“ 

Išaušus, skubėdamos į darbą su savo krepšeliais ir ger- 
tuvėmis, Skruzdės šalikelėje randa jo lavoną. Jos žvilgteli į 
jį ir, nepalaidojusios kūno, eina toliau. Skruzdės veltui ne- 
dirba... Laimė, šiuo keliu traukia ir būrys Nekroforų. Tai, 
kaip jūs žinote, maži juodi vabaliukai, davę įžadus laidoti 
numirėlius... Jie pamaldžiai pakelia velionį Drugelį ir tem- 
pia į kapines. Aplink juos grūdasi minia smalsuolių ir gar- 
siai reiškia savo mintis... Maži rudi Svirpliai, šildydamiesi 
saulėje priešais savo namų duris, oriai sako: „Jis per daug 
mylėjo gėles!" — „Jis per daug skraidė naktimis“, - priduria 
Sraigės, o storapilviai Skarabėjai, staipydamiesi su savo auk- 
siniais drabužiais, niurna: „Labai jau bohemiškas! Labai jau 
bohemiškas!" Visoje toje minioje nepasigirsta nė vieno 
užuojautos žodžio vargšui velioniui, tik aplinkinėse lygu- 
mose didelės Lelijos suskleidžia žiedlapius ir nečirpia Ci- 
kados. 

Paskutinė scena vyksta Drugelių kapinėse. Nekrofo- 
rams atlikus savo darbą, Karkvabalis, iškilmingai lydėjęs lai- 
dotuvių procesiją, prieina prie duobės ir, atsigulęs ant nu- 
garos, pradeda pagiriamąją kalbą numirėlio garbei. Deja, 
jo atmintis šlubuoja; jis visą valandą praguli, iškėlęs į viršų 
kojytes, gestikuliuodamas ir painiodamasis ilguose sakiniuo- 

se... Oratoriui baigus kalbėti, visi išsiskirsto, ir tada tuščio- 
se kapinėse pasirodo Dievo Karvytė iš pirmos scenos, kuri 
slėpėsi už vieno kapo akmens. Paplūdusi ašaromis, ji atsi- 
klaupia ant ką tik supilto žemės kauburėlio ir ima karštai 
melstis už čia gulintį savo mažąjį draugą... 


Tu pardavinėsi porcelianą 


Kai nuskambėjo paskutinė mano poemos eilutė, Ža- 
kas entuziastingai pašoko, ruošdamasis šaukti „bravo“, ta- 
čiau staiga užsičiaupė, pamatęs išsigandusius tų šaunių žmo- 
nelių veidus. 

Aš tikrai manau, kad Apokalipsės ugninis žirgas, įsi- 
veržęs į mažą geltoną svetainę, nebūtų sukėlęs tokios su- 
maišties kaip mano Žydrasis Drugelis. Pasažonai, Fužeru, 
pritrenkti to, ką išgirdo, spoksojo į mane išvertę akis. Abu 
Feruja rodė vienas kitam ženklus. Niekas neištarė nė žo- 
džio. Galite įsivaizduoti, kaip aš jaučiausi... 

Staiga šitoje tylos ir visuotinio išgąsčio atmosferoje iš 
už pianino pasigirdo balsas — ir koks balsas! — bespalvis, 
blankus, šaltas, duslus šmėklos balsas, kurį išgirdęs net pa- 
šokau. Pirmą kartą per dešimt metų prabilo žmogus paukš- 
čio galva, garbusis Laluetas. 

— Labai džiaugiuosi, kad jie tą drugelį nužudė, — tarė 
keistasis senis, žiauria išraiška grauždamas cukrų. — Aš ne- 
mėgstu drugelių! 

Visi ėmė juoktis, ir prasidėjo diskusija apie mano 
poemą. 

„Rūsiuko“ nariui mano kūrinys pasirodė per ilgas, ir 
jis patarė sutrumpinti jį iki vienos ar dviejų dainų - tikrai 
prancūziško žanro. Alforo mokinys, sumanus gamtininkas, 
atkreipė mano dėmesį į tai, kad Dievo Karvytės turi spar- 
nus, todel poemos fabula visiškai netikroviška. Feruja jau- 
nesnysis teigė šitai kažkur skaitęs. 

— Neklausyk jų, — šnipštelėjo man Žakas, — tai šedevras. 

Pjerotas nesakė nieko, jis atrodė labai susirūpinęs. Gal 
šaunusis žmogelis, kol aš skaičiau, visą laiką sėdėjęs šalia 
dukters, pajuto, kaip jo delne virpa pernelyg imli įspūdžiams 
rankelė, arba pagavo liepsningą juodų akių žvilgsnį, tačiau 
tą dieną Pjerotas — čia jau tikrai galima pasakyti — atrodė 
gana keistai, nesitraukė nuo dukters sijono, todėl aš nė žo- 
deliu negalėjau persimesti su Juodosiomis Akimis ir anksti 
išėjau, nepanoręs klausytis naujos „Rūsiuko“ nario dainos, 
ko jis man niekada neatleido. 

Praslinkus dviem dienoms po to atmintino skaitymo, 
gavau trumpą ir iškalbingą panelės Pjerot laiškelį: 

Greičiau ateikite, tėvas viską žino. 

O žemiau brangios Juodosios Akys buvo prirašiusios: 

Aš jus myliu. 

Prisipažįstu, ši svarbi naujiena mane truputį sutrikdė. 
Jau dvi dienos laksčiau su savo rankraščiu per leidėjus ir 
daug labiau rūpinausi savo poema negu Juodosiomis Aki- 
mis. O ir aiškinimasis su tuo storuliu seveniečiu Pjerotu 
manęs visai neviliojo... Todėl, nepaisydamas primygtinio 
Juodųjų Akių kvietimo, kurį laiką nėjau žena:, raminda- 
masis, kad nueisiu, kai parduosiu savo poemą. Deja, aš jos 
nepardaviau. 

Tais laikais — nežinau, ar taip yra ir dabar, - ponai lei- 
dėjai buvo labai švelnūs, labai mandagūs, labai kilnūs, la- 
bai meilūs žmonės, bet turėjo vieną esminį trūkumą: jų 
niekada nerasdavai darbo vietoje. Kaip kai kurios mažutės 
žvaigždelės, įžiūrimos tik pro stiprius observatorijos žiūro- 
nus, tie ponai miniai buvo nematomi. Nesvarbu, kokią 
valandą ateidavote, visada būdavote prašomi užsukti ki- 
tą kartą... 

Viešpatie, kiek leidyklų aplaksčiau! Kiek sukinėjau stik- 
linių durų rankenas! Kiek prastovėjau prie knygynų vitri- 
nų, svarstydamas besidaužančia širdimi: įeiti ar nejeiti. Vi- 
duje būdavo šilta. Kvepėdavo naujomis knygomis. Ten bū- 
davo pilna mažų, plikų, darbais apsivertusių žmonių, kurie 
atsakydavo jums, stovėdami ant kopėtėlių už prekystalio. 
O leidėjas likdavo nematomas... Kas vakarą grįždavau na- 
mo liūdnas, pavargęs, susinervinęs. 

— Nenukabink nosies, - guosdavo mane Žakas. - Ry- 
toj geriau pasiseks. 

Ir rytojaus dieną aš vėl puldavau į mūšį, apsiginklavęs 
rankraščiu. Jaučiau, kaip sulig kiekviena diena jis darosi vis 
sunkesnis, nepatogesnis. Iš pradžių išdidžiai nešiojausi jį 
po pažastimi lyg naują skėtį, bet paskui pradėjau jo gė- 
dytis ir slėpti prie krūtinės po rūpestingai susagstytu re- 
dingotu. 

Taip prabėgo savaitė. Atėjo sekmadienis. Žakas, kaip 
buvo įpratęs, susiruošė pietauti pas Pjerotus, bet vienas. Bu- 
vau taip pavargęs, besivaikydamas nematomų žvaigždžių, 
kad kiaurą dieną pragulėjau... Vakare grįžęs brolis atsisėdo 
ant lovos krašto ir ėmė švelniai mane barti: 

— Klausyk, Danieli, negerai darai, kad neini tenai. Juo- 
dosios Akys verkia, kankinasi. Jos miršta iš sielvarto nema- 

tydamos tavęs. Mes visą vakarą apie tave kalbėjome. Ak, 
plešike, kaip ji tave myli! 

Vargšas mama Žakas sakė šitai su ašaromis akyse. 

— O Pjerotas? — nedrąsiai paklausiau. - Ką šneka Pje- 
rotas?.. 

— Nieko. Tik, regis, jis labai nustebo, kad nepamatė 
tavęs. Reikia eiti, Danteli. Juk tu nueisi, tiesa? 

— Rytoj par, Žakai. Pažadu. 

Kol mudu kalbėjomės, Baltoji Gegutė, grįžusi namo, 
iškart užtraukė savo nesibaigiančią dainą... Tolokototinjan! 
Tolokototinjan! Žakas nusijuokė. 

— Tu nežinai, — tyliai tarė jis, — bet Juodosios Akys 
pavydi mūsų kaimynei. Jos laiko ją savo varžove. Veltui 
aiškinau, kaip yra, jos nenorėjo manęs klausytis... Juodo- 
sios Akys pavydi Baltajai Gegutei! Keista, ar ne? 

Pamėginau nusijuokti, kaip ir brolis, tačiau širdyje bu- 
vo labai gėda, pagalvojus, kad Juodosios Akys dėl mano 
kaltės pavydi Baltajai Gegutei. 

Rytojaus dieną po pietų nuėjau į Lašišos pasažą. Nore- 
jau lipti tiesiai į penktą aukštą ir pasikalbėti su Juodosio- 
mis Akimis, -prieš susitikdamas su Pjerotu, bet sevenietis 
laukė manęs prie laukujų durų ir aš negalėjau pro jį pra- 
smukti. Teko eiti į krautuvę ir sėstis šalia jo už prekystalio. 
Buvome vienudu. Retkarčiais iš galinio kambarėlio mus 
pasiekdavo tylūs nedrąsūs fleitos garsai. 

— Pone Danieli, - tarė man sevenietis su iki šiol nema- 
tytu tvirtumu ir kalbos lengvumu, — tai, ką noriu iš jūsų 
sužinoti, labai paprasta, ir aš nekalbėsiu užuolankomis. Čia 
jau tikrai galima pasakyti... Mažytė jus labai myli... O jūs 
ar ją mylite? 

— Visa siela, pone Pjerotai. 

— Tada gerai. Štai ką noriu jums pasiūlyti... Ir jūs, ir 
mažytė dar per jauni, kad būtų galima jus apvesdinti anks- 
čiau nei po trejų metų. Taigi jūs turite trejus metus susi- 
kurti kažkokiai padėčiai... Nežinau, ar ketinate visada gy- 
venti iš žydrųjų drugelių verslo, užtat puikiai žinau, ką aš 
daryčiau jūsų vietoje. Čia jau tikrai galima pasakyti, kad 
baigčiau terliotis su savo pasakaitėmis, pradėčiau dirbti bu- 
vusiuose Laluetų namuose, išmokčiau prekiauti porcelia- 
nu ir pasistengčiau, kad po trejų metų Pjerotas, kuris jau 
sensta, galėtų laikyti mane kompanionu ir žentu. Na, ką 
jūs į tai pasakysite, drauguži? 

Sulig šiais žodžiais Pjerotas stuktelėjo man alkūne ir 
ėmė juoktis, bet kaip jis juokėsi!.. Žinoma, juk vargšas 
žmogelis mane iškėlęs mane į laimės viršūnes, siūlyda- 
mas sykiu su juo pardavinėti porcelianą. Man neužteko 
drąsos supykti ir net atsakyti jam. Buvau tiesiog priblokš- 
tas. 

Lėkštės, spalvotos stiklinės, alebastro rutuliai — viskas 
šoko aplink mane. Ant etažerės priešais prekystalį sustatyti 
biskvitiniai* piemenukai ir piemenaitės, nudažyti švelnio- 
mis spalvomis, pašaipiai žiūrėjo į mane ir tarsi kalbėjo, mo- 
suodami lazdomis: „Tu pardavinėsi porcelianą! Truputį 
tolėliau bjaurūs kinai violetiniais drabužiais lingavo garbio- 
mis galvomis, lyg parvirtindami piemenų žodžius: „Taip, 
taip... Tu pardavinėsi porcelianą!“ Galiniame kambaryje 
ironiška veidmainė fleita švelniai švilpavo: „Tu pardavinėsi 
porcelianą!.." Buvo galima išprotėti. 

Pjerotas pamanė, kad iš susijaudinimo ir džiaugsmo aš 
netekau žado. 


*Biskvitas — du kartus degtas porcelianas. 

— Pakalbėsime apie tai šį vakarą, — tarė jis, leisdamas 
man atsipeikėti. - Dabar eikite pas mažytę. Čia jau tikrai 
galima pasakyti... Ji jūsų užsilaukė. 

Užlipęs pas mažytę, radau ją su didžiai dorybinga da- 
ma geltonojoje svetainėje siuvinėjančią amžinas šlepetes... 
Teatleidžia brangioji Kamilė! Dar niekada panelė Pjerot 
neatrodė man tokia iki panagių Pjerot kaip tą dieną. Dar 
niekada manęs taip neerzino jos rami maniera dygsniuoti 
adata ir garsiai skaičiuoti kryžiukus. Su savo mažais raudo- 
nais pirštais, žydinčiais skruostais, nesudrumsčiama išraiš- 
ka ji panešėjo į tas spalvoto porceliano piemenaites, kurios 
ką tik taip įžūliai man šaukė: „Tu pardavinėsi porcelianą!“ 
Laimė, Juodosios Akys taip pat buvo čia, truputį apsiblau- 
susios, truputį nuliūdusios, bet jos taip nuoširdžiai apsi- 
džiaugė mano atėjimu, jog aš labai susijaudinau. Šitai tru- 
ko neilgai. Beveik tuoj pat prisistatė ir Pjerotas. Jis, be abe- 
jo, jau taip labai nebepasitikėjo didžiai dorybinga dama. 

Tą valandėlę Juodosios Akys pradingo ir visoje fronto 
linijoje nugalėjo porcelianas. Pjerotas buvo labai linksmas, 
labai plepus - tiesiog nepakenčiamas, o tie jo „čia jau tikrai 
galima pasakyti“ krito tankiau negu kruša. Pietūs buvo 
triukšmingi, pernelyg ilgi... Pakilęs nuo stalo, Pjerotas pa- 
sivedėjo mane į šalį dar sykį pasikalbėti apie savo pasiūly- 
mą. Aš turėjau laiko atsitokėti ir gana šaltai pareiškiau, kad 
man reikia pagalvoti ir kad atsakysiu po mėnesio. 

Kas be ko, sevenietis labai nustebo, kad neskubu pri- 
imti jo pasiūlymo, bet buvo pakankamai taktiškas ir to ne- 
parodė. 

— Sutarta, — tarė jis, - po mėnesio. 

Daugiau apie tai nekalbėjome. Tačiau smūgis jau bu- 
vo kirstas. Visą vakarą ausyse skambėjo niūrūs, fatališki žo- 

džiai: „Tu pardavinėsi porcelianą!“ Aš girdėjau juos cuk- 
raus grikšėjime, kai žmogus paukščio galva atėjo su ponia 
Laluet ir įsitaisė prie pianino, girdėjau fleitos ruliadose, Ros- 
leno „Svajose“, kurių nepamiršo sugroti panelė Pjerot. Skai- 
čiau juos šitų miesčioniškų marionečių judesiuose, jų dra- 
bužių sukirpime, apmušalų piešinyje, alegorijoje, pavaiz- 
duotoje ant laikrodžio, — Venera, skinanti rožę, o iš tos 
rožės skrenda Amūras nusilaupiusiu aukso sluoksniu, skai- 
čiau baldų formose, net menkiausiose smulkmenose, esan- 
čiose šitoje baisioje geltonoje svetainėje, kur tie patys žmo- 
nės kiekvieną vakarą varinėjo tas pačias kalbas, kur piani- 
nas kiekvieną vakarą skambino tas pačias „Svajas“ ir kur 
šitų vakarų vienodumas kambarį darė panašų į muzikinę 
dėžutę. Geltonoji svetainė — muzikinė dėžutė!.. Kurgi jūs 
dingote, gražios Juodosios Akys?.. 

Kai grįžęs iš to nuobodaus vakaro papasakojau mamai 
Žakui apie Pjeroto pasiūlymą, jis pasipiktino labiau nei aš. 

— Danielis Eisetas — porceliano pirklys?.. Velniai rau- 
tų, norėčiau tai pamatyti! - sušuko šaunusis vaikinas, visas 
paraudęs iš pykčio. — Tai tolygu, jeigu Lamartinui kas bū- 
tų pasiūlęs pardavinėti degtukus, o Sent Bevui — šepetėlius 
iš arklių karčių... Tas Pjerotas — senas kvailys! Tačiau nerei- 
kia ant jo pykti: vargšas žmogelis apie tai nieko neišmano. 
Kai pamatys tavo knygos pasisekimą ir pilnus laikraščius 
palankių straipsnių, tada kitaip užgiedos. 

— Be abejo, Žakai, ber kad laikraščiai imtų apie mane 
rašyti, reikia išleisti knygą, o aš matau, jog ji niekada nepa- 
sirodys... Kodėl? Ogi todel, brangusis, kad aš nepagaunu 
nė vieno leidėjo ir tų žmonių niekada nėra namie, kai atei- 
na poetai. Ner didysis Bagavata priverstas spausdinti eiles 
savo lėšomis. 

— Ką gi, ir mes padarysime taip kaip jis, — tarė Žakas, 
trinktelėjęs kumščiu į stalą. — Išleisime poemą savo lėšo- 
mis. 

Aš apstulbęs pažvelgiau į jį: 

— Savo lėšomis?.. 

— Taip, vaikeli, savo lėšomis... Markizas dabar kaip tik 
spausdina pirmąjį memuarų tomą. Aš kasdien matau jo 
spaustuvininką. Tai elzasietis raudona nosimi ir nuoširdžiu 
vaiko veidu. Esu tikras, jis duos mums kreditą. O mes mo- 
kėsime jam, pardavinėdami tavo knygą. Nutarta! Rytoj pat 
eisiu pas tą Žmogų. 

Rytojaus dieną Žakas iš tiesų nuėjo pas spaustuvinin- 
ką ir grįžo namo tiesiog sužavėtas. 

— Viskas sutvarkyta, — pergalingai tarė jis. - Tavo kny- 
ga rytoj bus pradėta spausdinti. Mums tai kainuos devynis 
šimtus frankų. Gryni niekai! Aš pasirašysiu tris vekselius 
po tris šimtus frankų ir mokėsiu juos kas tris mėnesius. 
Dabar atidžiai manęs paklausyk. Kiekvieną knygą parduo- 
sime po tris frankus, tiražas — tūkstantis egzempliorių, taigi 
tavo poema atneš mums tris tūkstančius frankų. Girdi? Tris 
tūkstančius! Iš jų sumokėsime spaustuvininkui, paskui at- 
skaičiuokime vieno franko nuolaidą už kiekvieną egzem- 
pliorių knygynams, kurie pardavinės kūrinį, be to, kažkiek 
knygų reikės išsiuntinėti žurnalistams... Mums liks — tai 
aišku kaip dieną — tūkstantis šimtas frankų gryno pelno. 
Pradžiai visai neblogai, ką?.. 

Aš manau, kad neblogai! Daugiau nereikės vaikytis ne- 
matomų žvaigždžių, nereikės nusižeminus stypsoti prie kny- 
gynų durų, o svarbiausia, bus galima atidėti tūkstantį šim- 
tą frankų šeimos židinio atkūrimui... Kokia laiminga buvo 
ta diena Švento Germano varpinėje! Kiek planų, kiek sva- 

jonių! O kitas dienas - kiek mažų džiaugsmų, ragaujamų 
lašas po lašo. Vaikštai pas spaustuvininką, taisai korektū- 
ras, svarstai, kokios spalvos turi būti viršelis, matai, kaip iš 
mašinos lenda dar drėgnas popierius su išspausdintomis tavo 
mintimis, du tris kartus lakstai pas brošiūruotoją ir paga- 
liau grįžti su pirmuoju egzempliorium, kurį drebėdamas 
atsiverti piršto galiuku... Sakykite, ar gali būti didesnė pa- 
laima pasaulyje? 

Patys suprantate, jog pirmasis Pastoralinės komedijos eg- 
zempliorius teisėtai priklausė Juodosioms Akims. Aš joms jį tą 
patį vakarą ir nunešiau, lydimas mamos Žako, kuris norėjo 
pasimėgauti mano triumfu. Į geltonąją svetainę įžengėme iš- 
didūs ir spinduliuojantys džiaugsmu. Visi jau buvo susirinkę. 

— Pone, Pjerotai, - tariau seveniečiui, — leiskite įteikti 
Kamilei savo pirmąjį kūrinį. 

Ir įspraudžiau knygą į brangią mažą rankelę, kuri vir- 
pėjo iš pasitenkinimo. O, jei būtumėt matę, kaip gražiai 
man padėkojo Juodosios Akys ir kaip jos švytėjo, skaityda- 
mos ant viršelio mano vardą. Pjerotas nerodė tokio entu- 
ziazmo. Išgirdau, kaip jis paklausė Žaką, kiek tokia knyga 
gali duoti pelno. 

— Tūkstantį šimtą frankų, — tvirtai atsakė Žakas. 

Jie ilgai kažką pusbalsiu kalbėjosi, bet aš nesiklausiau. 
Tiesiog nesitvėriau džiaugsmu, matydamas, kaip Juodosios 
Akys nuleidžia ilgas šilkines blakstienas ant mano knygos 
puslapių ir susižavėjusios vėl jas pakelia. Mano knyga! Juo- 
dosios Akys! Dviguba laimė, už kurią turėjau būti dėkingas 
mamai Žakui... 

Tą vakarą, prieš grįždami namo, nuėjome pasibastyti 
po Odeono galeriją ir pažiūrėti, kokį įspūdį Pastoralinė ko- 
medija daro knygų vitrinose. 

— Palauk manęs, - tarė Žakas. - Einu pasiteirauti, kiek 
jau parduota. 

Laukdamas jo vaikštinėjau pirmyn atgal ir akies kraš- 
teliu žvilgčiojau į žalią su juodais ruoželiais knygą, kuri pui- 
kavosi vitrinoje. Po valandėlės grįžo Žakas, pabalęs iš susi- 
jaudinimo. 

— Brangusis, — tarė jis man. — Vienas egzempliorius jau 
parduotas. Tai geras ženklas... 

Tylėdamas paspaudžiau jam ranką. Iš susijaudinimo 
negalėjau kalbėti, tačiau širdyje sakiau sau: „Paryžiuje yra 
žmogus, kuris išsitraukė iš piniginės tris frankus ir nusipir- 
ko šitą tavo proto kūrinį, jis tave skaito, teisia... Kas tas 
žmogus? Norėčiau su juo susipažinti..." Deja! Savo nelai- 
mei, netrukus man buvo lemta sužinoti, kas tas baisusis 
žmogus. 

Kitą dieną po mano knygos pasirodymo pusryčiavau 
prie svečių stalo šalia rūsčiojo mąstytojo, ir staiga į salę vi- 
sas uždusęs įbėgo Žakas. 

— Svarbi naujiena! — pasakė jis ir išsitempė mane lau- 
kan. — Šįvakar septintą valandą aš išvažiuoju su markizu... 
Mes vykstame į Nicą pas jo mirštančią seserį. Gal ten išbū- 
sime ilgai. Nesijaudink dėl pragyvenimo. Markizas padvi- 
gubino algą. Aš kas mėnesį siųsiu tau po šimtą frankų... 
Ber kas yra? Tu visas išbalai. Klausyk, Danteli, nebūk vai- 
kas. Grįžk vidun, baik pusryčiauti ir išgerk pusbutelį bor- 
do del drąsos. Aš bėgu atsisveikinti su Pjerotais, perspėti 
spaustuvininko, kad išsiuntinėtų po knygą žurnalistams. 
Negaliu gaišti nė minutės. Pasimatysime namie penktą va- 
landą. 

Žiūrėjau, kaip jis dideliais žingsniais pluošia Sen Be- 
nua gatve žemyn, o paskui grįžau į restoraną, bet negalėjau 

nei valgyti, nei gerti ir pusbutelį bordo ištuštino mąstyto- 
jas. Man spaudė širdį nuo minties, jog po keleto valandų 
mama Žakas bus toli. Veltui galvojau apie savo knygą, apie 
Juodąsias Akis — niekas negalėjo išblaškyti sielvarto, kad 
Žakas išvažiuos ir aš liksiu vienas, visai vienas Paryžiuje, 
būsiu pats sau šeimininkas ir turėsiu atsakyti už savo poel- 
gius. 

Brolis grįžo namo sutartą valandą. Nors pats buvo ne- 
paprastai susijaudinęs, iki paskutinės valandėlės dėjosi la- 
bai linksmas ir iki paskutinės valandėlės rodė dvasios kil- 
numą ir karštą meilę man. Jis galvojo tik apie mane, apie 
mano gerovę, apie mano gyvenimą. Kraudamasis lagami- 
ną, ta pačia dingstimi jis peržiūrėjo mano baltinius, drabu- 
Žius. 

— Tavo marškiniai štai šitame kampe, matai, Danieli?.. 
Nosinės šalimais, už kaklaskarių. 

— Tu krauniesi ne savo lagaminą, o tvarkai mano spin- 
tą, Žakai, — tariau jam. 

Kai ir spinta, ir lagaminas buvo sutvarkyti, pasiuntė- 
me žmogų suieškoti fiakro ir išvažiavome į stotį. Kelyje Ža- 
kas vis davinėjo patarimus. Jie buvo įvairiausi: 

— Rašyk man dažnai... Siųsk visus straipsnius apie savo 
knygą, kokie tik pasirodys, ypač Giustavo Planšo*. Aš įri- 
šiu sąsiuvinį ir juos į jį klijuosiu. Tai bus Eisetų šeimos 
auksinė knyga... Beje, ar žinai, skalbėja ateina antradieniais? 
Žiūrėk, kad sėkmė neapsuktų galvos... Tavęs, be abejo, lau- 
kia didele sėkmė, o sėkmė Paryžiuje labai pavojinga. Lai- 


mė, Kamilė bus šalia ir saugos tave nuo pagundų... O svar- 


*Planšas, Giusravas (1808-1857) — prancūzų literatūros kritikas, 
žurnalo La Revue des Deux Mondes bendradarbis. Jo kritika būdavo labai dog- 
matiška. 

biausia, mano Danieli, labai tavęs prašau: dažnai lankykis 
tenai ir nevirkdyk Juodųjų Akių. 

Tuo metu kaip tik važiavome pro Botanikos sodą. Ža- 
kas nusijuokė. 

— Ar prisimeni, — paklausė jis, - kaip mudu pro čia 
ėjome prieš keturis ar penkis menesius?.. Koks skirtumas 
tarp tuometinio Danielio ir šiandienykščio... O, per tuos 
keturis mėnesius tu smarkiai pažengei į priekį!.. 

Šaunusis Žakas iš tiesų manė, kad smarkiai pažengiau į 
priekį, o aš, vargšas kvailys, taip pat tuo tikėjau. 

Mes atvažiavome į stotį. Markizą radome jau ten. Iš 
tolo pamačiau tą mažą keistą žmogelį baltojo ežio galva, 
trypinėjantį po laukimo salę. 

— Greičiau, greičiau! Sudie! — tarė Žakas. Plačiais del- 
nais suėmęs man galvą, jis iš visų jėgų tris ar keturis kartus 
mane pabučiavo ir nubėgo pas savo budelį. 

Kai jis dingo, mane užplūdo keistas jausmas. Staiga 
tarsi pasidariau mažesnis, silpnesnis, baikštesnis, vaikiškes- 
nis, sakytum brolis būtų nusinešęs mano kaulų smegenis, 
jegą, drąsą ir pusę ūgio. Mane gąsdino supanti minia. Aš 
vel tapau Mažyliu... 

Temo naktis. Iš lėto, tolimiausiu keliu, tuščiausiomis 
krantinėmis Mažylis pasiekė savo varpinę. Jam buvo bai- 
siai liūdna grįžti į tuščią kambarį. Mielai būtų pasilikęs lau- 
ke iki ryto. Tačiau reikėjo eiti namo. 

Kai žengė pro durininko kambarėlį, šis jam sušuko: 

— Pone Eisetai, jums laiškas! 

Tai buvo mažyuis laiškelis, elegantiškas, iškvėpintas, sa- 
tinuotas; rašysena moteriška, bet smulkesnė, įmantresnė nei 
Juodųjų Akių... Nuo ko jis galėjo būti?.. Mažylis perlaužė 
antspaudą ir ant laiptų, dujų šviesoje, perskaitė: 

Pone kaimyne, 

„Pastoralinė komedija" nuo vakar guli ant mano stalo, 
bet joje trūksta dedikacijos. Būtų labai malonu, jei šįvakar 
ateitumėt jos įrašyti tr Išgerti puodelio arbatos. Susirinks me- 
nininkų ratelis. 

Irma Borel 


O truputį žemiau: 
Dama iš antro aukšto 


Dama iš antro aukšto!.. Kai Mažylis perskaitė parašą, 
visą jo kūną nupurtė drebulys. Ji stojo jam prieš akis tokia, 
kokią buvo matęs vieną rytą ant laiptų: apgaubta aksomo 
debesėlio, graži, šalta, didinga, su mažu baltu randeliu lū- 
pų kamputyje. Pagalvojus, kad tokia moteris nusipirko jo 
knygą, Mažyliui širdis ko nesprogo iš pasididžiavimo. 

Jis valandėlę stovėjo ant laiptų su laišku rankoje ir svars- 
tė, ar grįžti namo, ar lipti į antrą aukštą. Paskui staiga prisi- 
minė Žako pamokymą: „Svarbiausia, Danieli, nevirkdyk 
Juodųjų Akių“. Paslaptinga nuojauta kuždėjo, kad jei jis 
nueis pas damą iš antro aukšto, Juodosios Akys verks, o 
Žakui bus skaudu. Tada Mažylis ryžtingai įsikišo laišką į 
kišenę ir tarė sau: „Neisiu“. 


Irma Borel 


Duris jam atidarė Baltoji Gegutė. Nera reikalo sakyti, 
kad pasižadėjęs neiti, po penketo minučių tas garbėtroška 
Mažylis skambino į Irmos Borel butą. Jį išvydus: baisioji 
negrė išsišiepė it gerai nusiteikęs žmogėdra ir mostelėjo stora, 
blizgančia, juoda ranka: „Prašom!“ Perėję dvi ar tris labai 
prašmatnias svetaines, jie sustojo prie paslaptingų durelių, 
pro kurias sklido tankių drapiruočių prislopinti kimūs riks- 
mai, raudos, prakeiksmai, konvulsiškas juokas. Negrė pasi- 
beldė ir, nelaukdama atsakymo, įleido Mažyjlį. 

Prabangiame, ryškiai apšviestame buduare, išmuš- 
tame alyvų spalvos šilku, Irma Borel viena vaikščiojo di- 
deliais žingsniais ir deklamavo. Platus dangiškai mėly- 
nas peniuaras, aptrauktas gipiūru, pleveno aplink ją lyg 
debesėlis. 

Viena peniuaro rankovė, atsmaukta ligi peties, apnuo- 
gino baltą it neprilygstamo švarumo sniegas ranką, kaip 
durklu mosuojančią perlamutriniu peiliu popieriui pjaus- 


tyti. Kita ranka, paskendusi gipiūre, laikė knygą. 

Mažylis sustojo lyg pakerėtas. Dar niekuomet dama iš 
antro aukšto neatrodė jam tokia graži. Dabar ji nebuvo taip 
išblyškusi kaip per pirmąjį jųdviejų susitikimą. Priešingai, 
ji buvo gaivi ir rausva, tačiau neryškiai rausva, šiandien ji 
panešėjo į gražų migdolų žiedą, ir baltas randelis lūpų kam- 
putyje del to atrodė dar baltesnis. O plaukai, kurių jis aną- 
kart nematė, dar labiau ją gražino ir švelnino išdidoką, be- 
veik griežtą jos veido išraišką. Tie plaukai buvo šviesūs, švie- 
sūs kaip pelenai, šviesios pudros spalvos ir iš tiesų pudruo- 
ti, ploni. Jie gaubė jos galvą tarytum aukso rūkas. 

Išvydusi Mažylį, dama susyk nustojo deklamavusi. Ji 
numetė ant sofos už savęs perlamutrinį peilį ir knygą, die- 
višku judesiu pasitaisė peniuaro rankovę ir, be jokio drovu- 
mo ištiesusi ranką, žengė prie svečio. 

— Labas vakaras, kaimyne, - maloniai šypsodama, pa- 
sisveikino ji. - Jūs užklupote mane, apimtą tragiško įkarš- 
čio. Repetuoju Klitemnestros* rolę... Tai nuostabu, tiesa? 

Ji pasisodino jį ant sofos šalia savęs, ir užsimezgė po- 
kalbis. 

— Jūs domitės dramos menu, ponia? (Jis nedrįso sakyti 
„kaimyne“.) 

— O, tai tik užgaida... anksčiau aš šitaip domėjausi 
skulptūra, muzika. Tačiau šįkart manau, kad rimtai užki- 
bau... Ruošiuosi debiutuoti Prancūzų teatre... 

Tuo metu milžiniškas paukšus geltonu kuodu, garsiai plak- 
damas sparnais, nutūpė ant garbiniuotos Mažylio galvos. 

— Nebijokite, - juokdamasi iš jo išgąsčio, tarė dama, — 
tai mano kakadu... mielas gyvūnėlis, parsivežiau jį iš Mar- 


kizų salų. 


*Klitemnestra - Ž. Rasino (1639-1699), žymiausio prancūzų kla- 
sicizmo atstovo, tragedijos „Ifigenija Aulidėje" personažas. 

Ji paėmė paukštį, paglostė, pasakė porą trejetą ispaniš- 
kų žodžių ir nunešusi patupdė ant paauksuotos laktos kita- 
me svetainės gale. Mažylis išplėtė akis. Negrė, kakadu, Pran- 
cūzų teatras, Markizų salos... 

„Kokia nepaprasta moteris!" — susižavėjęs pagalvojo jis. 

Dama sugrįžusi atsisėdo prie jo, ir pokalbis tęsėsi. Iš 
pradžių visos šnekos sukosi vien apie Pastoralinę komediją. 
Nuo vakar dama perskaitė ją keletą kartų, daugelį posmų 
mokėjo atmintinai ir su entuziazmu juos deklamavo. Ma- 
žylio tuštybei dar niekada nebuvo tokios šventės. Dama 
norėjo žinoti, kiek jam metų, iš kurio krašto kilęs, kaip 
gyvena, ar lankosi aukštuomenėje, ar yra ką nors įsimylė- 
jęs... Į visus klausimus jis atsakinėjo kuo nuoširdžiausiai, 
todėl po valandos dama iš antro aukšto iki panagių žinojo 
apie mamą Žaką, apie Eisetų šeimą ir tą nelaimingą židinį, 
kurį vaikai prisiekė atstatyti. Savaime suprantama, apie pa- 
nelę Pjerot — nė žodžio. Tik buvo užsiminta apie jauną 
būtybę iš aukštuomenės, mirštančią iš meilės Mažyliui, ir 
apie barbarą tėvą — vargšas Pjerotas! — kuris priešinosi tai 
aistrai. 

Liejantis šiems prisipažinimams, kažkas įėjo į svetainę. 
Tai buvo senas skulptorius baltais karčiais, kuris davinėjo 
damai pamokas, kai ji domėjosi skulptūra. 

— Galvą guldau, — pusbalsiu tarė jis, vylingai žiūrėda- 
mas į Mažylį, - galvą guldau, kad tai jūsų neapolietis kora- 
lų ieškotojas. 

— Visai teisingai, — nusijuokė ji ir, atsigręžusi į kora- 
lų ieškotoją, kuris, regis, labai nustebo taip pavadintas, 
tarė: — Ar neprisimenate to ryto, kai mudu susitikome? 
Jūs ėjote nuogu kaklu, atsagstyta krūtine, susitaršiusiais 
plaukais, su moliniu ąsočiu rankoje... Pamaniau išvydu- 

si vieną tų mažųjų koralų žvejų, kurie sutinkami Ne- 
apolio įlankoje... Vakare papasakojau apie tai draugams, 
tačiau tada mes nė neįtarėme, kad mažasis koralų žvejys — di- 
dis poetas ir kad moliniame ąsotyje jis turi Pastoralinę 
komediją. 

Galite įsivaizduoti, kaip džiūgavo Mažylis, girdėdamas, 
su kokiu pagarbiu susižavėjimu apie jį kalbama. Kol jis 
lankstėsi ir kukliai šypsojosi, Baltoji Gegutė įleido naują 
lankytoją, ir tai buvo ne kas kitas, o didysis Bagavata, indų 
poetas nuo svečių stalo. Įėjęs Bagavata žengė tiesiai prie 
damos ir padavė jai knygą žaliais viršeliais. 

— Grąžinu jūsų drugelius, — tarė jis. - Kokia keista lite- 
ratūra!.. 

Dama gestu nutildė jį per pusę žodžio. Jis suprato, kad 
autorius čia, ir pažvelgė į jį su prisiverstine šypsena. Valan- 
dėlę tvyrojo varžanti tyla, kurią, laimė, nutraukė trečio sve- 
čio pasirodymas. Tai buvo deklamacijos mokytojas, ma- 
žas, siaubingas kuprius išblyškusiu veidu, rusvu peruku ir 
iššieptais supuvusiais dantimis. Jei ne kupra, jis būtų tapęs 
didžiausiu savo laikų komiku, bet luošumas sutrukdė jam 
pasirodyti scenoje, todėl jis guodėsi, ruošdamas mokinius 
ir apkalbinėdamas visus tuometinius aktorius. 

Jam pasirodžius dama paklausė: 

— Ar matete Izraelirę? Kaip jai sekėsi šįvakar? 

Izraelite jie vadino žymią tragikę Rakelę*, kuri tuomet 
buvo šlovės viršūnėje. 

— Ji vaidina vis blogiau ir blogiau, — truktelėjo pečiais 
profesorius... - Ta mergina nieko neturi... Tai varna, tikra 
varna. 


*Eliza Feliks, Prancūzų teatro aktorė, šlovės viršūnę pasiekusi 


1840-1848 m. 

— Tikra varna, - pridūrė mokinė, o paskui ją ir kiti du 
svečiai įsitikinę pakartojo: — Tikra varna... 

Netrukus svečiai paprašė damą ką nors padeklamuoti. 

Ji nesiprašydinusi atsistojo, paėmė perlamutrinį peilį 
popieriui pjaustyti, atsismaukė peniuaro rankovę ir ėmė de- 
klamuoti. 

Gerai ar blogai? Mažylis vargiai galėjo į tai atsakyti. 
Apakintas gražios sniego baltumo rankos, pakerėtas auksi- 
nių plaukų, kuriuos ji su įkarščiu purtė, jis žiūrėjo, bet ne- 
siklausė. Kai dama baigė, jis plojo labiau už visus ir taip pat 
pareiškė, kad Rakelė - tik varna, tikra varna. 

Jis visą naktį svajojo apie tą sniego baltumo ranką ir 
auksinį plaukų rūką. Paskui, kai išaušo diena ir jis norėjo 
sėsti prie savo rimų, nuostabioji ranka vėl pasirodė ir truk- 
telėjo jį už rankovės. Tada, negalėdamas rimuoti ir neno- 
rėdamas eiti į gatvę, jis sėdo rašyti Žakui ir pasakoti apie 
damą iš antro aukšto. 


O drauguži, kokia moteris! Ji viską žino, viską moka. Ji 
kūrė sonatas, tape paveikslus. Ant jos židinio stovi graži tera- 
kotinė Kolombina“, kurią ji pati nulipdė. Jau tris mėnesius ji 
vaidina tragedijose, ir vaidina kur kas geriau už garsiąją Ra- 
kelę. Iš tiesų atrodo, kad ta Rakelė — tikra varna. Apskritai, 
brangusis, tu tokios moters nė nesapnavai. Ji viską matė, visur 
buvo. Staiga ji jums sako: „Kai aš buvau Sankt Peterbur- 
ge...', 0 po valandėlės pareiškia, jog Rio** reidas jai patinka 
labiau nei Neapolio. Ji turi kakadu, kurią parsivežė iš Mar- 
kizų salų, ir negrę, kurią pasiėmė, užsukusi į Porto Prensą... 

„ *Kolombina -italų komedijos personažas, linksma, išradinga tar- 
naite. 


**Rio — sutrumpintai Rio de Zaneiras. 

Negrę tu pažįsti, tai mūsų kaimynė Baltoji Gegutė. Nors at- 
rodo žiauri, ta Baltoji Gegutė — puiki mergina, rami, santū- 
ri, atsidavusi ir visada kalba tik patarlėmis, kaip gerasis San- 
čas*. Kai namo gyventojai traukia ją už liežuvio, norėdami 
sužinoti, ar jos šeimininkė ištekėjusi, ar kur nors yra ponas 
Borelis, ar ji tikrai tokia turtinga kaip šnekama, Baltoji Ge- 
gutė savo tarme atsako: „Afino riekala užiuku niliečia". (Avi- 
no reikalai ožiuko neliečia.) Arba: „Tibata žinu, a kojnės kiau- 
rus". (Tik batai žino, ar kojinės kiauros.) Tokių patarlių ji 
turi atsargoj gal šimtą, tr smalsuoliai visada lieka su ilga nosi- 
mi... Beje, ar žinai, ką sutikau pas damą iš antro aukšto? Ogi 
indų poetą nuo svečių stalo, patį didyjį Bagavatą. Rodos, jis ją 
iki ausų įsimylėjęs 17 kuria jai gražias poemas, kuriose lygina 
ją čia su kondoru, čia su lotosu, čia su buivolu, bet dama 
nelabai kreipia dėmesį į jo meilinimąsi. Kas be ko, ji tikriau- 
stai prie to pripratusi: visi artistai, kurie pas ją lankosi, — 0 aš 
garantuoju, kad jų ten ateina nemažai, ir pačių garsiausių, — Jg 
įsimylėję. 

Ji tokia graži, tokia įstabiai graži!.. Iš tiesų baiminčiausi 
dėl savo širdies, jei ji nebūtų atiduota kitai. Laimė, Juodosios 
Akys čia ir mane gina... Brangios Juodosios Akys! Eisiu šian- 
dien pas Jas praleisti vakaro, ir visą laiką kalbėsimes apie jus, 
mama Zakai. 


Mažyliui baigiant laišką, kažkas tyliai pabeldė į duris. 
Tai dama iš antro aukšto per Baltąją Gegutę perdavė jam 
kvietimą ateiti į Prancūzų teatrą pasiklausyti varnos jos lo- 
žėje. Jis būtų mielai sutikęs, bet prisiminė neturįs frako ir 
buvo priverstas atsisakyti. Tai jam labai sugadino nuotaiką. 


*Sančas Pansa- M. Servanteso (1547-1616) romano „Don Ki- 
choras" personažas. 

„Žakas turėjo įtaisyti man fraką, — pamanė jis. — Tai 
būtina... Kai pasirodys straipsnių apie mano knygą, reikės 
padėkoti žurnalistams... O kaipgi aš eisiu, jei neturiu fra- 
ko?.." 

Vakare jis nuėjo į Lašišos pasažą, bet apsilankymas ten 
jo nepradžiugino. Sevenietis garsiai juokėsi, panelė Pjerot 
buvo pernelyg juodbruva. Veltui Juodosios Akys mirksėjo 
jam ir paslaptinga žvaigždžių kalba švelniai sakė: „Mylėkite 
mane“, — nedėkingasis nieko nenorėjo girdėti. Po pietų, 
kai atėjo Laluetai, jis liūdnas, paniuręs nulindo į kampą ir, 
kol muzikinė dėžutė grojo savo paprastutes arijas, jis vaiz- 
davosi Irmą Borel, lyg soste sėdinčią gražioje atviroje ložė- 
je, balta it sniegas ranka žaidžiančią vėduokle, salės šviesose 
spindinčiu aukso rūku ant galvos, ir sakė sau: „Kaip būtų 
gėda, jei ji mane čia pamatytų!" 

Keletas dienų praėjo be nuotykių. Irma Borel nerodė 
jokių gyvybės ženklų. Tarp antro ir šešto aukšto santykiai, 
atrodo, buvo nutraukti. Mažylis, kiurksodamas prie savo 
rimų, kasnakt girdėdavo grįžtant damos karietą ir, nors 
stengdavosi nekreipti dėmesio, nuo duslaus ratų dardėji- 
mo, vežėjo šūksnio: „Prašom atidaryti vartus!“ vis tiek krūp- 
telėdavo. Be jaudulio net negalėjo klausytis, kaip negrė li- 
pa į savo kambarį. Jei būtų išdrįsęs, būtų nuėjęs pasiteirau- 
ti, kaip sekasi jos šeimininkei... Bet nepaisant viso to, Juo- 
dosios Akys vis tiek užėmė svarbiausią vietą jo širdyje. Ma- 
žylis praleisdavo su jomis ištisas valandas. Likusį laiką kiū- 
todavo, užsidaręs savo kambaryje ir ieškodamas rimų, bai- 
siausiai stebintis žvirbliams, kurie sulėkdavo pažiūrėti į jį 
nuo visų stogų, nes Lotynų kvartalo žvirbliai, kaip ir di- 
džiai dorybinga dama, yra susidarę keistą nuomonę apie 
studentiškas mansardas. Užtat Švento Germano varpai — 

tie vargšai varpai, davę Viešpačiui įžadus ir užsidarę visam 
gyvenimui kaip karmelitai, - apsidžiaugdavo pamatę savo 
draugą Mažylį, amžinai smaksantį prie stalo, drąsindavo jį 
(*dinga muzika. 

Tuo metu atėjo laiškas nuo Žako. Jis buvo įsikūręs Ni- 
coje ir smulkiai pasakojo apie savo gyvenimą... 


Tai gražus kraštas, mano Danieli, o kaip tave įkvėptų jū- 
ra, banguojanti po mano langais! Aš ja visai nesigėriu, nes nie- 
kada neišeinu laukan... Markizas diktuoja kasdien. Velnias, o 
ne žmogus! Kartais tarp dviejų sakinių pakeliu galvą, pamatau 
borizonte mažą raudoną burę ir tuoj pat vėl kišu nosį į savo 
popierius... Panele d Akvil vis tebeserga... Girdžiu, kaip ji vir- 
šuje kosti ir kosti... Nuobodi šalis, čia visi kosti... Aš ir pats vos 
išlipęs susigriebiau smarkią slogą, kuri niekaip nenori baigtis... 


Kiek toliau Žakas rašė apie damą iš antro aukšto: 


Patikėk manim, niekada negrįžk pas tą moterį. Ji tau per 
daug sudetinga ir — ar reikia sakyti? — aš užuodžiu, kad ji 
avantiūristė... Klausyk, vakar uoste mačiau olandų brigą, kuris 
apkeliavo aplink pasaulį ir grįžo su japoniškais stiebais, čilie- 
tišku rangautu ir marga kaip geografinis žemėlapis įgula... 
Tai štai, brangusis, man atrodo, kad tavo Irma Borel panaši į 
tą laivą. Gerai, kai laivas daug apkeliavęs, bet moteris — kitas 
daiktas. Paprastai tos, kurtos yra daug mačiusios, nemažai ir 
kitiems parodo. Nepasitikėk ja, Danieli, nepasitikėk. Ir, svar- 
biausia, maldauju, nevirkdyk Juodųjų Akių... 


Paskutiniai žodžiai įsmigo Mažyliui tiesiai į širdį. At- 
kaklus Žako rūpinimasis laime tos, kuri jo nepamilo, atro- 


16. 932 24 1 


dė jam nuostabus. „O ne, Žakai, nebijok, aš jos nevirkdy- 
siu ',— tarė jis sau ir tvirtai nusprendė niekada daugiau nei- 
ti pas damą iš antro aukšto... Galite pasikliauti tvirtais Ma- 
žylio sprendimais. 

Tą vakarą, kai karieta pririedėjo prie vartų, jis beveik 
nekreipė į ją dėmesio. Negrės daina taip pat neatitraukė jo 
nuo darbo. Tai buvo audringa, tvanki rugsėjo naktis... Jis 
dirbo pravėręs duris. Staiga jam pasidingojo, jog subraškė- 
jo mediniai laiptai į jo kambarį. Netrukus jis išgirdo leng- 
vus žingsnius ir suknelės šlamesį. Aišku, kažkas lipo laip- 
tais... Bet kas?.. 

Baltoji Gegutė jau seniai grįžo... Gal dama iš antro aukš- 
to ėjo pasikalbėti su savo negre... 

Nuo šios minties Mažyliui ėmė daužytis širdis, tačiau 
jam užteko ryžto pasilikti prie stalo... Žingsniai vis artėjo. 
Laiptų aikštelėje jie nuslopo... Valandėlę buvo tylu, paskui 
pasigirdo atsargus beldimas į negrės duris, bet ji neatsilie- 
pė. 

„Tai ji“, - nejudėdamas iš vietos, tarė sau Mažylis. 

Staiga į kambarį įsiveržė kvapni šviesa. 

Sugirždėjo durys, kažkas įėjo. 

Tada Mažylis, nepasukdamas galvos, visas drebėdamas, 
paklausė: 


— Kas ten? 


Cukrinė širdelė 


Štai jau du mėnesiai, kai Žakas išvažiavęs ir dar ne- 
siruošia grįžti. Panelė d'Akvil mirė. Markizas, lydimas 
sekretoriaus, keliauja su savo gedulu po visą Italiją, nė 
dienos nepaliaudamas diktuoti baisiųjų memuarų. Už- 
verstas darbu, Žakas vos spėja brūkštelėti broliui keletą 
eilučių čia iš Romos, čia iš Neapolio, iš Pizos, iš Paler- 
mo. Bet nors tų laiškų ženklai dažnai keičiasi, turinys 
visada lieka toks pars... „Ar dirbi? Kaip gyvena Juodo- 
sios Akys?.. Kaip sekasi pardavinėti knygas?.. Ar pasiro- 
dė Giustavo Planšo straipsnis?.. Ar vel lankeisi pas Irmą 
Borel?“ Į šiuos visada tuos pačius klausimus Mažylis kas- 
kart atsakydavo, kad daug dirba, knygų prekyba labai 
sėkminga, Juodosios Akys taip pat gyvena gerai, kad jis 
daugiau nematė Irmos Borel ir nieko negirdėjo apie Gius- 
tavą Planšą. 

Kiek šiuose žodžiuose tiesos?.. Paskutinis laiškas, Ma- 
žylio parašytas vieną karštą audringą naktį, mums viską pa- 
aiškins. 

Ponui Žakui Eisetui, Piza 
Sekmadienio vakaras, 
dešimta valanda 

Žakai, aš tau sumelavau. Jau du mėnesiai be paliovos 
meluoju. Rašau, kad dirbu, o štai jau du mėnesiai mano raša- 
linė sausa. Rašau, kad knyga perkama gerai, o štai jau du 
mėnesiai neparduotas nė vienas egzempliorius. Rašau, kad 
daugiau nesimatau su Irma Borel, o štai jau du mėnesiai 
su ja nesiskiriu. O dėl Juodyjų Akių, deja!.. Ak Žakai, 
Žakai, kodėl tavęs nepaklausiau? Kodėl grįžau pas tą mo- 
terį? 

Tavo teisybė. Ji paprasčiausia avantiūristė. Iš pradžių lai- 
kiau ją protinga. Bet tai netiesa... Visos jos kalbos nuo kažko 
nusiklausytos. Ji neturi nei smegenų, nei širdies. Ji klastinga, 
ciniška, pikta. Mačiau, kaip fi, ištikta įniršio priepuolio, mu- 
šė savo negrę rimbu ir, pargriovusi ant žemės, trypė kojomis. 
Tai stipri moteris, kuri netiki nei į Dievą, nei į Velnią, bet 
aklai tiki aiškiaregių pranašystėmis ir būrimu iš kavos tirščių. 
O del tragikės talento, tai ji veltui ėmė to kuproto išsigimėlio 
pamokas ir kiauras dienas repetavo su guminiais rutuliukais 
burnoje, — esu tikras, kad joks teatras jos nenorės. Tačiau as- 
meniniame gyvenime ji puiki aktorė. 

Kaip aš patekau į nagus tokiam padarui, aš, taip mylin- 
tis gėrį ir paprastumą, ir pais nežinau, mano vargše Žakai, 
užtat galiu tau prisiekti, kad aš iš jos ištrūkau tr dabar viskas 
baigta, baigta, baigta... Kad tu žinotum, koks aš buvau nie- 
kingas ir ką ji su manim išdarinėjo!.. Aš papasakojau jai savo 
istoriją, papasakojau apie tave, apie mūsų motiną, Juodąsias 
Akis. Nors mirk iš gėdos, sakau tau... Atidaviau jai visą savo 
širdį, išpažinau visą savo gyvenimą, tačiau ji iš savojo nieka- 
da man nieko neatskleidė. Aš nežinau, nei kas ji, nei 1$ kur. 

Kartą paklausiau, ar buvo ištekėjusi, 0 Ji tik nusijuokė. Zi- 
nai, tas randelis virš lūpos likęs nuo peilio smūgio, kurį Ji gavo 
savo šalyje, Kuboje. Norėjau sužinoti, kas tai padarė. Ji man 
atsakė labai paprastai: „Vienas ispanas, vardu Pačekas', ir 
daugiau nė žodžio. Kvaila, ar ne? Bene aš pažįstu tą Pačeką? 
Argi įf- neturėjo man kai ko paaiškinti?.. Argi peilio smūgis — 
toks savaime suprantamas daiktas, velniai rautų? Ką gi... Ją 
supantys menininkai sukūrė jai keistos moters reputaciją, tr ji 
Ją saugo... Ak tie menininkai! Aš juos prakeikiau. Kad tu ži- 
notum, tie žmonės, gyvendami tarp statulų ir paveikslų, įsi- 
vaizduoja, j0g pasaulyje daugiau nieko ir nėra. Amžinai šne- 
ka tau apie formas, linijas, spalvas, apie graikų meną, Parte- 
noną, planus, kaulų galvas. Apžiūrinėja tavo nosį, rankas, 
smakrą. Tyrinėja, kokiam tipui priklausai, koks tavo profilis, 
ar esi charakteringas, o tai, kokia širdis plaka tavo krūtinėje, 
tavo aistros, ašaros, kančios jiems rūpi ne daugiau nei per- 
nykštis sniegas. Mano galva tiems geriems žmonėms pasirodė 
charakteringa, tačiau mano poezija — anei kiek. Gražiai jie 
mane padrąsino! 

Mudviejų ryšio pradžioje ta moteris manė nusigriebusi 
mažą stebuklą, didį mansardos poetą. Ji mane pribaigė su ta 
savo mansarda! Paskui, kai jos ratelis įrodė, kad aš tik kvailys, 
ji mane laikė dėl chbarakteringos galvos. Reikia pasakyti, tas 
charakteringumas kito priklausomai nuo žmonių. Vienas iš 
j0s dailininkų įžvelgė manyje itališką tipą ir privertė pozuoti 
piferarui*, kitas - alžyrietį žibučių pardavėją, trečias... jau 
nė neprisimenu. Dažniausiai pozuodavau jos namuose ir, no- 
rėdamas jai įtikti, visą dieną turėdavau būti su savo pabliz- 
gais ir kiurksoti jos svetainėje kartu su kakadu. Šitaip mes 


*Piferaras - keliaujantis muzikantas, grojantis pifera, dūdele su še- 
šiomis skylutėmis. 

praleidome daug valandų — aš, persirengęs turkiškais drabu- 
žiais, su ilga pypke dantyse, viename šezlongo gale, ji kitame, 
deklamuodama su guminiais rutuliukais burnoje ir tarpais 
vis sustodama man pasakyti: „Kokia charakteringa jūsų gal- 
va, mano Dani dan!" Kai persirengdavau turku, ji vadinda- 
vo mane Dani dan, kai būdavau italo drabužiais - Danie- 
lo, bet niekada nevadindavo Danieliu... Tarp kitko, turė- 
siu garbes figūruoti šių dviejų tipų pavidalu netrukus įvyk- 
stančioje dailės parodoje. Kataloge bus galima perskaityti: 
„Jaunas piferaras, priklausantis poniai Irmai Borel. Jau- 
nas felachbas, priklausantis poniai Irmai Borel". Tai būsiu 
aš... Kokia gėda! 

Trumpam pertrauksiu laišką, Žakai. Einu atidarysiu lan- 
gą ir truputį pakvėpuosiu nakties oru. Aš dūstu... Nieko nebe- 
matau. 


Vienuolikta valanda 

Oras mane atgaivino. Palikau atdarą langą ir galiu 
rašyti toliau. Lauke lyja, tamsu, skamba varpai. Koks liūd- 
nas šis kambarys!.. Mielas mažas kambarelis! Kitados aš jį 
taip mylėjau, o dabar čia nuobodžiauju. Tai ji jį subjau- 
rojo: pernelyg dažnai čia lankėsi. Supranti, ji turėjo mane 
po ranka, namuose. Patogu. O, tai jau nebe darbo kamba- 
rys!.. 

Nesvarbu, būdavau namuose ar ne, ji ateidavo bet kokiu 
metu ir visur kišdavo nosį. Vieną vakarą užtikau ją knaisio- 
jantis po stalčių, kur saugojau tai, ką turiu brangiausia pa- 
saulyje: motinos laiškus, tavuosius, Juodyjų Akių. Juodųjų 
Akių laiškus buvau sudėjęs į paauksuotą dėžutę — tu ją žinai. 
Kai įėjau, Irma Borel laikė tą dežutę tr ruošėsi atidaryti. Vos 
spėjau pulti prie jos ir išplėšti dėžutę iš rankų. 

— Ką čia veikiate? - pasipiktinęs sušukau. 

Ji nutaisė kuo tragiškiausią miną. 

— Aš neskaičiau jūsų motinos laiškų, bet šitie priklauso 
man, aš jų noriu... Grąžinkite dėžutę. 

— Ką su ja darysite? 

— Perskaitysiu joje esančius laiškus... 

— Niekada, — atsakiau. — Aš nieko nežinau apie jūsų gy- 
venimą, 0 jūs apie manąjį žinote viską. 

— O Dani dan! - Tai buvo turko diena. — O Dani dan! 
Nejau galite man už tai priekaištauti? Argi nevaikštote pas 
mane kada tik norite? Argi nepažįstate visų žmonių, kurie 
pas mane lankosi". 

Šitaip suokdama kuo meiliausiu balsu, ji mėgino paimti 
iš manęs dėžutę. 

— Gerai, - pasakiau. - Kad jau taip, leisiu jums ją atida- 
ryti, bet su viena sąlyga... 

— Kokia? 

— Jūs pasakysite, kur būnate kas rytą nuo aštuntos iki 
dešimtos valandos. 

Ji išblyško ir pažvelgė man tiesiai į akis... Niekada nebu- 
vau jai apie tai užsiminęs. Bet ne todel, kad nebūčiau norėjęs 
sužinoti. Tie paslaptingi kasrytiniai išėjimai žadino mano 
smalsumą, kėlė nerimą, kaip ir randas, kaip Pačekas, kaip 
visas keistas j0s gyvenimas. Man knietėjo tai sužinoti, tačiau 
sykiu ir bijojau. Jaučiau, kad čia slypi kažkokia šlykšti pa- 
slaptis, kuri privers mane bėgti. Tądien, kaip matai, išdrįsau 
paklausti. Tai ją labai nustebino. Ji valandelę dvejojo, paskui 
prisivertusi dusliu balsu ištarė: 

— Duokit dežutę ir viską sužinosite. 

Tada, Žakai, aš jai atidaviau dėžutę. Tai žema, tiesa? 
Virpėdama iš pasitenkinimo, ji ją atidarė ir ėmė skaityti laiš- 

kus — jų ten buvo gal dvidešimt, — letai, pusbalsiu, nepraleis- 
dama ne eilutės. Regis, ją labai sudomino ta skaisčios, nekal- 
tos meilės istorija. Aš jai Jau buvau ją pasakojęs, bet savaip, 
Juodąsias Akis vaizduodamas kaip merginą iš pačių aukš- 
čiausių sluoksnių, kuriai tėvai draudė tekėti už niekingo ple- 
bėjaus Danielio Eiseto. Tu čia atpažįsti mano juokingą tus- 
tybę. 

Kartkartėmis ji liaudavosi skaityti ir sakydavo: „Tik pa- 
manykit, kaip miela!" — arba: „Oho! Kilmingai merginai..." 
Perskaičiusi ji kišo laiškus prie žvakės ir, piktai juokdamasi, 
žiūrėjo, kaip jie dega. Aš jai netrukdžiau, nes norėjau žinoti, 
kur ji vaikšto kiekvieną rytą nuo aštuntos iki dešimtos valan- 
dos... 

Tarp tų laiškų vienas buvo ant Pjerotų namų blanko, 
kurio viršuje nupieštos trys žalios lėkštelės, o apačioje užrašyta: 
„Porcelianas tr krištolas. Pjerotas, Lalueto įpėdinis". Vargšės 
Juodosios Akys! Matyt, kažkada krautuvėje joms užėjo noras 
man parašyti ir tam tiko pirmas pasitaikęs popierius... Tik 
pamanykit, koks atradimas artistei! Ligi tol ji tikėjo mano 
Istorija apie aukštuomenės merginą, kurios tėvai - žymūs sen- 
jorai, bet perskaičiusi tą laišką, ji viską suprato ir prapliupo 
garsiai kvatoti. 

— Tai štai kas ji, ta jauna patricijė, tas aristokratiško prie- 
miesčio perlas... Ji vardu Pjerot ir pardavinėja porcelianą La- 
šišos pasaže... Aba, dabar suprantu, kodėl nenorėjote duoti 
man dėžutės. 

Ir ji kvatojo, kvatojo... 

Brangusis, nežinau, kas man užėjo: gėda, apmaudas, pyk- 
tis... Akys aptemo. Aš šokau ant jos, norėdamas atimti laiškus. 
Ji išsigando, žengė žingsnį atatupsta ir, susipainiojusi šleife, 
garsiai rėkdama pargriuvo. Baisioji negrė gretimame kamba- 

vyje išgirdo jos šauksmą ir tučtuojau atbėgo, nuoga, juoda, 
susitaršiusi, šlykšti. Norėjau jos neįleisti, bet ji stora, blizgan- 
čia, atgalia ranka šveitė mane prie sienos ir atsistojo tarp šei- 
mininkės ir mangs. 

Anoji tuo tarpu atsikėlė ir ėme verkti arba apsimetė aša- 
rojanti. Tebežliumbdama ji tr toliau rausėsi dėžutėje. 

— Ar žinai, — tarė ji negrei, — kodel jis norėjo mane 
primušti?.. Ogi todėl, kad aš supratau, jog jo kilmingoji 
panelė visai nekilminga ir pardavinėja lėkštes viename pa- 
saže... 

— Ne viskazauksas, kazauksu žiba, — patarlė atsakė 
sene. 

— Štai, žiūrėk, — drėbė artistė, — žiūrėk, kokius meilės 
įrodymus jam dovanoja jo krautuvininkė...Keturi karčiai nuo 
galvos tr puokštelė žibučių už vieną su... Duok šen lempą, 
Baltoji Gegute. 

Negrė prikišo lempą; plaukai tr gėlės spragsėdami užside- 
gė. Aš nieko nedariau, buvau sugniuždytas. 

— Obo! Kas gi čia? - toliau kalbėjo artistė, vyniodama 
šilkinį popierių. — Dantis?.. Ne! Atrodo, kažkas iš cukraus... 
Garbės žodis, taip tr yra... Alegorinis cukrinukas... Cukrinė 
širdelė. 

Deja, kartą per švento Gervazo atlaidus Juodosios Akys 
nupirko šitą cukrinę širdelę ir atidavė man sakydamos: 

— Dovanoju jums savo širdį. 

„Negre spoksojo į ją pavydžiomis akimis. 

— Ar nori jos, Gegutė? — šūktelėjo šeimininkė. — Se, gau- 
dyk!.. 

Ir metė širdelę jai į burną lyg kokiam šuniui... Gal tai ir 
juokinga, bet kai išgirdau, kaip negrės žabtai triauškina cuk- 
ry, sudrebėjau visu kūnu. Man pasidingojo, kad ši pabaisa 

baltais dantimis su tokiu džiaugsmu ryja tikrą Juodųjų 
Akių širdį 

Gal manai, vargie Žakai, kad po to tarp mūsų viskas 
buvo baigta? Tai štai, brangusis, jei rytojaus dieną po šios sce- 
nos būtum nuėjęs pas Irmą Borel, būtum radęs ją repetuojan- 
čią su savo kuprium Hermionos* rolę, o kampe, ant demblio, 
šalia kakadu, būtum pamatęs tupint jauną turką su dideliau- 
sia pypke, kuri triskart apjuosė visą jo kūną. „Kokia charakte- 
ringa jūsų galva, mano Dani dan!" 

„Ar niekšybės kaina bent sužinojai, — paklausi tu, — ką 
norėjai žinoti? Ar sužinojai, ką ji veikia kas rytą nuo aštuntos 
iki dešimtos valandos? Taip, Žakai, aš tai sužinojau, bet 
tik šįryt, po siaubingos scenos — paskutinės, velniai griebtų! 
— kurią aš tau papasakosiu... Bet cit!.. Kažkas lipa laip- 
tais... Jeigu tai ji, jei ji vel pratrūks... Šitai Ji sugeba, net ir po 
to, kas įvyko. Palauk!.. Einu užrakinsiu duris... Nebijok, ji 
Neji... 

Jai negalima įeiti. 


Vidurnaktis 

Tai buvo ne ji, tai buvo jos negrė. Bet vis tiek nustebau, 
mat negirdėjau grįžtant karietos... Baltoji Gegutė atsigulė. Pro 
pertvarą girdžiu gur, gur iš butelio ir baisyjį priedainį... To- 
lokototinjan... Dabar ji knarkia, sakytum girgžda milžiniško 
laikrodžio švytuoklė. 

Štai kaip baigėsi mūsų apgailėtina meilė. 

Maždaug prieš tris savaites jos kuprius mokytojas pareiš- 
ke, jog ji subrendusi didelei tragiškos artistės sėkmei ir jis norįs 
parodyti ją kartu su keletu kitų savo mokinių. 

*Hermiona - Ž. Rasino (1639-1699) tragedijos „Andromake“ per- 


sonažas. 

Mano tragikė buvo sužavėta... Kadangi teatro nėra po 
ranka, spektaklių sale buvo paversta vieno tų ponų dirbtuvė 
ir išsiuntinėti kvietimai visų Paryžiaus teatrų direktoriams. 
Del debiuto pjesės, tai po ilgų ginčų buvo pasirinkta „Atali““. 
Iš visų repertuaro pjesių kupriaus mokiniai šitą mokėjo ge- 
riausiai. Jai pastatyti tereikėjo keleto įrengimų ir bendrų re- 
peticijų. Taigi buvo apsistota prie „Atali“... Irma Borel 
buvo pernelyg žymi dama, kad trukdytys:, todėl repeticijos 
vyko pas ją. Kuprius kasdien atsivesdavo savo mokinius — 
keturias ar penkias liesas ištįsusias merginas, iškilmingas, 
susisupusias į prancūzišką kašmyrą už trylika frankų pen- 
kiasdešimt santimų, ir tris ar keturis vargetas vaikinus juo- 
dai nudažyto popieriaus frakais ir skenduolių veidais... Re- 
peticijos vykdavo visą dieną, išskyrus tarpą nuo aštuntos 
iki dešimtos valandos, mat nepaisant rengimosi spektak- 
liui, paslaptingos išvykos nesiliovė. Irma, kuprius, moki- 
niai — visi dirbo su įkarščiu. Dvi dienas niekas nepalesino 
kakadu: užmiršo. Jaunasis Dani dan taip pat niekam ne- 
rūpėjo... Apskritai viskas klojosi gerai. Dirbtuvė buvo pa- 
puošta, scena pastatyta, kostiumai pasiūti, kvietimai išsiun- 
tineti. Tik štai likus trims ar keturioms dienoms iki spek- 
taklio jaunasis Eliasenas - dešimtmetė mergaitė, kupriaus duk- 
terečia — suserga... Ką daryti? Kur rasti Eliaseną, vaiką, ga- 
lintį išmokti rolę per tris dienas?.. Visi sutrikę. Staiga Irma 
Borel atsigręžia į mane: 

— O ką, Dani dan, jei jūs imtumetės to vaidmens? 

— Aš? Gal juokaujate?.. Mano metų... 

— Niekas nepasakys, kad jūs vyras... Bet, vaikeli, iš pa- 


žiūros jums duotum penkiolika metų, 0 scenoje, aprengtas, 
*Atali — Ž. Rasino (1639-1699) drama. 

nugrimuotas, atrodysite kaip dvylikos... Be to, šis vaidmuo vi- 
siškai atitinka jūsų galvos charakterį. 

Mano brangus drauge, veltui gyniausi. Teko paklusti jos 
valiai, kaip visada. Aš toks silpnabūdis. 

Spektaklis įvyko... Ak, jei būčiau nusiteikęs juoktis, kaip 
aš tave pralinksminčiau pasakojimu apie tą dieną... Visi daug 
tikėjosi iš „Žimnazo“ ir Prancūzų teatro direktorių, bet tie 
ponai, regis, turėjo kitų reikalų ir mes gavome tenkintis vien 
priemiesčio teatro direktorium, atvežtu paskutinę minutę. Ap- 
skritai tas mažytis šeimyninis spektaklis buvo ne toks jau pras- 
tas... Visi labai plojo Irmai Borel... Man atrodė, kad ta Ku- 
bos Atali buvo per daug pompastiška, stokojo išraiškingumo ir 
kalbėjo prancūziškai lyg... ispanų devynbalsė, bet — ko norėti? — 
jos draugai artistai nežiūrėjo taip priekabiai. Kostiumas to 
laikmečio stiliaus, kojos lieknos, kaklas grakštus... Jiems tiek 
ir tereikėjo. Mano charakteringa galva taip pat pelnė didelį 
pasisekimą, tačiau mažesnį už Baltosios Gegutės nebylioje žin- 
dyvės rolėje. Kas tiesa, tai tiesa, negrės galva buvo dar charak- 
teringesnė nei manoji. Kai penktame veiksme ji pasirodė su 
kakadu ant milžiniško delno, — mat tragiškoji artistė įsigeidė, 
kad spektaklyje dalyvautų ir jos turkas, ir negrė, ir kakadu, — 
tr nustebusi ėmė vartyti dideles, baltas, žiaurias akis, visa salė 
prapliupo garsiai šaukti: „Bravo!“ 

— Koks pasisekimas! - švytėdama kalbėjo Atali. 

Žakai!.. Žakai!.. Girdžiu grįžtant jos karietą. Ak, 
niekinga moteris! Iš kur ji taip velai grįžta? Nejau ji už- 
miršo tą siaubingą rytą? O aš vis dar tebedrebu apie jį 
pagalvojęs! 

Laukujės durys užsidarė. Kad tik ji nesusimanytų lipti 
čionai! Kokia baisi kaimynystė moters, kurios nekenti! 

Pirma valanda 

Spektaklis, apie kurį tau pasakojau, įvyko prieš tris die- 
nas. 

Tas tris dienas ji buvo linksma, švelni, meili, žavinga. 
Nė karto nemušė savo negrės. Keletą sykių klausinėjo apie ta- 
ve, teiravosi, ar vis tebekosti. Tačiau Dievas liudininkas, ji 
tavęs nemyli... Turėjau kažką įtarti. 

Šįryt Ji ateina į mano kambarį devintą valandą. Devin- 
tą valandą!.. Niekada nesu jos matęs tokiu metu!.. Ji prieina 
prie manęs ir šypsodama sako: 

— Devynios valandos! 

Paskui staiga nutaiso iškilmingą miną. 

— Mano drauge, — pradeda ji, — aš jus apgaudinėjau. Kai 
mes susitikome, aš nebuvau laisva. Mano gyvenime buvo vy- 
riškis, kai jūs pasirodėte. Tam vyriškiui aš skolinga už savo 
prabangą, laisvą gyvenimą, už viską, ką turiu. 

Aš tau sakiau, Žakai, kad ši paslaptis gaubia kažkokią 
niekšybę. 

— Kai susipažinau su jumis, tas ryšys man tapo bjau- 
rus... Neprisipažinau jums apie jį tik todel, kad žinojau, 
Jog esate per daug išdidus dalytis manimi su kitu. Nenu- 
traukiau jo todel, kad man buvo sunku atsisakyti nerūpes- 
tingo, prabangaus gyvenimo, kuriam esu gimusi... Toliau 
taip gyventi nebegaliu... Tas melas mane slegia, ta kas- 
dieninė išdavystė varo iš proto... Ir jei po šito prisipažini- 
mo jūs manęs tebegeidžiate, esu pasirengusi viską mesti ir 
gyventi su jumis bet kokiame kampelyje, kur tik jūs pano- 
resite. 

Paskutiniai žodžiai „kur tik jūs panorėsite" buvo ištarti 
tyliu balsu, visai prie pat manęs, beveik ant lūpų, kad mane 
apsvaigintų... 

Tačiau man pakako tvirtybės atsakyti, ir net labai sau- 
sai, kad esu neturtingas, kad neužsidirbu pragyvenimui ir kad 
negaliu užkrauti jos maitinti broliui Žakui. 

Po šio atsakymo ji triumfuodama pakėlė galvą. 

— Tai štai! Ką jūs pasakysite, jei aš suradau mums abiem 
garbingą ir patikimą būdą užsidirbti pragyvenimui ir nesi- 
skirti? 

Sulig šiais žodžiais ji išsitraukė iš kišenės kažkokį dokumen- 
tą, surašytą ant herbinio popieriaus, ir emė skaityti... Tai buvo 
angažementas mums abiem Paryžiaus priemiesčio teatre. Jai — 
už šimtą frankų per mėnesį, man — už penkiasdešimt. Viskas 
buvo paruošta, mums liko tik pasirašyti. 

Aš pasibaisėjęs žiūrėjau į ją. Jaučiau, kad ji tempia mane į 
bedugnę, tr išigandau, jog pritrūksiu jėgų atsispirti... Baigusi skai- 
tyti popierių ir nedavusi laiko atsakyti, ji ėmė karštai kalbeti apie 
teatrinės karjeros spindesį ir šlovingą gyvenimą, kuris ten mūsų 
laukia, laisvų, išdidžių, nutolusių nuo žmonių, visiškai atsida- 
Vusių savo menui ir savo meilei. 

Ji kalbėjo per ilgai, tr tai buvo jos klaida. Aš spėjau atsi- 
tokėti, širdyje pasišaukti į pagalbą mamą Žaką, ir kai ji baigė 
savo tiradą, kuo šalčiausiai atsakiau: 

— Aš nenoriu būti aktorium... 

Savaime suprantama, ji nepaleido grobio ir vel ėmė graž- 
byliauti. 

Tačiau veltui vargo... Į visus jos argumentus atsakinėjau 
tik viena: 

— Aš nenoriu būti aktorium... 

Jai ėmė sekti kantrybė. 

— Vadinasi, — blykšdama tarė ji man, — norite, kad nuo 
aštuntos iki dešimtos valandos vaikščiočiau tenai tr kad viskas 


liktų kaip buvę... 


254 


Į tai jau ne taip šaltai atsakiau: 

— Aš nieko nenoriu... Manau, kad jums labai garbinga 
užsidirbti pragyvenimui ir nebūti už jį skolingai ponui Nuo 
Aštuntos Iki Dešimtos... Tik kartoju, kad nejaučiu nė men- 
kiausio pašaukimo teatrui ir aktorium nebūsiu. 

Nuo šių žodžių ji pratrūko. 

— Aba! Tu nenori būti aktorium... Tai kuo tada bū- 
s1?.. Ar tik nemanai esąs poetas?.. Jis laiko save poetu!.. Bet 
juk tu neturi nė menkiausio talento, vargšas beproti!.. Tik 
pamanykit, jei jau išspausdino tą prakeiktą knygą, apie 
kurią niekas nekalba, kurios niekas nenori, tai jau laiko 
save poetu... Bet nelaimingasis, tavo knyga idiotiška, visi 
taip sako... Per du mėnesius, kai ji guli knygyne, parduotas 
tik vienas egzempliorius, ir tą patį nusipirkau aš... Tu po- 
etas? Eik jau!.. Tik tavo brolis tiki tokia kvailyste... Dar 
vienas naivuolis!.. Gražius laiškus jis tau rašo... Gali nu- 
mirti iš Juoko dėl to Giustavo Planšo straipsnio... Jis plėšo- 
st, kad tave išlaikytų, 0 tu tuo tarpu... tu... tu... Iš tiesų, ką 
gi tu veiki? Ar bent pagalvoji?.. Tenkiniesi tuo, kad turi 
charakteringą galvą, persirenginėji turku ir manai, to už- 
tenka!.. Visų pirma, turiu tave perspėti, kad jau kuris lai- 
kas tavo galvos charakteringumas kuo gražiausiai nyksta... 
Tu bjaurus, labai bjaurus. Štai, pažvelk į save... Esu tik- 
ra, jei grįžtum pas savo demuazelę Pjerot, ji tavęs nebepri- 
imtų... Ir vis dėlto judu sukurti vienas kitam... Jūs abu 
gimę pardavinėti porcelianą Lašišos pasaže. Tau tai labiau 
tiktų, nei būti aktorium... 

Ji seilėjosi, duso. Tu niekada nesi matęs tokios beprotybės 
priepuolio. Aš tylėdamas žiūrėjau į ją. Kai ji baigė, priėjau 
artyn — drebėjau visu kūnu — ir ramiai pasakiau: 

— Aš nenoriu būti aktorium. 

Sulig šiais žodžiais žengiau prie durų, atidariau jas ir 
mostu liepiau išeiti. 

— ieiti? — nusišaipė ji. — Dar ne... Dar daug ką turiu 
jums pasakyti. 

Aš neišlaikiau. Kraujas siūbtelėjo man į veidą. Ciupau 
židinio žnyplės ir puoliau prie jos... Gali būti tikras, ji pa- 
spruko... Brangusis, tą akimirką aš supratau ispaną Pačeką. 

Jai išsinešdinus pasiemiau skrybėlę ir nulipau žemyn. Vi- 
są dieną blaškiausi šen ir ten lyg girtas... Ak, jei tu būtum 
buvęs čia... Vienu metu kilo mintis eiti pas Pjerotą, pulti jam 
po kojų, paprašyti Juodyjų Akių atleidimo. Bet nuėjęs prie 
krautuvės durų, nedrįsau įkelti kojos vidun... Jau du mėne- 
sius ten nesilankiau. Jie man rašė, bet aš neatsakiau. Buvo 
atėję pas mane, bet aš pasislėpiau. Kaip jie galėjo man atleis- 
t1?.. Pjerotas sėdėjo prie prekystalio. Jis atrodė liūdnas... Va- 
landėlę stovėjau priešais vitriną ir žiūrėjau į jį, paskui verk- 
damas nubėgau. 

Sutemus grįžau namo. Ilgai verkiau prie lango, 0 tada 
sėdau rašyti tau. Rašysiu visą naktį. Man rodos, kad tu čia, 
kad aš kalbuosi su tavimi, ir nuo to darosi lengviau. 

Kokia pabaisa ta moteris! Kokia ji buvo tikra dėl mangs! 
Laike savo žaisliuku, savo daiktu!.. Tu tik pagalvok! Temptis 
mane į priemiestį vaidinti teatre!.. Patark man, Žakai, aš nuo- 
bodžiauju, kankinuosi... Pats matai, ji man pridarė daug blo- 
go. Aš nebetikiu savimi, abejoju, bijau. Kaip gyventi?.. Dirb- 
ti?.. Deja, jos tiesa, aš ne poetas. Mano knyga neperkama... 
Kaip tu už ją išsimokėsi“.. 

Mano gyvenimas sugadintas. Aš nieko nebematau, nieko 
nesuprantu. Aplink tamsa... Esti lemtingų vardų. Jos vardas 
Irma Borel. Borel - mūsiškai reiškia budelis... Irma Budelis!.. 
Kaip jai tinka tokia pravardė!.. Norėčiau iš čia išsikraustyti. 


256 


Šis kambarys man nepakenčiamas... Be to, rizikuoju ant laiptų 
sutikti ją... Tačiau būk ramus, jei Ji susimanytų ateiti... Bet ji 
neateis. Ji mane užmiršo. Ją guodžia artistai... 

O Dieve! Ką aš girdžiu?.. Žakai, brolau, tai ji. Sakau, 
tai ji. Ji ateina čionai. Aš pažinau jos žingsnius. Ji čia, visai 
arti. Girdžiu jos alsavimą... Prie rakto skylutės prikišta akis 
žiūri į mane, degina... 


Šis laiškas nebuvo išsiųstas. 

Tolokototinjan 


Dabar priėjau pačius juodžiausius savo istorijos pusla- 
pius, skurdo ir gėdos dienas, kurias Danielis Eisetas išgyve- 
no šalia tos moters, Paryžiaus priemiesčio teatro aktorės. 
Keistas daiktas! Šis mano gyvenimo tarpsnis, neramus, 
triukšmingas, karštligiškas, paliko daugiau sąžinės grauža- 
ties negu prisiminimų. 

Šis atminties kampelis sujauktas — ničnieko jame ne- 
matau... 

Bet palaukite... Tereikia užmerkti akis ir porą kartų su- 
niūniuoti tą keistą liūdną priedainį: „Tolokototinjan! Tolokoto- 
tinjan!"-— ir tarsi mostelėjus burtų lazdele, snaudžiantys prisi- 
minimai tučtuojau atgyja, iš kapų išlenda mirusios valandos ir 
aš pamatau Mažylį tokį, koks buvo tada, dideliame naujame 
name Monparnaso bulvare, su Irma Borel, repetuojančia savo 
roles, ir Baltąja Gegute, be paliovos dainuojančia: 

Tolokototinjan! Tolokototinjan! 

Ak, baisus namas! Ir dabar regiu jį, daugybę jo langų, 


žalius dulkėtus turėklus, žiojinčius latakus, sunumeruotas 

duris, ilgus baltus koridorius, dvokiančius šviežiais dažais, 
naujutėlius... ir jau purvinus!.. Viduje buvo šimtas aštuoni 
kambariai, o kiekviename - po šeimą. Ir kokią šeimą!.. Die- 
ną — scenos, riksmai, triukšmas, muštynės, naktų — vaikų 
cypimas, basų kojų tapsėjimas per grindis, vienodas sun- 
kus lopšių sūpavimas. Retsykiais — įvairumo dėlei — polici- 
jos apsilankymai. 

ia, šiame septynių aukštų urve, Irma Borel ir Mažylis 
priglaudė savo meilę... Liūdna buveinė, kaip tik tinkama 
tokiems gyventojams!.. Jie pasirinko ją todėl, kad buvo prie 
pat teatro, be to, kaip ir visuose naujuose namuose, čia bu- 
vo nebrangu. Už keturiasdešimt frankų — kainą, kurią mo- 
ka gyventojai, besitrinantys į ką tik ištinkuotas sienas, — jie 
išsinuomojo du kambarius trečiame aukšte su siauručiu bal- 
konu į bulvarą, gražiausią butą visame name... Kas vakarą 
jie grįždavo apie vidurnaktį, pasibaigus spektakliui. Baugu 
būdavo eiti plačiais ištuštėjusiais prospektais, kur klaidžio- 
jo tylūs prastuoliai su palaidinėmis, vienplaukės merginos 
ir patruliai ilgais pilkais redingotais. 

Jie eidavo greitai, grindinio viduriu. Grįžę rasdavo ant 
stalo kampo gabalėlį šaltos mėsos ir jų laukiančią negrę Bal- 
tąją Gegutę... nes Irma Borel pasiliko Baltąją Gegutę. Po- 
nas Nuo Aštuntos Iki Dešimtos atsiėmė savo vežėją, karie- 
tą, baldus, indus. Irma Borel pasiliko savo negrę, kakadu, 
keletą papuošalų ir visas sukneles. Jos, savaime supranta- 
ma, tiko tik scenai, mat aksomo bei muaro šleifai nebuvo 
pritaikyti bulvarams šluoti... Tos suknelės užėmė vieną iš 
dviejų kambarių. Jos kabojo ten ant plieninių pakabų, ir 
didelės šilkinės jų klostės, ryškios spalvos buvo keistas kon- 
trastas nusitrynusiam parketui ir išblukusiems baldams. T'a- 
me kambaryje miegojo negrė. 

Ten ji patiesė šiaudinį čiužinį, pakabino pasagą, pasta- 
te butelį degtinės, tik bijant gaisro, jai nebuvo duota lem- 
pos. Todel naktį, kai jie grįždavo, Baltoji Gegutė, susigū- 
žusi ant savo čiužinio, mėnesienoje, tarp tų paslaptingų suk- 
nelių, atrodydavo lys sena ragana, Mėlynbarzdžio pristaty- 
ta saugoti septynių pakaruoklių... Kirame kambaryje, ma- 
žesniajame, gyveno jie ir kakadu. Vietos pakako tik lovai, 
trim kėdėms, stalui ir didelei paauksuorai laktai. 

Kad ir koks niūrus ir ankštas buvo butelis, jie niekuo- 
met iš jo neišeidavo. Likusį nuo spektaklio laiką leisdavo 
namie mokydamiesi roles, ir prisiekiu, tai būdavo baisi ka- 
kofonija. Po visą namą aidėdavo dramatiškas stūgavimas: 
„Dukterį, atiduokit man dukterį!" — „Cionai, Gaspardai!" — 
„Pasakyk jo vardą, niekše, pasakyk vardą!" Be viso šito, dar 
veriami kakadu klyksmai ir šaižus Baltosios Gegutės balsas, 
be paliovos traukiantis: 

Tolokototinjan! Tolokototinjan!.. 

Irma Borel buvo laiminga. Toks gyvenimas jai patiko: 
jai buvo pramoga vaidinti neturtingų artistų šeimą. „Aš nie- 
ko nesigailiu", - dažnai sakydavo ji. Ir ko gi turėjo gailėtis? 
Ji puikiai žinojo, kad kai pavargs nuo skurdo, kai nusibos 
gerti pilstomą vyną ir valgyti šlykštų maistą su rudu pada- 
žu, kuris jiems būdavo atnešamas iš smuklės, kai persiso- 
tins dramatiniu priemiesčio menu, galės vėl grįžti prie anks- 
tesnio gyvenimo. Pakaks pirštą pajudinti, ir susigrąžins vis- 
ką, ką praradusi. 

Ta užslėpra mintis ją drąsino, ir jai bepigu buvo sakyti: 
„Aš nieko nesigailiu". Ji nesigailėjo nieko, bet jis, jis... 

Jie abu debiutavo pjesėje „Žvejys Gaspardas“, viename 
gražiausių melodramatiškos dirbtuvės pavyzdžių. Žiūrovai 
jai labai plojo, žinoma, ne už talentą, — prastas balsas, juo- 

kingi judesiai, — o už sniego baltumo rankas ir aksomines 
sukneles. Tenykštė publika buvo nepratusi, kad kas de- 
monstruotų tokį nuostabų kūną ir prašmatnius drabužius, 
pasiūtus iš audeklo, kurio metras kainuoja keturiasdešimt 
frankų. Salėje aidėdavo šauksmai: „Tai kunigaikštienė!“ ir 
susižavėję vaikėzai plodavo iki apkurtimo... 

Jis neturėjo tokio pasisekimo. Visiems atrodė perne- 
lyg mažas, be to, bijojo, gėdijosi. Kalbėjo tyliai, lyg per 
išpažintį. „Garsiau! Garsiau!"“ — šaukdavo žiūrovai. Bet jam 
kažkas spaudė gerklę ir slopino tariamus žodžius. Publika 
jį nušvilpdavo... Ko gi jūs norite? Kad ir ką sakė Irma, jis 
neturėjo pašaukimo. Pagaliau jei esi blogas poetas, tai dar 
nereiškia, kad gali būti geras aktorius. 

Kreolė kaip įmanydama jį guodė. „Jie nesuprato ta- 
vo galvos charakterio", - dažnai sakydavo ji. Bet direk- 
torius tai jau neklydo dėl to galvos charakterio. Po po- 
ros audringų spektaklių jis pasišaukė Mažylį į savo kabi- 
netą ir tarė: 

— Vaikeli, drama — ne tavo žanras. Mes suklydome. 
Pamėginkime vodevilį. Manau, komiški vaidmenys tau sek- 
sis gerai. 

Ir nuo rytdienos buvo pereita prie vodevilių. Mažylis 
vaidino komiškus, pirmąkart meilužiais tapusius jaunuo- 
lius, kvailus dabitas, kurie vietoj šampano pagirdomi Rožė 
limonadu* ir paskui laksto po sceną, susiėmę už pilvų, žiop- 
lius rusvais perukais, bliaunančius kaip veršiai bū, bū, bū, 
kaimo įsimylėjėlius, vartančius kvailas akis ir šnekančius: 
„Mamzele, mes jus labai mylim... Taigis!.. Mylim iš visų 
Jėgų. 


*Rožė limonadas - gazuoti vidurių paleidžiamieji vaistai. 


261 


Jis vaidino Jonelius kvailelius, bailius — visus tuos, ku- 
rie bjaurūs, kurie kelia juoką, ir teisybės dėlei reikia pasa- 
kyti, kad jam klojosi ne taip jau prastai. Nelaimėlis turėjo 
pasisekimą: jis juokino publiką! 

Paaiškinkite šitai, jei galite. Kai tik išeidavo į sceną nu- 
grimuotas, išdažytas, apkarstytas blizgučiais, Mažylis im- 
davo galvoti apie Žaką, Juodąsias Akis. Išsišiepus į kokią 
grimasą, per vidurį ne visai švankaus pokšto staiga iškilda- 
vo paveikslai tų brangių būtybių, kurias jis taip niekšiškai 
išdavė. 

Beveik kas vakarą — šitai jums gali patvirtinti vieti- 
niai vaikėzai — jis sustodavo pačiame tirados vidury ir 
tylėdamas, išsižiojęs įsispoksodavo į salę... Tokiomis va- 
landėlėmis jo siela ištrūkdavo iš kūno, peršokdavo ram- 
pą, sparnu pramušdavo teatro lubas ir lėkdavo toli toli 
pasisveikinti su Žaku, pabučiuoti ponios Eiset, paprašy- 
ti Juodųjų Akių atleidimo ir pasiskųsti liūdnu amatu, 
kuriuo jis turi verstis... 

„Taigis! Mes jus mylim iš visų jėgų!.." staiga pasigirs- 
davo suflerio balsas ir nelaimingasis Mažylis, pažadintas iš 
svajonių, nukrisdavo lyg iš dangaus ir imdavo dairytis ap- 
linkui iš nuostabos išplėstomis akimis, kuriose spindėdavo 
toks nuoširdus, toks komiškas išgąstis, kad visa salė pra- 
pliupdavo garsiai kvatoti. Kalbant teatro žargonu, šitai va- 
dinama efektu. Pats to nenorėdamas jis darydavo efektą. 

Trupė, kurioje Mažylis vaidino, aptarnavo kelerą ko- 
munų. Tai buvo klajojanti trupė, kuri vaidino čia Grenelė- 
je, čia Monparnase, Sevre, So, Sen Klu. Važiuodami iš vie- 
nos vietos į kitą, jie susigrūsdavo į teatro omnibusą, seną 
kavos su pienu spalvos omnibusą, traukiamą džiovininko 
arklio. Kelyje artistai dainuodavo, lošdavo kortomis. Tie, 

kurie nemokėjo savo rolės, sėdėdavo omnibuso gale ir sklai- 
dydavo knygeles. Ten visada įsitaisydavo ir Mažylis. 

Jis kiūtodavo rylus ir liūdnas, kaip visi didieji komikai, 
nesiklausydamas aplink laidomų nešvankybių. Kad ir kaip 
žemai puolė, šie valkatos komediantai buvo dar žemiau už 
jį. Jis gėdijosi pakliuvęs į tokią kompaniją. Moterys — tu- 
rinčios didelių pretenzijų, nuvytusios, išsidažiusios, manie- 
ringos, nenatūraliai rimtos. Vyrai — prastuoliai, be jokių 
idealų, neraštingi, kirpėjų arba keptų bulvių pardavėjų vai- 
kai, tapę aktoriais iš neturėjimo ką veikti, iš tingumo, iš 
meilės blizgučiams, teatriniams skudurams, iš noro pasiro- 
dyti scenoje su švelnių spalvų triko ir redingotu d /2 Sou- 
waroff, priemiesčio lovelasai, amžinai susirūpinę dėl savo 
išvaizdos, visą algą išleidžiantys plaukų garbiniavimui ir oriai 
jums sakantys: „Šiandien gerai padirbėjau“, jeigu penkias 
valandas meistravo Liudviko XV stiliaus batus iš dviejų met- 
rų lakuoto popieriaus... Iš tiesų, ar vertėjo šaipytis iš Pjero- 
to muzikinio salono, kad paskui atsidurtum šitose senose 
vežėčiose? 

Draugai jo nemėgo dėl niūrumo ir tylaus pasipūtimo. 
Apie jį buvo sakoma: „Jis veidmainis“. Užtat kreolė paver- 
gė visų širdis. Ji ssdėdavo omnibuse kaip turtinga princesė, 
kvatodavo visa gerkle, kragindavo galvą, rodydama dailų 
kaklą, visus tujindavo, vyrus vadindavo „seniais“, moteris — 
„mažytėmis“, ir net didžiausi niurzgaliai apie ją sakydavo: „Ji 
gera mergina“. Gera mergina. Koks pasityčiojimas!.. 

Šitaip juokdamiesi, laidydami riebius pokštus, atvažiuo- 
davome į vaidinimo vietą. Pasibaigus spektakliui, greit per- 
sirengdavome ir tuo pačiu omnibusu grįždavome į Pary- 
žių. Būdavo jau naktis. Artistai kalbėdavosi tyliai, vieni ki- 
tų ieškodavo tamsoje keliais. Tarpais pasigirsdavo prislo- 

pintas juokas... Prie Meno priemiesčio omnibusas susto- 
davo, nes ten buvo jo aikštelė. Visi išlipdavo ir būriu trauk- 
davo palydėti Irmos Borel iki lindynės, kur jų laukdavo jau 
beveik girta Baltoji Gegutė su savo liūdna daina: 

Tolokototinjan!.. Tolokototinjan!.. 

Pamatęs juos tokius neperskiriamus, galėjai pamanyti, 
jog jie myli vienas kitą. Nieko panašaus! Jie vienas kito ne- 
mylėjo. Tam per gerai vienas kitą pažinojo. Jis žinojo, kad 
ji melage, šalta, beširdė. Ji žinojo, kad jis silpnabūdis ir 
minkštas iki niekšiškumo. Ji sakė sau: „Vieną gražų rytą 
grįš jo brolis, atims jį iš manęs ir grąžins porceliano parda- 
vėjai“. Jis sakė sau: „ Netrukus, atsikandusi tokio gyveni- 
mo, ji purptelės su ponu Nuo Aštuntos iki Dešimtos, ir aš 
liksiu vienas šiame purvyne..." Tik ta nuolatinė baimė vie- 
nam kito netekti ir palaikė jų ryšį. Jie vienas kito nemylėjo, 
bet vis tiek pavyduliavo. 

Keista, ar ne? Ten, kur nebėra meilės, gali būti pavy- 
das. Kaip tik taip jiems ir nutiko... Kai ji familiariai kalbė- 
davosi su kokiu artistu, jis išbaldavo. Kai jis gaudavo laišką, 
ji šokdavo prie jo ir drebančiomis rankomis perlauždavo 
antspaudą... Dažniausiai laiškas būdavo nuo Žako. Ji ki- 
kendama perskaitydavo jį ligi galo, paskui numesdavo ant 
kokio baldo. „Visada tas pats“, — su panieka sakydavo ji. 
Deja, taip, visada tas pats, toks pat atsidavimas, toks pat 
kilnumas, savęs atsižadėjimas. Del to ji taip nekentė bro- 
lio... 

Gerasis Žakas apie tai nė nenumanė. Nenumanė nie- 
ko o nieko. Jam buvo rašoma, kad viskas gerai, kad Pasto- 
ralinės komedijos trys ketvirčiai parduoti ir kad, atėjus lai- 
kui apmokėti vekselius, iš knygų pardavėjų gaus reikiamus 
pinigus. Geras ir patiklus, kaip visada, jis ir toliau siuntinė- 

jo kas mėnesį po šimtą frankų į Bonaparto gatvę, kur Bal- 
toji Gegutė eidavo jų pasiimti. 

Iš šimto Žako frankų ir algos teatre jie galėjo neblogai 
pragyventi, ypač šiame varguolių kvartale. Bet nei vienas, nei 
kitas, kaip sakoma, nežinojo pinigų vertės: jis — todel, kad nie- 
kada jų neturėjo, ji - todel, kad visada jų turėjo per daug. Kaip 
jie juos švaistė! Jau penktą mėnesio dieną kasa — mažas javie- 
tiškas kukurūzų stiebų batelis — būdavo tuščia. Visų pirma 
kakadu — ją vieną išmaitinti kainavo tiek kiek suaugusį žmo- 
gų. Paskui baltalai, dažai, ryžių pudra, tepalai, „kiškio lete- 
nėlės“* — visi dramatinės tapybos reikmenys. Be to, teatro 
rolių knygelės buvo pernelyg senos, išblukusios, ponia gei- 
davo turėti naujas. Jai taip pat reikėjo gėlių, daug gėlių. Ji 
veikiau būtų sutikusi nevalgyti, negu matyti savo žardinje- 
res tuščias. 

Per du mėnesius pora paskendo skolose. Jie buvo sko- 
lingi viešbučiui, restoranui, teatro durininkui. Kartais koks 
nors tiekėjas, netekęs kantrybės, ateidavo rytą ir sukeldavo 
triukšmą. Tokiomis dienomis Mažylis iš nevilties greitai 
bėgdavo pas Pastoralinės komedijos spaustuvininką ir pasi- 
skolindavo iš jo keletą luidorų Žako vardu. Spaustuvinin- 
kas, kuris jau turėjo rankose antrąjį garsiųjų memuarų to- 
mą ir žinojo, kad Žakas tebesekretoriauja pas d'Akvilį, be 
nepasitikėjimo atidarydavo piniginę. Luidoras po luidoro 
iš jo buvo pasiskolinta keturi šimtai frankų, kurie, pridėjus 
prie devynių šimtų už „Pastoralinę komediją“, padidino 
Žako skolą iki tūkstančio trijų šimtų frankų. 

Vargšas mama Žakas! Kokia katastrofa jo laukė sugrį- 
žus! Danielis dingęs, Juodosios Akys paplūdusios ašaromis, 


*Pūkučiai, kuriuos aktoriai naudoja dažams ar pudrai užsitepti. 

nė viena knyga neparduota ir tūkstančio trijų šimtų frankų 
skola. Kaip jis iš visų tų bėdų išbris?.. Kreolė dėl to nesuko 
galvos. Bet Mažyliui ši mintis nedavė ramybės. Tai buvo 
kažkoks apsėdimas, nesibaigianti kančia. Veltui jis mėgino 
išsiblaškyti, dirbo kaip katorgininkas (koks tai buvo dar- 
bas, Dieve teisingasis!), mokėsi naujų pokštų, išdarinėjo 
prieš veidrodį naujas grimasas — veidrodis visada atspindė- 
davo Žako, o ne jo paveikslą; tarp rolės eilučių vietoj Lan- 
gliumo, Žozija i ir kitų vodevilio personažų jis matė tik Ža- 
ko vardą. Žakas, Žakas, amžinai Žakas! 

Kiekvieną rytą jis su siaubu žiūrėjo į kalendorių, skai- 
čiavo, kiek dienų liko iki pirmojo vekselio mokėjimo ter- 
mino, ir drebėdamas sakė sau: „Tik mėnuo... tik trys savai- 
tes!“ Jis puikiai žinojo, kad užprotestavus pirmąjį vekselį, 
viskas išaiškės ir nuo tos dienos prasidės brolio kančios. Ši 
mintis persekiojo jį net sapne. Kartais jis pašokdavo iš mie- 
gų suspausta širdimi, šlapiu nuo ašarų veidu, neaiškiai pri- 
simindamas klaikų keistą sapną, kurį būdavo ką tik sapna- 
vęs. 

Tas sapnas, visąlaik vienodas, kartojosi kone kasnakt. 
Nepažįstamas kambarys, jame - didelė spinta senais vijok- 
lių pavidalo apkausrais. Ant kanapos guli išblyškęs, siau- 
bingai išblyškęs Žakas: jis ką tik miręs. Kamilė Pjerot irgi 
čia, ji stovi priešais spintą, stengdamasi ją atidaryti ir pasi- 
imti įkapes. Tik jai niekaip nesiseka, ji grabinėja raktu ap- 
link skylutę ir širdį veriančiu balsu sako: „Negaliu atidary- 
ti... Aš per daug verkiau... Aš nieko nematau...“ 

Kad ir kaip gynėsi, šis sapnas Mažylį nežmoniškai jau- 
dino. Vos užmerkęs akis, jis pamatydavo ant kanapos gu- 
lintį Žaką ir aklą Kamilę, stovinčią priešais spintą... Nuo 
šitų sąžinės priekaištų, nuo šitų baimių jis kasdien darėsi 

vis niūresnis, irzlesnis. Kreolė taip pat nebuvo pakanti. Be- 
je, ji neaiškiai jautė, kad jis slysta jai iš rankų, tik nesuprato 
kaip, ir tai ją erzino. Todėl nuolat kartojosi baisios sce- 
nos, riksmai, keiksmai — galėjai pamanyti atsidūręs tarp 
skalbėjų. 

Ji jam kalbėjo: „Drožk pas savo Pjerot, tegul ji tau do- 
vanoja cukrines širdeles". 

O jis atrėždavo: „Grįžk pas savo Pačeką, tegul jis tau 
vėl perpjauna lūpą". 

Ji šaukdavo: „Miesčionis!“ 

Jis atsikirsdavo: „Nedorelė!“ 

Paskui jie apsipildavo ašaromis ir kilniai vienas kitam 
atleisdavo, o rytoj viską pradėdavo iš naujo. 

Taip jie ir gyveno - ne, veikiau gyvaliojo drauge, su- 
kaustyti viena grandine, voliodamiesi tame pačiame pur- 
ve... Tas niekingas gyvenimas, tos kankinančios valandos 
slenka man prieš akis dabar, kai niūniuoju keistą liūdną 
negrės priedainį: 

Tolokototinjan! Tolokototinjan! 


Pagrobimas 


Buvo devinta valanda vakaro. Monparnaso teatre vai- 
dinęs pirmame veiksme, Mažylis ką tik baigė savo pasiro- 
dymą ir lipo į persirengimo kambarį. Lipdamas susitiko 
Irmą Borel, kuri tuoj turėjo išeiti į sceną. Ji spindėjo, visa 
buvo paskendusi aksomuose ir gipiūruose, o rankoje laikė 
vėduoklę, kaip ir derėjo Selimenai*. 

— Ateik į salę, — prasilenkdama tarė ji jam, — mano 
puiki nuotaika... Būsiu labai graži. 

Jis paspartino žingsnį ir, grįžęs į persirengimo kamba- 
rį, greitai nusimetė drabužius. Tas persirengimo kambarys, 
kuriuo jis dalijosi su dviem draugais, buvo belangė kama- 
raitė žemomis lubomis, apšviesta mažos lempelės. Visi bal- 
dai — dvi ar trys šiaudinės kėdės. Ant sienų kabojo veidro- 
džių šukės, perukai išsileidusiomis garbanomis, blizgučiais 
apsiuvinėti skarmalai, išblukusios aksominės drapanos, pa- 
tamsėję paauksuoti papuošalai. Ant žemės, kampe, stovėjo 

*Selimena- Ž. B. Moljero (1622-1673) komedijos „Mizantropas" 


veikėja, jauna kokete. 

puodeliai dažų be dangčių, mėtėsi išsipešioję ryžių pudros 
pūkučiai. 

Mažylis valėsi grimą, kai išgirdo iš apačios šaukiant 
mašinistą: „Pone Danteli! Pone Danieli!“ Jis išėjo iš per- 
sirengimo kambario ir, persilenkęs per drėgnus medinius 
turėklus, paklausė: „Kas yra?" Paskui, nesulaukęs atsaky- 
mo, nulipo kaip stovi, pusnuogis, išsiterliojęs baltais ir rau- 
donais dažais, su dideliu, geltonu, ant akių smunkančiu 
peruku... 

Laiptų apačioje jis su kažkuo susidūrė. 

— Žakai! - sušuko Mažylis ir žengė atatupstas. 

Tai buvo Žakas... Valandėlę jie tylėdami žiūrėjo vie- 
nas į kitą. Paskui Žakas pliaukštelėjo rankomis ir švelniu 
graudžiu balsu sušnibždėjo: 

— O Danieli! 

To pakako. Mažylis, susijaudinęs iki širdies gelmių, ap- 
sidairė aplinkui lyg baikštus vaikas ir tyliai, taip tyliai, kad 
brolis vos išgirdo, pasakė: 

— Išvežk mane iš čia, Žakai. 

Žakas krūptelėjo ir, paėmęs jį už rankos, išsivedė lau- 
kan. Prie durų laukė fiakras, jie sulipo į jį. 

— Damų garvė Batinjolyje! - šūktelėjo mama Žakas. 

— Tai mano kvartalas! - apsidžiaugė vežėjas, ir fiakras 
pajudėjo... 

„Žakas jau dvi dienos buvo Paryžiuje. Jis atvažiavo iš 
Palermo, kur jį pagaliau surado Pjeroto laiškas, vijęsis jį tris 
mėnesius. Tas trumpas, be nereikalingų žodžių laiškas pra- 
nešė apie Danielio dingimą. 

Ji perskaitęs Žakas viską suprato. „Vaikas krečia kvai- 
lystes... Turiu ten nuvažiuoti“, — tarė jis sau. Ir tučtuojau 
paprašė markizo atostogų. 

— Atostogų? — pašoko žmogėnas. — Ar pakvaišot?.. O 
memuarai?.. 

— Tik aštuonių dienų, pone markize, nuvažiuoti ir grįŽ- 
ti. Tai brolio gyvybės ar mirties klausimas. 

— Nusispjauti man ant jūsų brolio... Argi aš jūsų neperspė- 
jau, priimdamas į tarnybą? Nejau užmiršote mūsų susitarimą? 

— Ne, pone markize, bet... 

— Jokių „bet“. Jums bus tas pats, kas ir kitiems. Jei 
paliksite savo vietą aštuonioms dienoms, tai negrįšite nie- 
kada. Prašau pagalvoti... O kol galvosite, sėskitės štai čia. 
Aš diktuosiu. 

— Viskas apgalvota, pone markize. Aš išvažiuoju. 

— Važiuokite po velnių! 

Sulig šiais žodžiais nesukalbamas senis pasiėmė skrybėlę 
ir išlėkė į prancūzų konsulatą ieškoti naujo sekretoriaus. 

Žakas išvažiavo tą patį vakarą. 

Atvykęs į Paryžių, jis nubėgo į Bonaparto gatvę. 

— Ar brolis namie? - paklausė jis durininko, kuris rūkė 
pypkę kieme, apsižergęs fontano kraštą. 

Durininkas nusijuokė. 

— Jau senokai paspruko, — pašaipiai atsakė jis. 

Durininkas nenorėjo kalbėti, tačiau šimto frankų mo- 
neta atrišo jam liežuvį. Tada jis papasakojo, kad jaunuolis 
iš šešto aukšto ir dama iš antro jau seniai dingo, kad slepia- 
si nežinia kur, kokiame nors Paryžiaus užkampyje, bet tik- 
riausiai kartu, nes negrė Baltoji Gegutė kas mėnesį ateina 
pažiūrėti, ar jiems nieko neatsiųsta. Jis pridūrė, kad ponas 
Danielis išvykdamas užmiršo atsisakyti kambario ir kad jis 
jau skolingas už keturis paskutinius mėnesius, nekalbant 
apie kitas smulkias skolas. 

— Gerai, - atsakė Žakas, — viskas bus užmokėta. 

Ir negaišdamas nė minutės, net nenusipurtęs kelio dul- 
kių, leidosi ieškoti savo vaiko. 

Pirmiausia nuėjo pas spaustuvininką, pagrįstai many- 
damas, kad Danielis turi ten dažnai užsukti, nes ten pa- 
grindinis Pastoralinės komedijos sandėlis. 

— Kaip tik ruošiausi jums rašyti, — jį pamatęs tarė spaus- 
tuvininkas. — Jūs žinote, kad pirmojo vekselio mokėjimo 
terminas po keturių dienų. 

Žakas nesijaudindamas atsakė: 

— Aš apie tai galvojau... Rytoj pradėsiu vaikščioti po 
knygynus. Jie turi man pinigų. Knyga buvo perkama labai 
gerai. 

Spaustuvininkas išplėtė dideles mėlynas akis. 

— Ką?.. Knyga buvo perkama gerai? Kas jums sakė? 

Žakas išbalo, nujausdamas nelaimę. 

— Žvilgrelėkite į tą kampą, — toliau kalbėjo elzasietis, — 
ten sukrautos knygos. Tai Pastoraline komedija. Per penkis mė- 
nesius, kai ji guli knygynuose, parduotas tik vienas egzem- 
pliorius. Galiausiai savininkams tai nusibodo ir jie atsiuntė 
man atgal tiek, kiek turėjo. Dabar jas tinka tik parduoti kaip 
popierių, pagal svorį. Gaila. Knyga buvo gražiai išleista. 

Kiekvienas to žmogaus žodis krito ant Žako galvos it 
švininės lazdos smūgis, bet galutinai pribaigė tai, kad Da- 
nielis jo vardu skolinosi iš spaustuvininko pinigų. 

— Dar vakar, — pasakė negailestingasis elzasietis, — jis 
atsiuntė pas mane siaubingą negrę prašyti dviejų luidorų, 
bet aš kategoriškai atsisakiau duoti. Visų pirma, todel, kad 
ta paslaptinga pasiuntinė kaminkrėčio galva nekėlė pasiti- 
kėjimo, o antra, pats suprantate, pone Eisetai, aš neturtin- 
gas, be to, paskolinau jūsų broliui jau daugiau nei keturis 
šimtus frankų. 

— Žinau, — išdidžiai atsakė mama Žakas, — bet gali- 
te būti ramus, netrukus mes jums grąžinsime tuos pi- 
nigus. 

Paskui greitai išėjo, bijodamas parodyti susijaudinimą. 
Gatvėje jis turėjo prisėsti ant stulpelio. Jam pakirto kojas. 
Vaikas pabėgo, jis pats prarado tarnybą, reikėjo atiduoti 
pinigus spaustuvininkui, mokėti už kambarį, grąžinti sko- 
l4 durininkui, poryt baigiasi vekselio terminas — visos šios 
mintys sukosi, ūžė jo galvoje... Staiga jis atsistojo. „Pirmiau- 
sia reikia susimokėti skolas, — tarė jis sau, — tai skubiausia“. 
Ir nepaisydamas, kad brolis niekingai pasielgė su Pjerotais, 
nedvejodamas nuėjo prašyti jų pagalbos. 

Įžengęs į buvusių Laluetų namų krautuvę, Žakas už 
prekystalio pamatė storą, pageltusį, išpurtusį veidą, kurio 
iš pradžių nepažino, bet išgirdęs durų trinktelėjimą, stora- 
veidis žmogus pakėlė galvą ir, išvydęs svečią, tokiu skam- 
biu balsu sušuko: „Čia jau tikrai galima pasakyti“, kad nie- 
kaip nebūtum apsirikęs... Vargšas Pjerotas! Dukters siel- 
vartas pavertė jį kitu žmogumi. Jis daugiau nebebuvo tas 
linksmas, raudonas anų dienų Pjerotas. Nuo ašarų, kurias 
jo mažytė liejo štai jau penki mėnesiai, paraudo jo akys, 
įkrito skruostai. Senais laikais skambėjusį garsų juoką jo 
išbalusiose lūpose pakeitė šalta tyli šypsena, kokia šypsosi 
našlės ir paliktos mylimosios. Tai jau nebebuvo Pjerotas, 
tai buvo Ariana*, tai buvo Nina**. 

Šiaip jau buvusių Laluetų namų krautuvėje nepasikei- 
te niekas, tik jis. Spalvotos piemenaitės, kinai storais viole- 


*Ariana — M. Meterlinko (1862-1949) dramos „Ariana ir Melyn- 
barzdis" veikėja. 

**Nina — Marsoljė komedijos „Nina, arba pamišusi iš meilės" veikė- 
ja, ištikimos meilės pavyzdys. 

tiniais pilvais, kaip ir anksčiau, palaimingai šypsojosi ant 
aukštų etažerių tarp Bohemijos stiklo dirbinių ir lekščių, 
išmargintų didelėmis gėlėmis. Pilvoti sriubos puodai, da- 
žyto porceliano aliejinės lempos, kaip ir anksčiau, blizgėjo 
už tų pačių vitrinų, o galiniame kambaryje, kaip ir anks- 
čiau, nedrąsiai liurlino ta pati fleita. 

— Tai aš, Pjerotai, — tarė mama Žakas, stengdamasis 
kalbėti tvirtu balsu. — Atėjau prašyti jūsų didelės paslaugos. 
Paskolinkite man pusantro tūkstančio frankų. 

Pjerotas, nieko nesakęs, atidare kasą, pažvangino ekiu, 
paskui uždarė stalčių ir ramiai atsistojo. 

— Tiek čia neturiu, pone Žakai. Palaukite manęs, einu 
atsinešti. 

Prieš išeidamas jis sutrikęs pridūrė: 

— Nekviečiu jūsų į viršų. Jai būtų per daug skaudu. 

Žakas atsiduso. 

— Jūsų tiesa, Pjerotai, aš verčiau neisiu. 

Po penketo minučių sevenietis grįžo su dviem čekiais 
po tūkstantį frankų ir padavė juos Žakui. Šis nenorėjo jų 
imti. 

— Man reikia tik pusantro tūkstančio, — atsikalbinėjo 
jis. 

Tačiau sevenietis spyrėsi: 

— Pone Žakai, prašau pasilikti viską. Man svarbus 
tas dviejų tūkstančių frankų skaičius. Tiek man kažkada 
paskolino panelė pakaitiniui nusipirkti. Jeigu neimsite... 
čia jau tikrai galima pasakyti... aš ant jūsų mirtinai už- 
pyksiu. 

Žakas nedrįso nepaimti. Jis įsidėjo pinigus į kišenę ir, 
spausdamas Pjerotui ranką, paprasčiausiai pasakė: 

— Sudie, Pjerotai, ir ačiū. 

Pjerotas nepaleido jo rankos. Kurį laiką jie taip stovėjo 
vienas priešais kitą tylūs ir susijaudinę. Abiem ant liežuvio 
sukosi Danielio vardas, tačiau jie nedrįso jo ištarti iš abiem 
būdingo taktiškumo... Šis tėvas ir ši mama taip gerai su- 
prato vienas kitą!.. Žakas pirmasis švelniai ištraukė ranką. 
Jį smaugė ašaros, todėl jis skubėjo išeiti. Sevenietis palydė- 
jo jį net iki pasažo. Čia vargšas žmogelis nepajėgė ilgiau 
tramdyti kartėlio, kurio buvo kupina jo širdis, ir priekaiš- 
tingai prabilo: 

— Ak, pone Žakai... Pone Žakai... Čia jau tikrai galima 
pasakyti!.. 

Tačiau jis buvo per daug susijaudinęs, kad baigtų vers- 
ti, ir tik du sykius iš eilės pakartojo: 

— Čia jau tikrai galima pasakyti... Čia jau tikrai galima 
pasakyti... 

O taip, čia jau tikrai buvo galima pasakyti... 

Atsisveikinęs su Pjerotu, Žakas grįžo pas spaustuvinin- 
ką. Neklausydamas elzasiečio prieštaravimų, jis tuoj pat grą- 
žino keturis šimtus frankų, pasiskolintus Danielio. Be to, 
kad daugiau nereikėtų jaudintis, apmokėjo visus tris vekse- 
lius. Paskui palengvėjusia širdimi tarė sau: „Dabar paieško- 
sime vaiko“. Deja, buvo jau per vėlu leistis į paieškas tą 
pačią dieną. O ir kelionės nuovargis, susijaudinimas, sau- 
sas nesiliaujantis kosčiojimas, jau seniai graužiantis jo svei- 
karą, taip nukamavo vargšą mamą Žaką, kad jis gavo grįžti 
į Bonaparto gatvę ir truputį pailsėti. 

O! Kai įžengė į kambarėlį ir pakutiniuose nukaršusios 
spalio saulės spinduliuose pamatė visus daiktus, primenan- 
čius jo vaiką, stalą prie lango, kur jis rašė, jo stiklinę, jo 
rašalinę, jo pypkes trumpais korais — tokias kaip abato Žer- 
mano, — kai išgirdo skambant geruosius Švento Germano 

varpus, truputį užkimusius nuo rūko, kai vakaro Viešpaties 
Angelas - tas liūdnas Angelas, kurį Danielis taip mylėjo, — 
suplakė sparnais į šlapius stiklus, mamą Žaką užplūdo toks 
skausmas, kokį tik motina galėtų apsakyti... 

Jis porą trejetą kartų apėjo kambarį, visur apžiūrėjo, 
atidarė visas spintas, vildamasis rasti kokį nors daiktelį, ku- 
ris nurodytų beglio pėdsakus. Deja! Spintos buvo tuščios. 
Jis paliko tik senus skalbinius ir skudurus. Kambarys atsi- 
davė nelaime, atrodė apleistas. Gyventojas iš čia ne išvažia- 
vo, o pabėgo. Kampe ant žemės stovėjo žvakidė, židinyje, 
po krūvele sudegusių popierių, gulėjo dėžutė su aukso pa- 
puošimais. Žakas pažino tą dėžutę. Čia Danielis laikė Juo- 
dųjų Akių laiškus. Dabar ji metėsi pelenuose. Kokia švent- 
vagystė! 

Tęsdamas paieškas, viename rašomojo stalo stalčiu- 
je Žakas rado keletą lapelių, išmargintų nelygia, karštli- 
giška rašysena, — šitaip Danielis rašydavo apimtas įkvė- 
pimo. 

„Tai, be abejonės, poema", — tarė sau mama Žakas ir 
nuėjo prie lango paskaityti. Tai iš tiesų buvo poema, niūri 
poema, kuri prasidėjo šitaip: 

„Žakai, aš tau sumelavau. Jau du mėnesiai be paliovos 
meluoju..." Toliau sekė ilgas laiškas, kurį skaitytojai tik- 
riausiai prisimena ir kuriame Mažylis pasakojo, kiek jį pri- 
kankino dama iš apačios. Tas laiškas nebuvo išsiųstas, bet, 
kaip matome, vis tiek pasiekė adresatą. Šį kartą Apvaizda 
atliko pašto darbą. 

Žakas perskaitė jį nuo pradžios ligi pabaigos. Kai pri- 
ėjo tą vietą, kur buvo kalbama apie Monparnaso teatro an- 
gažementą, taip atkakliai siūlomą ir taip ryžtingai atmeti- 
nėjamą, jis pašoko iš džiaugsmo. 


18* 275 


— Žinau, kur jis! - sušuko Žakas ir, įsikišęs laišką į kiše- 
nę, jau ramesnis atsigulė. 

Bet nors ir priveiktas nuovargio, jis nemiegojo. Vis tas 
prakeiktas kosulys... Sulig pirmuoju aušros pasisveikini- 
mu — rudeninės, tingios ir šaltos aušros - Žakas skubiai 
atsikėlė. Jau buvo paruošęs planą. 

Jis surinko spintose likusius skudurus, sukrovė juos į 
lagaminus, neužmiršęs ir dėžutės su auksiniais papuošimais, 
pasakė paskutinį „sudie“ senajam Švento Germano bokš- 
tui ir išėjo, viską palikęs atdarą - duris, langus, spintas, kad 
iš jų gražaus gyvenimo nieko neliktų šiame bute, kur nuo 
šiol gyvens kiti. Apačioje jis atsisakė kambario, susimokėjo 
nuomą ir delspinigius, paskui, neatsakęs į primygtinius 
durininko klausimus, pašaukė pro šalį važiuojantį fiakrą 
ir liepė nuvežti jį į Pilua viešbutį Damų gatvėje Batinjo- 
lyje. 

Tą viešbutį laikė markizo virėjo senojo Pilua brolis. 
Kambariai čia buvo nuomojami ne mažiau kaip trims mė- 
nesiams ir tik rekomenduotiems asmenims. Todėl kvartale 
tie namai turėjo puikią reputaciją. Gyventi Pilua viešbuty- 
je — reiškė gyventi gerai ir dorai. Žakas, pelnęs d'Akvilio 
Vatelio* pasitikėjimą, nuo jo atvežė broliui pintinę Marsa- 
los vyno. 

Tokios rekomendacijos užteko, ir kai jis droviai pasi- 
prašė apsigyventi viešbutyje, šeimininkas nedvejodamas da- 
vė jam gražų kambarį pirmame aukšte su dviem langais į 
viešbučio — veikiau reikėtų sakyti vienuolyno - sodą. Sodas 
buvo nedidelis: trys ar keturios akacijos, lysvė skurdžių ža- 


*Varelis — princo Kondė liokajus. Ruošdamas pas princą pietus ka- 
raliaus Liudviko XIV garbei, laiku negavo rerų žuvų ir, tai palaikęs už nešlo- 
vę, persismeigė špaga. 

lumynų, įprastų Batinjolyje, figmedis be figų, paliegęs vy- 
nuogienojas ir keletas chrizantemų sudarė visą jo augaliją, 
bet to užteko pagyvinti kambariui, šiaip jau gana liūdnam 
ir drėgnam... 

Žakas, negaišdamas nė minutės, įsikūrė jame: prikali- 
nėjo vinių, sutvarkė skalbinius, pastatė stovą Danielio pyp- 
kėms, lovos galvūgalyje pakabino ponios Eiset portretą ir 
padarė ką įmanydamas, kad išsklaidytų tą banalią atmosfe- 
rą, nuodijančią mebliuotus kambarius, o kai jau apsigyve- 
no, greitosiomis užkando ir tučtuojau išėjo. Pakeliui per- 
spėjo poną Pilua, kad šį vakarą — tik šį - galbūt grįš truputį 
vėliau ir paprašė paruošti jo kambaryje skanią vakarienę, 
atnešti seno vyno ir stalą padengti dviem asmenims. Užuot 
apsidžiaugęs papildomu uždarbiu, gerasis ponas Pilua pa- 
raudo iki ausų lyg pirmus metus tarnaujantis vikaras. 

— Matote, — sumišęs ištarė jis, — aš nežinau... Viešbučio 
nuostatai neleidžia... Mes čia turime dvasininkų, kurie... 

Žakas nusišypsojo. 

— Ak taip, suprantu... Jus gąsdina, kad reikia padengti 
stalą dviem asmenims... Nusiraminkite, brangus pone Pi- 
lua, tai ne moteris. 

Tačiau važiuodamas į Monparnasą, jis sau galvojo: „Ir 
vis delto moteris, bevalė moteris, neprotingas vaikas, kurio 
niekada negalima palikti vieno". 

Sakykite, kodėl mama Žakas buvo toks tikras rasiąs ma- 
ne Monparnase. Juk nuo tada, kai rašiau jam tą baisųjį laiš- 
ką, kurio taip ir neišsiunčiau, aš puikiausiai galėjau palikti 
teatrą, galėjau nė nepradėti jame dirbti... Bet ne! Jį vedė 
motiniškas instinktas. Jis neabejojo rasiąs mane tenai ir par- 
sivešiąs tą patį vakarą. Tik visai pagrįstai galvojo: „Kad jį 
pagrobčiau, jis turi būti vienas, ta moteris nieko neturi įtar- 

ti“. Dėl to jis negalėjo važiuoti tiesiai į teatrą ir apsiklausi- 
nėti. Užkulisiai plepūs, vienas žodis gali sukelti pavojų... 
Žakas verčiau pasitenkino tiesiog afišomis, ir jos greit su- 
teikė jam reikiamų žinių. 

Priemiesčio teatrų afišos klijuojamos ant kvartalo vy- 
no parduotuvių, už pinučių, panašiai kaip vedybų skelbi- 
mai Elzaso kaimuose. Jas skaitydamas Žakas šūktelėjo iš 
džiaugsmo. 

Tą vakarą Monparnaso teatre buvo rodoma „Mari Ža- 
na“, penkių veiksmų drama, kurioje vaidino ponios Irma 
Borel, Dezirė Levro, Gin ir kitos. 

Prieš tai: 

„Meilė ir kulkos", vienaveiksmis vodevilis, kuriame vai- 
dino ponai Danielis, Antonenas ir panelė Leontina. 

„Viskas gerai, — tarė sau Žakas. — Jie nevaidina toje 
pačioje pjesėje. Esu tikras, kad man pavyks“. 

Ir jis užsuko į kavinę prie Liuksemburgo sodo palaukti 
pagrobimui tinkamo laiko. 

Vakare nuėjo į teatrą. Spektaklis buvo jau prasidėjęs. 
Jis apie valandą vaikščiojo po galeriją priešais duris drauge 
su miesto sargybiniais. 

Kartkartėmis iš vidaus pasigirsdavo plojimai, panašūs į 
tolimą krušos barbenimą, ir tie garsai draskė jam širdį, pa- 
galvojus, kad galbūt publika šitaip ploja jo vaikui už gri- 
masas... Apie devintą valandą į gatvę triukšmingai plūste- 
lėjo žmonių srautas. Vodevilis pasibaigė. Kai kurie žmonės 
vis dar juokėsi. Vieni švilpė, kiti šaukė: „Ei! Hū! Hū! Kry! 
Kry!" — žodžiu, sklido įvairiausi Paryžiaus žveryno balsai... 
Prakeikimas! Juk publika skirstėsi ne iš Italų operos teatro! 

Jis dar valandėlę luktelėjo, įsimaišęs į šitą minią, pas- 
kui, baigiantis pertraukai, kai publika vel ėmė rinktis į salę, 

įsmuko į tamsų, purviną koridorių šalia teatro, pro kurį 
vaikščiojo aktoriai, ir paprašė leisti pasikalbėti su ponia Ir- 
ma Borel. 

— Negalima, - gavo atsakymą. — Ji scenoje. 

Ta mama Žakas buvo klastingas kaip laukinis! Jis kuo 
ramiausiai pasakė: 

— Kadangi negaliu pasimatyti su ponia Irma Borel, ma- 
lonėkite pakviesti poną Danielį. Jis jai perduos, ką reikia. 

Po valandėlės mama Žakas atgavo savo vaiką ir greit 
nusivežė jį į kitą Paryžiaus galą. 


Sapnas 


— Pažiūrėk, Danieli, - tarė mama Žakas, mums įėjus į 
Pilua viešbučio kambarį, — visai kaip tą naktį, kai atvažiavai 
į Paryžių! 

Iš tiesų, kaip ir tą naktį, ant baltutėlaitės staltiesės mū- 
sų laukė puiki vakarienė: gardžiai kvepėjo pyragas, vynas 
buvo pagarbios išvaizdos, ryški žvakių liepsna linksmai tvas- 
kėjo taurių dugnuose... Ir vis dėlto, vis dėlto tai nebuvo tas 
pars! Kai kurios laimės valandėlės niekada nepasikartoja. 
Vakarienė buvo tokia pati, tačiau trūko svarbiausių anks- 
tesniųjų svečių — karšto atvykimo džiaugsmo, darbo planų, 
svajonių apie šlovę ir to švento pasitikėjimo, kuris linksmi- 
na ir žadina apetitą. Nė vienas — deja! — nė vienas praėjusių 
laikų svečias nepanoro atvykti pas poną Pilua. Visi jie liko 
Švento Germano varpinėje. Net Atvirumas, žadėjęs daly- 
vauti šventėje, paskutinę akimirką pasakė neateisiąs. 

O ne, buvo visiškai ne tas pats! Aš šitai taip gerai su- 
pratau, jog užuot apsidžiaugęs, prapliupau ašarų upeliais. 
Esu tikras, kad širdies gilumoje broliui taip pat norėjosi 

verkti, bet jam pakako vyriškumo susitvardyti ir, dėdama- 
sis linksmas, jis tarė: 

— Klausyk, Danieli, gana žliumbti. Tu jau visą valandą 
tik tai ir darai. (Karietoje, kol jis su manim kalbėjosi, aš be 
paliovos raudojau, įsikniaubęs jam į petį.) Na ir keistas su- 
sitikimas. Tu man labai primeni blogiausias mano dienas, 
tuos laikus, kai terliojausi su puodeliais klijų ir nuolat gir- 
dėdavau: „Žakai, tu asilas!" Na, nusišluostykite ašaras, jau- 
nasis atgailautojau, ir pasižiūrėkite į veidrodį. Tai jus pra- 
juokins. 

Aš pažvelgiau į veidrodį, bet nenusijuokiau. Man pasi- 
darė gėda... Geltonas perukas prilipęs prie kaktos, visi 
skruostai išteplioti baltais ir raudonais dažais, šlapiais nuo 
prakaito ir ašarų... Tai buvo šlykštu! Su pasibjaurėjimu nu- 
siplėšiau peruką ir jau buvau besviedžiąs į šalį, bet apsigal- 
vojau ir pakabinau ant vinies vidury sienos. 

Žakas labai nustebęs pažvelgė į mane. 

— Kodėl tu jį čia pakabinai, Danieli? Šis apačių karo 
trofėjus bjaurus... Toks vaizdas, lyg būtume nuskalpavę Po- 
lišinelį. 

Aš kuo rimčiausiai atsakiau: 

— Ne, Žakai, tai ne trofėjus. Tai mano sąžinės priekaiš- 
tas, apčiuopiamas, matomas priekaištas, kurį visada noriu 
turėti po akių. 

Žako lūpomis nuslydo karti šypsena, bet jis tučtuojau 
vėl nuraisė džiugią miną. 

— Gerai, nekalbėkime daugiau apie tai. Dabar, kai nu- 
siprausei ir aš vėl matau tavo mielą snukutį, sėskimės prie 
stalo, mano garbiniuotas gražuolėli, aš mirštu iš alkio. 

Ber tai buvo netiesa: jis nenorėjo valgyti, aš taip pat. 
Didis Dieve, veltui apsimetinėjau gardžiuojąsis vakarie- 

ne — viskas strigo man gerklėje, veltui stengiausi būti ra- 
mus - pyragą laisčiau tyliomis ašaromis. Žakas stebėjo ma- 
ne akies krašteliu ir po valandėlės paklausė: 

— Ko tu verki?.. Argi gailiesi, kad esi čia? Argi pyksti, 
kad tave pagrobiau?.. 

Aš liūdnai atsakiau: 

— Tavo žodžiai mane skaudina, Žakai, bet aš nusipel- 
niau, kad viską sakytum. 

Kurį laiką mes dar valgėme, ar veikiau dėjomės valgą. 
Galiausiai, pavargęs nuo tos komedijos, kurią abu vaidino- 
me, Žakas atstūmė lėkštę ir atsistojo. 

— Vakarienė nenusisekė... Verčiau einam gulti... 

Mūsų krašto pararlė sako: „Kančia ir miegas lovoje ne 
draugai". Tą naktį aš šitai patyriau. Kankinausi, galvoda- 
mas, kiek gero padarė mama Žakas ir kokiu blogiu aš jam 
atsimokėjau, lyginau savo ir jo gyvenimą, savo egoizmą ir 
jo atsidavimą, savo baikštaus vaiko sielą ir jo didvyrišką šir- 
dį, kurios devizas buvo: „Vienintelė laimė pasaulyje - kitų 
laimė". Aš mąsčiau: „Mano gyvenimas sugadintas. Prara- 
dau Žako pasitikėjimą, Juodųjų Akių meilę, pagarbą pa- 
čiam sau... Ką aš dabar darysiu?“ 

Tos baisios kančios iki pat ryto nedavė sumerkti akių... 
Žakas taip pat nemiegojo. Girdėjau, kaip jis vartėsi nuo 
vieno šono ant kito ir kosėjo sausu kosuliu, dėl kurio man 
akis graužė ašaros. Sykį tyliai jo paklausiau: 

— Žakai, tu kosti. Gal sergi?.. 

Jis atsakė: 

— Niekis... Miegok... 

Iš jo balso supratau, kad jis ant manęs pyksta labiau, 
negu nori parodyti. Nuo šios minties mane užgulė dar di- 
desnis sielvartas, aš vėl pravirkau vienutėlis po savo apklo- 

tu, ir taip verkiau, taip verkiau, kad galiausiai užsnūdau. 
Kančia trukdo miegoti, o ašaros — tikras narkotikas. 

Kai atsibudau, buvo jau visai šviesu. Žako šalia manęs 
nebuvo. Pamaniau, kad jis išėjęs, tačiau atitraukęs užuolai- 
das pamačiau jį kitame kambario gale gulintį ant kušetės, 
ir tokį išblyškusį, jau tokį išblyškusį... Mane nuvėrė baisi 
mintis. 

— Žakai! — sušukau ir puoliau prie jo. 

Jis miegojo, mano šūksnis jo nepažadino. Keistas daik- 
tas! Per miegus jo veide atsispindėjo liūdna, sopulinga iš- 
raiška, kurios anksčiau niekada nebuvau matęs,'ir vis dėlto 
ji man buvo pažįstama. Sulysęs, pailgėjęs veidas, išbalę 
skruostai, liguistai permatomos rankos — skaudu buvo į vi- 
sa tai žiūrėti, bet tokį skausmą aš jau buvau patyręs. 

Tačiau Žakas niekada nesirgo. Niekada anksčiau jam 
aplink akis nebuvo mėlynų ratilų, veidas nebuvo toks su- 
kritęs... Tai kokiame ankstesniame gyvenime mačiau šią 
viziją?.. Staiga prisiminiau savo sapną. Taip ir yra, tai Ža- 
kas iš mano sapno, išblyškęs, siaubingai išblyškęs, gulintis 
ant kanapos - jis mirė... Žakas mirė, Danieli Eisetai, jį nu- 
žudėte jūs... Pro langą nedrąsiai įslenka blankus saulės spin- 
dulys ir lyg driežas perbėga jo išbalusiu negyvu veidu... O, 
koks džiaugsmas! Numirėlis atgyja, pasitrina akis ir, pama- 
tęs mane stovint priešais, linksmai šypsodamas sako: 

— Sveikas, Danieli. Ar gerai miegojai? Aš labai kosėjau, 
todėl atsiguliau ant kanapos, kad tavęs neprižadinčiau. 

Kol jis ramiai kalba, aš jaučiu, kaip nuo ką tik regėtos 
baisios vizijos dar dreba kojos, ir slapčiausioje širdies kertelėje 
meldžiu: „Amžinasis Dieve, išsaugok mano mamą Žaką! 

Nors prabudimas buvo liūdnas, rytas praėjo gana links- 


mai. Mes net nusijuokėm nerūpestingu juoku, kaip kadai- 

se, kai rengdamasis pamačiau iš drabužių beturįs tik trum- 
pas multino kelnes ir raudoną liemenę dideliais skvernais — 
teatro skarmalus, kuriais vilkėjau, kai Žakas mane pa- 
grobė. 

— Velniai griebtų! - tarė Žakas. — Brangusis, juk visko 
negali numatyti. Tik netaktiški donžuanai, vogdami gra- 
žuolę, galvoja apie kraitį... Bet nebijok. Aprengsime tave 
per nauja. Kaip ir tada, kai atvažiavai į Paryžių. 

Jis taip sakė, norėdamas padaryti man malonumą, nes, 
kaip ir aš, jautė, kad dabar viskas kitaip. 

- Liaukis, Danieli, - sudraudė gerasis Žakas, matyda- 
mas, kad aš vėl užsigalvojau, — užmirškime praeitį. Mums 
prieš akis naujas gyvenimas. Ženkime į jį be sąžinės grauža- 
ties, be nepasitikėjimo, tik stenkimės, kad jis mums neiš- 
kirstų tokių pokštų kaip anksčiau... Aš neklausiu, ką ketini 
veikti, brolau, bet jei nori rašyti naują poemą, man regis, 
čia gera vieta darbui. Kambarys ramus. Sode čiulba paukš- 
čiai. Stalą pasistatysi prie lango... 

Aš jį ryžtingai pertraukiau: 

— Ne, Žakai, daugiau jokių poemų, jokių rimų. Tos 
fantazijos tau pernelyg brangiai kainuoja. Dabar aš noriu 
daryti tai, ką ir tu, — dirbti, pelnytis duoną ir iš visų jėgų 
padėti tau atstatyti šeimos židinį. 

Žakas, ramiai šypsodamasis, atsakė: 

— Gražūs planai, pone žydrasis drugeli, bet iš jūsų rei- 
kalaujama visai ne to. Nesvarbu, ar užsidirbsite pragyveni- 
mui, jeigu tik pažadėsite... Bet gana! Apie tai pasikalbėsi- 
me vėliau. Eime pirkti tau drabužių. 

Norėdamas išeiti į gatvę, gavau apsivilkti vieną iš Žako 
redingotų, kuris man siekė iki kulnų, ir su juo atrodžiau 
panašus į pjemontietį muzikantą, trūko tik arfos. Jei prieš 


284 


keletą menesių būtų reikėję pasirodyti su tokia juokinga 
apranga, būčiau miręs iš gėdos, bet dabar ir taip turėjau ko 
gėdytis, moterys galėjo sau juoktis, man einant pro šalį: 
dabar buvo visai kas kita negu kaliošų laikais. O, visai, visai 
kas kita! 

— Dabar atrodai kaip krikščionis, — tarė mama Žakas, 
einant iš padėvėtų drabužių krautuvėlės, — palydėsiu tave į 
Pilua viešbutį, o paskui užsuksiu pas geležų pirklį, kurio 
sąskaitų knygas tvarkiau prieš išvykdamas, pažiūrėti, ar ne- 
duos kokio darbo... Pjeroto pinigai ne amžini, reikia pa- 
galvoti, kaip pramisime. 

Norėjau jam pasakyti: „Gerai, Žakai, eik pas tą savo 
pirklį. Aš grįšiu namo ir vienas". Bet supratau, jog jis taip 
daro, norėdamas būti tikras, kad aš vėl nepatrauksiu į Mon- 
parnasą. Ak, jei jis būtų galėjęs pažvelgti į mano širdį! 

„Kad jį nuraminčiau, leidausi parvedamas į viešbuų;, 
bet vos jis uždarė duris, išskubėjau į gatvę: aš taip pat turė- 
jau reikalų... 

Kai grįžau, buvo jau vėlu. Rūko apgaubrame sode su- 
sijaudinęs vaikštinėjo aukštas juodas šešėlis. Tai buvo ma- 
ma Žakas. 

— Gerai padarei, kad grįžai, - drebėdamas iš šalčio, pa- 
sakė jis. — Aš jau ruošiausi važiuoti į Monparnasą... 

„Man pašoko pyktis. 

— Tu per daug manim nepasitiki, Žakai, tai nekilnu... 
Nejau visada taip bus? Nejau niekada nesusigrąžinsiu tavo 
pasitikėjimo? Prisiekiu tuo, ką turiu brangiausia pasaulyje, 
kad pareinu ne iš ten, kur tu manai, kad ta moteris man 
mirusi, kad niekada jos nebepamatysiu, kad visas pri- 
klausau tau ir kad ta baisi praeitis, iš kurios mane išplėšė 
tavo švelnumas, paliko tik sąžinės priekaištus ir jokio 

apgailestavimo... Ką dar pasakyti, kad patikėtum? O, 
koks tu negeras! Norėčiau išimti širdį ir parodyti, kad 
nemeluoju. 

Neprisimenu tada ištartų jo žodžių, tik prisimenu, kaip 
tamsoje jis liūdnai palingavo galva tarsi sakydamas: „Nore- 
čiau tavim tikėti. Deja..." Ir vis dėlto aš kalbėjau nuošir- 
džiai. Be abejo, vienam man niekada nebūtų pakakę drąsos 
ištrūkti iš tos moters, bet dabar, kai grandinės buvo sutrau- 
kytos, jaučiau neapsakomą palengvėjimą. Lyg tie žmonės, 
kurie mėgina nusinuodyti smalkėmis ir paskutinę akimir- 
ką ima gailėtis, kai būna jau per vėlu, kai asfiksija juos du- 
sina ir paralyžiuoja. Bet staiga ateina kaimynai, išlaužia du- 
ris, į kambarį plūsceli išganingas oras ir vargšai savižudžiai 
palaimingai ima jį traukti, džiaugdamiesi, kad liko gyvi, ir 
žadėdami niekada daugiau to nedaryti. Panašiai buvo ir 
man: po penkių mėnesių moralinės asfiksijos aš visa krūti- 
ne kvėpavau grynu ir stipriu doro gyvenimo oru, užpil- 
džiau juo plaučius ir, prisiekiu Dievu, nenorėjau grįžti at- 
gal... Tačiau Žakas tuo netikėjo ir jokios priesaikos nebūtų 
jo įtikinusios mano nuoširdumu... Vargšas vaikinas! Aš tiek 
jam buvau jų davęs. 

Tą pirmąjį vakarą praleidome namie, susėdę prie židi- 
nio lyg žiemą, nes kambarys buvo drėgnas ir iš sodo einan- 
tis rūkas smelkė mus iki kaulų. Be to, jūs juk žinote, kai 
žmogui liūdna, jam gera žiūrėti į ugnį... Žakas dirbo, įni- 
kęs į skaičius. Kol jo nebuvo, geležų pirklys pats tvarkė są- 
skaitų knygas ir taip viską supainiojo, taip sumaišė pasyvą 
ir aktyvą, kad dabar reikėjo gerą mėnesį sunkiai dirbti, kol 
viskas bus sutvarkyta. Kaip patys suprantate, aš labai norė- 
jau padėti mamai Žakui. Tačiau žydrieji drugeliai visai ne- 
išmano aritmetikos ir, valandą prasėdėjęs prie storų komer- 

cijos sąsiuvinių, išmargintų raudonais brūkšniais ir keistais 
hieroglifais, turėjau mesti plunksną velniop. 

Žakas puikiai tvarkėsi su šiuo neįdomiu darbu. Palen- 
kęs galvą, jis gilinosi į skaičių mišką, ir ilgos jų kolonos nė 
kiek jo negąsdino. Kartkartėmis jis atsitraukdavo nuo dar- 
bo, arsigręždavo į mane ir, truputį sunerimęs dėl mano ty- 
laus susimąstymo, sakydavo: 

— Juk mums gera, tiesa? Ar tu nenuobodžiauji? 

Aš nenuobodžiavau, tik liūdėjau, matydamas, kaip jis 
vargsta, ir su kartėliu galvojau: „Kodėl esu šioje žemėje?.. 
Aš nieko nemoku daryti... Neatidirbu už savo vietą po sau- 
le. Aš tinku tik kankinti kitus ir virkdyti akis, kurios mane 
myli..." Tokiomis valandėlėmis galvodavau apie Juodąsias 
Akis ir sielvartingai žiūrėdavau į mažą dėžutę su aukso pa- 
puošimais, kurią Žakas buvo pastatęs - gal tyčia - ant kvad- 
ratinio laikrodžio kupolo. Kiek ta dėžutė man visko primi- 
nė! Kokį iškalbingą pamokslą ji man skaitė nuo bronzinio 
cokolio aukštybių! „Juodosios Akys atidavė tau savo širdį, 
o ką tu padarei? — kalbėjo ji. — Tu ją atidavei žvėrims. Ją 
suėdė Baltoji Gegutė..." 

Ir sielos gelmėse puoselėdamas vilties daigelį, stengiausi 
prikelti, sušildyti savo kvėpavimu buvusią laimę, kurią nu- 
žudžiau nuosavomis rankomis. Aš mąsčiau: „Gal dar ne vė- 
lu?.. Gal Juodosios Akys, išvydusios mane parpuolusį joms 
po kojų, atleistų?.." Bet ta prakeikta dėžutė buvo nepalen- 
kiama ir nuolat kartojo: „Ją suėdė Baltoji Gegutė!.. Ją su- 
edė Baltoji Gegutė!.." 

Tas ilgas melancholiškas vakaras, praleistas prie ugnies 
dirbant ir svajojant, gana gerai vaizduoja jums naują gyve- 
nimą, kuris nuo tol mūsų laukė. Visos dienos vėliau buvo 
panašios į tą vakarą... Savaime aišku, svajonėse skendėjo ne 

Žakas. Nuo dešimtos valandos jis sėdėdavo prie tų storų 
knygų, iki kaklo nugrimzdęs į skaičius. Tuo tarpu aš žars- 
čiau židinyje žarijas ir prašiau dėžutės su aukso papuoši- 
mais: „Pakalbėkime trupuų apie Juodąsias Akis, gerai?.." 
Kalbėti apie jas su Žaku nebuvo ko nė galvoti. Dėl vienos 
ar kitos priežasties jis rūpestingai vengė bet kokio pokalbio 
šia tema. Net apie Pjerotą neištardavo nė žodelio. Ničnie- 
ko... Todėl aš atsigriebdavau nesibaigiančiais pašnekesiais 
su dežute. 

Apie vidurdienį, kai pamatydavau, kad mama Žakas 
įsigilino į savo knygas, aš katės žingsniais nusėlindavau prie 
durų ir tyliai pranykdavau, teištaręs: „Iki greito pasimaty- 
mo, Žakai". Jis niekada neklausdavo, kur einu, bet iš nelai- 
mingos išvaizdos, iš nerimastingo balso, kai sakydavo: „Tu 
išeini?" — suprasdavau, kad jis manimi per daug nepasitiki. 
Jį visada persekiojo mintys apie tą moterį. Brolis galvojo: 
„Jei jis ją vėl pamatys, mes žuvę!.." 

Ir kas žino? Gal jo buvo teisybė. Gal jei vėl būčiau pa- 
matęs tą prakeiktą burtininkę, ir vėl būčiau pasidavęs apža- 
vams, kuriais mano vargšę sielą kerėjo šviesiai auksiniai jos 
plaukai ir baltas randelis lūpų kamputyje... Ber, ačiū Die- 
vui, aš jos daugiau nebemačiau. Be abejo, koks nors ponas 
Nuo Aštuntos Iki Dešimtos padėjo jai užmiršti Dani Dan 
ir aš niekada nieko nebegirdėjau nei apie ją, nei apie jos 
kakadu, nei apie negrę Baltąją Gegutę. 

Vieną vakarą, grįžęs iš savo paslaptingų klajonių, įžen- 
giau į kambarį ir džiaugsmingai sušukau: 

— Žakai! Žakai! Gera naujiena. Aš radau tarnybą... Jau 
dešimt dienų, nieko tau nesakydamas, tuo tikslu myniau 
šaligarvius... Galiausiai pavyko. Aš gavau vietą... Nuo ryto- 

Monmartre, visai šalia mūsų... Dirbsiu nuo septynių ryto 
iki septynių vakaro... Daug laiko teks praleisti toli nuo ta- 
vęs, užtat užsidirbsiu pragyvenimui ir galėsiu truputį tau 
padėti. 

Žakas pakėlė galvą nuo skaičių ir gana šaltai atsakė: 

— Iš tiesų, brangusis, gerai darai, kad ateini man į pa- 
galbą. Vienam būtų per sunku išlaikyti namus... Nežinau, 
kas man yra, bet jau kuris laikas jaučiuosi išgveręs. 

Smarkus kosulio priepuolis sutrukdė jam kalbėti to- 
liau. Jis liūdnai numetė pluksną ir išsitiesė ant kanapos... 
Kai pamačiau jį taip gulint, išblyškusį, siaubingai išblyšku- 
sį, man prieš akis vėl šmėstelėjo baisioji sapno vizija, bet tik 
akimirką... Mama Žakas netrukus atsikėlė ir ėmė juoktis, 
išvydęs mano persigandusį veidą. 

— Niekis, kvailuti. Truputį pavargau... Paskutiniu me- 
tu per daug dirbau... Dabar, kai tu susiradai vietą, galėsiu 
geriau pailsėti ir po savaitės būsiu sveikas. 

Jis šitai pasakė taip natūraliai, tokia linksma mina, kad 
mano bloga nuojauta išsisklaidė ir visą mėnesį negirdėjau 
galvoje plakant jos juodų sparnų... 

Kitą dieną pradėjau dirbti Uli pensione. 

Nors ir turėjo prašmatnią iškabą, Uli pensionas buvo 
juokingai maža mokyklėlė, laikoma senos atgailaujančios 
damos, kurią vaikai vadino gerąja drauge. Mokyklėlėje mo- 
kėsi apie dvidešimt vaikų, bet tokių, žinote, visai mažų, 
kurie ateina su pusryčiais kuprinėje ir amžinai iš kelnaičių 
išsipešusiu marškinių kraštu. Tokie buvo mūsų mokiniai. 
Ponia Uli mokė juos bažnytinių giesmių, o aš aiškinau al- 
fabeto paslaptis. Be to, dar turėjau prižiūrėti juos per per- 
traukas kieme, kur buvo vištų ir kalakutas, kurio tie ponai 

Kartais, kai gerajai draugei užeidavo podagros priepuo- 
lis, aš šluodavau klasę: šis darbas nedera vyriausiajam pri- 
žiūrėtojui, bet aš dirbdavau jį be pasibjaurėjimo, nes jau- 
čiausi labai laimingas, galėdamas pelnytis duoną... Vakare, 
grįžęs į Pilua viešbutį, rasdavau paruoštus pietus ir manęs 
laukiantį Žaką... Po pietų skubiais žingsniais apsukdavome 
keletą ratų po sodą, paskui vakarodavome prie židinio... 
Štai ir visas mūsų gyvenimas... Kartais gaudavome laišką 
nuo pono ar ponios Eisetų. Tai būdavo didelis įvykis. Po- 
nia Eiset tebegyveno pas dėdę Batistą, o ponas Eiseras ir 
toliau važinėjo Vyndarių kompanijos pavedimu. Reikalai 
klostėsi ne per blogiausiai. Trys ketvirtadaliai Liono skolų 
jau buvo sumokėta. Po metų ar dvejų viskas susitvarkys ir 
bus galima pagalvoti apie gyvenimą visiems kartu... 

Mano nuomone, iki to laiko reikėjo atsikviesti ponią 
Eiset į Pilua viešbutį gyventi su mumis, bet Žakas nenorė- 
jo. „Ne, dar ne dabar, - keista veido išraiška kalbėjo jis. — 
Dar ne dabar... Palaukime“. Tas atsakymas, visada vieno- 
das, draskė man širdį. „Jis manim nepasitiki, - sakiau sau. — 
Bijo, kad neiškrėsčiau kokios kvailystės, kai ponia Eiset bus 
čia... Todėl ir nori dar palaukti..." Tačiau aš klydau. Žakas 
ne todėl kartojo: „Palaukime!“ 


Skaitytojau, jeigu tu laisvamanis, jei sapnai kelia tau 
šypseną, jei tavo širdies niekada neslėgė — nespaudė taip, 
kad nors rėk, - būsimų nelaimių nuojauta, jei tu teigiamas 
žmogus, viena iš tų geležinių natūrų, kurioms svarbi vien 
tikrovė ir kurių proto nedrumsčia nė lašelis prietaringumo, 
jei jokiu būdu netiki antgamtiškais reiškiniais, jei nesutin- 
ki, kad būna nepaaiškinamų dalykų, neskaityk toliau šių 
prisiminimų. Tai, kas liko pasakyti paskutiniuose skyriuo- 
se, tikra kaip amžina tiesa, bet tu tuo nepatikėsi. 

Buvo gruodžio ketvirta diena. 

Iš Uli pensiono namo ėjau greičiau nei paprastai. Rytą 
Žakas skundėsi dideliu nuovargiu, ir dabar nekantravau su- 
žinoti, kaip jis jaučiasi. Eidamas per sodą, užkliuvau už po- 
no Pilua, stovinčio palei figmedį ir tyliai šnekučiuojančio 
su mažu drūtakoju storuliu, kuris vargo, niekaip negalėda- 
mas užsisegti pirštinių. 

Norėjau atsiprašyti ir praeiti, bet viešbučio savininkas 
mane sulaikė. 

— Porą žodžių, pone Danieli. 

Paskui, atsigręžęs į pašnekovą, pridūrė: 

— Tai tas jaunuolis, apie kurį kalbėjome. Manau, rei- 
kėtų jį perspėti. 

Aš sustojau labai susidomėjęs. Dėl ko šis storulis norė- 
tų mane perspėti? Kad pirštinės per siauros jo letenoms? 
Velniai griebtų, šitai aš ir pats mačiau! 

Valandėlę tvyrojo nejauki tyla. Ponas Pilua, užvertęs 
galvą, apžiūrinėjo figmedį, lyg ieškodamas figų, kurių ten 
nebuvo. Pirštinėtasis vyras toliau knebinėjosi su sagutėmis... 
Vis dėlto pagaliau jis ryžosi prabilti, bet terliotis su sagutė- 
mis taip ir nesiliovė. 

— Pone, — tarė jis man, — aš jau dvidešimt metų esu 
Pilua viešbučio daktaras ir drįstu tvirtinti... 

Aš jam neleidau užbaigti. Žodis „daktaras“ man viską 
paaiškino. 

— Jūs atėjote dėl brolio? - drebėdamas paklausiau. - Jis 
labai serga, tiesa? 

Nemanau, kad daktaras būtų buvęs blogas žmogus, bet 
tuo metu jam labiausiai rūpėjo pirštinės ir, negalvodamas, 
kad kalbasi su Žako vaiku, nesistengdamas suminkštinti 
smūgio, jis šiurkščiai atsakė: 

— Labai serga? Na, žinoma... Jis neišgyvens iki ryto. 

Užtikrinu jus, smūgis buvo taiklus. Namas, sodas, po- 
nas Pilua, daktaras — viskas ėmė suktis ratu. Turėjau atsi- 
remti į figmedį... To Pilua viešbučio daktaro kietas kumš- 
tis!.. Bet jis nieko nepastebėjo ir kuo ramiausiai kalbėjo to- 
liau, vis tebemėgindamas užsisegti pirštines: 

— Tai sunkus ūmios džiovos atvejis... Nieko negalima 
padaryti, bent jau nieko, kas iš tikrųjų pagelbėtų... Beje, 
kaip visada, buvau perspėtas per vėlai. 

— Tai ne mano kaltė, daktare, — tarė gerasis ponas Pi- 
lua, su didžiausiu dėmesiu atkakliai tebeieškodamas figų ir 
šitaip slėpdamas ašaras, — tai ne mano kaltė. Seniai žinojau, 
kad vargšas ponas Eisetas serga, ir daug kartų siūliau pa- 
kviesti daktarą, bet jis nenorėjo. Aišku, bijojo išgąsdinti bro- 
lį... Matote, šie vaikai taip prisirišę vienas prie kito! 

Iš širdies gilumos man išsiveržė beviltiška rauda. 

— Nereikia, berniuk, būk tvirtas! - geraširdiškai tarė 
man pirštinetasis vyras. — Kas žino?.. Mokslas ištarė sa- 
vo paskutinį žodį, bet gamta dar ne... Rytoj rytą aš vel 
ateisiu. 

Jis apsisuko ant kulnų ir nuėjo, lengviau atsidusęs: pa- 
galiau jam pavyko užsegti vieną pirštinę! 

Aš dar truputį pabuvau lauke, norėdamas nusišluosty- 
ti ašaras ir mažumėlę apsiraminti, paskui sutelkiau visą drąsą 
ir lyg niekur nieko įžengiau į kambarį. 

Tai, ką pamačiau atidaręs duris, mane taip ir susting- 
dė vietoje. Žakas, be abejo, norėdamas lovą palikti man, 
čiužinį buvo perkeldinęs ant kanapos; ten aš jį ir radau, 
išblyškusį, siaubingai išblyškusį, visai panašų į Žaką iš ma- 
no sapno... 

Pirma mintis buvo pulti prie jo, paimti į glėbį, nunešti 
ant lovos, nesvarbu kur, tik išplėšti iš ten, Dieve mano, 
išplėšti! Bet tučtuojau pagalvojau: „Tu nepajėgsi to pada- 
ryti, jis per didelis!“ Ir tada, pamačius mamą Zaką gulint 
kaip tik toje vietoje, kur, kaip sapnavau, jis turėjo mirti, 
man išgaravo visa drąsa: apsimestinio linksmumo kaukė, 
kurią žmonės užsideda, norėdami nuraminti mirštantįjį, ne- 
silaikė ant mano skruostų, ir aš parklupau prie kanapos, 
plūsdamas ašarų upeliais. 

Žakas sunkiai atsigręžė į mane. 


293 


— Tai tu, Dantieli... Sutikai gydytoją, ar ne? O juk pra- 
šiau tą storulį tavęs negąsdinti. Bet iš tavo veido matau, 
kad jis nepaklausė ir tu viską žinai... Duok ranką, broliuk... 
Kas, po velnių, galėjo pamanyti, kad taip atsitiks? Kai ku- 
rie žmonės važiuoja į Nicą gydytis plaučių ligų, o aš ją ten 
susigriebiau. Tikrai originalu... Klausyk, jei tu sielvartausi, 
ir aš neteksiu drąsos, nes dabar jau nesu toks narsus... Šįryt, 
kai tu išėjai, supratau, kad reikalai prasti. Pasiunčiau žmo- 
gų pakviesti Švento Petro bažnyčios kunigo. Jis buvo atėjęs 
manęs aplankyti ir greitai vėl grįš su sakramentais... Tai 
bus malonu mamai, supranti?.. Tas kunigas geras žmo- 
gus... Jo pavardė tokia kaip ir tavo draugo iš Sarlando 
koležo. 

Daugiau jis nepajegė kalbėti ir griuvo ant pagalvės, už- 
merkęs akis. Pamaniau, kad jis tuoj mirs, ir ėmiau garsiai 
šaukti: 

— Žakai! Žakai! Mielasis!.. 

Jis nieko neatsakė, tik keletą kartų paspaudė man ran- 
ką, ramindamas: „Cit! Cit!“ 

Tuo metu atsivėrė durys. Į kambarį įėjo ponas Pilua su 
storu žmogum, kuris lyg rutulys nusirito prie kanapos šauk- 
damas: 

— Ką aš sužinojau, pone Žakai?.. Čia jau tikrai galima 
pasakyti... 

— Labas, Pjerotai, — tarė Žakas, atmerkęs akis, — labas, 
senas drauge. Buvau tikras, kad ateisit vos pašauktas... Leisk 
jį čia, Danieli, mudviem reikia pasikalbėti. 

Pjerotas palenkė didelę galvą prie pat mirštančiojo lū- 
pų, ir jie gana ilgai tyliai kalbėjosi... Aš lyg suakmenėjęs 
stovėjau vidury kambario ir žiūrėjau į juos. Po pažastim 
tebelaikiau knygas. Ponas Pilua atsargiai jas iš manęs paėmė ir 

kažką pasake, bet aš neišgirdau. Paskui jis uždegė žvakes ir 
užklojo stalą dideliu baltu rankšluosčiu. Aš savęs klausiau: 
„Kodėl jis dengia stalą?.. Argi mes pierausime?.. Aš neno- 
riu valgyti!" 

Sutemo. Sode viešbučio gyventojai rodė vieni kitiems 
ženklus ir-žiūrėjo į mūsų langus. Žakas vis dar kalbėjosi su 
Pjerotu. Kartkartėmis išgirsdavau, kaip sevenietis storu, nuo 
ašarų virpančiu balsu ištardavo: „Taip, pone Žakai... 
Taip, pone Žakai..." Artyn eiti nedrįsau... Tačiau ga- 
liausiai Žakas mane pašaukė ir pasisodino galvūgaly ša- 
lia Pjeroto. 

— Danieli, brangusis, — po ilgos tylos tarė jis, - man labai 
liūdna, jog turiu tave palikti, bet guodžiuosi tuo, kad palieku 
tave ne vieną šiame pasaulyje... Su tavimi bus Pjerotas, gerasis 
Pjerotas, kuris tau atleidžia ir pasižada pakeisti mane... 

— O taip, pone Žakai, pasižadu... Čia jau tikrai galima 
pasakyti... pasižadu... 

— Matai, mano vargše berniuk, — toliau kalbėjo mama 
Žakas, — vienas tu niekada nepajėgsi atstatyti šeimos židi- 
nio... Taip sakydamas nenoriu tavęs skaudinti, bet tu pras- 
tas židinių atstatytojas... Tačiau, padedamas Pjeroto, tik- 
riausiai galėsi išpildyti mūsų gražią svajonę... Neprašau ta- 
vęs stengtis tapti vyru, nes, kaip ir abatas Žermanas, ma- 
nau, kad visą gyvenimą liksi vaikas. Ber maldauju, būk ge- 
ras vaikas, doras ir, svarbiausia... Pasilenk trupuų, pakuž- 
dėsiu tau į ausį... Svarbiausia, nevirkdyk Juodųjų Akių. 

Mano vargšas mylimas brolis vėl nutilo, paskui, valan- 
dėlę pailsėjęs, kalbėjo toliau: 

— Kai viskas bus baigta, parašysi tėčiui ir mamai. Tik 
pranešk jiems tai ne iš karto, o po truputį... Iš karto jiems 
būtų per daug skaudu... Ar dabar supranti, kodėl neatsi- 

kviečiau ponios Eiset? Nenorėjau, kad ji būtų čia. Moti- 
noms tokios valandos pernelyg sunkios... 

Jis nutilo ir pažvelgė į duris. 

— Štai ir gerasis Dievulis! — šypsodamas tarė jis. Ir davė 
mums ženklą pasitraukti. 

Jam buvo atnešti šventieji sakramentai. Ant baltos stal- 
tiesės, tarp žvakių, kunigas padėjo ostiją ir šventuosius alie- 
jus, tada priėjo prie lovos ir prasidėjo ceremonija... 

Kai viskas buvo baigta — o, kaip man prailgo laikas! — 
kai viskas buvo baigta, Žakas tyliai pasišaukė mane prie 
savęs. 

— Pabučiuok mane, — tarė jis, ir jo balsas buvo toks 
silpnas, jog atrodė, sklinda iš toli... Ir iš tiesų jis turėjo būti 
toli, nes jau praėjo dvylika valandų, kai ta siaubinga ūmi 
džiova užsimetė jį ant kaulėtos nugaros ir šuoliais nešė į 
mirtį!.. 

Tada aš priėjau pabučiuoti brolio ir susiradau jo ran- 
ką, brangią ranką, visą šlapią nuo agonijos prakaito. Aš su- 
ėmiau ją ir daugiau nebepaleidau. Nežinau, kiek laiko ši- 
taip išbuvome: gal valandą, o gal amžinybę, aš nieko neži- 
nau... Jis manęs jau nematė, nekalbėjo. Tik keletą kartų 
sujudino pirštus mano delne, lyg norėdamas pasakyti: „Aš 
jaučiu, kad tu čia. Staiga visą jo varganą kūną nuo galvos 
iki kojų supurtė smarkus drebulys. Jis atsimerkė ir apsidai- 
rė aplinkui, kažko ieškodamas. Aš pasilenkiau prie jo ir iš- 
girdau, kaip jis du kartus tylutėliai sušnibždėjo: „Žakai, tu 
asilas... Zakai, tu asilas!.." Ir daugiau nieko... Jis buvo mi- 
ręs... 

„O, mano sapnas!.. 

Tą nakų pūtė smarkus vėjas. Gruodis žarstė į stiklus 
saujas krušos. Gale kambario, ant stalo, tarp dviejų žvakių 

spindėjo Nukryžiuotasis. Klūpodamas priešais Nukryžiuo- 
tąjį, nepažįstamas kunigas garsiai meldėsi ūžaujant vėjui... 
Aš nesimeldžiau, bet ir neverkiau... Mane buvo užvaldžiusi 
viena vienintelė mintis: sušildyti tą mylimą ranką, kurią 
spaudžiau savo delnuose. Deja! Juo labiau artinosi rytas, 
juo sunkesnė ir šaltesnė darėsi ranka... 

Staiga kunigas, skaitęs priešais Nukryžiuotąjį loty- 
niškas maldas, atsistojo ir priėjęs uždėjo ranką man ant 
peties. 

— Pamėgink pasimelsti, — tarė jis. - Nuo to tau palengvės. 

Tik tada aš jį pažinau... Tai buvo senas draugas iš Sarlan- 
do koležo — pars abatas Žermanas gražiu raupų sužalotu veidu 
ir sutanoto dragūno išvaizda... Skausmas mane taip sugniuž- 
dė, kad aš nenustebau, pamatęs jį čia. Man tai atrodė visai 
paprasta... Ber kadangi skaitytojas neturi tų pačių priežas- 
čių jo pasirodymą laikyti natūraliu, manau, derėtų paaiš- 
kinti, kaip Sarlando dėstytojas atsirado šiame velionio kam- 
baryje. 

Gal dar prisimenate, kad tądien, kai Mažylis rengėsi 
palikti koležą, abatas Žermanas jam sakė: „Paryžiuje aš taip 
pat turiu brolį, jis puikus žmogus, kunigas... Bet ką čia! 
Kuriems galams duoti tau adresą?.. Esu tikras, kad nenuei- 
si . Ir štai pažiūrėkite, kaip susiklostė likimas. Tas abato 
brolis buvo Švento Petro bažnyčios Monmartre kunigas, ir 
vargšas mama Žakas kaip tik jį pasišaukė prie savo mirties 
patalo. Būtent tuo metu abatas Zermanas buvo atvažiavęs į 
Paryžių ir gyveno klebonijoje... Gruodžio ketvirtosios va- 
karą brolis grįžęs jam pasakė: 

— Ką tik suteikiau paskutinį patepimą vienam nelai- 
mingam jaunuoliui, kuris miršta netoli nuo čia. Reikėtų už 
jį pasimelsti, abate. 

Abatas atsakė: 

— Aš jį paminėsiu rytoj, laikydamas mišias. Kuo jis 
vardu? 

— Palauk... Tai pietietiška pavardė, gana sunki įsimin- 
ti... Žakas Eisetas... Taip, tikrai, Žakas Eisetas... Žakobas 
Eiseta... 

Eiseto vardas priminė abatui vieną pažįstamą auklėtoją, ir 
negaišdamas nė akimirkos, jis nubėgo į Pilua viešbutį... Įėjęs 
vidun, pamatė mane: aš stovėjau, įsikabinęs Zakui į ranką. 
Jis nenorėjo manęs trukdyti, paskendusio skausme, ir visus 
išsiuntė, sakydamas, kad pabudės drauge su manimi, o ta- 
da atsiklaupe ir tik vėlai naktį, išgąsdintas mano tylėjimo ir 
sustingimo, uždėjo ranką ant peties ir prisistatė... 

Nuo tos valandėlės nebesusivokiau, kas vyko paskui. 
Tos baisios nakties pabaiga, išaušęs rytas, kita diena ir dar 
daug daug dienų paliko tik neaiškius miglotus prisimini- 
mus. Mano atmintyje atsirado didelė spraga. Ir vis dėlto 
pamenu, — tačiau lyg pro rūką, lyg viskas būtų vykę prieš 
daugelį amžių, - ilgą, nesibaigiantį ėjimą per Paryžiaus purvą 
paskui juodą katafalką. Macau save vienplaukį sliūkinantį 
tarp Pjeroto ir abato Žermano. Veidus mums čaižo šal- 
tas lietus, sumišęs su kruša. Pjerotas laiko didelį skėtį, 
ber laiko nevykusiai, o lietus taip pila, kad abato sutana 
visa permirkusi ir blizga... Lyja! Vis lyja! O, kaip lyja 
lietus! 

Šalia mūsų, prie katafalko, žingsniuoja aukštas ponas 
juodais drabužiais ir nešasi juodmedžio lazdelę. Tai cere- 
monimeistras, savotiškas mirties šambelionas*. Kaip ir visi 
šambelionai, jis su šilkiniu apsiaustu, su špaga, trumpomis 


*Šambelionas — žmogus, tvarkantis visus valdovo rūmų reikalus. 

kelnėmis ir skrybėle... Gal tai haliucinacija?.. Man vaide- 
nasi, kad šis keistas žmogus panašus į poną Vijo, Sarlando 
koležo vyriausiąjį prižiūrėtoją. Toks pat aukštas kaip jis, 
taip pat pakreipęs galvą ant peties ir, kai tik pažvelgia į ma- 
ne, kaskart nusišypso ta pačia netikra, ledine šypsena, ko- 
kia klaidžiojo ir baisiojo raktininko lūpomis. Tai ne ponas 
Vijo, bet galbūt jo šešėlis... 

Juodasis karafalkas vis važiuoja, tačiau taip lėtai, taip 
jau lėtai... Rodos niekada nenuvažiuosime... Galiausiai pa- 
siekiame liūdną sodą, pažliugusį nuo gelsvo purvo, į kurį 
kojos klimpsta iki kulkšnių. Sustojame prie didelės duo- 
bės. Žmonės trumpais apsiaustais atneša masyvią labai sun- 
kią dėžę, kurią reikia į tą duobę nuleisti. Darbas nelengvas. 
Nuo lietaus sudiržusios virvės neslysta. Girdžiu, kaip vie- 
nas iš tų žmonių sušunka: „Kojomis į priekį! Kojomis į 
priekį!.." Priešais mane, kitoje duobės pusėje, stovi pono 
Vijo šešėlis, palenkęs galvą ant peties, ir visąlaik švelniai 
man šypsosi. Ilgas, plonas, į gedulo drabužius įspraustas jo 
siluetas išsiskiria pilko dangaus fone it didžiulis peršlapęs 
Žiogas... 

Dabar aš vienas su Pjerotu... Mes einame į Monmar- 
tro priemiestį... Pjerotas ieško fiakro, tačiau neranda... Aš 
žingsniuoju šalia jo su skrybėle rankoje: man atrodo, vis 
dar tebesliūkinu paskui laidotuvių vežimą... Visame prie- 
miestyje žmonės atsisuka pasižiūrėti į storą vyriškį, kuris 
verkdamas šaukia fiakrą, ir vaiką, einantį plika galva per 
pliaupiant lietų... 

Mes einame ir einame. Aš pavargęs, galva sunki. Paga- 
liau štai ir Lašišos pasažas, buvę Laluetų namai dažytomis 
langinėmis, per kurias teka žalias vanduo... Neužėję į krau- 
tuvę, lipame į Pjerotų butą... Antrame aukšte mane aplei- 

džia jėgos. Atsisėdu ant laiprų. Neįstengiu eiti toliau: galva 
pernelyg sunki... Tada Pjerotas paima mane ant rankų, ir 
kol neša namo, leisgyvį, purtomą karščio, girdžiu, kaip į 
langų stiklus barbena kruša ir vanduo, šniokšdamas per 
laštakus, kliokia į kiemą... Lyja! Vis lyja! O, kaip lyja 


lietus! 


Sapno pabaiga 


Mažylis serga, Mažylis greitai mirs... Priešais Lašišos 
pasažą išvydę didelį šiaudų paklorą, keičiamą kas dvi die- 
nos, žmonės gatvėje kalba: „Ten, viršuje, turbūt miršta koks 
turtingas senis...“ Tai miršta ne turtingas senis, o Mažy- 
lis... Jį pasmerkė visi daktarai. Dvi šiltinės per dvejus me- 
tus — kolibrio smegenėlėms to jau per daug! Na, greičiau 
kinkykite laidotuvių vežimą! Tegul didysis žiogas ruošia 
juodmedžio lazdelę ir gedulingą šypseną! Mažylis serga, Ma- 
žylis greitai mirs. 

Kad jūs matytumet, koks sielvartas prislėgė buvusius 
Laluetų namus! Pjerotą kankina nemiga, Juodosios Akys 
skęsta neviltyje. Didžiai dorybinga dama įnirtingai varto 
Raspajų*, maldaudama palaimingą šventąjį Kamparą pa- 
daryti dar vieną stebuklą ir išgydyti brangųjį ligonį... Gel- 


tonoji svetainė pasmerkta vienatvei, pianinas miręs, fleitai 


*Raspajus, Fransua (1794-1878) - prancūzų chemikas ir medikas. 
Nuo 1845 m. leido „Kasmetinį sveikatos vadovėlį", kur liaupsino kamparą, 
ypač tinkamą gydyti ką tik prasidėjusią šiltinę. 

užkimšta burna. Bet labiausiai širdį skaudina - o, tikrai la- 
biausiai! - mažutė juoda suknelė, kuri sėdi kampe nuo ryto 
ligi vakaro ir tylėdama mezga, o iš akių jai rieda stambios 
ašaros. 

Tuo metu, kai buvę Laluetų namai dieną naktį aima- 
nuoja, Mažylis ramiai sau guli didelėje lovoje plunksnų pa- 
tale, nė nenumanydamas, kiek ašarų dėl jo liejama. Jo akys 
atmerktos, bet jis nieko nemato: jį supantys daiktai nepa- 
siekia jo sąmonės. Jis taip pat nieko negirdi, tik duslų gaus- 
mą, neaiškų ūžesį, lyg vietoj ausų turėtų dvi jūrų kriaukles, 
dideles kriaukles rausvais kraštais, kuriose girdėti bangų 
šniokštimas. Jis nekalba, nemąsto: tarytum serganti gėlė... 
Kad tik kas laikytų šalto vandens kompresą prie kaktos ir 
gabalėlį ledo prie lūpų - tai viskas, ko jam reikia. Kai ledas 
ištirpsta, o kompresas išdžiūsta ant degančios galvos, jis su- 
dejuoja — štai ir visa jo kalba... 

Taip praeina daug dienų, dienų be valandų, chaoso 
dienų, paskui vieną gražų rytą Mažylį staiga apima keistas 
jausmas. Jam rodosi, tarytum jį kas būtų ištraukęs iš jūros 
dugno. Jo akys mato, ausys girdi. Jis ima kvėpuoti, atsigau- 
na... Mąstymo mašina, kuri ligi tol snaudė smegenų kam- 
putyje su plonyčiais it fėjos plaukai mechanizmais, atsibun- 
da ir pradeda veikti iš pradžių lėtai, paskui greičiau, o ga- 
liausiai ima suktis pašėlusiu greičiu, — tik, tik, tik! — gali 
pamanyti, kad viskas tuoj subyrės. Aišku, ši graži mašina 
sukurta ne miegoti, ji nori atsigriebti už prarastą laiką... 
Tik, tik, tik... Mintys raizgosi, painiojasi tartum šilkiniai 
siūlai: „Kur aš esu? Dieve mano!.. Kas čia per lova, tokia 
didelė?.. Ir ką veikia prie lango tos trys damos? O ta mažu- 
te juoda suknelė, atsukusi man nugarą, argi aš jos nepažįs- 


tu?.. Atrodo, lyg... 

Ir norėdamas geriau įsižiūrėti į juodą suknelę, kurią 
tariasi pažįstąs, Mažylis sunkiai pasikelia ant alkūnės ir per- 
silenkia per lovą, paskui išsigandęs vėl griūva atgal... Prie- 
šais, kambario viduryje, jis pamatė spintą, didelę riešutme- 
džio spintą senoviniais geležies papuošimais, lyg vijokliai 
besivejančiais ant durų. Jis atpažįsta tą spintą; jis ją jau ma- 
te sapne, klaikiame sapne... Tik, tik, tik! Mąstymo mašina 
lekia kaip vėjas... O, dabar Mažylis prisimena. Pilua vieš- 
burį, Žako mirtį, laidotuves, ėjimą pas Pjerotus per lietų — 
jis vėl viską pamato, viską prisimena. Deja! Atgimęs gyve- 
nimui, nelaimingas vaikas atgimsta ir skausmui, ir pirma- 
sis jo žodis — dejonė... 

Išgirdusios tą dejonę, prie lango dirbančios moterys 
krūpreli. Viena jų, jauniausioji, pašoka ir sušunka: „Ledo! 
Ledo!" Ji nubėga prie židinio ir paima gabalėlį ledo, kurį 
laikė paruošusi Mažyliui, bet Mažylis jo nenori... Jis švel- 
niai atstumia ranką, ieškančią jo lūpų, — ta ranka pernelyg 
daili slaugei! — ir virpančiu balsu tyliai ištaria: 

— Labas, Kamile... 

Kamilė Pjerot taip nustemba, išgirdusi mirštančiojo bal- 
są, kad tiesiog suakmenėja apstulbusi, su ištiesta ranka ir 
gabalėliu vaiskaus ledo tarp rausvų drebančių pirštų. 

— Labas, Kamile, - pakartoja Mažylis. — Aš jus atpažįs- 
tu, tikrai!.. Dabar mano protas šviesus... O jūs ar mane 
matote?.. Ar galite matyti? 

Kamilė Pjerot išplečia akis. 

— Ar aš jus matau, Danieli?.. Žinoma, matau!.. 

Tada, pagalvojęs, kad spinta sumelavo, kad Kamilė Pje- 
rot ne akla, kad sapnas, klaikusis sapnas ne visas išsipildė, 
Mažylis padrąsėja ir ryžtasi klausinėti toliau: 

— Aš labai sirgau, ar ne, Kamile? 

— O taip, Danieli, labai... 

— Ar aš jau ilgai čia guliu? 

— Rytoj bus trys savaitės... 

— Motina Švenčiausioji! Trys savaitės!.. Jau trys savai- 
tės, kai vargšas mama Žakas... 

Jis nutyla ir raudodamas įsikniaubia į pagalvę. 

„Tuo metu į kambarį įeina Pjerotas ir atsiveda naują 
daktarą. (Jei liga nesibaigs, čia apsilankys visa Medicinos 
akademija.) Šis yra įžymusis daktaras Brum Brum“, šaunus 
vyrukas, kuris nesiterlioja su pirštinėmis ligonių galvūgaly- 
je. Jis prieina prie Mažylio, pačiupinėja pulsą, apžiūri akis 
ir liežuvį, o tada atsigręžia į Pjerotą. 

— Ką jūs man paistėte? Juk šitas jaunuolis pasveiko!.. 

— Pasveiko? — sušuko Pjeroras, pamaldžiai suglaudęs 
delnus. 

— Taip pasveiko, kad jūs man tuoj pat išmesite šitą le- 
dą pro langą ir duosite savo ligoniui viščiuko sparnelį, kurį 
jis užgers švento Emilijono vynu. Na jau! Gana liūdėti, pa- 
nelyte, jis apgavo Giltinę ir po savaitės bus ant kojų, užtik- 
rinu jus... O kol kas tegul ramiai guli lovoje ir vengia bet 
kokio jaudinimosi, bet kokių sukrėtimų — tai svarbiausia... 
Visa kita palikime prigimčiai: ji slaugo geriau už jus ir už 
mane... 

Po tokios kalbos įžymusis daktaras Brum Brum sprig- 
teli Giltinę apgavusiam pacientui, nusišypso panelei Ka- 
milei ir žvaliai išbruožia, lydimas gerojo Pjeroto, kuris ver- 
kia iš džiaugsmo ir be paliovos kartoja: 

— Ak, ponas daktare, čia jau tikrai galima pasakyti... 
Čia jau tikrai galima pasakyti... 


*Provanse paplitusi onomatopėja. Taip vadinami žmonės, kurie visus 
darbus dirba greitosiomis. 

Jiems išėjus Kamilė pamėgina užmigdyti ligonį, bet jis 
ryžtingai pasipriešina. 

— Neišeikite, Kamile, maldauju... Nepalikite manęs vie- 
no... Kaipgi galiu miegot, slegiamas tokio skausmo? 

— Reikia, Danteli. Turite pamiegoti. Jums būtinas po- 
ilsis, daktaras taip sakė... Na, būkite protingas, užsimerkite 
ir apie nieką negalvokit... Netrukus aš vel aceisiu, ir jei pa- 
miegosite, pabūsiu ilgai. 

— Miegu... Miegu... - taria Mažylis ir užmerkia akis. 
Paskui susigriebia: — Dar porą žodžių, Kamile... Kas ten 
per mažutė juoda suknelė, kurią čia ką tik mačiau? 

— Juoda suknelė?.. 

— Na taip, jūs puikiai žinote, ta mažutė juoda suknelė, 
dirbusi su jumis prie lango... Dabar jos ten nėra... Bet ne- 
seniai aš ją mačiau, esu tikras... 

— O ne, Danieli, jūs klystate... Visą rytą čia dirbau su 
ponia Tribu, jūsų sena drauge ponia Tribu, žinote, ta, ku- 
rią vadinote didžiai dorybinga dama. Bet ponios Tribu dra- 
bužiai ne juodi... Ji vilki vis ta pačia žalia suknele... Ne, 
namuose tikrai nėra juodos suknelės... Jūs veikiausiai sap- 
navote... Gerai, aš einu... Miegokite... 

Ir Kamilė Pjerot greitai išbėga, susigėdusi, degančiais 
skruostais, lyg būtų pamelavusi. 

Mažylis lieka vienas, bet vis tiek neužmiega. Mašina 
plonais mechanizmais galvoje kelia velnių puotą. Šilkiniai 
siūlai raizgosi, painiojasi... Jis galvoja apie mylimą brolį, 
gulintį Monmartro žemėje; taip pat galvoja apie Juodąsias 
Akis — tas gražias tamsias ugneles, kurias Apvaizda, rodos, 
tyčia uždegė jam ir kurios dabar... 

Kambario durys lėtai, lėtai atsiveria, lyg kažkas norėtų 
įeiti, tačiau tuoj pat pasigirsta tylus Kamilės Pjerot balsas: 

— Neikite ten... Jis numirs iš susijaudinimo, jei atsi- 
bus... 

Durys lėtai, lėtai, kaip ir buvo atsidariusios, užsiveria. 
Deja, juodos suknelės skvernas lieka plyšyje ir Mažylis iš 
savo lovos tą skverną pamato... 

Jam pašoka širdis, sužimba akys, ir pasirėmęs ant alkū- 
nės, jis garsiai sušunka: 

— Mama! Mama? Kodėl neateinate manęs pabučiuo- 
ti?.. 

Durys tučtuojau atsidaro. Mažutė juoda suknelė, kuri 
jau nebegali tverti, atskuba į kambarį, bet užuot ėjusi prie 
lovos, ištiesusi rankas, pasuka į kitą kambario galą ir pašau- 
kia: | 

— Daniteli! Danieli! 

— Čionai, mama! - sušunka Mažylis ir juokdamasis iš- 
tiesia jai rankas. — Čionai, argi jūs manęs nematote?.. 

Ir tada ponia Eiset, pasisukusi į lovą, drebančiomis ran- 
komis grabinėdama aplink save orą, skausmo kupinu balsu 
atsako: 

— Deja, ne, mano brangenybe, aš jūsų nematau... Ir 
daugiau niekada nebepamatysiu... Aš akla! 

Tai išgirdęs Mažylis garsiai surinka ir aukštielninkas 
griūva ant pagalvės... 

Žinoma, nieko nuostabaus, kad po dvidešimties metų 
skurdo ir kančių, po dviejų sūnų mirties, sugriuvus šeimos 
židiniui, toli išvažiavus vyrui, ašaros išdegino dieviškas 
vargšės ponios Eiset akis... Bet Mažyliui tai toks baisus su- 
tapimas su sapnu! Kokį skaudų smūgį paruošė likimas! Ar 
jis nuo jo nenumirs?.. 

O ne!.. Mažylis nenumirs. Jam nevalia mirt. Ką be jo 
darytų vargšė akla motina? Iš kur imtų ašarų trečiam sūnui 

apverkti? Ką darytų tėvas Eisetas, ta komercinio padorumo 
auka, tas vynininkystės Amžinasis Žydas*, neturintis laiko 
net atvažiuoti apkabinti sergančio sūnaus nei padėti gėlės 
ant mirusio sūnaus kapo? Kas atstatytų židinį, tą gražų šei- 
mos židinį, kur abu senukai vieną dieną galėtų susišildyti 
vargšes sugrubusias rankas?.. Ne, ne, Mažylis nenori mirti. 
Priešingai, jis iš visų jėgų kabinasi į gyvenimą... Jam buvo 
pasakyta, kad, norint greičiau pasveikt, negalima galvoti, — ir 
jis negalvoja, kad negalima kalbėti, — ir jis nekalba, negali- 
ma verkti, — ir jis neverkia... Vienas malonumas žiūrėti, 
kaip jis guli lovoje, ramus, atmerktomis akimis, ir norėda- 
mas prasiblaškyti, žaidžia apkloto kutais. Visai kaip sveiks- 
tantis kanauninkas... 

Aplink jį tyliai tupinėja visi Laluetų namai. Ponia 
Eiset ištisas dienas sėdi prie lovos su mezginiu: brangio- 
ji neregė taip įpratusi prie virbalų, jog mezga vienodai 
gerai, kaip ir tada, kai matė. Didžiai dorybinga dama 
irgi čia; bet kuriuo metu duryse pasirodo ir geras Pjero- 
to veidas. Net fleitininkas, ir tas keturis ar penkis kartus 
per dieną ateina pasiteirauti, kaip jis jaučiasi. Tik reikia 
pasakyti, jis lankosi ne dėl ligonio: jį ypač traukia di- 
džiai dorybinga dama... Nuo to laiko, kai Kamilė Pjerot 
jam tiesiai pareiškė nenorinti nei jo, nei jo fleitos, aistrin- 
gasis muzikantas persimetė prie našlės Tribu, kuri, nors ne 
tokia turtinga ir ne tokia daili kaip seveniečio duktė, vis 
dėlto nestokoja tam tikro žavesio ir santaupų. Su šia ro- 
mantiška matrona žmogus-fleita negaišo laiko; po trečio 
pokalbio jau pakvipo vedybomis ir neaiškiai buvo užsiminta 


"Amžinasis Žydas (Achašveras) — biblinis personažas, amžinas 
klajūnas, pasmerktas bastyris iki pasaulio pabaigos už tai, kad neleido prie 
savo namų pailsėti į Golgorą vedamam Jėzui Kristui. 

apie gydomųjų žolelių vaistinės Lombardo gatvėje įsigi- 
jimą už damos pinigus. Taigi, kad tie gražūs planai ne- 
sužlugtų, jaunasis virtuozas taip dažnai vaikšto teirautis apie 
ligonio sveikatą. 

O panelė Pjerot? Kodėl apie ją nekalbama? Argi jos 
nėra namie?.. Ne, ji namie, bet nuo tada, kai ligoniui nu- 
stojo grėsti pavojus, ji beveik niekada neįeina į jo kambarį. 
O jei įeina, tai tik akimirkai, pasiimti neregės ir nusivesti 
prie stalo; tačiau Mažyliui neištaria nė žodžio... Kaip toli 
raudonosios rožės laikai, tie laikai, kai norėdamos pasaky- 
ti: „Aš jus myliu“, Juodosios Akys atsiverdavo lyg du akso- 
miniai žiedai! Ligonis savo lovoje atsidūsta, galvodamas apie 
pradingusią laimę. Jis puikiai mato, kad mergina jo nebe- 
myli, vengia, kad jis jai kelia siaubą. Bet jis pats to norėjo ir 
neturi teisės skųstis. Ir vis delto, kaip būtų gera šiomis ge- 
dulo ir skausmo dienomis sušildyti širdį trupučiu meilės, 
kaip būtų gera išsiverkti ant draugės peties!.. „Ką gi! Kas 
padaryta, tas padaryta, - sako sau vargšas vaikas, — negalvo- 
kim daugiau apie tai, gana svajoti. Man dabar reikia rūpin- 
tis ne savo laime, o atlikti pareigą... Rytoj pasikalbėsiu su 
Pjerotu". 

Iš tiesų rytojaus dieną, kai sevenietis, eidamas į krau- 
tuvę, katės žingsniais sėlina per kambarį, Mažylis, kuris nuo 
pat aušros tyko jo už užuolaidų, tyliai pašaukia: 

— Pone Pjerotai! Pone Pjerotai! 

Pjerotas prieina prie lovos, ir ligonis, baisiausiai susi- 
jaudinęs, nepakeldamas akių, sako: 

— Dabar, kai jau pradėjau sveikti, mano gerasis pone 
Pjerotai, man reikia rimtai su jumis pasikalbėti. Nedėkosiu 
už tai, ką darote mano motinai ir man... 

Sevenietis iškart jį pertraukia: 

— Nė žodžio apie tai, pone Danieli. Viską, ką darau, 
privalėjau padaryti. Taip buvo sutarta su ponu Žaku. 

— Taip, žinau, Pjerotai, žinau, kad į visas kalbas šiuo 
klausimu visada atsakysite vienodai... Todėl šnekėsiu su ju- 
mis ne apie tai. Priešingai, aš kreipiuosi: į jus, norėdamas 
paprašyti paslaugos. Jūsų parankinis netrukus jus paliks. 
Ar nepriimtumėt manęs į jo vietą? O, Pjerotai, prašau 1š- 
klausyti mane iki galo. Nesakykite „ne“, neišklausęs iki ga- 
lo... Žinau, po tokio šlykštaus poelgio nebeturiu teisės gy- 
venti su jumis. Namuose yra būtybė, kuri kenčia mane ma- 
tydama, kuriai aš šlykštus, ir tai visai teisinga!.. Bet jei pasi- 
tvarkysiu taip, kad niekada nepakliūčiau jai į akis, jei pasi- 
žadėsiu niekada nekelti čia kojos, jei visada būsiu tik krau- 
tuvėje, jei priklausysiu jūsų namams juose negyvendamas, 
kaip tie dideli kiemnsargiai šunys, kurie niekada neįleidžia- 
mi į butą, ar tokiomis sąlygomis sutiksite mane priimti? 

Pjerotas labai nori plačiais delnais apglėbti garbanotą 
Mažylio galvą ir stipriai išbučiuoti, bet susilaiko ir ramiai 
taria: 

— Po šimts, paklausykite, pone Danieli. Prieš ką nors 
atsakydamas, turiu pasitarti su mažyte... Man jūsų pasiūly- 
mas tinka, bet nežinau, ar mažytė... Ką gi, pažiūrėsime. Ji 
turi būti atsikėlusi... Kamile! Kamile! 

Kamilė Pjerot, ankstyva kaip bitutė, laisto raudonas 
rožes svetainėje ant židinio. Ji ateina su rytiniu peniuaru, į 
viršų kaip kinės sušukuorais plaukais, gaivi, linksma, kve- 
pianti gėlėmis. 

— Žiūrėk, mažyte, — sako jai sevenietis, - ponas Da- 
nielis prašosi priimamas į darbą ir siūlosi pakeisti paran- 
kinį... Bet kadangi mano, jog tau bus labai nemalonu jį 
matyti... 

— Labai nemalonu? - rausdama pertraukia jį Kamilė 
Pjerot. 

Ji daugiau nieko nesako, bet Juodosios Akys užbaigia 
frazę. Taip, Mažyliui vėl pasirodo Juodosios Akys, gilios 
kaip naktis, žibančios kaip Žvaigždės, ir taip aistringai su- 
šunka: „Myliu! Myliu!“, kad vargšui ligoniui užsidega šir- 
dis. 

Tada Pjerotas, kikendamas į barzdą, sako: 

— Šimts pypkių! Išsiaiškinkite tarpusavyje... Čia kaž- 
koks nesusipratimas. | 

Ir priėjęs prie lango, pirštais ima barbenti į stiklą seve- 
nietišką šokį; paskui, kai jam pasirodo, kad vaikai jau viską 
išsiaiškino, — o Viešpatie, jie vos spėjo persimesti pora žo- 
džių! — jis žengia artyn ir įsmeigia į juos akis: 

— Na kaip? 

— Ak, Pjerotai, - sako Mažylis, tiesdamas jam rankas, — 
ji tokia pat gera kaip ir jūs... Ji man viską atleido! 

Nuo tada Mažylio sveikata pradeda eiti geryn septyn- 
myliais batais... Kurgi ne! Juodosios Akys nepasijudina iš 
kambario. Jie per dienų dienas kuria ateities planus..Kalba 
apie vestuves, apie šeimos židinio atstatymą. Taip pat apie 
brangųjį mamą Žaką, kurio vardą ištarę jie vis dar paplūsta 
ašarų upeliais. Bet vis tiek buvusiuose Laluetų namuose gy- 
vena meilė. Šitai iškart jauti. Ir jei kas stebisi, kad meilė gali 
žydėti ten, kur gedulas ir ašaros, tam aš patarčiau nueiti į 
kapines ir pasižiūrėti į tas gražias gėles, augančias ant kapų. 

Beje, nemanykite, kad dėl aistros Mažylis užmiršo sa- 
vo pareigą. Nors jam labai gera gulėti didelėje lovoje, slau- 
gomam ponios Eiset ir Juodųjų Akių, jis skuba pasveikti, 
atsikelti ir eiti į krautuvę. Ne todėl, kad jį labai viliotų por- 
celianas, bet jis trokšta greičiau pradėti tokį atsidavimo ir 

darbo kupiną gyvenimą, kokio pavyzdį jam parodė mama 
Žakas. Be to, jau verčiau pardavinėti lėkštes pasaže, kaip 
sakė tragiškoji artistė Irma, negu šluoti Uli pensioną arba 
būti nušvilpram Monparnase. O dėl Mūzos, tai apie ją dau- 
giau nebekalbama. Danielis Eisetas tebemėgsta eiles, bet 
ne savo, ir kai spaustuvininkas, kuriam nusibodo laikyti 
devynis šimtus devyniasdešimt devynis Pastoralinės kome- 
dijos egzempliorius, atsiunčia juos į Lašišos pasažą, nelai- 
mingajam buvusiam poetui pakanka drąsos pasakyti: 

— Reikia visa tai sudeginti. 

Tačiau apdairesnis Pjerotas paprieštarauja: 

— Sudeginti?.. O ne! Verčiau tegul būna krautuvėje. Aš 
rasiu, kur juos panaudoti... Čia jau tikrai galima pasakyti... 
Netrukus man kaip tik reikės siųsti į Madagaskarą partiją 
taurelių kiaušiniams. Atrodo, kad nuo tada, kai tos šalies 
gyventojai pamatė, kaip vieno anglų misionieriaus žmona 
valgo minkštai virtus kiaušinius, niekas nenori valgyti ki- 
tokių... Jums leidus, pone Danieli, į jūsų knygas suvyniosi- 
me taureles. 

Ir iš tiesų po poros savaičių Pastoralinė komedija iške- 
liavo į garsiosios Ranavalonos * šalį. Gal ten ji turės didesnį 
pasisekimą negu Paryžiuje! 

.. O dabar, skaitytojau, prieš baigdamas šią istoriją, 
noriu dar kartą nuvesti tave į geltonąją svetainę. Sekmadie- 
nio popietė, gražaus žiemos sekmadienio, šalto, sauso ir sau- 
lėto. Visi Laluetų namai spindėte spindi. Mažylis jau visiš- 
kai pasveiko ir pirmą sykį atsikėlė. Rytą, pažymint tokį lai- 
mingą įvykį, Eskulapui buvo paaukoti keli tuzinai austrių, 
užgertų puikiu baltuoju Turenės vynu. Dabar visi susirin- 


*Ranavalona — Madagaskaro karalienė, valdžiusi salą keturiasde- 
šimt Metų. 

kę svetainėje. Gera; židinyje kūrenasi ugnis. Ant apšerkšni- 
jusių langų saulė piešia sidabrinius peizažus... 

Mažylis sėdi priešais židinį ant taburetės prie užsnūdu- 
sios vargšės neregės kojų ir tyliai šnekučiuojasi su panele 
Pjerot, raudonesne už raudoną rožę, kurią ji įsisegusi į plau- 
kus. Nieko nuostabaus, juk ji taip arti prie ugnies!.. Kart- 
kartėmis pasigirsta pelės krebždenimas — tai kampe graužia 
cukrų paukščio galva, arba nevilties šūksnis — tai didžiai 
dorybinga dama pralošinėja kortomis gydomųjų žolelių 
vaistinei skirtus pinigus. Prašau atkreipti dėmesį į perga- 
lingą laiminčios ponios Laluet išvaizdą ir į neramią pralai- 
minčio fleitininko šypseną. 

O ponas Pjerotas?.. Ponas Pjerotas taip pat netoliese... 
Lango nišoje, beveik pasislėpęs už didelės užuolaidos, jis 
tyliai kažką dirba ir net prakaituoja, įsigilinęs į tą darbą. 
Priešais jį, ant staliuko, prikrauta skriestuvų, pieštukų, li- 
niuočių, matlankių, tušo, teptukų ir ilgas kartono gabalas, 
kurį jis margina keistais ženklais... Atrodo, darbas jam pa- 
tinka. Kas penketą minučių jis pakelia galvą, pakreipia ją į 
šoną ir patenkintas šypsosi, žiūrėdamas į savo terlionę. 

Koks gi tas paslaptingas darbas?.. 

Luktelėkite, tuoj sužinosime... Pjeroras baigė. Jis išlenda 
iš savo slėptuvės, tyliai prieina ir atsistoja Kamilei su Mažy- 
liu už nugarų, paskui staiga išskleidžia jiems prieš akis pla- 
karą ir sako: 

— Pažiūrėkite, įsimylėjėliai! Ką jūs apie tai manote? 

Jam atsakoma dviem šūksniais: 

— O, tėti!.. 

— O, pone Pjerotai. 

— Kas atsitiko?.. Kas tai?.. — klausia pašokusi iš miegų 
vargšė neregė. 

Pjeroras džiaugsmingai atsako: 

— Kas tai, panele Eiset?.. Tai... Čia jau tikrai galima 
pasakyti... Tai naujos iškabos projektas, po keleto mėnesių 
mes ją pakabinsime ant krautuvės... Na, pone Danieli, per- 
skaitykite garsiai, kad galėtumėm spręsti, kokį ji daro įspū- 
dį. 

Širdies gilumoje Mažylis išlieja paskutinę ašarą dėl žyd- 
rųjų drugelių ir, paėmęs kartoną abiem rankomis, — nagi, 
Mažyli, būk vyras! — garsiai, tvirtu balsu perskaito krautu- 
vės iškabą, kur pėdos didumo raidėmis užrašyta jo ateitis: 

